
, Álmomban azt magyarázom apámnak, miközben ő kezemre 
teszi azt a nagy, súlyos apakezét, hogy az a jó, ha megírom ezt a 
históriát, ezt a szót használom, históriát, úgy mondom, mint egy 
gyereknek a doktor bácsi, ne féljen, nem fog fájni, ez a legjobb 
megoldás. Mint valami betegségről beszélek a "dologról", amiről 
senki nem tehet, és ő a szenvedő alanya. Hogy a kezét az enyémre 
tette, az olyan erős, jó érzés, hogy föl is ébredek. Nyolc óra van, 
gyorsan leírom (leírtam). Próbálok válaszolni arra a kérdésre, hogy 
milyen érzés vagy kedv vagy hangulat maradt bennem az álom 
után, de a jónak csak az emléke van meg, mostanra csak a fázás 
maradt, fázom." Esterházy Péter 

Esterházy Péter új könyve a Kossuth-díjas író édesapjának 
ügynök múltját tárja az olvasók elé. 


Esterházy Péter 


Javított kiadás 


- melléklet a Harmonia ceelestishez - 


(Iartalom) 


Előszó 

Addig folytatjuk, amíg nyersanyagunk van, bárkibe, bármibe 
kerül is, ezt a mondatot hallom e pillanatban a rádióból (2001. január 
23-án, délután, két óra valahánykor, elfelejtettem fölírni a percet), 
Mészöly Miklós mondatát a Filmből, most, amikor hosszas 
,stologatás" után végre elkezdtem ezt az írást; mintha öreg 
pályatársam biztatna, erősítene, szemernyit csalódottan, hogy erre a 
nógatásra rászorulok, hogy ezt magamtól nem tudom. 

Most minden segítség elkelne. És éppen most vagyok olyan 
egyedül, mint még soha. (Az önsajnálat elkerülésére majd 
folyamatosan és látom, látni vélem, hiábavalóan törekedni fogok.) 

Szeretném, ha ezt a könyvet kizárólag az olvasná, aki már a 
Harmoniát olvasta. Persze, az olvasó azt csinál, amit akar, 
könyörögni meg nem fogok. Bár... majd látni fogják, az írás, 
pontosabban a történés közben sokszor bármire képes lettem volna; 
a könyörögni a minimum. 

Szívesen rejtélyeskednék itt még tovább, de nem lehet. 

Munka ez is. 

1999 őszén szóltam K.-nak, hogy segítsen, meg szeretném nézni 
az anyagaimat, ha vannak, a Történeti Hivatalban, hogy figyeltettek- 
e vagy lehallgattak-e annak idején; itt mindenki azt hiszi, hogy rá 
volt állítva a fél titokrendőrség, én nem hittem, sőt, szinte bizonyos 
voltam, hogy nem, de akartam tárgyszerűen ezt tudni, meg 
valahogy állampolgári, demokratikus kötelességemnek is tartottam 
- ha nem is a múlt tisztázását, de az esetleges akták megtekintésében 
megnyilvánuló figyelmességet a múlt iránt. 

K. szakember, jól kiismeri magát, biztosan tudja, hogyan is kell 
ehhez hozzáfogni. Jellemző, hogy azonnal valami privilegizált 
kiskaput kerestem, föl sem tételeztem, hogy az elegendő, ha csak 
úgy odamegyek az intézetbe, melyet azért gründoltak, hogy az 
emberek csak úgy odamenjenek. S valóban, ha nem állampolgári 
jogon kérem a rám vonatkozókat, hanem mintegy kutatni akarom a 
,témát", magyarázta K., akkor több anyaghoz juthatok hozzá. 

Hogy mit is szeretnék. Hát hogy van-e rólam valami. Meg akkor 
talán már megnézném az egész családra vonatkozókat. Hátha 


apámat hallgatták le. (K. együtt dolgozott vele egy ideig a boldog 
emlékezetű  Budapester Rundschauban, terveztem is, hogy 
, megbeszéltetem" a regény számára, de aztán ez elmaradt. 
Nagynénikkel, -bácsikkal is beszéltem, a legendás, kozmikus 
tantikkal, olykor magnóval is, és ezek a találkozások ugyan roppant 
érdekesnek bizonyultak, de hamar látszott - látszott, mert 
megláttam -, hogy ezekkel nem úszom meg, mert valamit meg 
akartam úszni, konkrétan munkát, azt reméltem, hogy lesz valami, 
amit nem nekem kell megcsinálni. De mindent nekem kell. Így, a 
regény szempontjából, nem sajnáltam ennek a K.-val való 
beszélgetésnek az elmaradását, majd esetleg később, gondoltam, ha 
kész vagyok, akkor még szívesen megtudok ezt-azt (apámról), most 
ez elég; elég már.) 

Megvan az a cédula, amelyet akkor írtam, amikor K.-val 
teletonoztam. Mint egy gyerek, írtam a teendőket. Hogy írjak a 
Történeti Hivatal ügyfélszolgálatának,  kérelmezzek hivatalos 
blankettát, mit?, hivatalos blankettát tudományos célú kutatáshoz. 
Kétszer is lediktáltattam magamnak. És majd ezt támogatja az 56-os 
Intézet. És mit írjak kutatási tárgynak? Szerepem a magyar 
irodalomban a 70-es évektől. (Először mintha: , EP és kora" lett 
volna, de azt nem voltam hajlandó leírni.) És mintha később ezt 
javítani kellett volna E. családra, de nem emlékszem pontosan. - Ez a 
probléma, ahogy eddig még soha, itt állandóan visszatér: 
alkalmazkodnom kell a valósághoz. Eddig a szavakhoz kellett. 

De mindevvel csupán félszívvel foglalkoztam, mert a Harmonia 
ceelestist fejeztem be, bódultan dolgoztam látástól vakulásig. 
Többször is befejeztem, vagyis többször azt hittem, készen vagyok, 
illetve ami hátra van, az puszta formalitás, noha tudhattam volna, 
észből is meg tapasztalatból is, hogy ilyen nincs, nincsen puszta 
formalitás, nincs ,ez már csak technikai kérdés", amíg tényleg nincs 
kész, addig bármi megtörténhet, addig minden éles. Ha valami 
majdnem készen van, az nincsen készen. 

A munkát három napra meg kellett szakítanom, coitus 
interruptus, tulajdonképpen egy másik coitus kedvéért (ahhoz 
képest, ami jön, ez itt stilárisan több mint kifogásolható, ferde, de én 
magam vagyok ferde, úgy élek mégiscsak, mintha nem is létezne az, 


amiről beszámolandó vagyok), Bécsben átvettem az osztrák állami 
díjat. Jó kis három nap volt, elegáns hotel, jó éttermek, laza séták, 
ünnepség a Bundeskanzleramton, könnyű arany dicsőség. S ahogy 
hallgattam Dés laudatiós szaxofonozását, még csak türelmetlen se 
voltam, inkább egy nagy, nyugodt lélegzetvétel volt ez az utolsó 
munkanapok előtt. Nem tudtam, hogy ez életem utolsó olyan 
pillanata, amikor úgy örülhetek, ahogy tudok, ahogy én tudok, mert 
nagyon tudok, ilyen az alkatom, tehetséges örülő vagyok, ezt 
kaptam az Égtől (és szóla alá a fellegekből az Úr: örülj, bazmeg!, és 
lőn, ekképp dicsérendve őt), nem tudtam, hogy ennek kisvártatva 
vége, és egy akkora árnyék telepszik belém..., hát nem is olyan 
nagy: csupán akkora, mint én, nem tudtam, hogy most utoljára 
könnyű a szívem. Hogy soha többé. 

Először 1999. december 16-án fejeztem be a Harmoniát, és 
szándékaim komolyságát mutatja, hogy szerénytelenül beírtam a 
noteszomba, 23 óra 7 perc, és hogy KÉSZ. Nagybetűvel. Az első rész 
eleje nem volt rendben, ezt már a nyáron meg akartam csinálni, de 
elmaradt (elvitte az időt a frankfurti Buchmesse-beszéd megírása), 
nem tulajdonítottam neki jelentőséget, technikai maszatolás, az első 
tíz mondat sorrendjét kell rendbetenni, egy darab kellemes 
munkanap. 

És elkezdtem a kellemes munkanapot, ami egy rémületbe 
torkollott. Mert - kicsit leegyszerűsítve - amikor az első tíz a 
helyére került, igen, akkor legyen ez az első: , Kutya nehéz úgy 
hazudni, ha az ember nem ösmeri az igazságot" stb., ide egy újat írni 
stb., s nyúltam a 11. után, akkor azt kellett látnom, hogy ott nem 
annak kell lenni, hanem (mondjuk) az eddigi 87. mondatnak. És a 12. 
nem a 12., hanem a 301. Vagyishogy az egészet át kell gondolni, újra, 
tematikus listákat kell készítenem, mindent újra megjegyeznem, de 
mert ez nehéz, a listákról is listákat kell vezetnem, főleg azonban 
megint teljes koncentráltságban föl és át kell fogni az egész első 
részt, amire nem voltam fölkészülve. 

Átkóvályogtam az ünnepeken, és elkezdődött életem talán 
legsúlyosabb munkahete, szinte föl se öltöztem, véletlenül ettem, 
nem borotválkoztam, éjfélkor úgy dőltem ágyba, hogy a következő 
pillanatban már reggel hét óra volt, s botorkáltam a szobámba, senki 


és semmi nem létezett, kizárólag a szöveg meg a számok, vagyis a 
sorrend. Időnként délután egy negyedórára ledőltem, ezt olykor 
máskor is megteszem, de most úgy aludtam, mint egy halott, 
halottalvó (mint apám, lásd HC, 686. o.). 

Szellemi, fizikai, morális képességeim határához értem. A 
határhoz érni jó érzés. Csak picikét kiszolgáltatott lesz az ember. 
Úgy éreztem, ha most valaki rámnéz, azonnal elbőgöm magam. 
Vagy pofán verem. Érdekes lehetett velem együttélni. 

De csak Miklós (13) lázadt. Vagy csak azt vettem észre. Egy apa 
az nem ilyen. Egy rendes apa. Hanem milyen, mondtam fásultan 
ülve a konyhában. Egy rendes apa az foglalkozik a gyerekével, egy 
rendes apa pingpongozik a gyerekével, a fiával!, egy rendes apa 
kirándul a fiával a környékbelihegyekbe! De hát... Tudom, tudom én, 
a regény! Na látod! Nix na látod. Első a család! - kiáltotta mint egy 
szigorú, reményét vesztett feleség. Erre föléledtem, erről tudok 
valamit, és mint egy lelkifurdalásos férj, erőből válaszoltam, hogy 
azt ő tudhatja nagyon is jól, hogy a család nekem milyen fontos, de 
első a munka! Amire ő, még mindig sértett feleségként elrohant. 
Vállat vontam, szaladgáljatok csak, én már nem tudok mit csinálni. 
Ezt a tehetetlenséget érthette meg ő is, mert amikor negyedóra 
múltán visszajött $8a pizzájáért, mondani ugyan nem mondott 
semmit - mert nem is volt mit -, de elmentében megsimogatta a 
vállamat, mintha ő volna nyugodt felnőtt és én gyerek, jól van, hát 
akkor ilyen vagy, mostantól kezdve ezt nevezzük rendes apának. 

Január 8-án lettem kész, megint odaírtam, hogy KÉSZ, szombat 
délben (percet már nem írtam), majd a füzeteket elvittem Gizellához, 
a gépírónőhöz. Jól megértem Dosztojevszkijt, aki beleszeretett a 
titkárnőjébe. Addig diktált, amíg. Gizella az első idegen, aki olvassa 
a regényeimet, helyzete így kényes, minthogy az enyém az. Finom, 
művelt úriasszony, s noha szigorú szellem (amennyiben nem 
hazudik), védtelen helyzetemben (hisz a szöveg, amit adok neki még 
meleg, még gőzölög, olyan friss) hibátlanul viselkedik, amiért 
múlhatatlanul hálás vagyok neki. Nem bánt, nem is óv; én persze 
gyors dicséretet akarok kicsikarni (lényegében azt szeretném, ha 
elájulna, olyan jók volnának a szövegeim, én meg paskolnám az 
arcát, ugyan, Gizellám, térjen már magához, nem kell ez, ez azért 


túlzás, de értem, mire gondol), többször is alkalmat adok, hogy 
dicsérjen, akkor ez ugye talán többé-kevésbé esetleg rendben volna, 
nemde?, de ő csak akkor beszél, ha ő akar, nem amikor én 
szeretném. Úgy lehetne mondani: keményen tapintatos. Nem szereti 
az ún. csúnya szavakat (nincs könnyű élete: Nádasnak is gépel), 
amelyekért olykor megfedd, ami csak játék, de kérdezni komolyan 
kérdezi, miért, mi célból, mi az értelme, mi a szükségszerűsége. 

Fecsegek, húzom az időt, ami hiba és ostobaság is: hiszen nincs 
idő. Ami volt, az lepergett; minden jelenidő. 

Másnap, január 9-én fáradt fejfájással feküdtem, de délután mégis 
hozzáfogtam a második rész , simogatásához", ami nyugodalmas 
gat-getésnek ígérkezett, átnyálazni a maradék cédulákat s illeszteni, 
ha van hely, s egyáltalán: nézegetni, pátyolgatni még a szöveget. De 
a testem nem hagyta: hétfő reggel már hatkor fölkelt, fél hétkor a 
szobámban volt, fel se öltözve, dressing-gownban, mintha előkelő 
angol műkedvelő  irodalombarát volna,  gyapjúharisnyában. 
Szombaton, 15-én szintén 6-kor keltem, és délután négykor azt írtam 
a noteszomba: most KÉSZ!, 9és erősen aláhúztam. És valóban kész is 
voltam. Elszaladtam ezzel a füzethalommal is Gizellához, próbáltam 
kihúzni valamit belőle az eddigiekről, mindhiába, aztán vacsoránál 
pezsgőt bontottam, és megnéztem a tévében megint a Pulp fictiont. 

Még az őszön álmodoztam arról, hogy ha kész leszek, elmegyek a 
feleségemmel (a babámmal) a világ végére, valahová melegre, a 
tengerhez, a Maldív-szigetekre, bárhová. Végül is ez utóbbi 
következett be, a bárhová, Dichtung und Wahrheit, elmentünk négy 
napra a szigligeti alkotóházba. Jó volt. Vasárnap, 23-án indultunk, 
csütörtökön, 27-én jöttünk föl. Sétálgattunk, aluszkáltunk, kicsit fájt 
a derekam (bajlódtam vele). Mielőtt ideutaztunk, pénteken várt este 
egy üzenet, hogy telefonozott a Történeti Hivatalból M., hívnám 
vissza. Ezt innét, Szigligetről meg is tettem, s megbeszéltünk egy 
találkozót péntekre, 28-ára, egy órára. 

Próbálom ezt a csütörtököt fölidézni, mely bizonyos értelemben 
szintén utolsó volt, nem nagyon megy. Este elmentem a szokásos 
hóvégi ÉS-vacsorára, ez az egyetlen rendszeres társadalmi életem, 
szívesen jövök ide, szerkesztők és olvasók (nyílt) vacsorájára, még 
akkor is, ha dolgoztam és fáradt vagyok, olyan, mintha volna egy 


ország, egy város, egy szerkesztőség, kollégák, barátok, barátnék - 
és még a konyha is akceptálható. Jókedvűen végződött életem utolsó 
régi csütörtökje. 

Amúgy is kezdett birtokba venni a jókedv, jókedvnél több, 
boldogságnál kevesebb, mert meglátni véltem a könyvem jó sorsát. 
Még kedden, 25-én, Pál napján telefonozott Zs., hogy elolvasta a 
kéziratot, és - és, és. Az alkotóház irodájában álltam, R., akitől fél 
évvel azelőtt szép, ritka szavakat kaptam ajándékba (langalló, 
pupora), melyekkel a kitelepítési jeleneteket tehettem valóságosabbá 
(HC, 600. o.), ott ült velem szemben az asztala mögött, tapintatosan 
nem nézett rám, én pedig boldog, mamlasz ragyogásban hallgattam 
Zs., talán nem túlzás, meghatott hangját, hallottam, ahogy elbűvölte 
őt a regény, elbűvölte őt az apám. Ez, meg még a kiadóból G. 
rajongása volt a legtisztább öröm a regényt illetően, mert minden 
későbbi jóra rávetült ama másnapi, 28-i árnyék, amelynek súlya alatt 
élek azóta is, és mindörökké. 

28-a után azonnal elkezdtem írni egy naplófélét, azt fogom itt 
közreadni. De erről a napról még nem készítettem följegyzést, most 
sajnálom, mert itt, mint látni fogjuk, nem használhatom amúgy is 
meglehetősen szegényes képzeletemet. Károly és Karola napja, 
megnézhetném, hogy a Nap mikor kelt, és mikor nyugodott és 
tanúsíthatom, hogy kelt és nyugodott (megnéztem: 7:16, 16:38], 1", 
Eötvös 7, áll a noteszemben, intézkedések, rosszkedv, ez a reggelre 
vonatkozik. — Aztán  T:!///, — négy — darab felkiáltójel és: 
dermedtOokönyvesbolt, Mora, Goethe 1/2 8. Hogy tudniillik Terézia 
Morának aznap estje van a Goethe Intézetben. 

Értelemszerűen nem gondoltam semmi rosszra, de mégis ideges 
voltam, ahogy mentem föl a széles lépcsőn M. irodájába. Afféle 
kádárkoros görcsök a gyomromban. M. is biztos valami rendőr volt 
90 előtt, gondoltam. Szívélyesen, sőt kedvesen fogadott. Kávéztunk, 
fontos ember a fontos embernél. Zavarban látszott lenni, amit 
túlzásnak tartottam, minthogy  hiúságomban úgy vettem, 
sznobságból van zavarban. Három barna dosszié feküdt előtte. 
Nocsak, mégis dolgoztak a fiúk, szólottam magamban kevélyen. M. 
végre ötölve-hatolva hozzáfogott mondandójához, hogy megkapták 


a kutatási kérelmemet, és hogy kevés dolgot találtak, meg hogy az 
1980 utániakat engedélyeztetni kell a belüggyel, az lassan megy, 
elnézésemet kéri. 

Enyhe ingerültséggel hallgattam ezt a fontoskodást. Hozzá- 
hozzáért a dossziékhoz. Hogy mondania kell még valamit, de ne 
ijedjek meg, megvetően lebiggyesztettem a szám, de ő úgy érezte, 
kötelessége ezt megmutatni, és hát... ennek én, hogy úgy mondja, 
nem fogok örülni, és hát... ő nem is tudja, a legegyszerűbb talán, ha 
belenézek, akkor majd látni fogom, mi ez, illetve hogy miről van szó, 
és felém tolta a dossziékat. Ebben a kicsi mozdulatban valamiért volt 
valami ijesztő. Ez egy munkadosszié, egy ügynöki dosszié, egy 
ügynök, érthetetlenül nagyot sóhajtott, mintha az ügynökök léte 
személyes fájdalma volna, egy ügynök jelentései. 

Mit kell ezen ennyit tökölni, gondoltam, hogy unom ezeket a 
gátlásos felnőtt férfiakat, mért nem lehet normálisan beszélni, és 
kinyitottam a dossziét. 

Azonnal tudtam, miről van szó. 

Amit láttam, azt nem hihettem el. Gyorsan az asztalra tettem a 
kezem, mert remegni kezdett. Most mit csináljak. Mintha álmodtam 
volna. Mindjárt elájulok, s az mindent megold. Vagy kiugrok a 
csukott ablakon, és elmenekülök. Azonnal viselkedni kezdtem 
(ahogy azóta annyiszor), megköszöntem a bizalmat, és hogy akkor 
szeretném ezeket elolvasni. Erre valami olyasmit mondott, hogy ő 
már olvasta, és ne féljek, ez a jobbak közül való, ilyesmit. El akartam 
tűnni innét, ne nézhesse most senki az arcom. Mentem az Andrássy 
úton, néztem a házakat, hogy összedőlnek-e, de nem. 

Nem krimi ez, hogy ügyelnem kellene vagy lehetne, hogy csak a 
végén derüljön ki, ha van, ki a gyilkos (miközben nincs, amit 
szívesebben tennék, mint húzni ezt a pillanatot): a dossziét 
kinyitván, azonnal fölismertem édesapám kézírását. 

Az alábbiakban közreadom az ügynöki jelentéseket, azt, amit 
kimásoltam belőlük, valamint a közben keletkezett jegyzeteimet. 
Nem akarok (akartam) nagyon szerkesztgetni, miközben tudom, 
formát kell adnom ennek is. 

Figyeltem magam, akár egy állatot, hogy vajon ebben a 
helyzetben miként fogok viselkedni, mire mit teszek, mi mit tesz 


velem. 


Első dosszié 

ZAz iratok másolása és a közvetlen jegyzetek (füzetekbe, 
cédulákra, eléggé összevissza) 2000 nyarára készültek el, ezt újra 
leírtam, kicsit már rendezve és új megjegyzéseket fűzve, ez 
lényegében 2001, ezeket írtam a szögletes zárójelbe []. És akkor 
harmadszor is leírtam, leírom, most, 2002-ben, ha lesz szöveg, azt 
ebbe a hegyes zárójelbe teszem.: 

[Az első írás vasárnapról való, próbálok visszaemlékezni, mi 
történt pénteken meg szombaton. Mentem tovább az Andrássy úton, 
aztán betámolyogtam az Írók Boltjába. Jólesett, de milyen jól esett, 
ahogy ,a könyvesboltos kisasszonyok" körbedongtak, a hálásnál is 
hálásabb vagyok (s voltam) nekik ezért. Pedig nem is tudták, 
mekkora bajban vagyok. Arra egyébként én is csak fokozatosan 
jöttem ott rá, arra, hogy nem álmodom. Úgy éreztem, feloldódom a 
levegőben, hogy szétfolyok, hogy nem vagyok, hogy bármi 
megtörténhet most velem, megölök vagy megbaszok valakit, 
mindegy, egyik jobb, mint a másik, és - gondoltam még harciasan - 
én semmiért se vagyok felelős. Mikor anyám meghalt, akkor voltam 
ilyen sunyin kába. 

Erő volt vagy inkább tehetetlenség, hogy elkeveredtem még Mora 
felolvasására is? Vagy félelem az egyedülléttől? Mért nem iszkoltam 
haza? Még vacsorázni is elmentem a kollégákkal. Gőg is volt 
bennem, mintha részeg lettem volna, hogy én milyen sokat kibírok. 
És hogy azt se tudjátok, ki vagyok. 

Szombat délelőtt megnéztem a Vígben az Egy nő próbáját. Két 
szó áll a noteszban: elég jó, s azután:dermedt. Dermedt, ez úgy látszik 
az alapszó.] 

2000. január 30., vasárnap 

[ceruzával, nagyon gyorsan írva, lépést akartam tartani az 
agyammal, a mozgásba hozott agyammal] 

Amit még sose: félek. Életfélelem. A félelem egész garmadája van 
bennem. Rögtön a legegyszerűbb: hogy kitudódik. Úgy értettem, ez 
idő szerint hárman tudnak róla. Remélhetőleg senki nem pletykál. 
Pedig nagy téma. De nekem mindenre föl kell készülnöm. Ez az írás 
is az. Nem védekezés, nem magyarázkodás: pozíciókeresés. Keresem 


a helyem, az új helyem. Meg akarom állapítani a viszonyomat ehhez 
meg ennek a következményeihez. 

Nem szeretném, sőt nem akarom (ezt úgy mondom, mint egy 
gyerek, aki még azt hiszi, ő mondja meg, milyen a világ), hogy olyan 
helyzetbe kerülhessek, hogy valaki mond valamit, és nekem el kell 
pirulnom. Szégyenkezem, igen, sőt, szégyenben vagyok, de nem 
akarok kiszolgáltatottan pironkodni. 

Miközben ki vagyok szolgáltatva. Meggyöngültem. Kell hozzá kis 
aljasság - mert hát én én vagyok, az apám meg az apám (igaz, az 
apám) -, de eztán bárki, bárki nyikhaj is, odavághat nekem egy 
félmondatot úgy, hogy utána nehéz volna mit mondanom. Eddig az 
átpolitizált aljasság nehezen tudott fogást találni rajtam (piarista 
diák, négy gyerek apja, jó, tiszta, régi magyar vérem - mehetnek a 
fenébe korpára hatfelé malacnak). [Ezt a helyzetemet, olyik primitív 
vitát leegyszerűsítendő, egyszer-másszor kihasználtam. Ez nyilván 
hiba: annak, amit mondok, képviselek, akkor is igaznak kell lennie, 
ha KISZ-tag volnék, buzi, magtalan és zsidó. Vagy, brrr, tréfa, 
protestáns!] 

De ez a kisebbik félelem, kis alázattal (ahogy leírtam ezt a szót, 
röviden fölnevettem, már írnám is: hö-hö, de bizonytalan vagyok, 
mint még soha, ezen írás stiláris követelményeiben) megoldható. A 
nagyobbik, hogy ellentétben a költő ajánlásával, én nem akarnám 
megváltoztatni éltemet. És félek, hogy megváltozik. [Annyi emberbe, 
érdekbe trappolok bele...) 

Itt is van egy érdektelenebb: nem szeretnék rosszkedvűbb, 
rosszabb kedvű lenni. Búval gyakott. Amit Mészöly mondott 
egyszer (nem irónia nélkül) rólam: az ontológiai derű, hogy azt nem 
szívesen veszteném el. Nem szívesen adnám oda. - Ha 25 éves 
volnék (és nem én): akkor azonnal alkoholista lehetnék. Vagy 
súlyosan depressziós. Mert hát ez az egész meghalad engem. Ez túl 
sok. 

Nem akarom, nem akarom. És nem akarok komolyabb se lenni. A 
komolyt és éleset hozta nekem a nyelv. Segít, eddig mindig segített. 
Úgy beszélek a nyelvről, mint az anyámról, úgy is gondolok rá, 
olyan érzelmesen. (Anyámról apám jut eszembe, és folyik itt a 
könnyem. Inkább így mondom, s nem úgy, hogy sírok.) 


Nem akarom, hogy megváltozzék a , járásom". Mert most olyan 
nehéz a szívem, mint a Gaffiot-lexikon. (Utolsó leheletemmel is 
intertextuális leszek, gondolom.) Nem is a szívem nehéz, inkább a 
gyomrom. Hajszálra úgy, ahogy a HC [6383.] oldalán. , Reggel 
ébredéskor torkon ragadott a félelem. Ez más volt, mint amit eddig 
ismertem." Csak azt fejből írtam, fantáziából. Kullogok a könyvem 
után. 

[Két cédula még erről a napról, Kathrin Röggla regénye 
levonatának a másik felén. Kösz, Kathrin.] 

Az Istenre majd még (üvöltözve, számonkérőleg) visszatérek, de 
valakinek (másfelől) mégiscsak hálával tartozom, hogy ezt csak 
mostan tudtam meg s nem mondjuk húsz- vagy harmincévesen. 
Soha nem tudtam volna megírni a könyveimet, a Termelési-regényt 
vagy később a 90 körüli cikkeket, semmi olyat, amelyben az 
úgynevezett szabadságom látszik vagy működik. 

Én nem néztem föl az apámra, nem volt ő példaképem, de néztem 
őt, tanultam tőle, és mindenestül szerettem (ahogy persze most is - 
jaj, evvel most mi lesz?; megint siratom magam). Azt is gondoltam - 
írtam is -, hogy valamelyest helyette is beszélek. Büszke voltam rá. 
Hogy nem bírták begyűrni (!), nem lett Írusztrált, sértett vesztes, 
hanem szabad vesztes, ez nekem nagyon sokat jelentett. Rajta 
keresztül tudtam büszke lenni a családomra - és én ettől (is) voltam 
erős. Vagy inkább: laza. Lazán, vagyis fontoskodás nélkül 
magabiztos. Nyugodtan lehettem bizonytalan és magabiztos. Úgy 
lehettem az utóbbi, hogy nem magamra kellett gondolnom. Nem 
kellett kóserolnom magamat. Mert ott volt egy nagy (családi) 
hinterland - és ehhez minden út rajta át vezetett. 

Ha tudtam volna ezt a nyomorúságot: egész életemben a HC-t 
akartam volna megírni, hogy ez, ez az utolsó (!) könyv elviselhető 
legyen valahogy. Annyira akartam volna, kellett volna akarnom, 
hogy természetszerűleg nem sikerülhetett volna. [Ugyan. Ha tudtam 
volna, hogy is mertem volna tollat venni a kezembe... Betemetett 
volna a gyűlölet, a szégyen, a félelem.] 

Nem elcsábulni ettől a szövegtől. Nem hiúságból megjelentetni. 

Néha beremeg a kezem. 


Két hét nyugalom. Tizennégy nap. Ennyi, ennyit kaptam kilenc és 
fél év robotra. Nem valami nagyvonalú ajánlat, a kurva életbe! Most 
megint ez a pattanásig feszültség! Hogy figyelni mindenre, azonnal 
leírni vagy megjegyezni, hogy egy percre se kiengedhetni... Annyira 
reméltem, terveztem (mert olyan, de olyan boldog voltam, amikor 
befejeztem a Harmoniát, úgy megkönnyebbültem, hogymégis 
sikerült), hogy majd most egy fél évig, évig kiengedve, kicsit 
könnyebben lehetek, olvasgatok, jegyezgetek, örülök, hogy élek, 
pihegek. 

Ehelyett formálgathatom majd egész nap ezt a mocskot. A regény 
szavával: szarpépet (687. o.). Ha ezt befejeztem, utána már - azt 
hiszem - nem fogom tudni leírni azt a szót, hogy apa. Édesapa. 
Édesapám. Papi. Papácska. Öreg. Faterkám. (Könny.) A családról se 
akarok, pedig... Jellemző hülyeségem: lám, azt hiszem, az Úristen a 
regényeim szempontjai szerint rendezi a sorsokat, a sorsomat. 

Vélhetően nem csak azt nem fogom tudni leírni, édesapám, 
hanem azt se, hogy én. Illetve valahogy nagyon másképp, 
, messzebb" vagy , messzebbről". Mondhatná valaki (kolléga): 
micsoda mázlista! 

[Megnyitottam egy füzetet, , Javított kiadás, 2000. január 30. S" 
felirattal.) 

Sok jó első mondat volna. PI. Kutya nehéz dolog úgy hazudni, ha 
az ember nem ösmeri az igazságot. Egyre könnyebb hazudnom. A 
Termelési-regény első mondata se volna rossz: Nem találunk 
szavakat. 

Dunát lehet jó első mondattal rekeszteni. Miközben még nem 
kezdtem írást, amelyről ennyire nem tudom, hogy mi. Hogy mi 
legyen vagy lehet. Egyáltalán, hogy legyen-e lIlehet-e, szabad-e 
lennie]. De jó volna, ha nem lenne. Ha nem kéne lennie. Csak ülnék a 
fehér papír előtt a na-hagy mü-hű utáni fekete vákuumban, alkotói 
válságban, s egy sort se bírnék írni, az volna jó. Istenem, mit meg 
nem adnék érte! 

Tessék: mit? Mennyit? Hát igen: tulajdonképpen semennyit. 
Hányszor, de hányszor büszkélkedtem avval, hogy engem mennyire 
lenyűgöz minden, ami van. Hogy én mennyire tisztelek mindent, 
ami létezik. Merthogy ez engem mennyire érdekel! Nesze, érdeklődj! 


Életemben először tehetetlenségből írok. Megyek, amerre az 
iratok vezetnek, aztán lesz, ami lesz. Szívesen hallgatnék. Szívesen 
eltemetném magamban. Hallgatnék, mint a sír. Ehhez volna bennem 
erő: sírba vinni a titkot. Nem azért beszélek, hogy mentsem a 
menthetőt. Nincs mit menteni. De evvel se akarok kérkedni. 

Ungváry Rudolf idézi Senecát: , Mit számít, hogy gyalázatosat 
cselekszel, ha senki nem tudja? Ie magad tudod. Ezt a tanút 
semmibe venni, ez az igazi nyomorúság." A gyalázatosat nem én 
követtem el - de nem is valaki más! Volt bennem egy , mi", 
bekebeleztem mindent, apámat is, és ha akkor jó volt és 
támaszkodtam rá, akkor most nem vehetem ezt a , mi"-t semmibe. 
Vagy vehetem, de az az igazi nyomorúság. Nem akarok 
nyomorultul élni. (Ennek lehetősége, pedig mindjárt ötvenéves 
vagyok, eddig még csak föl sem merült bennem.) Nem akarom ezt a 
nyomorúságot választani. 

Mi nem akarjuk: apám és én. 

Na ez a rossz mondat. Ez lett rossz. Nem választhatom el 
magamat tőle, de nincs is ez a közösség. A frankfurti beszéd végén 
fogalmaztam így, hogy apám és én köszönjük a figyelmüket. Miután 
arra kértem az úri közönséget, hogy majd igyanak apám 
egészségére, aki szegény annyi vacak lőrét megivott volt életében. 
(Ennél mindig elsírtam magam, s mert ezt Frankfurtban nem 
akartam, előtte vagy ötvenszer felolvastam magamnak ezt a részt, 
úgyhogy ott már nem is olvastam, hanem fejből zsolozsmáztam, 
mintha nem is jelentene semmit.) Ez volt az én hübriszem, valahogy 
úgy képzeltem, hogy megválthatom őt. Nem így van, nem ilyen 
szépen van. CPedig bizonyos értelemben még most is így van. Az 
ember az Égtől szabadságot kapott, ő is élt a szabadságával, én is 
élek a szabadságommal, s ezek hatnak egymásra.: 

2000. január 31., hétfő 

Nem tudom rendezni ezt, csak folyik belőlem. Jár az agyam: 
apámon. Miközben azt hittem, épp végzek vele, nem kis 
Oidipuszként, hanem hogy kész a könyv, és áll - nem az apám fasza, 
nem szobor, de egy nagy alak. Ezt szerettem volna: apám segítségével 
egy nagy apa-alakot, igen, adni. 


Ez a szöveg az igazi dekonstrukció. Amire már eddig is 
gondoltam, tisztán , művészi okokból". A családregény mint forma 
gyanús, mert óhatatlanul nosztalgikus, s ezen nem segít az irónia 
mint ellentételezés (az irónia mint fűszer: röhej), ennél 
radikálisabban kell eljárni, a regény első részében ez történik, a 
családregény-forma szétszedése. CEzt azóta már vagy ezerszer 
elmondtam, legyen ez visszamenőleg az ezeregyedik, első és utolsó. 
Bár: új fordítás, új önismétlés...2 Egyébként nem egyszerű valamit 
ténylegesen szétcincálni, mert , hátul" mindig marad valami ív, 
valami reménykedés vagy jelzés, hogy az éppen kétségbe vont 
,egész" valahogy mégiscsak: van. 

Ennek jegyében nem akartam (a legkevésbé sem akartam), hogy a 
család, az apám mint áldozat magasztosuljon. Akartam mutatni, 
hogy tényleg mindent fölzabált a történelem. 

De ez csak most sikerült. 

,Akkor tehát, történjék bármi - ami azután meg is történt -, 
legyőzhetetlenek vagyunk?" (349. o.) Ami azután meg is történt: 
most látni, a bármihez nem volt elég fantáziám. Sok mindent el 
tudok gondolni, de azt, ami most van, amiben most vagyok, azt 
nem. (, Egyszer láttam zsiráfot, az se az volt." Ilyen nap nincs, mint 
ami van, ma.) 

Szügyig - nem vérben: takonyban. 

Én én vagyok. Megértem, hogy van, aki most gyanakszik. Sokat 
tettem ezért a gyanakvásért, sok munkám fekszik benne. Ez a ki 
kicsoda, az arc mint álarc, szerepjáték és citatológia, egyáltalán a 
fikció és valóság puha határmezsgyéjének fürkészése, ez talán a 
legjellemzőbb - mim is?, témám?, tárgyam?, képességem? 
Mindenesetre az évtizedek során - a Harmoniában is - sok csapdát 
állítottam e tárgykörben az olvasónak. Nem azt mondom, hogy 
magam estem bele, de ha most egyszer csak az őszinteségre, a 
személyes, civil őszinteségemre hivatkoznék, okkal legyintenének. 

Úgy jártam, mint a mesebeli kisbojtár, aki (játékból) állandóan 
farkast kiáltott, aztán mikor az tényleg jött, hiába kiáltozott, nem 
szaladt senki segíteni. Igaz, kajabálhatnék, most nincs is senki, aki 
segíteni tudna. Itt nincs mit segíteni. Mindegy, mondom ahogy van, 
hiszi, aki hiszi, nem tudok mit tenni: én, Esterházy Péter beszélek itt, 


születtem 1950. április 14-én, anyám neve Mányoky Lili (a 
személyiben: Irén, de utálta az Irént), apám neve Mátyás, személyi 
igazolványom száma: AU-V. 877825. Ez tehát az ,én" (amúgy a 
részletekbe nem mennék bele, no details, please). 

De jó lenne ezt csak öregemberként közölni. Egy öreg ember 
bátor szembenézése. Ha már meghalt minden érintett. Ha már 
meghalt minden öcsém. Én. Bonyolult lesz evvel az életünk. 
Szegénykéim. Mit fognak csinálni? Nincs itt semmi mozgástér. 
Nekem legalább mozoghat a kezem. 

Azt akartam írni, hogy már nem tudok sírni (könnyezni), mert a 
halálán már kisírtam magam, de akkor eszembe jutott, hogy mi 
legyen itt az utolsó szó: legyen a Harmonia alapszava - egyébként: 
baszd meg az égi harmóniáidat! -: édesapám. Erre még nem nyíltak 
meg a könnycsatornáim, csak arra, hogy édes édesapám, ahogy ezt 
mormoltam. 

Mint rendesen: , Se előre nem bírok nézni, se hátra. Hátr-a." (341. 
o.) (üres hely hagyva) 

Az írás - most jövök rá - vidám dolog. Minden komor, de a 
csinálás, ez, nem tud más lenni, vidám. Minden alkotás derűs. (?) 
cZMásodjára is, ahogy másolni kezdtem a füzetből és cédulákból, s 
kezdett az egész formálódni, elfogott a szokásos gyerekes öröm. De 
aztán egyre nehezebb újra átélni az első napok izgatott rémségét, 
pánikját, s ha tényleg átélem, az fáj, ha fásult vagyok, az fáj. Itt nem 
lesz megnyugtató eltemetés.: 

Olvasni Sade márkit; az ember magányáról. Milyen az ember 
magányosan, csupaszon. Mert apám: a magányos ember. Nem 
védelmezte a másik arca. Se Isten, se ember nem védelmezte. [De 
mért? Mért?!] Se anyám, se a testvéreim, se én, se senki... Talán egy 
nő. 

A fenébe, de nevetséges, most jut eszembe: hisz ez benne van már 
a könyvben: , Apám élete (1956 után) visszatért egy rendesebb 
kerékvágásba. Egy rendesebbe, de nem rendesbe, nem a rendesbe, 
miáltal éppen ez a különbség lett a kérdés, az, hogy akkor most mi is 
van evvel a kerékvágással. Talán mégis nehezebb azt kibírni, amit 
kibírunk, mint azt, amit nem, mert előbbinél föl kell tenni a kérdést, 
hogy mi az, amit kibírunk, ezzel szemben, ha olyat bírunk ki, amit 


nem lehet kibírni, akkor nincs ez a kérdés, ez a luxus, akkor csak a 
kibírás van. 

Apám ekkor lett igazán magányos. (...) 

Nem az az igazi magány pillanata, amikor állt a dinnyeföldön, 
paraszt a parasztok között, rémülten pillantva a kamerába, hanem ez 
a mostani. Ahogy az országnak, neki sem maradt más, csak a jelen, 
és ehhez a magányhoz semmilyen módon nem volt szokva (...) 

Mi nem tudtunk ezen a magányon változtatni. Senki közülünk. 
Egy jottányit sem." (695. o.) 

Ott van a könyvben, csak nem tudtam, mit jelent. Kizárólag a 
szenvedésre tudtam gondolni (az övére és az általa okozottra), ám a 
pusztításra nem. Az aljasságra nem. 

2000. február 1., kedd 

Holnap megyek be megnézni az iratokat. 

Bemehettél volna már ma is. 

Este felolvasásom van, mit tudom én, mennyire visel meg, óvnom 
kell magam estére. 

De hát így meg csak forogsz a saját levedben! 

Nagyon sok szép mondat jut így az eszembe! 

Jaj, ez rettenetes! 

Mit rettenetes! Mit sápítozol? Hát mi a faszt csináljak?! Nem ezt 
csinálom mindig? Egész életemben ezt csinálom, nem?, fogok egy 
tollat, és mozgatom a kezem! Ennyi, nem?! Mit akarsz, mit csináljak? 
Mi mást tudok én tenni?! 

(Bassza szájba telibe a kurva élet.) (Oh, Gizella.) [Majd egy-két 
ilyet ki kéne húzni. Hevesen vágytam ezekre a szavakra, mint még 
sose. Nemcsak úgy éreztem, tartozom evvel stilárisan a helyzetnek, 
nemcsak természetesen röppentek ajkaimra e rózsás szavak, hanem, 
akár egy gyerek, fölmentve is éreztem magam. Ennyi emberi 
csúnyaságban ki az, aki a nevetségesség veszélye nélkül 
fönnakadhatna egy bazmegen?! Nincs az a neobarokk álpolgári 
szemforgatás! Sőt: Nincs az a Jelenits!] 

Nehéz a levegő, mintha én tettem volna. Mintha gyilkos volnék. 
Ekképp álruhás királyfi. Halálos bűn állapotában lenni. Kain is 
kiválasztott. A megbélyegzés is jel. 


Az első mondat valahogy mégis folyton az önsajnálaté, az 
emelkedett nyafogásé. Ilyen lehet a hirtelen halálos betegség: mért 
éppen én? Hogy volna valami felháborító igazságtalanság itt. 

Nincs. 

Egyébként is még mindig jobb, hogy velem történt, mintha - 
Röhej: így akartam automatikusan folytatni: mintha apámmal történt 
volna. Oly jól esik őt védenem. Minden fiú így lehet evvel. Ez - 
valahol! - ugyanaz, mint leszúrni őket egy hármas 
útkereszteződésben valahol (!) egy kopár, görög fennsíkon. Védeni 
azt kell s lehet, aki védtelen, és egy védtelen apa tényleg 
szívmelengető. És ha ő gyönge: akkor én erős, mint a tölgy (szilnüj, 
kak dub). Mint egy apa. O. e. d., etc. 

Életemben ennyit nem pszichologizáltam, mint most egy délelőtt. 

A hazug embert hamarabb utolérik, mint a sánta kutyát: eddig 
azt csináltam a tényekkel, dokumentumokkal, iratokkal, amit 
akartam. Amit a szöveg akart. Most nem lehet. Mindent le kell 
nyelnem. Eddig én nyomtam le az olvasó torkán azt, amit akartam, 
én voltam az úr, a valóság csak cifra szolga. 

Most le van hajtva a fejem, lehajtották, lehajtatott. Igen, uram. 
Nem, uram. Azonnal, uram. Bocsánat, uram. (Ellenkezőleg, az én 
kurva anyám, uram. Elírás: apám, uram.) 

Lehet-e ez után írni? cVan-e élet az apámon kívül?: Jellemző, 
hogy ez érdekel. Ez érdekel. Semmi más. Illetve: nem tudom. [Lehet 
írni. Hogy beszélni lehet-e, azt nem tudom.] cDicsekedve úgy 
mondanám: nem tudok én már semmit.: 

Nem kérek szánalmat (magunknak): de sokkal, sokkal nehezebb, 
nyomorultabb élete volt apámnak, mint azt sejthettem. Pedig azt 
láttam, hogy nem olyan szépen van, ahogy időnként láttam 
(nagyvonalúság, a sértettség hiánya stb.). El lett véve (elvette 
magától) a katarzis lehetőségét. Az élet nehéz, de. Ezt a de-t 
szüntette meg. Azt a különös, mindenek dacára emelkedett státust, 
amiről pl. a regény azt mondta: nem voltunk szegények, csupán 
szegénységben éltünk. 

Gitta, aki talán még rémültebben toporog ebben az új helyzetben, 
mondja a józan, rémes mondatot: Ugyanolyan lett, mint mindenki 
más. Miközben megmaradt a mindennapi kulizás, egy négygyerekes 


család eltartásának szürke heroizmusa a hatvanas, hetvenes 
években. 

Hirtelen eszembe jut: Hát még a nagypapa temetésére se 
engedték ki Bécsbe! Még meg se fizették rendesen! 

Mint a sebet fölvakaró gyerek, szándékosan rettenetes 
mondatokat mondok ki (mit tegyek?!, mondatok jutnak eszembe, 
mint rendesen). Gyermekeim. Nagyapátok eddig gróf volt, most 
meg egy nímand spicli. - KReflektálok, tehát vagyok. Milyen 
hülyeség, mit jelent az, hogy gróf volt? Nem egészen hülyeség, nem 
simán kiváltható a demagóg ,ember"-rel. Gróf volt, ez azt jelenti, 
hogy az volt, akinek látszott, egy nagy család becsületben megőszült 
stb. 

Nem vallomás ez: beszámoló. Ez történt. Ilyesmik történnek a 
világban. 

Kisbojtár-effekt: poétikailag túlhúztam. (Olyan komor ez az 
egész, hogy jólesik úgy mutatkoznom, mint egy valaki - bizony, egy 
író -, akit utolsó leheletéig kizárólag az írás foglalkoztat. Ez nem 
triviális módon nem igaz, vagyis úgy nem igaz, hogy közben 
valóban így van.) 

Valaki meséli telefonban: És pont az a takony III/III-as X. Y. tépte 
a pofáját! A takonyra összerándulok. Így lesz ez. 

Elárult minket, magát, a családját, a hazáját. 

IA legelején itt még azt gondoltam, hogy az egészet tágabb 
összefüggésekbe helyezem, megnézem a nagy mítoszokat, a nagy 
árulásokat stb. De aztán kedvem szegődött, néztem is, meg nem is. 

Ennek megfelelően Júdásról is összeolvastam ezt-azt. De a 
cetlikből nem mindig látom, hol idézek, hol kommentálok, mindegy. 
Wolfgang Teichert: Mindenki Júdás (Az elkerülhetetlen árulás). A 
szerző azt reméli, hogy a Júdás-történet(lek) elemzése nemcsak azt 
mutatja meg, hogyan vall az ember az árulás révén kudarcot és 
megy tragikusan tönkre, hanem azt is, hogy belássuk, az árulás 
hozzátartozik az élethez, és így elkerülhetetlen. 

Isten vajon nem áruló-e? (Auschwitz.) Se földi, se égi Atya erre 
nem válaszol. Ez is az árulás része, e hallgatás. 

Júdás a Tizenkettő egyike volt: egy közülünk. 


Walter Jens Júdása (A Júdás-eset) nem áruló, hanem egyfajta 
szükséges, szükségszerű szent, aki az ember nagyságát bizonyítja, 
szabad — lázadását, amely által kitetszik a megváltás 
szükségszerűsége. Kábé. - Eszerint apám lerántotta a megrohadt 
Kádár-rendszer álorcáját, megmutatta a pusztulás igazi mértékét, 
árulása nem személyes, személyes bukása a közösség, a nemzet 
reprezentatív önképe. (Szépen beszéltél, kisfiam, köszönöm.) 

Mit is árult el Júdás? Krisztus tartózkodási helyét. Hát ez 
könnyen kitudható volt. Azonosítása (Júdás-csók) se lehetett volna 
gond. Stb. Apám szintén csak ismert dolgokat jegyzett föl, nem 
voltak hátsó szándékai. (Csak az egész volt egy nagy hátsó. De ez 
most nem illik a gondolatmenetbe.) cÉs az se igaz, hogy ne lettek 
volna hátsó szándékai.- 

Az eredeti görög szöveg vizsgálata izgalmas fölfedezést hoz. A 
görög elárulni, árulás szavak fordítása korántsem egyértelmű. Kiad, 
kiszolgáltat, illetve ráhagy, ráhagyományoz, átad, ezeket is jelenti. A 
latin fordítás a tradere szót használja, ahonnét a tradíció jön. - 
Vagyis Júdás csak továbbadta, amit látott s hallott, ahogy a többi 
apostol is? 

Érdekes, hogy Pál apostol a Korinthusiakhoz írt levélben (1 Kor. 
11,23.) kétszer is használja ezt a szót. Pál Júdás árnyékában, amaz 
emez fényében? 

A továbbadó: hermeneuta. A spicli mint hermeneuta. Akit 
értelmezünk, azt kiszolgáltatjuk. A tolmácsolás kiszolgáltatás és 
kiszolgáltatottság. Apám , perfekt" német-angol-francia (volt). 

Átadni, áthagyományozni, továbbmondani: mindig kockázattal 
jár. 

Róm. 1,18-24. - Isten kiszolgáltatja az embert ellenséges erőknek, 
akár: Júdás Jézust. 

Még sok más érdekes mondatik Júdásról, mindenesetre kitetszik, 
lét és árulás, élet és kiszolgáltatás összetartozók. Ott, ahol az 
emberek megbíznak egymásban, csak ott lehetséges árulás. Csak az 
tud minket elárulni (vagy mi őt), aki közel van. 

A Júdás-történet, egyáltalán az Írás ezernyi árulástörténete 
(Ádám és Éva, Kain és Ábel, Jákob és Ézsau, József és testvérei) 
nélkül jobb véleménnyel volnánk magunkról. De egyszersmind azt 


is látjuk: az árulással együtt lehet élni. Minthogy együtt kell, 
minthogy kiirthatatlan a világból. Így lesz Júdás nem szörnyeteg, 
hanem inkább testvér, rokon, sőt: tükör. (Na, öreg, ennyit tudtam 
kihandlizni neked.) 

Hogy lesz valaki áruló? 

A vágy mássá lenni végigkíséri életünket. Ahogy az apostolok pl. 
elhagyják házukat, családjukat, és követni kezdenek egy idegent. . . 
Margaret Boveri: Árulás a XX. században című könyvében azt 
mondja, hogy minden jelentős árulónak hazátlan, hontalan 
(heimatlos) gyermekkora volt. A Júdás-legenda szerint, akár 
Oidipuszt, kitették a vadonba a kis Júdást, mert az anya azt álmodta, 
hogy a ded gonosz leend. És aztán Júdás rendben megöli apját, 
elveszi anyját, és csatlakozik Krisztushoz. Aki fölveszi (!). 

Az árulást nem elhatározza az ember, hanem félelem s pánik 
fogja el. S akkor. Ezt jól el tudom képzelni, egy szűk, sötét szoba, 
fenyegető férfiak. Félelem, pánik, s aztán egykedvűség. 

Schiller azt mondja, a tragédia célja a meghatottság, 
megindultság. Apám története nélkülözi a tragédiát. Mert nélkülözi 
a formátumot. Egy ilyen III/III-as említésre se méltó. Jó, persze, ha 
az apánkról van szó, akkor lehet az okokat szálazni, meg a megértés 
lehetőségeit lajstromozni, de tulajdonképpen semmi, fátyolt rá. 
Júdás közeléből apámra nézni, hát ez tényleg semmi. Nincs tétje. 
Mindazáltal, hogy apám neve - életemben először mondom most 
fordítva - azonos az én jó nevemmel, kap az ügy valami 
metaforikusat. 

Az árulás olyan, mint egy vihar, archetipikus dimenziók - de van 
felelősség. Az áruló felelőssége, hogy vállalja az árulást. Apám nem 
vállalta. (Mi volna, ha ezt családi örökségnek tekintvén, én - na, itt 
már egyszer tartottunk. Hogy átvenni. Nincs ilyen. Túl könnyű is 
volna, ha nehéz is. Például nincs elég lelkifurdalásom stb. Csak 
formális tudhatok lenni. Csak jófiú. Így akarnék jóindulatot 
kicsikarni. Rendben, hagyjuk. Nem kívánom elmozdítani a dolgokat, 
csupán leírni őket.) Meglehet, apám megpróbálta szégyenét magára 
venni, csak az túlságosan nehéznek bizonyult. Nehéznek, mert 
nehéz nagyon. Akár Júdásnak. Az öngyilkos lett, ez, kicsiben, 
alkoholista. Talán így történt. 


Azt olvasom még az egyik cédulámról, hogy éppen akkor, amikor 
elárulok vagy elárultatok, akkor lép (léphet, lépjen) elő és hasson a 
szeretet, akkor is, ha kezdetben csak a szégyent és a sértést tudjuk 
fölfogni. 

Szégyen, sértés, sérülés, sebzettség.] 

A felolvasás szünetében, a Kamra öltözőjében, éppen hogy elült a 
taps, melyet, mondjuk így, egy nehéz életű férfi heroikus sorsának 
ábrázolásáért gyűjtöttem be, a következőket firkáltam gyorsan 
annak a Röggla-levonatnak a hátára, ahová egyébként néhány, az est 
lefolyására vonatkozó átkötőszöveget írtam: Akkor most ez is egy 
családregény vége, pedig nem így terveztem. Ember tervez; végez. 

2000. február 2., szerda 

Tegnap, megtartván nagy sikerű felolvasó estemet jelentősnek 
ígérkező új regényemből a főváros talán legnívósabb színházában, 
áthajtattam a főváros talán legpatinásabb színházába, hogy részt 
vegyek a felolvasással egy időben tartott premieremet követő kis 
ünnepségen. Fény, pompa, tehetség, siker - ne kerteljünk, ez (de 
legrosszabb esetben: ez is) látszik. Most reggel nyolc óra van, 
görcsösen körmölöm ezt (hogy el ne felejtsem), a szám széléig ér a 
trutymó, az előbb vesztem össze mindenkivel, akit a házban 
találtam, olyan hülye vagyok, mint egy igazi férj. Akkora a 
feszültség bennem, mindenre ugrok, különösen, ha igazam van, 
vagyis olyan kisszerűség tombol bennem, ami tényleg ijesztő. 

Fél tíz, a héven írom ezt, ölemben a füzet (mint Dérynek). Most 
megyek a Hivatalba; előbb még az 56-os Intézetbe, hogy átvegyem a 
megváltoztatott, immár az egész családra vonatkozó kutatási 
kérelmemet. 

Ideges vagyok, akár egy filmben. 

Olyan, mintha a (komcsi) rendőrségre mennék. Vagyis félek. Nem 
a rám váró , levéltári eseményektől", hanem hogy bebörtönöznek, 
kihallgatnak, megvernek. Mint Szász Bélát. Amit elmulasztottak 
1990 előtt. Elképesztő, az ebből a fantáziálásból eredő félelem: 
valóságos. Ahará-hányéhér-zéék. 

Kár, hogy semmit nem élveztem a tegnap estéből, pedig éppen 
arra volt: élvezésre. Csak jó történt, szerettek, tiszteltek stb., én meg 
olyan messziről láttam mindent, mintha afféle szigorú, komoly férfiú 


volnék, kit nem érdekelnek a világi hívságok. Láthatóan tartok az 
esetleges komolyságomtól. Okkal; tartok tőle, hogy nívótlan volna. 
A komolytalanságomban több van. [Komolyban például Kertész 
Imre jó. Ahogy ő röhög, nem is röhög, hanem nyerít: az komoly! 
Nem irigységből mondom; büszkeségből. Büszke vagyok a 
nyerítésére!] 

Még reggel, indulás előtt faxoltam Belgrádba és Párizsba 
(Grofsschriftstellerei), az asztalon egy chilei (vagy argentin?) 
irodalmi lap, amelynek címlapjáról roppant biztatóan nézek - rám. 
Most akkor milyen vagy melyik az az élet, amelyhez közöm van? 
Má" megint csak a papírhoz?! Jelzem, megszoktam. (Önsajnálat.) 
(Önsajnálat és Battyhány tér, végállomás.) 

Ez a realista próza nem fekszik nekem. Azt kéne leírnom, ami 
történik, se hozzá tenni, se elvenni, ötvenéves vagyok, de ilyet még 
nem csináltam. Folyamatosan egy magnót és egy videót szeretnék 
magam körül, bennem. Mondathoz szoktam mérni a mondataimat, 
nem a , valósághoz"; így most nagyon látom a csenevészségüket. 

Az 56-os Intézetbe valóban úgy slisszolok be, akár egy tolvaj, 
valaki épp csöngetett, beengedték, én meg fürgén utána, a besurranó 
tolvaj besurran, azonnal érzékeltem is a mozdulaton a mozgásom 
alamusziságát (megvan: falmellékiségét!) és az ügyességemet is. A 
titkárnő már ahogy belépek, mutatja az engedélyt. 

Tessék, már előkészítettem. Hát reméljük. .. 

Mit reméljünk?, kérdeztem azonnal vissza, azt hiszem, nem 
agresszíven, inkább vakmerőn. Rámnéz, nem barátságos, nem 
barátságtalan. 

Reméljük, hogy talál valamit. Hogy megtalálja, amit keres. 

Nem keresek semmit, csak belenézek abba, ami van. (Fogd már 
be a szád!) 

Hát igen. Ha már van ez... 

Megköszöntem, igyekeztem kedves, könnyed benyomást tenni. Jó 
ég, ez most már mindig így lesz? [Így.] sÍgy.: 

Most is ezt játszom itt, a Történeti Hivatal kutatótermében. Mert 
félek, hogy látszik rajtam - az apám. Hogy azonnal lebukom. 
Rámnéznek, bólintanak, de hisz az ön apja egy tégla! 


Gla!, írtam, s akkor lépett hozzám M. Hozta Papi anyagát (könny; 
csak jelzem videokameraként; mért nem Mészöly vagy Nádas apja 
besúgó, sokkal pontosabban le tudnák írni az egészet, mért kell 
olyasmivel foglalkoznom, ami nem felel meg a te-het-sé-gem-nek! - 
ó, ó, a hülyeség, ha fájnal!; de fáj is). 

Ötöl-hatol, valóságosan készséges és tapintatos is. Feladata, 
mondhatri, nem egyszerű. 

Megtaláltuk a negyedik dossziét is, abból kiderül... no... És... 
szóval jó anyag (a ,jó" szó miatt még örülök is)... nem fogja rossz 
érzéssel olvasni... (Vagy: nem lesz rossz érzése? Pedig alig egy perce 
történt; Móricz Zsigmond is állandóan, pofátlanul jegyzetelt.) 

Mosolyog, én is. Elfelejtem, hogy ő mindent tud, lehetnék akár 
normális is. Felajánlja a segítségét, akár értelmezési kérdésekben is, 
van eszembe!, majd fogjuk itt együtt böngészgetni az anyagot?!, 
pedig nyilván hasznos volna. Mindenesetre köszönettel elfogadom a 
segítséget, semmiképp sem szabad megbántanom, nehogy ellenem 
forduljon. 

líz óra ötvennégy. Ott van a négy dosszié, nem nyitnám még ki. 
Húzom az időt, az időmet, mely nincs. Kaptam néhány más iratot is, 
előbb azokat nézném meg. Kis szertartásossággal nyitom ki az elsőt. 
Érdektelen leírások, hogy mit csinálnak a külföldről ideutazó 
arisztók. A grófot mindig idézőjelbe teszik. Szerveink ezideig 18 
személy Tiltó névjegyzékre történő felvételére tettek javaslatot, 4 fő 
figyelőztetését kérték. 

Figyelőztetés, jó szó. Ismerős neveket találok. [Ezeket rendben 
kimásoltam, de csak rövidítésben adom meg, pedig tudni vélem, 
hogy amúgy érdekesebb, olvasni, hogy Széchenyi, Károlyi, Zichy, 
Horthy, de elég, sok is, hogy egyszer leírták a nevüket, kihasználva, 
kisemmizve, így is megalázva őket.] Találok egy Sz. I.-t, aki 
kapcsolatban áll R. M.-mel. Gondolom, a fogorvosnőm mamája. 
Aztán a nagymamám. A nagynéném. Rennweg helyett Renbegnek 
van írva a bécsi lakása. Bunkók. Nálunk szállt meg, olvasom, dr. 
Esterházy Mátyásnál. Ezt kiírom. Mami szerepel mint kapcsolat. 
Mary néri, az ő kapcsolatai: a Zsuzsi néni, apám és, a marhák, ő 
maga, és a nagymama kétszer is, egyszer mint Esterházy Margit, 
egyszer mint Esterházy Móricné. 


Nem úgy olvasom, mint egy II[/III-as fia, hanem még a régi 
énemmel, megvetően, fölényesen, mert fölényben. Majd szokni kell 
az új helyzetet. [Nincs új helyzet, csak a megvetettek halmazába 
édesapámat is bele kell vennem, ez az új helyzet (csak).] 

Milyen szép, messziről hangzó nevek: ilyen Nandine, olyan 
Zenke. 

Egy másik vékony dosszié a nagynénémről, küldte a II[/I[-2 b. 
alosztály a II[I/III-3 osztály vezetőjének. Osztályok, alosztályok, 
iktatás, tájékoztatás: mintha épp egész új világ tárulna föl, egy 
másik, egy láthatatlan. 

Most (negyed 12) lépett ide egy kedves arcú munkatárs, 
lényegében köszön. Elmentében, mintha Papi iratai felé intene, vagy 
legyintene (videó!): Jobb ez így... Őrjöngök magamban, hogy mi 
jobb minél?! Nem is értem. A százlábú századik lábának 
elvesztésekor elveszítette a hallását. 

Nem bírom megállni, és belelapozok a negyedik dossziéba. Az a 
gyönyörű írása! (A regényben is van erről szó, Garaczi Lacitól vett 
szöveg segítségével.) Amikor olyan 1960 táján rendszeresen fordítani 
kezdett, az elején piszkozattal dolgozott, azt ceruzával írta, s aztán a 
lapokat ledobta a padlóra. Nézem (néztem), intelligencia, 
határozottság, szépség, lendület, minden együtt van az írásában. 
Talán az ilyen ödipális háttér miatt is örültem annyira, amikor 
egyszer egy kávéházi grafológus elképedve, lelkesedve, szinte 
megütközve nézte az írásomat, és izgatottan bejelentette, hogy ő 
akkor most akár ingyen is elkészít egy részletes (értsd ötven forintos) 
elemzést. Mindez a Bartók Béla úton történt, harminc évvel ezelőtt. 

A dosszié végén van egy névjegyzék, itt az egész Felső Ház, 
hirtelen megpillantom a saját nevemet, elvörösödök, úgy megijedek, 
hogy majdnem megáll a szívem, nagy csattanással összecsapom az 
irattartót. Ha nem látom, nincs. De engem látnak, vagyok. Hogy 
rólam is írt volna jelentést? Percekig nézek magam elé, de 
elviselhetetlen fegyelmezettségem még arra is gondol, hogy tollat 
vegyek a kezembe. Megint el szeretnék ájulni. 

Titokban el-elsírom magam. Csak jelzem (videó); értékmentesen. 

Újra kinyitom, forgatom, mint egy társasági lapot. Nem olvasom, 
nézem. Mintha fotókat. Az ügynök megbízható, ellenőrzött. Anyád, 


az  ügynök!, sziszegem reflexből magam elé. (Többszöri 
fölhasználású poén: Nem. Apád.) Csanádi fn. tmb., ez tehát az apám 
[vagyis a Csanádi fedőnevű titkos megbízott!. 

1977. XII. 21-én is jelent. Ír. Én is, én éppen a Termelési-regény 
utolsó oldalainál tartok. Olyan boldog vagyok, mint talán azóta se. A 
kettőnk boldogságátlaga vélhetően alatta maradt az emberi átlagnak. 

Ez így nem jó, módszeresen, az elejétől fogva, rendben, mintegy 
feldolgozni. Elfog a futó [és ismétlődő] kísértés, hogy ne csináljak 
semmit, visszaadom és kész. És majd cipelem belül. 

Visszatérek nagynéném irataihoz, akit 50-ben vagy 51-ben koholt 
vádakkal vagy vád nélkül Kistarcsára internáltak. Kis gyöngyszem 
52. október 18-ról, környezettanulmány (?) formájában: ...a 
felszabadulás után fuvaros lett, saját kocsijával és lovával fuvarozott. 
Miután ügyes és alkalmazkodó fuvarosi minőségben beférkőzött 
,szaktársai" bizalmába, fizető napokon együtt ivott velük a 
kocsmában. Gesztusaival és ügyes viselkedésével teljesen elfeledtette 
a tőle eleinte idegenkedő fuvarosokkal grófkisasszonyi mivoltát. - 
Időnként feljárt Pestre, itt bátyjánál lakott, elegánsan kiöltözve 
szórakozott és arisztokrata barátaival kárpótolta magát az otthoni 
megváltozott életéért. 

Micsoda ökörség! Miután ravaszul elfeledtette grófkisasszonyi 
mivoltát, kárpótolta magát... Vajon mire jók az ilyen idióta 
elemzések?! 

Egy másik dossziéban nagypapáról (1945. dec. 28.): Miután gr. 
Eszterházit nem terheli antidemokratikus cselekmény, kérem 
ügyében az eljárás beszüntetését. 

Mára elég. 

Hazafelé a héven, 15h, füzet az ölemben. Fáradt, a jól végzett 
munka áldott fáradtsága. A picsába. 

Az Intézet kapujában összefutottam a kedves történésznővel 
(legyen ez a megnevezése), azonnal, túlzón locsogni kezdtem, lazán 
(nagyon lazán - van az a vicc, illik most rám, hogy a sas ül a 
sziklaorom szélén, kérdi tőle a sólyom, mit csinál, lazulok, ezt 
hogyan kell?, hát, vumm, így el a szikláról, és akkor zuhanó 
repülésben lefelé, le, le, és az utolsó pillanatban, vumm, így föl. Ül a 


sas meg a sólyom a szikla szélén, mit csináltok, kérdi a róka, 
lazulunk. Lazulhatok veletek? Hogyne, vumm, esnek mindhárman 
zuhanórepülésben, te róka, kérdi a sas, tudsz te repülni?, nem én, 
odafordul a sas a sólyomhoz: hú de laza.), arról, hogy majd hétfőn 
jövök ismét, és hogy a többi anyagot már átnéztem, van, amit már 
ismertem is, például a nagynéném internálási ügyét, amit bele is 
építettem a Termelési-regénybe. 

Igen, volt, ami visszaköszönt. (Előtte elolvassák, vagy hogy van 
ez?) És hát ami... de láttam, az elnök úr akkor így intézkedett 
(rezzenetlenül hallgatok, próbálom megtudni, mit tud)... örülök... 
mert én... hát nem tudtam, hogyan tájékoztassam... a titoktartási 
kötelezettség. .. Én nem ismerem az anyagot, de tudtam a létezéséről 
(most akkor tudja, vagy nem tudja?)... szóval... 

Hétfőn reggel jövök, zártam le. Még annyit mondott, hogy a 
rólam szóló anyagokat vissza kell minősíteni, az eltart, de ő sürgeti. 
[Azóta sincs hír. De nem is akarok oda mégegyszer bemenni. Vagy 
mégis, ha kész vagyok? Ha visszanyertem a szabadságom (?)?] 
cZMegvárom a könyv megjelenését. Majd akkor látom, milyen 
vágyak, akaratok maradtak bennem.: 

2000. február 3., csütörtök 

Éjjel 3/4 2-kor az ágyban. Mindig magam mellett tartom a füzetet, 
mert bármikor fennáll a veszély, hogy eszembe jut valami. Bár ma... 
elszállt a nap, semmivel. Nyilván védekezem. A sejtjeim első 
reakciója, hogy átesnek a ló másik oldalára: bagatell ügy, semmiség, 
kényszerítették, megtette, soha senkinek nem ártott, fölényesen 
átlátott rajtuk, az vesse rá az első követ, aki stb. 

Délután, az túlzás, hogy provokatívan, de valahogy mégis 
próbálgatva (mit? mit, te jó Isten! [hát azt, hogy mi következik egy 
apából a fiúra]), megemlítettem a barátomnak, hogy az a képviselő, 
akinek az apja ávós volt, talán választhatott volna más szakmát is. 
Azonnal elkezdett üvöltözni velem, hogy megőrültem-e... és úgy 
látszik, van egy határ, amelyet időnként nem merek vagy nem tudok 
átlépni... 

Evvel az érveléssel téged okkal nem vettek volna fel az egyetemre 
az apád miatt! - Szikrázik a hangja. 


Olyan furcsa, érdekes, ahogy kimondja: apád. Mintha 
csiklandozna; majdnem vihogok. Szinte jólesett, hogy kiabált. 
Valami olyasmit is gondolok, mellékszál, hogy az apád szó 
kiejtésével, tudtán kívül csapdába esett; hülyeség. Az eset tényleg 
triviális. Egyszerűen buta voltam, nyilván nem függetlenül a most 
történtektől.  Gyakorlatiasságokat mondok, ,nem szerencsés", 
efféléket, minthogy a politika is gyakorlatiasság. De hát ilyen alapon 
nem szerencsés (!), ha zsidó lesz politikus, mert majd az 
antiszemiták kelletlenkednek (ha minden jól megy). 

cMa reggelre , beállt" a derekam. Foteltól fotelig kúszom. Ha 
ülök is, fájok. A fent említettem barátom jut eszembe, aki szerint 
minden efféle fizikai bajnak belső oka van. Namármost lehet, hogy a 
testem lázadozik e könyv megírása ellen, de hiába, öregem, hiába 
lázadozol, ha belegebedsz is, megírom. Hidd el, hiába próbálkozol. 
Amúgy meg kinyalhatod a seggemet. Addig én beveszek egy 
Voltarent.: 

Megküldték a Harmonia nyomdai levonatait. Csillog a Kiadó 
szeme. Jó kiadó. 

Terv: átnézni a Harmoniát, s megkeresni azokat a részeket, 
mondatokat, amelyek , relációban" állnak az új tényekkel. (Új 
tények! - de szépen mondja, kislovag!) Mégpedig így: van a mondat, 
és megpróbálni emlékezni arra, amiből a mondat született. Tehát 
mintha apámról olvasnék családi emlékezést, nem pedig egy 
regényt. Mutatok egy példát. , Azt, hogy édesapámat szörnyen 
megverték, pofozták, mint a gyereket, ütötték, mint a lovat, első 
dühükben leverték a veséjét, majd módszeresen végig az egész 
testét, de főleg a talpát, csak későbben tudtam meg." (685. o.) Nem 
volt konkrét tudomásom, hogy megverték volna 56-ban, csak annyi 
(rémlik), hogy november 4-e után két-három napra eltűnt, illetve 
erről egyszer sikerült kihúzni belőle valamit, hogy ti. gumibottal 
verték a lábszárát (a visszereket). Ezeket a szinteket összemérni. 

A  jegyzetfüzetek is érdekesek lehetnek.  [Belelapozok, 
véletlenszerűen ezt találom: Édesapám élete: hazugság és árulás. És 
szépség. - Ez most érdekes bejegyzés. Alatta: Életem: hazugság és 
árulás. Fájdalom nélkül. - Most ez is érdekes. CKülönös tekintettel a 
Voltarenre.:] 


2000. február 7., hétfő 

Megyek az ávóra. - Így jut eszembe. Túlzás. Mindjárt megkapom 
az anyagot. Tegnap láttam a Jadviga párnáját. Mennyire másképp 
néztem, ahogy Ondris belekeveredik, szinte döntés nélkül a 
rendőrspicliségbe. 

Most (9h 207) derült ki (számomra), hogy a dossziék (a dossziéim, 
a dossziéja, a dossziéink [nem!]) magánál az elnöknél vannak, tehát 
kvázi nem adja ki a kezéből, de most, mondja az olvasótermi 
munkatárs, a nemzetbiztonságiakkal tárgyal, ezért nem lehet 
lehozni. (A nemzetbiztonságiak: a szótól magától libabőrös leszek. 
Ez tényleg velem történik?) A nő kis könnyű fintort vág, elnézést 
kér, hogy akadályoznak a munkában. Nem tudja, hogy én 
akadályozom magam. 

Ha az elnök úr megbízott volna bennünk... de hát... (magnó!) 

Nem, nem, ó, nem, semmi, dehogy, van mit szöszmötölnöm, 
lapítok, mellébeszélek, zavarnám tovább a pillanatot, nehogy valami 
cinkosság jöjjön létre. Attól félek (mindentől), hogy túl rejtélyessé 
válnak a dossziék, és fölfigyelnek rájuk. A feltűnés elkerülésére én se 
vagyok a legjobb alany. Vagy úgyis tud mindent mindenki? Oszkár 
tudom, de nem mondom. 

Elvis: Dont cry, daddy. - Nem elsírom magam, hanem könny 
futja el a szemem. Valamiért fontos lett nekem ez a különbségtétel. 
Talán, hogy nem állok ott mindenestül minden mostani sírásom 
mögött, hogy volna ennek egy tisztán [?] €?2 fizikai része, bizonyos 
érzelmileg telített szavakra, helyzetekre beindul - mint a Pavlicsek 
kutyája! A könnyhelyeket új, realista munkakörömnek megfelelően 
jelzem, mégpedig - mint dédapám a komolytalant - k betűvel, k — 
könny, könnyezem. 

Ahogy jövök ide be, mindig állnak az ügyfélszolgálatnál, 
többnyire idősebb férfiak. Egyszer azt hallottam: , volt egy tiltott 
határátlépése", máskor meg: , a Mindszenty-pörben" (ö-vel). Milyen 
sok (kis) szenvedés, méltánytalanság gyűlt össze a 45 év alatt! Az 
emberek most próbálják földeríteni az életüket. Idejönnek, hogy 
megnyugodjanak - egy levéltártól! 


Igazuk van, akik ostorozzák a Hivatalt. Ha nehéz vagy nehézkes 
az iratokhoz hozzájutni, ha a kihallgatók emberi, személyi jogai 
szinte fontosabbak, mint a megalázott megfigyelteké, az veszélyes a 
demokráciára. Mert félelmet és dühöt konzervál, fírusztrál. A 
frusztrált ember védtelen a demagógiával szemben, amely csak épp 
annyi igazságot tartalmaz, hogy hasson a félelemre és dühre. Én se 
jutottam volna az iratokhoz, ha nem volnék kivételezett helyzetben. 
Igaz, akkor nyugodtan élnék... Olyan jól elképzeltem a következő tíz 
évemet. Most majd a tíz év képzel el engem; szó se róla, izgalmas. 

Semmiből teremtettem világokat, mondta Bolyai János, midőn 
(így hagyom: midőn) kieszelte a nem-euklideszi geometriát. Én 
mindenből teremtettem világokat a Harmonia caelestisszel - most 
meg a mindenből semmit. Apám most lett, csak most lett a semmi 
grófja. Ennek most lett (lesz) súlyos értelme. Eddig inkább egy szép 
és találó kifejezés volt. Igaz kifejezés, de valahogy mégis győztes: 
ezek a semmik, ezek a senkiháziak láthatóan nem senkiháziak, nem 
semmik, láthatóan nagyon is gazdagok (csak kevesebb áfát fizetnek, 
mint száz, kétszáz, háromszáz, négyszáz évvel ezelőtt), gazdagok, 
hisz megőrizték a legfontosabbat: önmagukat. 

(Van a Harmoniának egy szoft olvasata, amely azt hiszem, 
nagyban hozzájárul a sikeréhez. Az olvasó a saját szenvedését éli 
újra (ez még rendben, ez még csak dicsekvés), és ettől megnyugszik, 
a könyv mintegy megerősítette őket, hogy bárhogy is történt, most 
mégis itt vagyunk. Olvasóim nyugodtabban és boldogabban néztek 
olykor rám, mint azt én (álmaimban) szerettem volna. Mintha 
kimazsolázták volna a könyvet, s ami ebbe a nyugalomvonalba nem 
illett, azt figyelmen kívül hagyták. Vagyis a könyv ezt megengedte 
nekik. 

Azt tudtam, hogy sokan egy-az-egyben fogják olvasni, fikció- 
nem fikció határaival a szöveg folytonosan és ordenárén játszik 
(dolgozik). De annak következményeit, hogy a könyvben megjelenik 
atörténelem, nem láttam át, azt, hogy a könyv nem csak 
családtörténet, de országtörténet is. És ez esetben a fenti bárhogy 
történt is élesebben vetendő fel, szóval hogy hogyan is történt. Szép 
sorban visszafelé: hogyan történt a Kádár-rendszer, hogyan 956, 
hogyan a Rákosi-korszak, mi volt a szerepünk a háborúban, mi a 


holokauszttal kapcsolatban. A könyv elmulasztotta ezt a szigorúbb 
szembenézést. Hiba. De ezt meg kéne írnom még pontosabban is. 

Ülök a szobámban, kint afféle vasárnapi családi ebéd, apósom 
van itt meg az összes gyerek, a , nagyok" is, de nem bírok kimenni, 
nem tudok ebből csak úgy ki-belépkedni. (A Termelési-regényt egy 
irodában írtam, írás közben szakmai - ha nem is nagyon magas 
színvonalú - beszélgetéseket folytattam...) Jó kis hangok szűrődnek 
be, Zsozsó csengő nevetése, Marcell csöndes, férfias dörmögése, 
milyen jól elvannak, öröm hallgatni - míg én itt turkálok a 
nagyapjuk szemetében. Nem sok közük volt hozzá (Dórának talán), 
távolról félték és csodálták; nagyapaként nem alkotott jelentőset. 

Majd ők is zokognak szépen. Zsozsó nem is fogja érteni (fölfogni). 
Gyerekes dölyffel gondolok erre. Ahogy például szegény távoli jó 
unokabátyámra, aki nem szűnik sértetten őrjöngeni egy általa 
sérelmezett passzuson. Fájdalma valódi, amit sajnálok. Kis hülye, 
gondolom most a bajomban, egy vacak lerohadt kézen rinyálsz, 
mikor nekem az egész apám itt van elrohadva?! (Nem akarlak 
bántani.) 

Vajon nem lépek át egy határt, melyet nem volna szabad? Lehet, 
hogy nem volna szabad ennyire támaszkodni az őszinteségre? Mert 
most ezt teszem. Hogy olykor mindannyiunk érdeke a hallgatás? Ez 
igaz, de ki mondja meg, hol a határ? 

A Búcsúszimfóniában ez áll: , Kéri fiát, ne üsse, ne rugdalja, noha 
szempontjait megérti. (...) A megértést részletezi, a görög 
mitológiából hozott példákkal színesíti... Indokai főleg fizikaiak (fáj, 
fiacskám)... Összefoglalva mégegyszer kérelmének indokait, nem 
hivatkozik a szeretet parancsára, nem hivatkozik a köteles szülői 
tiszteletre, se a szokásokra, se az illemre. Kéri, arra kéri fiát, fontolná 
meg, érdemes-e a fájdalmat szaporítani a világban. (Érdemes-e a 
fájdalmat szaporítani a világban?) Ezt az egyet kéri tőle. És egy korty 
pálinkát." 

Olyan, mintha itt beszélne és könyörögne. A francba. Oda vagyok 
kötve az árbochoz, szólhat a szirének éneke. Sok.] 

De nagyot dobbant a szívem: most hozták a dossziékat. 
Mosolygunk. Rémes vagyok, olyan fokon hazug minden, amit most 
csinálok, hogy az már humoros. Félek értelemszerűen itt mindentől 


és mindenkitől, ezért olyan, mintha a Kádár-korba zuhantam volna 
vissza, ezért ávósozom reggelente - miközben aránytalanul hálás is 
vagyok. Tehát félelem (halott van a szekrényben!), innét kompenzált 
düh és gyűlölet és gazsulálás: máris láthatom magamon a 
posztkádári társadalom megkülönböztető jegyeit. Ha most 
,életszerűen", valóságosan kéne viselkednem, cselekednem (és nem 
csak kussolva másolnom), nehéz volna normális maradnom. Hol 
volnék egy önérzetes citoyentől, akinek jogai vannak (betekintés az 
aktába) és akinek értelme van (nem ávósozik, mert az hülyeség)! 

M. mintha figyelné, mit csinálok a helyzettel. Mint mikor 
gyerekkorunkban legyet pöcköltünk a pókhálóba, hogy mi lesz. (Ez 
most kicsit ki van színezve.) Lehet, hogy egyszerűen csak 
irodalombarát. Vagy nem is figyel, én hisztériázom csupán. 

Azt kapom, amit megérdemlek. - Az önsajnálatot, mely úgy 
tetszik, szintén reflexszerűen tör rám,ö-vel fogom jelölni;ö. Aka 
könny, azöaz önsajnálat. Akkor most elkezdem olvasni édesapám új 
történetét.öcOlvasom: ,, . . Hérodotosz írja: akkor fogom meglátni, ki 
vagy, ha a történet véget ér". Úgy emlékeztem, hogy úgy van: ha a 
történeted véget ér, vagyis, hogy a történeten kívül és nem általa 
ismerhetlek meg. Ez látszik igaznak.- 

Az irat jelzete: 

M-37234/1 (2 dosszié) 

M-38203/1 (2 dosszié) 

A fedőlapon ez áll: 

TitkosSzigorúan bizalmas 

Szerv: Politikai Osztály 

Munkadosszié 

Minősítés: ügynök 

Fedőnév: Csanádi 

B" (beszervezési) dosszié szám: H-117 9937 

Kötet sorszáma: 1 

Megnyitva: 1957. III. 5. 

Majd kiugrik a szívem. CKétórás szünet volt itt a dolgozásban, az 
öcsém ajánlására jött egy talpmasszőz. Rámnéz, a görnyedt 
tartásomra, a hátamra: Mondja, mit cipel maga?! Elég nehéz lehet. Ez 
a munkám, nyögöm gőgösen.: [Igyekeztem pontosan másolni, de 


emlékszem a kapkodásomra is, és nem olvastam össze a másolatot 
az eredetivel. Nem emlékszem olykor, hogy pl. a rövidítések az 
enyémek-e stb. Egy futó pillanatra arra is gondoltam, Jankovics 
Jóskától kitanulom a szövegközreadás filológiáját - ugyan! Nem is 
akarok ennyi tiszteletet adni ezeknek a szövegeknek.] 

Tartalomjegyzék; jelentés, dátum, kiről. Sok ismerős név, 
gyerekkorom nevei, a sokszor megénekelt tantik, onkelok (vagy 
onklik?), nénik, bácsik, nevek a Felnőtt Olümposzról. (Míg ön 
aluszik, a Darmol (édesapám) dolgozik.) Aztán egy abc-rendes 
névmutató. Név: A. A., foglalkozás: gróf, oldalszám: 61.Öt 
Esterházy, a 219. oldalon: nagypapa. Lapozzak oda? Vagy 
fegyelmezetten, sorjában? Mindőnk neve sz-szel, i-vel. A 
proletárdiktatúra bosszúja. [Hogy épp ezen akadok fenn! A 
nevetségesnél is nevetségesebb!] 

A 29. oldalon van az első Jelentés. Jobbra fönt: 

Adta: , Csanádi" 

Vette: Varga fhdgy 

Idő: 1957. III. 2-án 

Ez valóban fáj, belémszúr, látni a kezeírását, melyet annyira 
szeretek. Meg büszke is voltam (vagyok) rá. Minden jót el tudtam 
képzelni ennek az írásnak a gazdájáról. Elkezdem másolni, hadd 
menjen bele a kezembe, menjenek bele a szavak. Hol Ottlikot 
másolok, hol ilyesmit, nagy a fesztávom. 

Az 1956 október 23-i budapesti tüntetésnek fegyveres felkeléssé 
változásáról Csobánkán másnap okt. 24-én szerzett a lakóság (sic!) 
tudomást. A közlekedés beállása miatt a nagyszámú budapesti, 
budakalászi, pomázi és szentendrei üzemekbe bejáró dolgozók is 
otthon maradtak, a megnövekedett létszám némi zavart okozott a 
közellátásban. Mint amiről Pascal ír, heves, rettegő unalom fogott 
most el a másoláskor. Nézem az írásainkat, az övé jobb. Az enyém 
nem egyenletes, kapkodó, betűk összemosódnak, betűket kihagyok 
(majd Gizella kijavítja), lennék már túl rajta. Az övén látszik, ügyel 
az olvashatóságra. Gondos, szép munka. (...) Kommunista vagy 
állami funkcionáriusok elleni atrocitásokról nincsen tudomásom. 
November elején híre járt egy listának, amely állítólag a 
kivégzendők nevét tartalmazta, de nem beszéltem olyan személlyel, 


aki a listát látta volna, ill. tudta volna, hogy ki kit írt abban össze. - 
Nov. 4. után két haláleset történt, Sz. nevű fiatalembert társa 
véletlenül agyonlőtte, H. nevű pedig állítólag éjjel nem tett eleget a 
nemzetőrök ,,állj!" kiáltásának, mire lelőtték. Hír szerint mindkét 
tettes disszidált. - A ,muk"-ról általában azt tartják, hogy vicc. 
Csanádi 

Még két rövid jelentés ugyanevvel a dátummal. Nézem a sárguló 
papírt, ez akkor tehát ott volt a lakásunkban, lehet, hogy hozzá is 
értem, rajta az ujjleenyomatom. Mindig ott állt stószban az íróasztala 
bal felső sarkán. Az agyam, gondolkodás nélkül, még a következő 
mondatot hozza: Nemcsak a papír, hanem az apám is ott volt a 
lakásunkban. Meg-megdöccenek, hogy apát vagy édesapát írjak. 
Mindenesetre ott voltak, nemcsak a papír, de a Papi is... 

Jelentés. W. S. lakik Pomázon. Dánoson volt birtoka, már az első 
vh. előtt volt képviselő, az 1920-as években pénzügyminiszter. Kb. 
80 éves, visszavonult életet él. 

P. J. (az Irmike férje! - lám, így hivatkozom a HC-ra, a regényre, 
mintha az a valóság volna, Írmike, akit így az olvasó ismerhet), lakik 
Csobánkán, Nógrád megyében volt birtoka, politikai tevékenységet 
nem fejtett ki. A helybeli erdészetnél dolgozik. Az októberi 
események alatt nem ír ellenforradalmat! [majd fog!] passzív 
magatartást tanusított. 

Csanádi 

Szép, vállalható, tisztességben megőszült szövegek. 

Értékelés: Az ügynök hát ezt alig bírom leírni; de már szokom 
hozzá első jelentése. Feladata volt két személyről bővebb információt 
adni, és ismertesse az okt. 23-a utáni eseményeket. Ezt nem a 
legjobban oldotta meg. Mi az, hogy nem a legjobban! Te elsőre talán 
jobban csinálnád? - Nem viccelnék, de már késő, most látom, milyen 
óriás ő. Nem látok semmit. Írom, ahogy jön. 

Feladat: Márc. 15. Milyen készülődés és szervezkedés van a 
területén. Ennek felderítése. Milyen tevékenységet felytettek ki (sic!) 
Tanuljál meg tisztességesen magyarul! - Rémlik, talán Radnóti, 
egyszer erkölcsi finnyásságot lobbantott a szememre; itt aztán 
teljesen igaza volna, csak mutatni akarom, hogy közben látom a 
szöveget mint szöveget, és annak állapota is fáj, bármennyire röhejes 


is ez, figyelembe véve, hogy miről is van szó... az ellenforradalomba 
(sic!) funciót (sic!) viselő személyek. 

1957. III. 16. 

1. Kocsmai beszélgetés során egy ismeretlen nevű egyéntől Egy 
falusi kocsmában nincsenek ismeretlen nevű egyének! Ez azért 
értékelhető volna, nem?lk azt hallottam, hogy a lista állítólag 
nemzetiségi alapon készült, mivel azonban tudomása szerint a listát 
magát senki nem látta, az emberek egymásra gyanakodtak a szerint, 
hogy magyar, német, szerb vagy szlovák származásúak voltak. Nov. 
4-e után a tanácsházán volt egy nyilvános gyűlés, amelyen az ún. 
lista ügyet tárgyalták, de sem a szerzőkre, sem a tartalmára nézve 
nem jutottak eredményre. 

2. A muk-ról csak a sajtóban és rádióban is hallható dolgokat 
lehetett hallani, muk még azt is jelenti, hogy ,majd újra 
kupánvágnak". Szervezkedésről nem hallottam. 15-én tudtommal 
nem volt rendzavarás. Néhány elejtett megjegyzés: , felelőtlen 
propaganda az ilyesmi", , csinálja az, aki kitalálta" . 

Csanádi 

Ahogy leírtam, Csanádi, hirtelen eszembe jutott: én is jelentéseket 
írok. Jelentés öt egérről. Jelentés az emberről. Sok. - Puff neki: ez is 
az ő szava. Bajban volnék, ha mindenestül menekülni akarnék tőle. 
Hová, nemde. , Minek. Hová. Miért." (655. o.) 

Eddig egyébként nem veszélyes. Láthatóan ügyel, hogy kizárólag 
azt mondja, amit úgyis tudnak. 

Értékelés: A jelentésnek sokkal konkrétabbnak kellene lenni. Az 
ügynök a munkába még csak most kezd belejönni. Ezek se hülyék. 
Nyilván nyomják az embereiket a konkrétumok felé, nem lehet 
mindig csak blöffölni. Nézzük, hogyan járunk mi. 

Feladat: Kik készítették a listát és milyen tevékenységet fejtettek 
ki. 

T997.LZ8 

Ez már konkrét. Tudomásom szerint Csobánkáról R. L., T. és Sz. 
nevű lakosok vettek részt Bp-en október folyamán fegyveres 
cselekményben. 

[Amikor másoltam ki a dossziéból ezeket, volt valami nagy 
lendület, szinte mámor bennem. Csak írtam, írtam, nem mertem 


leténymásoltatni, ezért másoltam orrvérzésig. Most meg toporgok 
csak benne, és tudom, hogy túl finomkodó, de írom, mert ez történt: 
hogy valami tisztára vágytam, emberi tisztaságra, és ezért az elmúlt 
félórában Kantot olvasgattam. Kant úgy jutott eszembe, hogy tegnap 
a barátom arról panaszkodott, hogy nem bírta a tévében végignézni 
a mézes-mázos-cukros Hölderlin-filmet, és elment egy kis Hyperiont 
olvasni. Ezért jó, ha van az embernek barátja. Meg Kantja. - Röhej. A 
valóság, mondanám bölcsen és íróként, nem leírásra, hanem 
fölhasználásra való. Vagy ahogy Mikszáth mondja (kb.): Az asszony 
szeretni való amíg fiatal, s kapálni való, ha öreg.] 

A továbbiakban kiderül, hogy Sz. Nyugatra menekült. Jó volna, 
ha a másik kettő is. De ez veszélyes jelentés. 

Feladat: a megjelölt személyekre további adat beszerzése. Az 
Osztrák Követség meglátogatása.Nocsak. 

1957. III. 30. 

Csobánkán az októberi események során eltávolították a hősi 
emlékműről a vörös csillagot, úgy hallottam, hogy a tettes S. B. 
sóderbányakereskedő Sz. nevű veje volt. Hát igen, ahogy Micimackó 
megjegyzi, olyan nincs, hogy csak döngicsélés van meg zümmögés. 

Értékelés: Ügynök jelentéseiben mind többet ad. Pedig, nemde, 
még egy hónap se telt el. - Az értékelés a Papi által kézzel írt jelentés 
túloldalán van, Varga Lajos főhadnagy írta. , Csanádi"-nak nagyon 
komoly lehetőségei vannak a Csobánkán meghúzódó volt horthysta 
tisztek ellenséges tevékenységének felderítésére. Konkrétan erre kell 
őt eligazítani és utasítani. Csanádi viszonya nagyon jó hozzánk, és 
ezt nekünk ki kell használni. 

A kurva anyját. Ez most mit jelent? Mi az, hogy nagyon jó? 
Szeretném azt hinni, mert akkor valamit értenék, hogy pacallá 
verték, s ezért parírozik. De ez egyáltalán nem biztos. 

1957.-ÍV:13. 

Volt az osztrák követségen. Ügynök a rábízott feladatot 
végrehajtotta, de eredménnyel nem járt. Feladatként kapta meg, 
hogy B. A. csobánkai lakosról jellemzést adjon. Áprilisban nem 
Rómaifürdőn voltunk már? - A jellemzést egy I-lel írták, a vesszőket 
nekem kell kitennem, ah minő ország! 

1957. IV. 20. 


Egy cetlin: Jelentés: B. A., lakik Csobánka, nős, 1 gyermeke van. 
Az utóbbi időben a kiskovácsi állami gazdaságban mint kertész 
dolgozott, jelenleg Bp.-re jár be dolgozni. Ennyi. Hát, Papácskám, 
csodálkoznék, ha ezt a Varga főhangya benyalná. Értékelés: Jelentése 
rövid és szűkszavú, sokkal részletesebb lehetett volna. A találkozón 
erről lett vele foglalkozva. 

Szóval vannak találkozók. Lett vele foglalkozva: bár azt jelentené, 
hogy megverték. Mert egyrészt, egyszerűen szólva, megérdemelte 
[milyen hülyeség ez?!, megverték, így spicli lett, mert spicli lett, 
megérdemli a verést?!, amitől még inkább spicli lesz, ami még 
nagyobb verést kíván! C£nem is olyan hülyeségz], másrészt ez oly 
heroikus! Vagy csak tömték a fejét a hülyeségekkel, és ment bele 
abba a szép agyába ez a sok trutymó. ..k 

1957.1V. 27. 

Felvettem, ill. továbbfejlesztettem a kapcsolatot a neveket 
kihagyom volt katonatisztekkel.Kapcsolatot továbbfejleszteni: hogy 
megtanulta ezeket a barom kifejezéseket! Az októberi-novemberi 
eseményekben tudomásom szerint egyik sem vett részt. 
Beszélgetéseink során megélhetési kérdések képezték a főproblémát. 
Ezt még lehetett volna, kolléga, csiszolni, ezt a mondatot. Feladat: A 
kapcsolat továbbszélesítése, és május 1-i hangulat leírása. 

1957. V. 4. 

Csobánkán a május 1-i ünnepséget a kultúrházban tartották meg, 
elég nagy látogatottság mellett. Iskolás gyerekek szavaltak, az 
ünnepi beszédet egy járási kiküldött tartotta. - Utána 6 forintért 
pörköltet mértek. - Délutánra a hangulat igen emelkedett lett, 
verekedés is volt (állítólag nő-ügyben), melyben értesülésem szerint 
a délelőtti ünnepély szónoka is részt vett. 

Vicces, már-már szemtelen. De most nem morgott főhadnagyunk. 

12h 32. Most abbahagyom. A lejártam a lábam analógiájára: 
leírtam a kezem. (Leírtam apámat.) Több helyre is kell mennem a 
délután, alkatomnak megfelelően mindenhol derűs leszek és 
barátságos, örülni fogok, hogy jó emberekkel találkozom. 

2000. február 9., szerda 

Reggel ezt mormolászom: de kár, de kár.k 


Ez nem fér bele az édesapádról való elképzeléseimbe. - Valamiért 
zavar, hogy Gitta is állandóan erről gondolkodik. Talán azt várnám 
tőle, hogy ne higgye el. Hogy ne nyugodjék bele. Hogy inkább 
tartson engemet hazugnak, hogy csak kitaláltam az egészet. Hogy 
változtassa meg - mint rendesen - a világot. De nem. 

Mártával beszéltünk a  Tar-ügyről, meséli Gitta, elég 
megengedően nyilatkozott, mire azt mondtam, hogy nem volt 
kötelező besúgónak lenni! Apám se volt besúgó, apósom se volt 
besúgó! Ezt kiáltottam harciasan. 

Ő meg nem tudta, te meg elfelejtetted, hogy poént mondasz. 

Tegnap egész nap Zs.-vel dolgoztunk a Harmonián. Az egyik 
legszebb nap az életemben. Zs. szigorkás szakszerűsége, tárgyias 
munkálkodása a szövegen már önmagában, szavak nélkül nagy 
dicséret, amely alig a személyemnek, hanem az általam elvégzett 
munkának szól, ezért gátlás nélkül élvezhetem. 

Jó nap, jó egész. Meséli, hogy hallja az új munkahelyén (egy 
állami hivatal, hogy 2. apja az emigrálni akaró zsidók 
megfigyelésével volt megbízva, és az ő jelentései alapján szedték 
aztán őket le a vonatról. De hogy ő azt se tudja, hogy Z. tudja-e. 
Rezzenéstelenül hallgatom, egy Buster Keaton. Arra gondolok [és 
majd még Cde2 sokszor!], úgy kéne most viselkednem, hogy azt 
majd később (kiderülvén az igazság, pontosabban a valóság) ne 
lehessen a szememre vetni, konkrétan, ha Zs. visszagondol erre a 
jelenetre, ne viszolyogjon a hamisságomtól. Ez is Kádár-rendszerbéli 
probléma: ha minden hazug, márpedig minden hazug, mi a helyzet 
velünk? 

Contradictio in adiecto: magam vagyok a hamisság.öA Nagy 
Hamis Könyv, nem valami ilyesmit írt Radnóti a Bevezetésről? Úgy 
látszik, mindenki próféta a maga hazájában.ö 

És ott (az új hivatalban) honnan tudják?, kérdeztem nagyon 
könnyedén, nagyon mellékesen. (Én reflexív típus vagyok, de azért 
mindennek van határa.) 

Mert Sch. foglalkozott a zsidótanácsokkal, és úgy. 

És akkor találkozott ezzel az irattal? 

Igen. 


Hevesen pakolgatom ide-oda a kéziratot, láthatóan keresek 
valamit avval az én legendás műgondommal. Ez azt jelenti, hogy ha 
valaki elkezdené kutatni a magyar arisztokratákat, akkor eljutna a 
Papi iratához, és ugyan ott nem szerepel a feloldás (mintha a 
beszervezési dosszié megsemmisült volna Cha nem, szívesen 
látnám, de már a könyv megjelenése előtt nem merek semmit se 
lépni:), de hát három másodperc alatt rá lehet jönni. Vagy mégse 
lehet? Valljam be, legszívesebben zároltatnám. M. szerint ezt 
megtehetem. Csak nem merek mozdulni, bármit teszek, feltűnő. Már 
az, hogy bemegyek a kutatóterembe, sok. 

Azt mondja később, milyen szomorú könyv ez, mennyi 
szenvedés van benne. Apád szenvedése. 

Akkor nagy levegőt vettem, és azt mondtam: Nem tudtam 
(gombóc lett a torkomban) ...nem tudtam, hogy ennyit 
szenvedett.kAkmiatt  fölugrottam, hogy nekem most azonnal 
pisilnem kell. Amin szemérmesen nevetgéltünk. 

Mikor visszajöttem, azt mondja, mintegy tőlem függetlenül, hogy 
olvasáskor  el-elsírta magát. Nem hiszem, hogy ez sokszor 
megtörtént vele, kicsit már ismerem. Az a jól, kurjantom, azt 
szeretem, ha az olvasó taknya-nyála egyben! 

Zs. finom irodalmár, soha nem jutna eszébe mondjuk 
összekeverni a szerzőt, az ént az elbeszélő énnel, mégis itt mindig az 
, apám" -ról beszél. Mikor ezt megemlítem neki, egyszerűen vállat 
von. Meglepődöm, csak lassan látom, hogy poétikailag mennyire 
pontos mozdulat ez. 

Te, ez milyen megrendítő jelenet, mikor apád etc. 

Mondom kevélyen, hát az bizony, angyalom, idézet innét meg 
innét. Elképed, röviden tűnődik, igen, értem, akkor tehát a 
következő jelenet, a tűzoltásról, az is onnét... Ó nem, az állítólag 
ténylegesen így történt. És avval elkezdődött egy játék, hogy ő 
igyekezett kitalálni, mi fikció, mi nem, és (számomra) 
megnyugtatóan sokszor mellétrafált. 

De ez becsszóra igaz! Már csak legyintett, vidáman. 

Búcsúzáskor  átölelem, hosszan, hálásan. Sok köszönettel 
tartozom neki. Azt hiszem, megszerette az apámat. ClIegnap 
teletonozott Dóra nap alkalmából a talán legzseniálisabb 


úgynevezett nagynéni. Úgy elolvasnám megint a könyvedet, csak 
már nem tudok olvasni. Amikor olvastam, azonnal megint 
beleszerettem apádba. Hát bizony már nem először. De csak, ha 
megláttam. Ha megláttam, puttili, beleszerettem. Legyetek jó 
kutyák...- 

Jó volna ezt nem azonnal közölni. Adnék egy kis laufot apámnak, 
egérutat, hátha más is megszereti, és akkor szeressék még egy kicsit, 
szerte a világon, sajnálják, sirassák, becsüljék. Legyen egy kis ideje. S 
csak aztán köpjenek.kÍk] [Hihetetlen nagy, remegős zokogás fog el - 
röhej: azonnal kihajolok az asztalból, nehogy összepacsázzam a 
füzetet -, már régen láttam, kellett látnom ezt a szöveget, szinte 
elfelejtettem, s most, akár egy gyors reggeli ébredés után: nem, nem 
álmodtam, minden, minden igaz. Hosszan ráz a zokogás. Most 
nekem van a taknyom és az én nyálam egyben.] 

Marcellnek mutatom a Fuharosok dedikációját: , Esterházy 
Mátyásnak ismeretlenül is szeretettel: Esterházy Péter." Ezt írtam be. 
Azt hittem, tréfálok. A fiam elégedetlenül csóválja a fejét. 

Az a szemét III/III-as. 

Most már mindig így fogunk beszélni? 

Nem. Most már így nem fogunk... - Nem beszélni, de nem is 
kussolni, az volna jó. 

2000. február 10., csütörtök 

Várom apámat. 

Alulról, a Hősök tere felől jöttem, megnéztem, nem először, az 
Andrássy út 60-at (a hírhedt ávósházat; sőt még nyilasház is volt). 
Normális budapesti középület, nem látszik rajta semmi különös. 
Vérszag, jut eszembe. 

Reggeli párbeszéd: A Kiadóba mész? Nem, az ávóra. 

Reggel még nézegettem a HC elejét. De már nem lehet hozzáérni, 
így már nem lehet. Zs. szerint kicsit kéne; hogy legyen már ott az 
elején a dráma, az árnyék, a fájdalom (ha jól értem). De csak annyit 
tudok tenni, hogy előreveszem: , Édesapám nehezen adta meg 
magát, mert nem bízott igazán a fiában. Az meg csak ütötte, ütötte." 
Ez a 8. számozott mondat az Esterházy család életéből. Bármit 
csinálnék a szöveggel már, az hazugság volna. 


Előttem kanyarodik be a Hivatalba Gy. [kolléga]. Majdnem 
elfutok ijedtemben. Miért is? Rögtön leárulózom magamban, 
kádárista gumigerinc. Miért is? [Reflexes indulataimból látszanak a 
társadalom reflexes indulatai. Az elrendezetlen énből csak úgy 
buzog a sok összevissza gyűlölködés.  Megalázások és 
megaláztatások: ahogy leverjük másokon. Ahogy gyermekünk 
időnként azért kap egyet, mert a feleség (férj) nem kaphat.] Samuel 
Pepys zseniális naplójából: ,, 1662. január I. Ma reggel hirtelen 
fölébredvén, erős ütést mértem könyökömmel feleségem arcára s 
orrára, úgy, hogy ő a fájdalomtól fölriadt, amit sajnáltam, és újra 
elaludtam."? 

Zs. mesélte tegnap, hogy egyszer, nem is olyan rég találkozott 
Papival, aki valami fordítást vitt a kiadónak. Ő csak utólag tudta 
meg, ki volt az a , figyelemreméltó férfi", amit sajnált, mert szívesen 
üdvözölte volna. 

[Most jött a postával egy könyvkritika, idemásolok egy részt. 
Minden milyen vicces lesz; nem akarnék blaszfém lenni, de Isten 
viccelődése ez, valami humor nélküli Nagy Iréfa. A humor az 
emberi. Igaz, hogy mi az emberi, azt épp most tanulom újra. ,, E. P. új 
könyve - engedtessék meg néhány parányi nagy szó - az összhang, 
a kölcsönös megértés és a béke regénye. Ellentét nélküli, barátságos 
jó viszonyt teremt a dolgok között, a világok között, a mondatok 
között. Igaz és hamis közt, történelem és történet közt, regény és 
könyv közt. Az apa és a fiú közt. E könyv e szentség lelke." Javított 
kiadás, ezért ez ennek a címe. 

Micsoda fantasztikus apátok volt nektek, bólogatott a minap V., 
elolvasván a könyvet. Bólogattam én is őszintén és rutinosan. Attól 
tartok, még mosolyogtam is. 

Tegnap egy interjúban arra a kérdésre, hogy mért volna a mostani 
munkám nehéz: mert aggályosan ki kell minduntalan jelölnöm a 
pozíciókat, vagyis széjjelválasztani magamban a szeretetet és a 
megvetést. És hogy ez nagy koncentrációt igényel. - Bizony, 
bizony...] 

A kabátesés, meséli tovább Zs., kizárólag ez a generáció hordta 
így a kabátot, ilyen megverten. (Gothár Péter Megáll az időjében 
vannak ilyen megalázott, borszagú, széjjelment férfiak; ad notam 


Őze Lajos. Gothár jó apában.) Mintha mozsárban törték volna össze! 
Veled összehasonlítva... 

Szégyenemben elvörösödöm, de azt hiszem, nem lehetett látni. 

Bár talán, hogy lefogyott, valóban megverten nézett ki. 
Elgyöngült, lefogyott az utolsó három-négy évben. Gebemadár - de 
ezt a szót már 1977-ben leírtam a Termelési-regényben (ötvennyolc 
éves volt akkor, alig több, mint én most). A hasonkorú barátai 
társaságában (Zoli bácsi, Lajos bácsi) erősnek, sőt fiatalosnak tetszett, 
férfinak és nem öregembernek. 

Emlékszem, egyszer a szobámból kinézve láttam, ahogy 
küszködve az ellenszéllel , enyhén előredőlve, mintha nehéz 
anyagban, bitumenben, mézben haladna előre, erőtlenül, szánandón. 

Tegnapelőtt ugyanezen az ablakon át valami fantasztikusat 
láthattam. Miklós robog le a lépcsőn tizenhárom évének minden 
szertelenségével, igen, igen, kész vagyok, hogyne, persze, mindjárt, 
most, veti oda anyjának, amiből világos, hogy semmivel sincs kész, 
kérdéses, hogy egyáltalán kinyitotta-e a tankönyvet (hihetetlen szép, 
kacifántos magyarázatai vannak az esetleges rossz jegyeket illetően, 
hogy például mennyire rosszul látom én, amikor oksági kapcsolatot 
tételezek föl az előző napi nem-tanulás és a következő napi rossz 
jegy között, megengedi, kiindulópontom elsőre logikusnak tetszik, 
és mellesleg, abban nagyon is igazam van, hogy neki többet kéne 
tanulnia, ő tervezi, sőt továbbmegy, el is határozta, hogy ezen 
változtatni fog, ám most ugye nem erről van szó, hanem és így 
tovább), következésképp emelkednék erőből atyaian, de késő, már 
nyílik és csukódik is az ajtó, ránk csapta a házat. 

Látom az ablakon át, itt áll mellettem, egy fal választ el minket. 
Nagy levegőt vesz, mintha víz alól érkeznék, egyszersmind széles 
vigyor ömlik el az arcán, végigpillant a kerten, a világon, szemügyre 
vesz, süt a nap, egy fénylő tavaszi február, s akár egy bolondos 
vizslakölyök, futkározni kezd, cél nélkül, , célja majd megtalálja", 
úszik a levegőben, a karjai mintha szárnyak volnának, kanyarog, 
megtorpan, vissza, vágtázik, szinte fölszalad az almafára, tombol, 
nevet, fut, mozgás mindene. Gyönyörű jelenség. Nagy pillanat. 

Mennyire más van a fejében... ő a szabadságról gondolkodik, én 
meg... hát lényegében én is arról. 


Ez meg egy kis pillanat: itt a Csanádi-irat, megyek oda, hozzá. 

1957. jún. 1. 

A jelentés arról szól, ki volt tagja a nemzetőrségnek. Hat név. 
Ebből egy őrizetben, egyet novemberben agyonlőttek, kettő 
disszidált. Kettő azért maradt még! Aztán egy lista volt katona-, 
rendőr-,  csendőrtisztekről. Ahogy az  ,értékelés" mondja: 
szűkszavú. És , rendes". Ellenforradalmi cselekményben nem vett 
részt, azon idő alatt otthon tartózkodott. - Szívbajos. Vagy: Otthon 
méhészkedik. 

cEmlékeztetőül, hogy hol élünk, éltünk volt: előző héten, 1957. 
május 23-án tartóztatták le Tildy Zoltánt, Bibó Istvánt, Göncz 
Árpádot. Igaz, olvasom mindezt a Beszélő években, ugyanezen a 
héten megkezdődött a félórás vallási műsorok közvetítése a Magyar 
Rádióban.: 

Ekkor már bizonyosan Rómain laktunk, a következő találkozó a 
tartótiszttel a Fény presszóban lesz, Péter-Pálkor, délelőtt 11-kor. 
Hogyan tudott így délelőtt presszózni?! Feladat: Az ügynök 
feladatot kapott U. Sz. nevű személy magatartásának, 
kapcsolatainak jelentésére. Az ügynök szóra reflexszerűen 
felháborodom (terminus technicus: elönti a szar az agyam; itt: szó 
szerint), mit ügynöközi az apámat, a tiedét, azt ügynöközd, geci 
komcsilö,k- Azért ez nagy érvágás, hogy már jó érzéssel 
komcsiznom se lehet majd. Valójában: még jobban lehet. És még 
valójábban: látszik, hogy mennyire nincs értelme komcsizni. Amit 
természetesen mindig is tudtam. 

ZA komcsikról jut eszembe, a komcsikról meg apámról: 
idemásolom az 1957-ben kivégzettek névsorát. Január 19-én 
49kivégzik Dudás Józsefet, az Országos Nemzeti Forradalmi 
Bizottmány vezetőjét, kivégzik Szabó Jánost (Szabó bácsit), a Széna 
téri felkelőcsoport vezetőjét, június 26-án kivégzik Tóth Ilonát, 
Gyöngyösi Miklóst, Gönczi Ferencet és Kovács Ferencet, július 20-án 
kivégzik a miskolci népítélettel kapcsolatos perben elítélt Balázs 
Gézát, G. Tóth Lászlót, Szász Zoltánt, Lengyel Lászlót, Komjáti 
Ferencet, Sikó Dezsőt és Nagy Zoltánt, augusztus 12-én 
öngyilkosságot követ el a vizsgálati fogságban Szigethy Attila, a 
Dunántúli Nemzeti Tanács letartóztatott vezetője, december 10-én 


kivégzik Pálinkás (Pallavicini) Antal őrnagyot, a Bajcsy-Zsilinszky 
vezette ellenállási mozgalom egykori katonai összekötőjét, aki 
Mindszenty József hercegprímást a forradalom alatt Budapestre 
kísérte, december 21-én a börtönben meghal Losonczy Géza, miután 
a hatóságok tudatosan elmulasztják megtenni az életben tartásához 
szükséges lépéseket, december 30-án kivégzik Iván Kovács Lászlót, a 
Corvin közi felkelők első parancsnokát, december 31-én a 
mosonmagyaróvári népítélettel kapcsolatos perben halálra ítélt 
Tihanyi Árpádot, Gulyás Lajost, Zsigmond Imrét és Kiss Antalt.: 

A névnapomon a főhadnagy megkapta U. Sz.-ről a jelentést, 
semmi érdekes és semmi negatívum. - Vajon rendben hazaért a 
névnapi vacsorára? Vagy bebaszott egy felest, egyiket a másik után, 
hogy ne kelljen gondolnia a Fény presszóra, a főhadnagyra, saját 
magára. [Mondom Gittának: csinálok egy listát az összes presszóról, 
ahová elzargatták apámat, ahol összebújt ezekkel, ha nincs már meg, 
biztos van, aki tudja, Lengyel Péter vagy Kertész Imre jól ismerik a 
várost, elmegyek mindegyikbe, és mindenhol megiszok egy felest, 
egy valamit, aztán majd hazataxizom, kicsit öklendezem, te meg 
lefektetsz, és vizes kendőt teszel a homlokomra. Jó, mondja Gitta 
egyszerűen.] cAkció halasztva, mert rendetlenkedik a derekam. A 
testem. Testem, a coca, ahogy Gruber mondja (többek közt az Egy 
nőben, 42. o.). Ellenkezik a disznaja. ,Fogunk mi még itt más 
húrokat is pengetni, ha azt hiszi, cicázhat velem! Majd kap 
jógagyakorlatokat pörkölt helyett! Három napos  csillagtúrát 
kocsmázás helyett! Bordástfalat fasírtos kenyér helyett! Bicikli kontra 
tévé! Szauna kontra szex! Felső-Stájerország kontra Toszkána! (...) 
Ha kekeckedik, még a TII-be is elzavarom! Korareneszánsz 
kezdőknek. S ha még mindig azt hiszi, hogy ő szopta hegyesre a 
piramist, akkor átvesszük Immanuel Kantot, betűről betűre, különös 
tekintettel a kategorikus imperatívuszra. Meglátjuk. Most még 
heherészik, de jön még kutyára dér." De meg fogom csinálni.: 

€c1957. július 4-én az Obersovszky Gyulára és Gáli Józsefre 
kiszabott halálos ítéletet a világméretű tiltakozás eredményeképpen 
börtönbüntetésre változtatja az Elnöki Tanács.: 

Július 13-ra a Párizsi presszóba beszéltek meg találkozót. A 
jelentés egy volt csendőrszázadosról szól: Az októberi események 


alatti szereplésére vonatkozó kérdésemre azt felelte, hogy két napig 
volt " nemzetőrparancsnok  — azért, hogy garázda elemek 
felülkerekedését meggátolja, azonban lemondott, amikor látta, hogy 
az emberek isznak és , hőbörögnek". 

Olyannak tetszik így a Papi, mint egy bábu. Mintha csak azért 
állna szóba valakivel, hogy megírhassa ezeket az ócska jelentéseket, 
melyek csupán néhány sorból állnak, ebben az értelemben is ócskák, 
semmitmondók. Vagy kicsik. Semmik. 

Nem semmik. [Egy jelentés sosem semmitmondó. Sosem csak 
semmit mond. Ha üres, akkor is mond valamit. - Több mint 
huszonöt éve írtam a Spionnovellában, nem tudván, hogy eltaláltam 
szarva közt a tőgyét: , Hogy mi van a jelentésben, az másodlagos. A 
fontos a van. A van-ság. Talán hallottad már: Van tyúk is talál 
szemet." - Ezt a van tyúkot vagy háromszor kellett a levonatban 
visszajavítanom vak-ról.] 

Feladat: További feladatot nem kapott, mert átadjuk az illetékes 
területnek. Tologatják. Varga helyett most kétszer is, szeptember 7- 
én és 10-én (új seprő jól seper) egy Iullner István hadnaggyal 
találkozik a Párizsi presszóban. 

1957. IX. 10. 

György öcsém születésnapja. Jelentés: Jelentem, hogy , Csanádi" 
fedőnevű ügynökkel most jön az asztalom felé Gy. Inem az öcsém!], 
bebújok a szövegbe, úgy csinálok, mintha nem látnám; egy nagy 
mintha vagyok, semmi más; olyan ezeknek a szövegeknek a 
másolása, mint valami penitencia: rózsafüzér; unalmas és 
szükségszerű; ahogy trappolok itt szóról szóra szegény, szegény 
apám nyomorúságában; mennyire más valamit elképzelni, 
elgondolni, vagy megtapasztalni, hogy tényleg úgy is van! a mai 
napon találkozót folytattam le. Az ügynök ezen találkozón ismét 
nem adott jelentést. Kérdésemre úgy nyilatkozott, hogy nem találta 
szükségét annak, hogy az általa tapasztalt megnyilvánulásokat 
rögzítse, mivel a mai napon megjelent Népszabadságban lévő cikk 
teljes mértékben azonos az általa tapasztaltakkal. Jó duma, 
szellemes, szemtelen. Talán most próbálja abbahagyni. Elmúlhatott 
az első rémület, és magához tért. Itt van előttem még három vastag 
dosszié, úgyhogy a próbálkozás eredményét is meg tudnám jósolni. 


Az ügynök ezen állítása nem fedi a valóságot, mivel társaságában 
olyan személyek vannak, akik régebbi jelzések alapján egyes 
politikai kérdésekben teljes mértékben másképpen foglalnak állást. 

Erre figyelmét fel is hívtam. Vajon hogy? Felhívom az ön 
figyelmét. Egyáltalán magázódtak, önöződtek, tegeződtek? A 
találkozó — alkalmával tapasztaltam most jön vissza a 
cigarettaszünetből Gy., már az előbb, elképesztő ravaszsággal és 
leleményességgel egy papírlapot helyeztem a dossziéra, hogy ne 
látszódjék a jelzetszám - kutya nehéz úgy félni, ha nem tudom mitől 
kell félnem, mert válogatás nélkül mindentől félek -, most, ahogy 
nyitja az ajtót, a huzat ellibbenti a lapot, gyorsan odateszem a 
noteszom: fárasztó a félelem, hogy az ügynök minden alkalmat 
megragad arra, hogy írásos jelentést ne adjon, nem akarja személyét 
kompromittálni. Megállapításom szerint így beszervezése nem volt 
kellően végrehajtva, valamint az eddigi tartása során nagyon lazán 
volt fogva. AnyádilkSzükségesnek tartom, hogy a közeljövőben az 
ügynökkel huzamosabb ideig kell foglalkozni. 

Lazán lett fogva: mintha egy állatot, egy kutyát. Akkor most ily 
módon is rendben van a Búcsúszimfónia kutyamotívuma. Azt, hogy 
Közép(kelet)-Európában az intertextualitás ilyen, azt (elvileg) 
tudtam már ennek előtte is. Üldözési mániád van, mert üldöznek. 
Harmincnyolc éves volt ekkor, én 1988-ban ennyi. Volt négy 
gyereke, 7, 6, 4, 1 évesek, nekem is négy: 13, 11, 6, 1 évesek. Ahogy a 
költő mondja: ám a különbségek mellett más hasonlóságok is 
vannak. 

A IX. 23-i jelentésben két-három soros beszámolók 
arisztokratákról, többek közt B. Gy. bácsiról, emlékszem rá, kedves 
ember volt, Gothár-típusú, gyönge, voltunk nála néhányszor a Béke 
strandon. Tessék, írja is az ügynök: jelenleg a Római parton a Béke 
Strandon csónakmester, ott is lakik, politikailag teljesen passzív. X. 
7-én is róla: Mikor másodszor felkerestem, épen elmenőben volt, 
ezért meghívtam, látogasson meg, ő az elmúlt hét végére jelezte 
jövetelét, ez azonban nem történt meg. 

Vagy mégsem minden ráncigálás, hanem éli az életét, meghívja a 
barátját (?!?), és úgy tesz, mintha azért hívta volna meg, hogy 
jelentsen? Csurka vallomásában is az volt talán a legváratlanabb, 


hogy mintegy parancsra lóversenyezett. Hogy az a link, felelőtlen, 
játékos része (és imázsa), amely a legrokonszenvesebb vonása volt 
(és korai novelláinak legerősebb belső mozgatója), ez rendőri éca, de 
mindenesetre része annak. Heisenberg nevét nem kéne tán ebben a 
környezetbem megemlíteni, de a megfigyelés láthatóan 
megváltoztatja a megfigyelőt. 

Egy ügynök hétköznapjai; okt. 21-én a Művészben fognak 
tizenegykor találkozni, feladat Leányfalun L. K.-val való 
kapcsolatfelvétel. És láss csodát, az okt. 21-i jelentés szerint 
fölkerestük mondott személyt. Azonban sem ő, sem felesége nem 
volt otthon. Délután sikerült a feleséggel beszélnie; szóval ott 
kóválygott egész nap. 

Itt jelentem, hogy a Móricz Zs. utca és a Visegrádi u. egy és 
ugyanaz, utóbbi a régi neve. Ez rémes. Ezt most rosszabb olvasnom, 
mintha valakit bemószerolt volna. Most nincsk, pedig olyan. Seö, 
sek. Nincs semmi, csak ez van. Értékelés: Az ügynök a feladatot 
végrehajtotta. Későbbiek során több igyekezetet és alaposabb 
munkát fogunk megkövetelni az ügynöktől. Helyes. 

Már két nap múlva, 23-án találkoznak, Művész presszó. Na oda 
se tudok eztán már úgy beülni, hogy erre ne gondolnék. [Tudtam. 
Az ember felejtésre van.] Egyik asztalnál ült Mándy, másiknál az 
édesapám. Végső soron mindketten jelentéseket írtak, egyik az 
Úristennek, másik meg egy kis fasz főhadnagynak. Mostk. 

Az e napról való jelentés szerencsés fordulatról számol be: a 
Szentendre melletti menedékházban felkerestem az akkor ott 
csaposként dolgozó L. J.-t. Járt nálunk később többször, amikor 
apámék , buliztak". Orbitális szemöldöke volt, erős, fekete, dús. 
Busa, ne kerteljek. Emlékeim szerint mindig túl hangosan beszélt, 
olyan volt, mint egy paródia, történelmileg igaztalan úr-ábrázolás 
egy ötvenes évekbeli, ideológiailag harcos magyar filmből. Mintha 
mindig jókedvű lett volna, nagyokat nevetett, hahotázott, s 
csapkodta a térdét. Látom, hallom. [De jó, hogy ő is halott már. Majd 
fönt vagy lent vagy sehol megbeszélik.] És a váratlan véletlen (vak 
ügynök is talál áldozatot): Utóbbi egy odaérkező túristacsoportról 
azt mondta, hogy az L. K. és családja. Stb. 


Stb.: hirtelen eluntam. Úgy unom, szinte nem kapok levegőt. 
Ellene tartani! 

Okt. 26-án megint a Művészben. 21, 23, 26, te jó Isten! Mi meg 
vártuk, csak vártuk szolgaian átvéve anyánk rettegését. Az a 
megfélemlítettségben telő várakozás, hogy be lesz-e csípve és 
mennyire. , Tegnap láttuk a faterodat, aludt a héven." Az ügynök 
jelentése rövid és nincs tartalma. Bővebb megbeszélést folytattunk 
vele a következő munkájáról. Próbálkozik az öreg. És mennyire 
reménytelen ez. ISok  Stasi-történetet olvastam, mindenki 
megpróbálja valamikor, mintegy alkotói válságba kerülnek, aztán a 
félelem, a fenyegetés, a fásultság továbblendíti őket. Vagy, ritkán, 
kiszállnak.] Feladatként kapta meg a közeli ismerőseiről bő 
jellemzést adjon. Olyan, mintha edzést tartanánk. Emlékszem, 
tízszer a tizenhatosig, azután kétszer a félpályáig, s utána egy 
négyszáz: halálos. Nincs ember, aki kibírja. És aztán ugyanez 
mégegyszer. 

Nov. 1., nov. 8., nov. 12. Ez túl sok. Hát hadd pihenjen egy kicsit. 
Tessék már legalább egy kicsit békén hagyni a papámat. [kLám, új 
könnyhelyek keletkeznek. Lassan jelentkezhetnék Darvasi Lacinál, 
hogy írjon bele utólag a regényébe, A könnymutatványosok 
legendájába vagy legalább a német kiadásba, Suhrkamp Verlag.] A 
regényben ilyenkor már rég megmentettem őt. 

Jelentések, elsősorban disszidált arisztokratákról, a magyar 
történelem fényes családnevei. Tudható adatok szenvtelen előadása, 
igaz, Varga is meg van elégedve. De már egy ilyen , jó" jelentésen is 
látszik, milyen sok minden sérül meg, mennyire szemérmetlen, 
gusztustalan mindez - és főleg ahogy semmiségekről számol be, 
mint múltkor a két utcáról vagy egy szófordulatról. Ezután - az okt. 
23. és nov. 4. közti időszakra célozva - azt mondtam, örülök, hogy a 
kritikus napokat minden baj nélkül vészelte át, mire ő csak annyit 
felelt, hogy szerinte ezek nem is voltak , kritikusak" . 

Nov. 12-én P. J.-éket kereste föl, akik a lányukat gyászolják. Az 
ügynök meg feladatának megfelelően a másik lányukról kérdezett, 
aki K. M. volt miniszterelnök A. nevű fiának a felesége. 
Tapintatosnak nem mondanám. 


Decemberre új hadnagyunk van, Vörös Sándor. (Jól csengő név. - 
Még mindig felülről nézek rájuk, pedig igazán nem kéne, nincs 
miből; csak reflexből.) Megjegyzés: Az ügynöknek nehéz a 
kapcsolatot tartani, mivel Pestről jár ki hozzá Leányfaluba. L. K.-hoz, 
akiről személyi dosszié van fölfektetve, ezért forszírozzák. Az a 
véleménye, hogy L. K.-nak nincs bizalma ügynökünk irányába. 

Most megy el Gy. Nem nézek föl (ezt írom). Szerintem tudja, 
hogy tudom. 

1958. január 25. 

Legalább karácsonyra békén hagyták. cJanuár 9-én kivégezték dr. 
Brusznyai Árpád klasszika-filológust, január 15-én pedig a 
mosonmagyaróvári népítélettel kapcsolatos perben elítéltek második 
csoportját, Földes Gábort, a Győri Kisfaludy Színház főrendezőjét, 
Weintráger Lászlót és Cziffrik Lajost.2 Össze is jött a család, ahogy 
mindig és azóta is, imádkoztunk, énekeltünk, csillagszóró; a két 
kisebb testvérem még úgy tudta, a Jézuska hozza a karácsonyfát, mi 
Györggyel gyanakodtunk már, de nem akartunk gyanakodni. 
Őriztük az ártatlanságunkat, és fát se akartunk díszíteni. A Papi 
varázslatosan zongorázta a Stille Nachtot. Maminak meglepetésül 
december során belénk verte a német szöveget, allesz sléft, einzam 
vaht, nur der hejlige, elég hamisan énekeltünk, illetve én. Újra meg 
újra meglepett minket, hogy tud zongorázni. Látom az ujjait, nem 
zongorista ujjak, erősebbek, munkásabbak, ahogy fut a billentyűkön. 
Nem egy Gould, de verhetetlen! Megjegyzés: Az ügynök részünkre 
nem tud kellő munkát végezni, mivel Csobánka községből 
beköltözött, és így a bennünket érdeklő személyekkel csak ritkán v. 
egyáltalán nem tud érintkezni. 

Ennek ellenére mennie kell cközben február 5-6-án megkezdődik 
a Nagy Imre és társai elleni titkos per a Fő utcai börtön és bíróság 
elkülönített részében; február 18-án pedig az Elnöki Tanács rendelete 
szélesebb körben engedélyezi a kisipari tevékenységet, indul a 
maszekvilág, most pirítják a hagymát a gulyáskommunizmus alá, 
vagy nem is pirítani, csak  dinsztelni, , konszolidálódik a 
megtorlás"2, a kapott utasítás szerint a kül- és belpolitikai 
helyzetről vallott véleményüket kérdeztem. Az értékelések, 


megjegyzések, utasítások fádan ismétlődnek. Látogatása alkalmával 
hívja meg ő is lakására ezeket a személyeket. - Nem emlékszek. 

Megjegyzés: Az ügynök azért kapta ezt a feladatot, mivel M. T. a 
szentendrei járás ügynöke, és ellenőrzés alatt tartjuk. Helyes. [Most 
olvashatni az újságban, hogy Tőkés László püspök, ellentétben a 
régóta szállongó híresztelésekkel, nem volt ügynök. De jó. Legalább 
ő nem volt az. Milyen veszélyes és reménytelen ez az egész. Hogy 
ráragadhat valakire, anélkül, hogy... Ezért is kell közölni ezt.) 

Ügynök jelenti, hogy nem tudta végrehajtani a horthysta tisztek 
figyelését, mert felesége és gyermekei betegek. Hát bizony, első a 
család! Illetve: Isten, haza, család, s csak azután az árulás. Valami 
budaörsi feladattal bízzák meg, és március 20-ra találkozót 
beszélnek meg a Mecsek cukrászdába. 

1950. TIE .21. 

A kapott utasítás értelmében felkerestem K. J. volt 
tüzérszázadost, Budaörs... A szövegből kiderül, hogy együtt 
voltunk vele kitelepítve Horton. Hát, hát... csak hápogok. A jelentés 
operatív szempontból nem érdekes. 

Most bejött egy kutató, egy itteni. Mennyi kutató! Dolgozzák föl, 
lapozzák a dossziékat. Akkor előbb-utóbb ez is nyilván sorra jön. 
IMi lenne, ha most valahogy kiszivárogna? Kár. - , Édesapám 
fölszólította a gyerekeit, mondjanak mondatot az apjukról. 
Pontosabban: ha mondani kéne egy mondatot (szót, történetet), mi 
volna az. (...) Azok hallgattak. Egy szót sem értettek. Édesapám 
segíteni próbált. Hát például, hogy meghal, és hogy akkor, hogy 
akkor mit mondanátok. Kár." (342. o.)] 

1958. III. 31. 

Kiismerhető, megbízható világ, olvasom egy sárguló cédulán, 
hogy mi a feladat, mi legyen, és a következőn látom, hogy az lett. 
Megint elmentünk Budaörsre, Rómaitól nincs közel. Megkérdeztem 
K. J.-t, mi a véleménye arról, hogy Bulganyin lemondott és Hruscsov 
lett a szovjet miniszterelnök:mindig is becsültem azokat, akik 
organikusan használják a pontosvesszőt; a pontosvessző komoly, 
európai műfaj kiderült, hogy az eseményt követő délután még nem 
tudott róla. E fölötti csodálkozásomra elmondta, hogy őt a politika 
nem érdekli, legfőbb ambíciója, hogy négy fiát rendesen felnevelje. 


Négy fiút rendesen fölnevelni -k, megtorpantam, úgy akartam 
folytatni, hogy hát az tényleg nem nagy ambíció! Vagy egy másik 
folytatás: mit tudsz te erről, öreg! De nincs helye tréfának. Föl 
lettünk rendesen négy fiú nevelve. [k] 

T908.4V.2 

Megint milyen sűrűn! Megjegyzés: Az ügynök igyekszik 
aktivizálni magát az utóbbi időben. - Azonban még mindig komoly 
vezetést és nevelést igényel. - A picsába!, morgok másolás közben, 
és írom is azonnal, és (szintén azonnal) arra gondolok, hogy ezt most 
- most már - nem kéne realistán rögzíteni, ezt az állandó morgást és 
meglepettséget. Mintha nem tudnék belenyugodni, mintha újra meg 
újra meglepne. cOlvasva a Stasi-spicli történeteket, látom, hogy más 
is túlélte, ahogy az aktákat olvasta, túlélte Vera Wollenberger is, 
hogy a férje jelentett róla, és túl Schádlich is, hogy a bátyja. Bennem 
is kifejlődött egy kis egészséges fásultság.2 Utasítás: Továbbra is 
tartsa a kapcsolatot az osztályidegen ismerőseivel, róluk tudjon meg 
részletesen mindent. Az osztályidegen ismerősök - Il. mint fent, 
szépen sorban, csak most sikerült visszafogni magam. Mégse: A ...! 

Szóval nagyon sokat ebből nem lehet bírni. [Dehogynem, 
angyalka. Mindent.) 

ZE jelentést követően, tőle, úgy tetszik, függetlenül, IV. 16. és 18. 
közt a Legfelsőbb Bíróság Vida Ferenc vezette Népbírósági Tanácsa 
halálra ítélte Szilágyi Józsefet. Április 22-én kivégezték a Bagoly- 
csoport perében halálra ítélt Péch Gézát, Balogh Lászlót, Gerlei 
Józsefet és Békési Bélát.- 

1958. IV. 24. 

A jelentés operatív szempontból nem értékes, mivel abban csak 
családi problémákról van szó.Olyan, mint egy rosszindulatú 
Harmonia Ceaelestis-kritika. Az ügynök ezen a találkozón át lett 
advaárvagyerek, doboz praliné Tóth százados elvtársnak, aki más 
vonalon foglalkoztatja. Most már egy századost kaptunk! cUgyane 
napon kivégezték Szilágyi Józsefet.- 

Első találkozó (elfelejtettem fölírni hányadikán) Tóthtal a Sziget 
presszóban. A jelentésben van egy félmondat: ...vele édesapámon 
keresztül ismerkedett meg. Hogy kilóg egy ilyen szövegből az 
édesapám szó. Olyan, akár egy provokáció, nyílt obszcenitás. Mintha 


édesapja (apja) kizárólag rendes embernek volna, lehetne. Én az 
elmúlt tíz évben többször építettem erre az effektusra. De hogy ő 
is...! 

Tóth elégedetlen: Az ügynök még mindig nem a legkielégítőbben 
teszi meg jelentését. Még mindig felületes jelentéseket ad. Korábban 
lobbantották ezt az én szememre is! , Alászállni!" De hát: mily sekély 
a mélység etc. Bocsánat: csak ment a tollam előre (tollmenés). 
Azonban még lakásra nem lehet vinni, mivel nincs annyira 
leellenőrizve. Tiszta kis magyar pornográfia! 

Eddig egyik jelentésünk se igényelt ún. intézkedést. 

1998..V. 6. 

Most Tóth ír. Úr ír, Tóth ír. Hogy nem vittünk hangulatjelentést, 
amit azzal indokoltunk, hogy nincs mit, nem voltunk sehol, nem 
találkoztunk senkivel. (Otthon gépelt, passzolgattunk a ház előtt, 
velőscsontot szerzett stb. Élt.) Úgy látszik, még makacskodunk. Még 
nem voltunk egészen széjjelbaszva. Vagy egészen sose lehet? 

Majd beszélgetést folytattam vele, melynek során az alábbiakat 
állapítottam meg. Nevezett igen szűk társadalmi életet él. Főleg 
amióta megnősült, vagyis négy családja van Tóth tehát vidéki, és 
mindegyik kicsi, nem járnak sehova. Részben mert a gyerekekkel 
nem akarnak sehová , berontani"apám kifejezése, másrészt egyedül 
a férj vagy feleség nem megy. Később ez megváltozott, férj ment. A 
továbbiakban lóth ötleteket ad ügynöknek, miképpen építsen széles 
ismeretséget. 

cNégy nap múlva, május 10-én kivégzik a Schmidt-kastélybeli 
fegyveres ellenállók perében halálra ítélt Pércsi Lajost, Csiki Lajost és 
Erdősi Ferencet.: 

Megint elfog a türelmetlenség, kis jelentések, aprómunka, május 
20., június 5. Egyszer Sziget presszó, fél kilenc. Milyen korán 
kezdődik a nap! A találkozóra jelentést nem készített, de Tóth nem 
elégedetlen. 

Szól a telefon, jó napot, Eörsi úr, hallom. (Illetve hallani csak Őrsit 
lehet.) Megint elönt az ijedség. Mégis hibáztam, nem kellett volna 
kérdezősködnöm? Maul halten und weiterdienen. (Na, kitől tudom 
ezt a mondatot? Bingó.) Talán jobb lett volna az a maszatos, kelet- 
európai, föltételezéseket ismerettel kavaró áltudás? Jaj, mi lesz! 


Az ügynök a kapott feladatát csak részben hajtotta végre, mert fia 
beteg lett és a felesége is. Nekem kellett volna igazolást adnom, 
ahogy ő nekem. Három verzió volt: könnyű főfájás, múló rosszullét, 
orrvérzés. [Hirtelen a váratlan halálra gondoltam, hogy putf, és 
meghalok. Kérem, ne. Megint mintha rendes könyv volna: ezt még 
hadd fejezzem belől] 

Megjegyzés: Az ügynök a jelentéseit igen felületesen készíti el. 
Ezért a találkozókat úgy kell megválogatni, hogy tudjunk vele 
foglalkozni és jelentéseit átiratni. Továbbá amit elmond, azt is 
leiratni vele, mivel feladatát végrehajtja, de nem írja le. Ez például 
tisztán megkülönbözteti tőlem, én mindent leírok. Éppen ez volna a 
feladatom. Ó, ó. Intézkedés: Felveszem a kapcsolatot a III. ker. 
nyomozókkal és megbeszélem velük az ügynök ellenőrzését hurrá! 
hát mégis lehallgattak?!, pardon és mozgási körét, mivel a 
területükön él. Feladat: el kell menni Esterházy Miklós (a mi 
nevünket kiírom) herceg gyászmiséjére. Hogy ápolja az ávó a családi 
érzéseket! A talpkő a pokolban is talpkő! Ezen keresztül fel tudjuk 
mérni, kik az Esterházy család Magyarországon élő szimpatizánsai 
és rokonai. 

ICKözben, két jelentés közt, lefolytatják a Nagy Imre-pert. A 
Legfelsőbb Bíróság Népbírósági Tanácsa Vida Ferenc elnökletével, 
Lakatos Péterné, Sulyán György, Fehér Kálmán és Bíró Mihály 
közreműködésével folytatja az elnapolt büntetőper tárgyalását. A 
vádat Szalai József és Béres Miklós ügyészek képviselik. Nagy Imrét 
halálra, Donáth Ferencet tizenkét évi börtönre, Gimes Miklóst 
halálra, Tildy Zoltánt hat évi börtönre, Maléter Pált halálra, Kopácsi 
Sándort életfogytiglani börtönre, Jánosi Ferencet nyolc évi, 
Vásárhelyi Miklóst öt évi börtönre ítélik. Június 16-án a kivégzéseket 
végrehajtották.: 

Végrehajtotta feladatát temetési beszámoló, de semmilyen olyan 
eseményt nem vetett fel, ami részünkre érdekes volna. Aztán egy 
lista, hogy kiket ismer, igen felületes, sok ismerős név, Oszi bácsi, V. 
P. Ez volt június 25-én, július 2-ra nem vitt házifeladatot - mért nem 
hajtod el őket a büdös francba?! -, de beszélgettek, és azt Tóth leírta, 
L. J. bácsiról (semmi), és hogy gyermekével (hahó! itt vagyok) volt 
Pomázon S. E. néninél (emlékszem) azzal a céllal, hogy gyerekét 


elhejezze (sic!)  nálla(sic) a nyáron. S. nagy ismeretséggel 
rendelkezik, itt tudna ügynök személyek után érdeklődni (nem 
semmi). lIóth szerint ügynökkel sokat kell még foglalkozni, 
idegenkedik a jelentésírástól. I[degenkedik... cCOidipusz idegenkedik 
anyjától.: 

Hi-hi, ugyanezen a lapon Tóthot jól lebarmolja a főnöke: Az 
ügynök nem az írástól idegenkedik, hanem egyszerűen nem akar 
jelenteni. Ez az ügynök nem vihető lakásba. Ki kell gondolni egy 
olyan lehetőséget, ahol meg lehet iratni. 

Majd innét folytatom, mennem kell. - Hazafelé a héven, füzet az 
ölben. Egyszer I., távoli nagynéném caki a Harmoniát olvasván azt 
mondta, újra beleszerettem apádbaz, valami olyasmit mesélt, hogy 
hát egy időben még apádtól is zokon vették, hogy lepaktált a 
rendszerrel. Én ezt akkor úgy értettem, hogy mert nem ment el 56- 
ban, vagy mert újságíró lett a Rundschauban, vagyis osztozott az 
egész társadalom gyakorlatias fölfogásában; szóra sem érdemes. 
Most: lehet, hogy mégis ezt tudták, de fátyolt borítottak rá? Mert azt 
már nem lehetett volna kibírni? Én meg nagyravágyásomban stb. 
otrombán ráncigálom a fátylat? Most azt érzem, hogy nem kell ezt 
nyilvánosságra hozni. Vagy mégis az volna a normális, a felnőtt, a 
citoyen-példa? Azzal talán mégse volnék vádolható, hogy példakép 
akarnék lenni. - A fenébe, elfelejtettem a jegyemet kezeltetni. 
(Megúsztam az ellenőrt, leült beszélgetni. . . ) 

Süt a nap. A napfénytől eszembe jutnak a focipályák, arról meg 
Csillaghegy meg a csillaghegyi szurkolók, Béla bácsi, Pék úr. 
Mennyire tisztelték az öreget! Még ránk is másképp néztek! Mit 
láttak, láttunk rajta, milyen nagyságot? Sokan szerették, sokan 
tisztelték, többek közt e sorok írója is. (Nagyon tréfás.) Kéne 
valakivel a teremtés habitusáról beszélgetni. 

Hazaérkezvén, mint egy darab fa, ledőltem az ágyon, és már 
aludtam. Arra ébredtem, hogy azt sziszegem: Dögöljön meg minden 
diktatúra. - Csak az olvasás is, hogy szétcincálja az embert! Én csak 
olvasni járok be az ,ávóra", aztán mégis másról se szólnak a 
napjaim, csak erről, nem is érzékelek mást, azt se tudom, hol lakom, 
semmi másnak nincs jelentősége. Hát akkor az ő életét, hogy 
szétcincálta ez a folyamatos ugrálás, ahogy hetente találkoznia 


kellett ezekkel a  gecikkel, beszéltették,  újraírattak, ide-oda 
küldözgették. Nem az a semmi, amiről a regény beszél, hanem ez. És 
így végigcsinálni (az életet, minket), hogy semmi belső ellentételezés 
sincs! A kitelepítést kemény, de erkölcsi fensőbbségben lehetett 
abszolválni (ja, ez már volt, nem baj), de most egy szar vagy, egy 
nulla vagy, elárultad magadat, elveidet, országodat, még az 
osztályodat is - milyen erő marad akkor? Istenem. 

2000. február 11., péntek 

Mindjárt hozom. 

Jó, és úgy mosolygok, mintha mosolyognék. Mintha - és valóban 
- ragyogna a reggel, jöttem volna - jöttem - az Eötvös utcán befelé, 
szinte szédülve, elkáprázva a fénytől, olykor több lépésen át csukott 
szemmel: aranyreggel, mi baj érhetne? 

Mintha. Az udvaron rámköszön M. K. történész, kutatgatunk, 
kutatgatunk? Kezet fogunk. Hát úgy is lehet mondani, és elönt a 
félelem. - Az a félelem, amit mint kisgyerek a regényben magamra 
veszek, ehhez képest csupán , maradék nyári nagyvakáció" , akkor is, 
ha annak idején ezt becsületesen megszenvedtem, nehezemre esett, 
rosszul esett spiclit csinálnom a kis elbeszélő énből (pedig én írás 
közben lényegében csak mondatokra szoktam gondolni, és ez 
esetben se volt más a helyzet: mondatok, mondatok; mégis). 

Irány a dossziék, nézzem, hogyan alakul apám sorsa. 1958-at 
írunk, én másodikos vagyok a  Kevében. Viola néni az 
osztályfőnököm. Múltkor, még a nyáron összefutottam velük a 
Duna-parton (elhatároztam, hogy naponta lesétálok a Dunához, 
másfél év után ez volt az első alkalom cmost újra elhatároztam: ), 
sétált a férjével; nem is tudták, hogy Papi meghalt. (Nem küldtem 
volna értesítést?) A hírre elégedetlenül csóválták a fejüket. Majdnem 
bocsánatot kértem, hogy hát én nem tehetek erről, nem én tehetek 
erről. Amire ők nyilván a Camus-mondatot mondanák, az ember 
mindenképpen hibás egy kicsit. 

Hogy milyen büszke volt rád apád!, mondta hirtelen Viola néni, 
és rámmosolygott. Most én csóváltam a fejem. Ilyesmit már H. is 
mondott, hogy büszkélkedett volna az írásaimmal; errefelé jól 
titkolta. 


Én is büszke vagyok rá, válaszoltam Viola néninek, aki tegez és 
én magázom, most már örökké, és akinek ugyanilyen soká, örökké 
lekötelezettje maradok, mert nem felejtem el, hogyan nézett rám, 
amikor nyolcéves voltam, azt hihettem, hogy... hát legalábbis, hogy 
szeretetreméltó vagyok, igen, büszke, válaszoltam, és én is 
valamelyest hirtelen. 

9h 55": folytatom a Tóth főnökének egyszerre primitív és okos 
irgumburgumját: Bár a hasonló személyekre, mint L. J. nem jelent 
Nyilván betűhíven kéne ezt közölni, de másoláskor, látom, 
automatikusan javítom, kiteszem a vesszőket, meg, ahogy jeleztem 
is, nevetséges ez a grammatikai finnya (nevetséges, de rám 
jellemző). Akkor tehát utoljára: Tanuljatok meg, szemetek, 
magyarul!, az S.-néra értékes adatot közöl (lehet, hogy ez csak egy 
egyszerű asszony), hiányolom, hogy nem kapott ezzel kapcsolatban 
feladatot. Nagy kár, hogy kimerült a kikérdezés. Tovább kellett 
volna forcírozni, mikor az L.-lel való összejárásról beszélt, hogy mi a 
közös problémájuk és mi a beszélgetés témája, ugyanez áll S.-néval 
kapcsolatban, honnan ered összeköttetése a diplomatákkal és 
arisztokratákkal? Az értékelés rossz. Az intézkedés hiányos. Miért 
ezt a feladatot kapta, mit várunk a végrehajtástól és hogy hajtsa 
végre. - Bíró Sándor r. őrnagy 

Megismerhető-e a világ? Mert mi történik? Bíró elvtárs, 
egyébként, láttuk, okkal, elégedetlen. Következményként beosztottai 
hevesebben rángatják az ügynököt, aki így többet van el otthonról, 
magyarázatai, látjuk, okkal, zavarosak, lehelete alkoholszagú. 
Anyám tehát nemcsak okkal gondolja, de látván látja, hogy apám 
nem tartja meg adott szavát, iszik, homályos ügyei (,ügyei") 
vannak. (Kicsit bonyolítja a feltett bölcseleti kérdést, ha apám 
ingnyaka még rúzsos is, mert azt, hű fia, csak komoly nehézségek 
árán bírnám a politikai rendőrségre rányomni.) 

Feladatul Dr. S. O. megfigyelését kaptuk. - Az Oszi bácsi! Pedig 
ő, rémlik, párttag volt. A lánya az egyik legbátrabb, legönzetlenebb 
nő - volt, mert meghalt. Bocs, Tilike. Ez kiszaladt a számon, mert ki 
vagyok én, hogy bocsánatot kérhetnék. Pedig ezt tenném a 
legszívesebben, mindenkitől, akit apám tollára vett, bocsánatot 


kérni. Szándékosan nem úgy írtam: tollunkra vettünk. Egyrészt nem 
iskérhetek tőlük bocsánatot, mert nem kényszeríthetem őket a 
bocsánatra, egyáltalán a döntésre, a bocsánatkérés állapotában kell 
lennem, másrészt meg nem akartam a tollamat belekeverni ebbe,ö, 
nem akartam, igen, így, bepiszkolni a tollam. 

Az apám bepiszkolta magát. Lemossuk a gyalázatot? A 
gyalázatot nem lehet lemosni. Az apám, az édesapám gyalázatosan 
viselkedett. Én most nem is az okokat keresem, hogy például nehéz 
gyerekkora volt, és azért, én csak mutatom, ami van. [Addig 
folytatjuk, amíg nyersanyagunk van, bárkibe, bármibe kerül is.) 
Haladok az anyagban, és mutatom, bizony, azt, ami érdekes. De én 
az érdekeset - és ezt igenis mentségemre mondom, illetve 
mentségemre van - meglehetősen tágan értelmezem. 

ZA Írász jön rám, telefonáltak a Történeti Hivatalból, hogy még 
találtak iratokat, rólam?, rólunk, akarom-e látni. Dehogy akarom! 
Ehelyett azt mondtam, természetesen, mikor mehetnék be. Hát majd 
meglátjuk. (Egy vak följegyzéseiből.)- 

Július 17-én jellemeztünk egy bizonyos Sz.-t. Megjegyzés: 
Szóbelileg elmondotta, hogy nevezett nem ellenség, hanem rendes 
elvtárs. Rendes elvtárs?!, ezt mondta volna? Értékelés: Jelentése 
értéktelen, nem lehet felhasználni. Megmagyaráztam, hogy egy ilyen 
elvtársról nem kell jelenteni. Ezek meg vannak hibbanva! Hát ők 
maguk bízták meg evvel! Intézkedést nem igényel. Tollal még ez van 
odaírva: Igen furcsának tartom, hogy egy ilyen , elvtárs" ennyire 
ragaszkodik egy grófhoz! 

Azért ez eléggé félelmetes: ráküldik a grófot, akit ezért 
lebarmolnak, amazt meg gyanúsnak találják - ezért. Két legyet - 
csapás nélkül. Szépen múlatják az időt. (, Komolyabban kéne venni 
ezt a kurva időt.") Viszont egy fontos tanulság: NINCS JÓ 
(RENDES) JELENTÉS. Lám, itt ügynök valakiről azt állítja, jó elvtárs, 
mire gyanús lesz, figyeltetni fogják. Nem elfelejteni. 

Oszi bácsiról általánosságok. Kioktattam ügynököt Anyádat 
oktasd, ne az én okos, szegény, sokat szenvedett papámat!lkkMost ha 
valaki a  kutatóteremből figyelne, gyanúsnak találhatná a 
szemdörgölést, ezért gyorsan úgy csinálok, mintha a szemembe 
ment volna valami - szép alakítás, tiszta Jászai Mari vagyok. De 


babrás meló ez! Mi is? A félelem, az babrás? Vagy fiúnak lenni? Egy 
apa fiának lenni, az babrás? Vagy csak egy spicliének? - Ebben most 
volt egy kis gyerekes vagánykodás, hogy le merem-e írni. Egy: le 
merem. Kettő: ne tessem már úgy csinálni, mintha ez valami 
tündökletes bátorság volna, mert ne feledjük, ez, spiclifi, csupán a 
szürke, hétköznapi igazság, hogy csak azon kapcsolatait jellemezze 
nekem a továbbiakban, akik valamilyen okból kompromittálva 
vannak  rendszerünkkel szemben. Jelentése nem értékes. 
Felhasználni nem lehet. 

[IlTegnap egy felolvasás utáni beszélgetésben valaki 
megmagyarázta, hogy a regény pincérében mért nincs tartás, a grófi 
családban pedig mért van, pedig azok, nemde, mely sokat 
szenvedtek. Néztem a lelkes és rokonszenves magyarázót, s kéjesen 
gondoltam arra, ahogy ezt a könyvet az arcába nyomom, nesze 
neked tartás! A Harmonia az által, hogy formát adott a szenvedő 
életeknek, a szenvedésnek, azáltal meg is szelídítette. Ez zavar most. 

Aztán még egy szelíden számonkérős kör az ún. csúnya 
szavakról. De hát tessék széjjelnézni. És csak utána engemet vegzálni 
egy jótékony bazmeg okából. Abból dolgozom, ami van.] CEttől még 
nem okvetlenül kéne...: 

1958. VIII. 6. 

A találkozó a Gellért téren van, 14 órakor. Egy jelentés, amelynek 
látható következményei vannak. (Mert következménye mindnek 
van. Nem elhanyagolható mértékben rontják a világot. Na 
ja.) Feladatom volt azon kapcsolataimnak felsorolása, akik külfölddel 
leveleznek és azt, hogy esetleg kivel és hová. Szép munka, világos, 
áttekinthető, három oszlop, név, lakhely, külföldi levelező, 
megjegyzés. - Megint: A szép írása! De rossz nézni. 

Ezt azért kértem ügynöktől, hogy kapcsolatait fel tudjam 
térképezni. Jelentése értékes Révedezem, édelgek a kutatótermi 
munkatársnővel, aki sóvárogva néz ki az ablakon, mondom neki, 
olyan sóvárogva néz kifelé, mintha börtönben volna, volnánk, mire 
eszmét cserélünk az időjárásról, reményünknek adunk hangot, hogy 
már lassan csak itt a tavasz, ekkor visszabújok a füzetbe, s ezt látom: 
Jelentése értékes. Megrázom a fejem, hol vagyok? Hajlamos volnék 
ezt álomnak tekinteni, hisz ez a semmiske, kedveskedő és kedves, 


könnyű, üres beszélgetés meg ez a két szó - ez olyan törés, olyan 
szakadék, hogy aki e kettő közt áll, ez bizony én vagyok, annak 
ebbe, elvileg, bele kell szakadnia. Ez nemö-nek indult, de hát abba 
torkollott, nevezetteket 6/a kartonon [hálózati nyilvántartásban egy 
hálózati személy fontosabb kapcsolatainak nyilvántartására szolgáló 
kartonlnyilvántartásba veszem. (!) 

Feladatai között legnehezebben ad hangulati jelentést. Mindig azt 
mondja, hogy hüjeségnek (sic) tartja, amit az emberek beszélnek és 
ezért nem jelenti. Így most semmi más feladatot nem kapott, mint 
azt, hogy mindegy hogy milyen véleménnyel van ő az 
elmondottakról, írja le. Jelentésében tüntesse fel, hol, milyen 
körülmények között hallotta és kitől. 

Húsz évvel később hasonló szellemben okítottam a mamámat, 
amikor arra kértem, hogy írja le az álmait, de semmi hozzátétel, 
elvétel, csak azt, amit álmodott, ne színezze, ne értékelje, ne 
reflektálja, az engem nem érdekel, csak azt, ami van. Én meg aztán, 
öt év múlva, nemde, művészeti formába öntöttem (A szív segédigéi). 
Hát - így megy ez (Vonnegut). A szereteten túl a hála bennem a 
legerősebb és legkézzelfoghatóbb érzés a szüleim iránt. 

Szarpép, jön az eszembe most megint a regény szava, bár nem 
akarom ezt sugallni, hogy mindent leírok, ami az eszembe jön. Nem 
is lehetséges. Persze válogatok. Minden forma. Csak most formának 
a (civil) őszinteséget választottam, kellett választanom, meg azt, ez 
már következmény, hogy az ún. valóságot tekintem valóságnak 
(nem a nyelvet), és ahhoz leszek hű. - A szegény kis realista klapec 
nyöszörgései című ciklusból. 

Értékelés: Jelentése jó, bár közben máshol is meg tudtuk 
állapítani. De értékes, mivel látjuk, hogy az ügynökben némi akarat 
van a munkához. lalán ez a beletörődés pillanata. 

1958. VIII. 19. 

cEzen a napon a Legfelsőbb Bíróság Népbírósági Ianácsa Vida 
Ferenc elnökletével Haraszti Sándort hat évi, Iánczos Gábort tizenöt 
évi, Fazekas Györgyöt tíz évi börtönre ítéli, apám pedig elkészíti a 
kívánt hangulatjelentést.2 Fölkereste az öreg W.-t, ekkor halt meg R. 
K. [ja, ezt kiírom, Rassay Károly, a nagypapa barátja], erről 
beszélgettek... felelevenített néhány régi emléket vele kapcsolatban 


(a zsidótörvény elleni közös akciójuk), az elhunytat igen gerinces 
embernek tartotta, és meglátogatta Erzsi nénit is, szerintem semmi 
érdekes (?) nincs a jelentésben, de Tóth perspektívája más, 
szélesebb:már kezdi azt a formát megközelíteni, ahogy egy hangulati 
jelentést kell elkészíteni Tóth finom irodalmár, tudván tudja, az írás 
elsődlegesen forma K(...), jelentése jó, hangulati jelentésben 
felhasználható. 

Olykor elfog a kísértés, hogy ugorgyunk, kihagyni egy-két 
jelentést, ezek mind egyformák. De jobban odaköt, ahogy látni, hogy 
lépésről lépésre csúszik bele. 

A következő találkozó a Százévesben lesz. Akkoriban jó étterem. 
Tudnak ezek élni! Gimnazistaként nyolc-kilenc évvel később jártam 
ott "néhányszor, mint kezdő kéjenc, in  concreto  haspók. 
Gyűjtögettem a pénzt, aztán időről időre (tanítás után) elmentem 
egy jó étterembe (emlékeim szerint otthon erről hallgattam). Egyszer 
gyümölcsöt kértem a végére, s hoztak egy almát (Starking), 
tányéron, késsel, villával. Elég középen ültem, feltűnő helyen. 
Merem?, nem merem? Ha tudom, mit szabad, mit nem, akkor (egy 
étteremben) azt teszek, amit akarok (mert persze olyat nem fogok 
akarni, amit nem tehetek), azzal, ahogy az normális, kézbe vettem az 
almát, és majszolni kezdtem. Elégedetten és biztatóan vigyorogtam a 
főpincérre, akinek a szeme sem rebbent, látta, hogy minden rendben 
van. 

Augusztus 20-i ünnepségekről kell jelenteni. 

1958. VIII. 22. 

Ehelyett arról számol be, hogy családi okokból Oroszlány 
környékén járt - nyilván minket látogatott meg a nagymamánál 
Majkon, ahol nyaraltunk, lásd 449. oldal és környéke, lírai szépségű 
részek szeretetről, erkölcsről, hagyományról, hazáról -, és ott 
többször is, pl. a söntésben, az állomáson (534. o.) fizikai dolgozóktól 
azt a vélekedést hallotta, hogy helyes az, ha a hazatérő (56-os) 
disszidenseket nem részesítik hátrányos megkülönböztetésben. - 
Volna ebben valami finom humor. Amint ravaszkodva befolyásolni 
akarná őket. Csak nincs tér (ember), ahol ez a humor érvényesülni 
tudna. CA német olvasmányaimból látom, hogy ez közkeletű 
öncsalás volt, szinte minden spicli megpróbálkozott evvel, illetve 


aztán ez volt a fő védekezése. De itthonról is ismerhetjük, a , belülről 
bomlasztottamf -rizsákat. . .2 

1958. VIII. 30. 

Valami, semmi, de mondat van, igen lelkiismeretes, de önálló 
cselekvésre alkalmatlan embernek ismertem meg, mindazonáltal 
Tóth szerint felhasználható. 

1958. IX. 19. 

Gellért tér. Kérdésemre, hogy mi a véleménye a távolkeleti 
helyzetről, azt felelte, hogy valószínűleg mindkét fél engedni fog, s 
nem lesz háború. - A Hév-en két ismeretlen ember beszélgetett arról, 
hogy Endrei és Papp püspököket - mint ők mondták - leültették. Ez 
a gondolatjeles közbevetés nem lépés egy , mi" felé az , ők"-kel 
szemben? Nyomják, nyomja magát bele, centiről centire a szarba. 

Megjegyzés: (...) bár beszélt arisztokrata ismerőseivel, azonban 
nem úgy folytatott beszélgetést, mint ahogyan azt vele 
megbeszéltem (...) Beszélgetésük során térjen reá (sic!) az anyagi 
helyzetre és nehéz körülményeire. Vesse fel, hogy azokkal is olyan 
megkülönböztetést tesznek, mint vele? Vagyis siránkozzék. Én meg 
azt szoktam volt mondani, hogy sose hallottuk siránkozni, és hogy 
ez számunkra milyen fontos példa volt. 

1958. IX. 30. 

E célból beszélgettem P. V.-néval, P. J.-val, B. Gy.-vel és E. B.- 
néval, azonban nevezettet egyik se ismerte. Felhasználva az alkalmat 
megkérdeztem tőlük, mit várnak a francia népszavazástól; mind úgy 
gondolták, hogy De Gaulle fog győzni. (Ez azóta be is következett.) 

Európa alulnézetből. , Felhasználva az alkalmat": tényleg ilyen 
idióta beszélgetésekbe bonyolódott a Tóth kedvéért? Nem is tudom 
elgondolni, hogy ez töltötte volna ki az életét. 

Feladat: Mindennapi beszélgetéseikben kísérje figyelemmel azon 
(?) személyek politikai véleménynyilvánítását és azt, ha jó, ha rossz, 
írja le. Tóth poétikai elgondolásai kvadrálnak az enyéimmel. 
Különös tekintettel legyen a választásra és a távolkeleti kérdésre. 
Főleg az osztályidegen személyek véleményét tükrözze jelentése. 
Tükrözz, fater. 

TO ZZsl 


A beszélgetés közben mindig felvetettem a választás kérdését. 
Általában nem észleltem nagy érdeklődést, aminek Csákváron talán 
az volt az oka, hogy búcsú volt, s így nem-igen lehetett ezt a témát 
tartani. 

Állj. Álljunk itt meg egy pillanatra, megrendülten, a hányinger 
küszöbén. (Kint olyan vidáman süt a nap, hogy szinte mondja: 
hazudsz! ilyen nincs!) Éppen eláruljuk a volt cselédjeinket ezeknek a 
szemeteknek (akik elvileg a cselédjeink történelmi igazságát 
képviselik, illetve 58-ban már elvileg sem). Meglehet intelligensen 
áruljuk el őket, senkinek semmi baja nem lesz, nevek sincsenek, de 
mégiscsak az a helyzet, hogy ott iddogálnak együtt a búcsúban, meg 
vannak tisztelve és magukat is tisztelik, hogy mernek nyilvánosan 
mutatkozni , a földesúrral" (a fiával), meg egyszerűen szeretik is a 
Papit, szeretik, mert szeretetreméltó, egészségedre, Matyikám, a 
tiédre is, Dodókám,kík], cCsemmi, elfogyottz, aztán ügynök 
hazamegy, gyermekei csüngnek rajta, mint gyümölcs a fán, hogy mit 
hozott a búcsúból (vásártiát), felesége kicsit gyanakodva szaglássza, 
idegen szagokat keres, aztán ügynök beül az asztala mögé, csöndben 
legyetek, apátok dolgozik!, és elkezdi írni: A beszélgetés közben 
mindig felvetettem... 

Fáj. (Volt egy pillanat, amikor evvel akartam a Harmoniát 
kezdeni, hogy legyen ez az első szava, az egyes számú mondat az 
Esterházy család életéből: 1. Fáj. De aztán profetikusan a kutya 
nehéz mellett döntöttem.) 

Konkrét megnyilvánulások közlésétől tartózkodik. Nem keresi a 
vele egy osztályhelyzetűek társaságát, visszavonul a maga szűk 
családi körébe. Ezért nem tud részletes jelentéseket adni. 
Találkozókon erről fokozatosan nevelem le. Szóval Tóth nevelte le a 
szűk családi körről. Ha ezt a Mami tudta volna... Vagy tudta? Jele 
nem volt. Mit tudott vajon? 

Péntek lévén, délben kidobtak, Egerbe indultam egy felolvasásra. 
Valahogy erőt merítve épp az új eseményekből, bekanyarodtam 
Hortra. Rövid bizonytalankodás után megtaláltam a Vas Gereben 
utcát, ahol laktunk a kitelepítés alatt. De a házba nem mentem be. Ez 
még tiszta ügy volt, tiszta szenvedéstörténet. Mennyi sár! Sárország. 
Hort és Gyöngyös közt egy étteremben írom ezt. Büdös van. Jön bele 


a ruhámba, én is büdös leszek. A konyha is büdös, a pincér büdös, s 
szemben a két férfi (,a helyi ÁFÉSZ-ból"), ki pacalt zabál, az is 
büdös. Ez egy eléggé büdös ország. A pacal jónak látszik, friss, 
gusztusos. Mátrai vadhúsleves, az is jó. 

2000. február 12., szombat 

Ki gondolta volna, hogy az élet olyan, mint egy regény? Egy 
ócska politkrimi a hidegháború éveiből. Ez az egész olyan nagy és 
félelmetes. Nem: kicsi és félelmetes. 

Miért. Miért. Miért. ( Minek. Hová. Miért.") (655. o.) 

2000. február 14., hétfő 

Igyekszem a Hivatalba. (Akár egy fejlődésregény, már nincs 
érkezésem ávót mondani. És ígérem, hacsak különös indok nem 
adódik, hogy , A picsába!" sóhajaimat is lecserélem , Ezer kartács!" - 
ra.) Mindjárt Ciorant olvasok, azért őt, mert a könyv jó méretű, 
belefér a kabátzsebembe. 

A megbocsátásról olvastam. Hogy igen, meg lehet bocsátani az 
ellenségnek, de ahogy Mauriac mondta, elfelejteni nem lehet, hogy 
megbocsátottunk neki. Nincs tisztátalanabb, mint a bocsánat. 

Én a felejtés ellen dolgozom. Nem azt akarom, hogy elfelejtsék a 
Papi ügyét, hanem hogy megjegyezzék. Bocsánatot se akarok. (Ha 
kéne, térden állva esdekelnék. Ha ez volna a megoldás.) Hanem mit 
is? Hát... hogy valahogy az egész látszódjék. Hogy van, ami van, és 
ez van, az derült ki, hogy ez van. 

11" 107. Ülök a Hivatalban. Szerettem volna mindig ugyanannál 
az asztalnál ülni, háttal (!) a bejárati ajtónak, eddig sikerült, ma nem 
jött össze. Babonásan rossz jelnek tekintem. A barátommal 
teletonoztam az imént egy utcai fülkéből. (Lassan mindenkinek 
mobilja van, és egyedül én fogom ezeket a fülkéket használni.) 
Mondom neki, hogy egész nap a városban vagyok. (Olyan, mintha 
vidékről járnék be.) 

Egész nap? 

Lényegében igen, mert... itt vackolom az időmet... illetve... 
illetve délután ugyan elvileg volna vagy lehetne két szabad óra, de... 

Ne félj, nem vagyok kíváncsi a titkaidra. 


Jó. 


A buja ember biztos nők-férfiak garmadájára gondol, aztán pedig 
csupán az egy apám van. Jó, hogy van egy apám. Annyi jót 
köszönhetek neki.kMég ha felnőtt koromban nem sikerült is... Mi is 
nem sikerült? Tulajdonképpen semmi lényeges, a szokásos. 
Beszélgetni vele. Pedig tudatosan erőltettem, vasárnapi ebéd 
bevezetése stb. Tanácsot kérni tőle. Közel kerülni hozzá. Átölelni. 
Segíteni neki. Segítségére lenni. Ez mind nem sikerült. - Ha nem volt 
gerince, ha belülről elrohadt, akkor mégis mi tartotta össze?kA 
szenvedés. A megválthatatlan szenvedés. Az üdvösség nélküli 
szenvedés. 

Hát akkor gyerünk a bányába. 

1958. X. 18. 

Feladatom volt a választásokkal kapcsolatos hangulatkutatás. 
Lakhelyem környékén beszélgettem B. Gy.-vel és T. F. kertésszel, 
azonban egyik sem volt tájékozva sem a jelölőgyűlés, sem a jelölt 
felől. T. még hozzátette, hogy őt nem is nagyon érdekli, mert ő csak 
dolgozni szeret és nem politizálni. 

Megjegyzés: Találkozón az ügynökkel beszélgetve elmondja, 
hogy nem jár sehová. Nem tud a feleségének mit mondani, hogy 
hová megy és a négy gyereket otthagyja vele. Hogy basszátok szájba 
a kurva anyátoklökKis szünet a másolásban. Szuszogás. Ja, és még 
ezer kartács is. 

Értékelés: Hangulatjelentésre felhasználható, bár annak is kevés. 
Intézkedést nem igényel. Feladat:A választásokkal kapcsolatban kell 
beszélgetéseket kezdeményeznie, jelölőgyűlésen részt venni; arról 
jelenteni. És a volt kitelepített társakról. (!) 

Pihenésképp Cioran. Hogy nem a vereség a fontos az ellenfelek 
számára, hanem a megalázás. A vereség az egyszerű, nincs mit 
csinálni, újra lehet kezdeni, de a megalázás örök. Es: Celine nagy író 
volt, és egy eset lett belőle, nem kevésbé nagy. Apácskámból is eset 
lett, csak kicsi. 

1958. X. 17. 

Bazilika, fél három. Négy nap telt csak el! cEzen a napon és 
másnap tartóztatták le az egykori pártellenzék értelmiségieket, 
Mérei Ferencet, Fekete Sándort, Hegedűs B. Andrást, Hoffmann 
Gertrúdot, Kelemen Imrét, Litván Györgyöt.2 Az inf. (az inf.: ennyi 


az apám!) nem úgy hajtotta végre feladatát, mint ahogy azt vele 
megbeszéltem. Ugyanis a nevek felsorolása mellett a személyek 
jellemzése is a feladata volt, azonban ezt nem hajtotta végre. A 
találkozón ezt nem lehetett vele megbeszélni, mivel a szabadban, 
nyilvános helyen történt, és esett az eső. Hi-hi. Esőisten sirassa 
Mexikót. (Ki ne javítsa!) Feladat: Újra átbeszéltem vele, hogy lehet 
emberek véleményét megtudni egyes kérdésekkel kapcsolatban. Ez 
is egy szakma. Amikor úgy nyilatkozott, hogy érti, váltunk el.Mint 
egy gyerekkel. Fiuk nem figyel órán, konok következetességgel 
zavarja azt. 

Nyomják a falhoz. Most kellene neki a segítség, bárhonnét, égből, 
földről vagy közöttrül. 

Ide van befűzve egy Foglalkoztatási terv, Ióth írta 1958. június 
20-án. BM Rendőrfőkapitányság. Politikai nyomozási osztálya. V. 
alosztály - Az ügynököt 1957. február 23-án Sümegi László r. szds. 
elvtárs szervezte be.!! - Megnézni az aznapi újságokat, hogy 
egyáltalán  fölkelt-e a Nap, apám 9 elvesztének napja, 
elkárhozásáénak, egy nappal Mátyás-nap előtt. 

cSzombat volt, ami meglepett, hát hétvégén is dolgoztak? Csak 
később jutott eszembe, hogy akkor a szombat még munkanap volt. 
Az aznapi Népszabadság kedvetlen lapozgatásából megtudhatjuk, 
hogy 

bolgár küldöttség járt a Magyar Nők Országos Tanácsánál, 

fogadás volt a szovjet hadsereg fennállásának 39. évfordulója 
alkalmából, 

tovább növekedett a széntermelés február második dekádjában, 

Izrael újabb felszólításra sem vonul ki Egyiptomból, 

megérkezett a lottógömb az OTP-be, és megkezdődött Gönczi 
Ferenc kihallgatása a Tóth Ilona és társai bűnper harmadik napján, 

a Duna vízállása Budapestnél 360 cm, 

és Tal megnyerte a szovjet sakkbajnokságot. 

Apámról egy sor se. Ajándék lesz?, kérdi jó könyvtárosném. 
Idétlenül vihogni kezdek. Akkor ezt, engedelmével, beírnám a 
könyvbe. Könnyedén vállat von, írja! 

Kicsit giccses, de eszembe jutott: jó volna, ha minél többen 
imádkoznának érte ezen a napon! Bár a fasz tudja!, végül is annál 


kéne közbenjárni, aki ezt isteni terveinek részévé engedte! Majdnem 
olyan, mint az ávót a rendőrségen följelenteni a Rákosi-időkben. 
Beszervezése után foglalkoztatási területe Csobánka községben élő 
volt vezető személyek figyelemmel kísérése. Azonban innen 
elköltözött római fürdőre (sic!, de ezt már csak Gizella miatt jegyzem 
meg). Munkahelye pedig az Országos Fordító Iroda. Ugyanis 
fordításokkal és német, francia, angol nyelvtanítással foglalkozik. 
Ugyanis. Bár nem a területünkön lakik, de kapcsolatai megvannak, 
főleg a Szentendre járás területére. Munkájának jobb kihasználása 
érdekében a köv. időszak alatt az alábbiakban foglalkozok vele: 

1. Mivel jelentéseit igen felületesen készíti el, és sok esetben 
értékes dolgokat nem ír le, így a találkozókon ilyen irányban 
foglalkozok vele. Amennyiben az elmondásai értékesek, úgy azt a 
találkozókon iratom le vele. 

2. Nevelésén belül foglalkozom vele stb., unom. 

3. Folyamatosan felvetettem vele a kapcsolatokat stb. 

4. Folyamatosan leiratom vele stb. 

Mivel eddig konkrét foglalkoztatási köre nem volt és új ebben a 
munkában ja, hogy ez munkal, így neki több idő kell egy-egy feladat 
elvégzéséhez, mint más tapasztalt ügynöknek, így vele két hetenként 
találkozom. (...) 

€c1958. X. 24. 

A Nagy-Budapesti Központi Munkástanács vezetőinek perében 
Rácz Sándort életfogytiglani, Bali Sándort tizenkét évi, Nemeskéri 
Józsefet tizennégy évi, Abod Lászlót nyolc évi és Mester Endrét négy 
évi börtönre ítélték.2 A 28-i jelentés szerint fölkereste S. E. nénit, 
látogatásomat azzal indokoltam (!), hogy úgyis Pomázon lévén 
eljöttem a gyerekeimről beszámolni, ezer kartács!, szóba hozta a 
választásokat, amit ő a pápaválasztásra értett, s mondta, hogy 
teljesen bizonytalan, ki lesz az új pápa.Hi-hi, a tanácsválasztásról E. 
néni értelemszerűen nem tudott mit mondani. 

Tóth hosszú megjegyzése arról, hogy a beszélgetés folyamán 
apám beszámolt arról, látogatást tettek anyámmal B. B. ügyvédnél 
stb. Kitűnt, hogy a fenti beszélgetésnek ügynök nem tulajdonított 
jelentőséget. (...) Ilyen irányban állandóan foglalkozni kell vele. 

1958. XI. 4. 


Az informátor igyekszik könnyen túl lenni a feladat elvégzésén. 
Igen felületesen hajtsa ilyet leírva még nem láttam! végre a kapott 
feladatot. Bár az elmúlt héten öccsének exhumálásán vett részt, ami 
3 napját vett igénybe. Igen, mert a nagymama ragaszkodott ahhoz, 
hogy Menyus bácsi Gannán, a családi sírboltba legyen eltemetve. 
Édesapám is ott van. Ott nyugszik, nyugodjék békében. Most én 
megzavarom a békéjét vagy megteremtem? [Mindegy, nem tehetek 
másként.] Feladat: V. B.-vel kapcsolatteremtés. Aki fordító. 

€1958. XI. 9. 

A katolikus, a református és az evangélikus egyház a Hazafias 
Népfront jelöltjeinek támogatására szólítja fel híveit. Nem 
kommentálom, kommentálja a Püspöki Kar.- 

1958. XI. 11. 

Nyugati pu. Szokásosnak mondható rizsa V. B.-ről. Ám: A 
jelentés felületes, ám értékes, felhasználható V.-vel kapcsolatban, 
kivel beszervezés céljából foglalkozunk. Csak ne sikerülne. És még 
egy ám: Hosszú Tóth-megjegyzés, hogy ügynök elmondta, 
találkozott B. E. ügyvéddel (emlékszem a nevére). Mindenre 
hajlandó volnék, ha visszaadnák a joggyakorlatomat, írja Tóth, hogy 
mondta ügynök, hogy mondta B. Mindenesetre Tóth átadja 
értesülését a II. kerületi politikai nyomozó alosztálynak esetleges 
felhasználásra. - Csúszik egyre beljebb. 

Kapcsolatom igen nagy tájékozatlanságot mutat a politikai 
eseményekben. Azonban amikor az ember elkezd vele beszélgetni, 
először a mi véleményünket akarja hallani, azután nyilatkozik. De 
ilyenkor felenged, és több kérdést tesz fel. Így vetődött fel a mostani 
általa elmondott B. E. ügyvéd esete is. Ez is azt mutatja, hogy többet 
tud, mint amit jelent, csak a találkozási körülmények nem engedik, 
hogy a beszélgetés során többet tudjak meg tőle. 

,Horul a szurok." Küzdelem egy lélekért. 

A másolt szöveg mindenféle nyelvtani hibáiról eszembe jutnak az 
enyiméi, a tegnapi dolgozás a Harmonián Zs.-vel. Megint 
játszottunk ,mi igaz, mi nem-et, jókedvűen legyintgetett; 
nevettünk. 

Olyan, mintha Zs. apám jó ismerőse volna, minthogy a Harmonia 
jó ismerőse. Ezért rossz lesz majd neki ezt olvasnia. cMost azt 


gondolom, kivételesen talán mégse ő lesz a szerkesztő, konspirációs 
okokból; hogy minél kevesebben tudják. Nem tudom, hogy lesz.: 
Még az jutott az eszembe, hogy ebből sehogyse fogok jól kijöhetni, 
valami rámrakódik, undorítónál kevesebb: viszolyogtató. Mintha 
ekcémás volnék. Hirtelen elképzelem, hogy az utcán utánam 
köpnek, nem azért, mert az apám áruló, hanem mert megírtam. 
Állnak két sorban a járdán és én megyek köztük. Evvel a fáradsággal 
rémálmaim is lehetnének. 

Zs.-vel még arról, hogy valaki mért nem küldte el a bánatba az 
arrogáns minisztert. Hogy nem olyan egyszerű az, mondja, mert ha 
nincs is mindenki megtörve, de annyi méltánytalanság, vacakság 
történt, hogy az ember beleszokik, amiként egy penészes szobában 
penészesek leszünk; penészszagúak vagyunk. -Ezért apám is felelős. 
Esete egyébként azt is mutatja, hogy az ország nem felosztható 
gonosz méltánytalanság-osztókra és szegény szenvedőkre. Ez nagy, 
élő nemzeti öncsalás. 

Kimentem a közeli piacra banánért. Az ügyfélszolgálat mellett 
eljőve ezt hallom: Olyan sok minden történt, és nem tudtuk, mi van 
mögötte. - Valóban, mintha meg volna kettőződve az ország 
(nemcsak felezve, lásd öncsalás imént). Vagy sokszorozva. Nemcsak 
az Ottlik emlegette másik Magyarország van, nemcsak az Illyés 
mondta haza a magasban, hanem van egy haza az alacsonyban, a 
reálisan létező alacsonynál is alacsonyabban, ávó, politikai 
rendőrség, spiclik, azok is teremtettek apámék segítségével (de 
nehezemre esett ezt leírni) egy világot, egy valóságot, egy hazát. 
Csak azt nem tudtam, hogy közöm van ehhez. 

Könnyen volt bennem részvét és szigor; most is ez van bennem, 
vagy van ez bennem, csak a könnyű szót felejtsük el. [Nekem 
minden családtörténet, szoktam volt páváskodni. De hogy a II[/ III. 
is...! Arra nem gondolhattam, hogy a minden minden.] 

€c1958. XI. 22. 

Kivégzik a Göndör-csoporthoz tartozó fiatal ferencvárosi felkelőt, 
Onestyák Lászlót. 

1958. XI. 28. 

Kivégzik a Köztársaság téri népítélettel kapcsolatos perben 
halálra ítélt Galgóczy Zoltánt, Nagy Józsefet, Vass Lajost, Salabert 


Erzsébetet, Lachky Albertet, Burgermeiszter Józsefet és Simon 
Gábort. 

Kivégzik a lűzoltó utcai fegyveres felkelők perében halálra ítélt 
Angyal Istvánt.- 

1958. XII. 9. 

A kapott utasításnak megfelelően felkerestem az Akadémiai 
Könyvkiadó vállalatnál V. B.-t. Stb. stb., és hogy van megelégedve a 
mostani állásával? Azt felelte, képességeinek nagyon megfelel 
jelenlegi helye. Volt még B. E.-éknél is, az asszony elmondta, hogy 
házkutatást tartottak náluk, férjét 5-én beidézték, azóta nem jött 
haza. 

Épül-szépül a szocializmus. 

Az informátorra jellemző, hogy igen rapszódikus a feladat 
végrehajtása. Esetenként a feladatot igen rugalmasan hajtja végre. 
Más esetekben hetekig eredménytelenül dolgozik. - Jelentése 
értékes. Már azért is, mivel a kapott feladatát a megbeszéltek szerint 
végrehajtotta. Hogy tudniillik játssza el (ez már az együttműködés 
egy új szintje!), mintha az Akadémiai Kiadóhoz szeretne kerülni. 
(. . . Jeredményes (...) 

Szenteste előtti napon kéne a Nyugatinál találkozniuk, egy 
órakor, de ez elmaradt, mert Tóthot vidékre vezényelték. Január 6-án 
a Sabária cukrászdában pótolják. Megjegyzés: Az informátor 
hajlamos arra, hogy a feladat végre nem hajtását családi okokra való 
hivatkozással elmulasztja. Családszerető család volnánk, hogy csípje 
meg a kánya! Feladat: L. J. bácsira nyomulni. 

1959. I. 20. 

Így is történik; megkéri L. J.-t, hogy esetenként, ha hirtelen sürgős 
anyag adódik, segítsen be a fordításnál. Erre emlékezni vélek, hogy 
jön J. bácsi és hozza a fordítást. És hahotázik és csapkodja a térdét. A 
jelentés amúgy , semmi". (Minden fiú ilyet kíván titkon magának...) 
De: A jelentés értékes, de igen jó volna, ha az informátorral a 
találkozón leiratni a jelentést. (Mondaton nem évődünk...) Feladatát, 
amikor lehetősége olyan, igen jól megoldja. Azonban a leírásával 
már baj van. Ezt ismerem, a leírás tényleg bajos. Akkor ezt tőle 
örököltem. (Vagy a leírástól!) Feladat: 1. L. J., de most már rendesen. 


2. Menjen el arra a gyászmisére, melyet a nevére kapott 
gyászjelentésben közölnek. (Valami gróf halt. (sic!) Tudja meg, 
vegye föl a kapcs. stb. 

1959. II. 3. 

cHeves brutalitással megkezdődnek a kényszer 
szövetkezetesítésekz, ügynök Cviszontz a Mami nagymamájának 
halála miatt nem csinált semmit, a múltkor L.-találkozóval 
kapcsolatban jelent (semmit). J. bácsi egy rozsdaálló szerrel 
kísérletezik, de úgy tudom, eredmény nélkül. 

Értékelés: Jelentése felhasználható J... (nem tudom elolvasni). 
Ugyanis L. J.-vel beszervezés céljából foglalkozunk. Jaj. 

Informátorok informálnak informátorokról (miközben 
zsugorodik a zsugori kurva idő). [Lám, milyen könnyű bekoszolni 
valakit. Rögtön úgy vesszük, hogy be is szervezték. Nem zörög a 
haraszt. És az ember próbálja elképzelni - és el tudja!!! Szinte 
mindenkiről. Ki lehet próbálni. Lásd Tőkés püspök ártatlansága. Sok 
embernek, ha csak magában is, bocsánatot kell tőle kérnie.) 

ZA rádióban épp az írói önarcképekről, önformálásról van szó. 
Azt hallom, hogy a családtörténet megírásával, akár Zrínyi Miklós, 
fényesítem ezt az önképet. Hát itt suvickolok akkor szorgalmasan 
tovább.- 

1959.AL 17. 

Megjegyzés: Az informátor feladatát nem tervszerűen hajtotta 
végre, hanem spontánul jött létre L.-lel való találkozása. Azonban ez 
a találkozó is igen sok érdekes dolgot vet fel (...) Az inf. jelentése 
szerint L. nem ellenség. Tehát a beszervezésre való tanulmányozás 
ilyen szempontból jó. Értékelés: Jelentése értékes. Felhasználható L. 
J. beszervezéséhez és tanulmányozásához. 

Itt látható teljességében, színről színre a csapda. Ha azt írja, 
ellenség, köpünk, ha azt írja, nem ellenség, az felhasználható a 
beszervezéshez. Bizony: csak a nem-írás segít! (Bagoly mondja 
verébnek...) 

Beálltak a , két hét"-ritmusra. Rendkívüli esetben telefonon hív. 
Én pedig levélben értesítem. 

Nyugati étterem, 13b. Mondhatni ketté van törve a nap. E. B.- 
ékről jelent. Ők jártak nálunk (öncenzúra) cmost nem emlékszem, 
mire is vonatkozik ez, vagyis realista íróként mit kellenemondanom, 
amit nem akarok vagy merek; már a gyávaságom se a régi!-, a 
Fancsikó és Pintában van szép rész , róluk". Jártak nálunk: apám 
odacsalogatta őket. 

Megjegyzés: Ezen feladatát a Budapesti Politikai Nyomozó 
Osztályon Farkas főhadnagy elvtárs szóbeli kérésére kapta. Szóbeli? 
Ott lett volna bent? Bement? Kijött? Fog még csodálkozni ez a Tóth, 
ha kiderül, hogy a fater a főnöke. Ezer kartács [a picsábal. 

És megint egy jaj (jaj jaj hátán; jajjal Hahn-Hahn grófnőt lehet 
rekeszteni). Intézkedés: A jelentés egy példányát megküldöm (...) 
Farkas szds (most akkor százados vagy főhadnagy?!) elvtársnak, V. 
alo., mivel beszervezés céljából foglalkozunk vele. (E. B.-vel.) Puff 
neki. Azonnal el is hiszem, hogy beszervezték, hát már mért lett 
volna erősebb, mint az én apám. Ránézésre apám valóban erősebb, 
egészségesebb volt. Ránézésre. Érdekes volna tudni, beszervezték-e. 
S ha igen, elmondani-e a fiának? Mintegy meggyónni... Ugyan. Mi 
közöm hozzá. Egyébként is inkább békén hagyni mindenkit. 
Pontosabban akit lehet. Engem például nem lehet. Meg szegény 
testvéreimet. 

Mennyit pofáztam a világ érdekességéről meg arról az én 
kozmikus kíváncsiságomról mint életmentő vagy az életnek értelmet 
adó szenvedélyről! Meg hogy mit számít, hogy hős vagy áruló, a 
miénk, akik ezáltal gazdagodunk. Nesze, bazd meg, itt van, 
gazdagodj! Érdekes! Ennél érdekesebb már mi tudna lenni?! 

Ide van betűzve egy régebbi, 1958. VII. 22-i jelentés, Tóth írta a 
Csanádi fedőnevű informátorral tartott kapcsolattartásról. (...) hogy 
a rendkívüli események során is fel tudjuk venni egymással a 
kapcsolatot, az alábbi formát és körülményt beszéltük meg: 

Operatív munkás részéről: Mivel az informátor rendszeresen 
fordításokkal és nyelvleckék adásával foglalkozik, így levélben, 
rendkívüli esetben táviratban keresem meg, melynek szövege az 
alábbi: Kedves Matyikám, sürgős munka ügyében (időpont) keressél 
fel, Csanádi. Címe: és itt a címünk és édesapám (jó) neve következik, 


sz-szel. Ezen levélre mindig az előre megbeszélt helyen találkozunk 
a levélben közölt időpontban. 

Informátor részéről: Amennyiben az inf. akar rendkívüli 
találkozót kérni, úgy telefonon felhívja a ...számot [hosszú, félős 
hezitálás után, egy hármast eléje téve felhívtam a megadott számot 
és kértem a melléket, egy női hang - melyet beszari hülyeségemben 
,tipikusan kádárista" hangként azonosítottam - közölte, hogy az 
nehéz lesz, ez magánlakás; ezért pontoztam ki a szám helyét], és a 
vele kapcsolatot tartó operatív munkást kéri a telefonhoz. 
Amennyiben nincs benn, úgy üzenetet hagy a fedőnevén. Ugyanez a 
módszer akkor is, ha nem tud a találkozón megjelenni, ilyen 
esetekben közli a következő időpontot, mikor tud jönni. A levélben 
vagy telefonon hejet (sic!) sohasem közlünk, ez mindig a rendszeres 
vagy az előző találkozón megbeszélt hely. 

A teringettét, de kibaszott fturmányosak vagytok! 

Ez a vagytok meg az én kezdődő távolságtartásom... Egyébként 
(atyám, fater, ügynök - egyik jobb, mint a másik, csak melyik?; 
valahogy ebben a kontextusban minden stiláris kérdés... nem 
nevetséges, hanem mulatságos) áttért az átütőpapírra, alig lehet 
elolvasni. 

Botrány az osztrák kiadónál, el kell onnét jönni (mert nincs miért 
ott maradni), pedig azt hittem, életem végéig erről már nem kell 
gondolkodnom, most meg mindenféle döntéseket kéne hozni, meg 
jó volna álmodozni, arról, hogy jó sora legyen a Harmoniának 
külföldön (mert itthon az lesz, látom) - és ebből semmi nem érdekel, 
mert engem ez... azt írtam volna, érdekel, nem, az érdekel túlontúl 
kevés ez most én vagyok, ez vagyok én most. Ez valamelyest olyan, 
mint egy tehetségtelen nap az íróasztalnál; egy ilyen napon én nem 
vagyok más, mint ez a tehetségtelenség. 

Ez megint az álruhás királyfi-etffekt. (Vagy annak a fordítottja.ö) 

1959. HE AZ 

Megint szegény öreg W.-t zaklatja. Tisztázza, melyik Cs.-P. a veje. 

Tisztázta. Informátor a többi feladatát nem tudta végrehajtani, 
mivel egyik gyereke bárányhímlős lett. Gondolom, Mihály, ő 
szokott. A regénybeli húg főként az ő vonásait viseli. [Egy felolvasás 
után valaki harciasan beszélni kezdett, hogy neki tudomására jutott, 


hogy nekem három öcsém van, és, vágta ki, mint egy aduászt, nincs 
is húgom! Én meg jegesen és bűbájosan: És mi a kérdés?)] 

1959. III. 24. 

13h, Nyugati, indulási oldal, várócsarnok. Az ügynök a kapott 
feladatai közül egyet sem hajtott végre. Hivatkozik arra, hogy nem 
találta meg a keresett személyt, továbbá felesége betegségére 
hivatkozik. 

Másnap lesz a negyvenedik születésnapja. Egy negyvenéves férfi! 
Istenem. Erőnk teljében, valamiket már elvégeztünk, de sok még 
előttünk áll, kis melankólia, mert már látszanak az arányaink, a 
dimenziók, erős pillanat. Ezzel szemben itt: egy megvert, hamis 
kutya sunnyog behúzott füllel a kertek alatt. 

Most mintha inkább az olvasó helyzetében volnék, mint az 
íróéban. Olvasom ezt a, finoman szólva, izét, és másolom. Nem 
tudom, mi lesz. Kicsit várok valamire, arra már nem, hogy 
fölébredek, de hogy talán valamit megértek. Miközben már 
majdnem tudom, csak nem akarom tudni, hogy nem lesz semmi, kis 
ellenkezések, kis beletörődések, konkrétan nem nagy aljasságok, 
eltekintve az egésztől. Semmire semmi magyarázat, csak a szégyen 
és megaláztatás. 

Négy óra, befejezem a sihtát, 212 oldalt néztem át eddig. 

Az Építész Klubban ülök (most), jó meleg van, előttem egy pohár 
vörösbor, várok a barátaimra. Jó érzés, kiegyensúlyozott pillanat. 
Egy kis billegést hoz az idillbe, hogy épp Berkovitsot olvasom Tarról 
a Kritikában. A kérdés, olvasom, merünk-e szembenézni. Merek. 
Apám - a Tar iránti bizalomból most így mondom - kis szar besúgó 
volt. (Szün.) Merek én, csak utána mi lesz, azt nem tudom. 

Jancsó Miklós kérdi, min dolgozom ilyen őrülten. Kis, könnyű 
szórakoztató regény, a szokásos, szabadság, szerelem, és vigyorgok, 
de úgy látszik, kicsit görcsösen, mert Miklós bácsi hosszabban, 
fürkészve néz, bólint, aztán megsimogatja az arcom, hát már a 
Harmonia is ilyen volt, mondja.- 

2000. február 15., kedd 

Reggel beszámolok Gittának, hogy E. B. esetleg szintén zenész, 
meg hogy nincs jó jelentés, mert kiszámíthatatlan az ártás. Mindig 


árt, személyesen is, de úgy is, hogy erősíti azokat a szemeteket. 
Erősítette Kádárt. Ha, és mostanában mindig, szóba kerül a , dolog", 
Gitta elsápad, elvörösödik, fizikailag elváltozik, úgy szenved. 
Annyira szerette, tisztelte apámnak - hát bizony: az integritását, a 
függetlenségét, a csöndes fölényét, a nagyságát és nagyvonalúságát. 
A férfiasságát. Meg engemet is szeretett benne. Meny és após: 
érdekes viszony. 

Megérkeztek a dossziék. Azt, aki hozza, kicsit, nem nagyon, 
irritálja, hogy minden egyes alkalommal el kell kérnie az elnöktől, 
ezért mosolyogva és fitymálva mondja: Megérkezett. Ez a kincs. - 
Tényleg egy kincs. A kincs, ami nincs. De van. 

Mikor jöttem be, az ügyfélszolgálatnál hetvenes férfi hajol a 
kitöltendő iratok fölé. Jó magyar, rovátkolt arc. Ő is az igazságát 
keresi, őt is elárulta a Papi. (Nézem a férfit, egyszer csak közöm van 
hozzá, személyes közöm.) Hacsak nem I[I[[/ II[-as ez is. 

Tényleg: mi már itten nem kereshetjük az igazságunkat. A 
családtagok egyéni szenvedése, mint egy Bayer-aszpirin feloldódik 
az árulásban. Ez az igazi deklasszálódás. Kezdhetünk egy új ötszáz 
évet. Micukám! Előre! Kard ki kard, édes fiam! - Marha. Az irodalmi 
véna nem tesz jót egy írásnak. Jó tollú: a madárnak jó. Megyek az 
iratokhoz. Olyan, mintha - most végre, nem úgy, mint életében - 
nem hagynám apámat magára, nem hagynám egyedül. 

1999.IIT al. 

P. V.-nénál érdeklődött (az utasításnak megfelelően) H. F. felől. 
Meg Írmikénél. Kiderült, hogy H. F. Piliscsabán lakik. Az informátor 
kapott feladatát igyekezett elvégezni. (...) Beszélgetésünk során 
kérte, hogy tájékoztassuk, kik laknak Piliscsabán arisztokraták, 
hátha azokon keresztül többet megtudna. - A buzgó mócsingja! 
Megint egy szint: aktív, első ízben nem sodródik, nem elszenved (s 
úgy alakít), hanem tevőlegesen alakít, akar. Egy munkatárs. Itt 
először tudatosan kolléga. 

€1959. IV. 1. 

A Legfelsőbb Bíróság Népbírósági Tanácsa Vida Ferenc 
elnökletével Mérei Ferencet tíz évi, Fekete Sándort kilenc évi, Litván 
Györgyöt hat évi, Hegedűs B. Andrást két évi, Széll Jenőt öt évi 
börtönre ítéli. 


1959. IV. 3. 

Részleges amnesztia a két évnél nem hosszabb időre elítéltek 
részére. Egyéni kegyelemben részesült Tildy Zoltán. Május 31-ig 
részleges közkegyelemben részesült 1610 politikai elítélt. - Húzd 
meg, ereszd meg, Mérei be, Tildy ki.: 

A következő találkozó a születésnapomon van, egy órakor a 
Nyugatinál. Én meg sértetten csodálkoztam, hogy mért késik, vagy 
hogy úgy be van állítva, hogy vihogva elfújja előlem a tortáról a 
gyertyákat, mind a kilencet egy fújásra, és még büszke is erre, na 
látod, pupák, így kell ezt. 

Amikor említettem Gittának, hogy milyen gyakran volt a 
találkozó a Nyugatinál, mondja, hogy Frici bácsi mesélte neki 
egyszer, hogy látta az öreget a Szent István körúton hullarészegen 
tántorogni. Erről akkor kicsit mást kell gondolnom, mint eddig. 

E. B.-ékra repült rá, de csak az asszonyt találta. Látogatásom 
alkalmával megállapíthattam, hogy ruházatuk egyszerű, bútorzatuk 
nyilván egyikük szüleitől való, régi stílusú. — Gyerekük 
betegesemlékszem, így otthon tanul, melyért 300 forintot fizetnek 
havonta, s ez az asszony szerint háztartásukat erősen megterheli. 

Tóth jelentésében előadja, hogy tisztázta informátorral édesapja 
evvel a szóval ebben a szövegkörnyezetben nem tudok betelni! 
vallási kapcsolatait. Papi szépen elmesélte, mint egy gyereknek 
(mintha nekünk!), mi az a kegyúr, és hogy nagypapa főleg Czapik 
érseket ismerte. Ezt azért tisztáztam vele, mivel az egyik arisztokrata 
hálózatunk Ezer kartács! Hát ennyit ért a magyar arisztokrácia! - 
értelemszerűen éppen annyit, mint a többiek (csak a felelőssége 
nagyobb!), lásd Márai példaszerű kirohanásait a siralmas magyar 
polgárságról; manapság nem szokták idézni, miközben folyamatos 
máraizás folyik, Márai csonkig ég jelentése szerint a Vatikán 
támogatná az öreget. 

Öre-he-get? Ha tudnád, kiről beszélsz... Persze 1959-ben... Igaza 
van Tóthnak. 

Ügynök feladaton kívül beszámol Sch. H. látogatásáról, illetve ezt 
kiírom, rokon, az Onkel Henrik, Prinz Schwarzenberg, Bécsből. 
Látogatása alkalmával gyermekeimnek kisebb ajándékokat hozott. 
De kínos ezt olvasni, mért kell egy ilyen apróságot beköpni. Vagy 


csak mindent lehet? Suchard, ekkor tanultam ezt a szót. , Mondj 
valami édeset nekem. Suchard." 

Tóth a jelentést értékesnek mondja, de valaki az értékest aláhúzta 
és egy?-et tett oda. 

1959. IV. 28. 

Először lakásban. A szokásos imamalom, X.-nél Y. után, Z.-nél V. 
után érdeklődik. Tóth elégedettinf. igen leleményesen vetette fel, 
hogy a múltkor nála járt bécsi személy érdeklődött a személyek 
iránt... - Milyen idiótaság ez?!  Léggömbhámozás. Bár... 
Önmagában egy jelentés lehet üres, együtt mégis kiadnak valamit. 
Az ember kísértésbe jön, hogy azt mondja, ezek idióták, a semmivel 
foglalkoznak, üres jelentéseket íratnak, azt értékelik stb. Nem, nem, 
nem üres, nem semmi. 

€1959. V. 7. 

A Minisztertanács rendeletben teszi lehetővé a kisebb (legfeljebb 
hatszobás) állami tulajdonú házingatlanok megvételét. 

V. 12-én, Nyugati, most épp ifj. K. M.-néról, aki az Erzsébet 
hajóátkelőhely pénztáránál dolgozik, férje pedig a Tudor nevű hajón 
matróz. Meseszerű ez a Kádár-rendszer. Az informátort fokozatos 
ellenőrzés alá kell venni, és lakásba vinni, ugyanis így igen sok 
benne marad, amit nem tudunk leiratni vele. Ezer kartács. 

€1959. VI. 2. 

Zsámboki Zoltánt és nyolc társát, a Mérei-per folyományaként 
másféltől hét évig terjedő börtönbüntetésre ítélik. Új bekezdés: 
Visszaállítják az Állami Egyházügyi Hivatalt.: 

1959. VI. 9. 

A beszélgetés során informátorom elmondja, hogy L. J.-éknél a 
férfi 8-900 Ft-ot keres. (...) L. személyével beszervezés céljából 
foglalkozunk. Így járultunk tevőlegesen hozzá az ország erkölcsi 
rothadásához. Intézkedés: Megnézni a szentendrei kirendeltségnek 
van-e olyan ügynöke, amelyikkel ellenőriztetni lehet L. J.-t. (...) 
Elmondta még E. B.-ről, hogy egy igen csendes ember. Most amikor 
ott volt, se igen beszélt, csak ült és mosolygott. Ezt a tehetetlen, 
gyönge mosolyt kiadni: ez az igazi aljasság. 

VI. 23. Déli pu., indulási oldal, 46-os villamos végállomás, itt se 
voltunk még. Az öreg W. panaszkodott, hogy szemén hályog nő, de 


még nem operálható, azonkívül műtétét is érzi. Tényleg beszámol. 
Mintha egy kellemes ebéd utáni kávé (,egy jó kafta") mellett 
társalognánk; nagy család, így tudtam, büszkén tudtam, de azt nem, 
hogy a Tóth is közénk tartozik. Tanulom a plebejusságot, rám fér. 
Csípje meg a kánya! 

Volt a Tudoron, de a nagy forgalom miatt nem tudtak beszélgetni 
(hi-hi). Írjon Bécsben élő hugának és érdeklődjön afelől, hogy a VIT 
idején hol fog tartózkodni, mit fog csinálni. A levelet mutassa be 
nekem. Ó, ó, ez is új! 

€1959. VI. 30. 

A Kossuth rádióban megkezdik a Szabó család című sorozat 
sugárzását. - Szerintem még ma is tart. 

1999. VIlsZ 

Kérdezte P.-nét, mikor jönne hozzánk, s erre ő határozott választ 
nem adott, mentségül hozta fel, hogy minden második vasárnap 
bridge-partira hivatalos. 

Értékelés: P.-né bridzsezni jár, de nem azokon a napokon, ahogy a 
bennünket érdeklő H. gróf. Hát... több nap, mint gróf. Politikai 
eseményekkel kapcsolatban bármennyire is akartam, nem tudtam 
meg semmit. Mindig arra hivatkozott, hogy nem beszélt emberekkel. 

Az informátorral megbeszéltem, hogy a szokott levelezésen 
keresztül érdeklődjék hugától, hogy a VII idején hol fog 
tartózkodni. Ugyanis 1956 előtt a hatóság ügynöke volt. 

Jaj. Nem, nem, nem. [Milyen erős, brutális tud egy mondat lenni. 
Majdnem megállt a szívem, úgy megrettentem. Pedig tudván 
tudtam, mert a nagynéném mesélte, hogy Kistarcsán, mert oda volt 
internálva, semmiért, aláírattak vele egy papírt, amit alá is írt, és ezt 
mint lényegtelen és szükségszerű dolgot említette. Készült egy film a 
,kistarcsai szép napokról", össze lettek terelve a volt rabok meg a 
volt fegyőrök. Elég drámai volt. Büszkén néztem a nagynénémet, 
olyan bölcsen és tisztán viselkedett, amely értékek nem is okvetlenül 
személyesek. Hirtelen lettek benne; hirtelen láttam, hogy ő a 
nagymama(papa) lánya.] Ez már sok. Evvel nem tudok már mit 
csinálni... Lám, a mondat ütésében elfelejtettem, hogy ezt én már 
tudom, azt, hogy ez hazugság. Milyen ocsmány egy rendszer! 


Véletlenül ma reggel telefonoztam vele. Valamire azt mondja, én 
egy mormota és egy mosómedve vagyok. Nem értem. Igen, nem 
bánok mosni. Szép; ilyesmikért érdemes az idősb rokonokkal 
beszélgetni... Szóval ez semmi. De ha ránézek a mondatra, a lóth 
ezen odavetett, számára mellékes, magabiztos állítására (amelyet 
ismét csak apám munkálkodása tett lehetővé), akkor csak jajongani 
bírok. Ez már nem is fáj, hanem szédít. 

1959. VII. 21., VIII. 4. 

A szokásos. Az informátorral ezen a téren kell foglalkozni, mert 
hangulatjelentésektől óvakodik. Bár beszélget emberekkel, de 
mégsem tud semmit. 

Jártam egyet kint. Rideg szél. Ettem egy banánt. Jó lett volna 
beülni a kis spanyol vendéglőbe, állva a kifüggesztett étlap előtt 
össze is állítottam a menüt - csak sajnáltam rá az időt. (Mint 
annyiszor.) Hideg. Hideg. - Napok óta ijedt izgalmat érzek, amit 
most fásult kedvetlenség kezd fölváltani. Az eddigi olvasás valami 
lobogásban telt el, félelemmel és szégyennel teli, de lendület, most 
meg egyszer csak összetöppedtem, mint a nyirkos őszi avar, amikor 
égetik: bűzlik, füstöl, se melege nincs, se haszna. 

1959 VIIT.25IX.951X 29 XA19,X. 29. 

Búcsúzáskor megismételtem meghívásomat azzal, hogy esetleg 
addigra tudok a férjének is valami fordítást szerezni. Itt meg kell 
jegyeznem, hogy ez utóbbit nem gondoltam komolyan, mert az 
, uborkaszezon" még tart a fordító szakmában. Ó, csak viccelt a 
bácsi... 

Ez jutott hirtelen az eszembe: meghurcolom az Esterházy nevet. 
Kétségkívül hurcolódik. Ha tudnám, nem nagyon, történeti 
távlatban nézni: jut is, marad is. 

Most meg ez: nem kéne-e visszavonnom a HC-t. Nem bírom, nem 
merem, nem akarom. Hazug volna úgy tenni, mintha ezen 
gondolkodnék. 

L. J. bácsiék nálunk. Unlak, papácskám. Intézkedést nem igényel. 
Olyan kínosak ezek a meghívások, mintha a lakásunk pókháló volna 
s legyek a vendégek. Szegény Mami, az a sok finom és rafinált 
szendvics meg töltött kenyér (zseniális!) meg svédgomba - ki 
tudhatta, hogy mind a politikai rendőrség szolgálatában álltak. 


Derítse fel. Felderítette (figuráns egy mérnöknél, a Szent István 
körúton lakik, feleségétől már régebben elvált, mert az megőrült). 
Menjen ki. Kiment. Melléklet: 4 db. jegy. Jajjaj: attól tartok, 
költségtérítést kaptunk. 

€c1959. XI. 1. 

Kádár János a budapesti pártértekezleten cáfolja, hogy az utóbbi 
időben harmincegy embert kivégeztek volna, és hogy egész sor 
tizennyolc éven aluli fiatal börtönben várja a kivégzést. A cáfolt 
névsorok Nyugatra juttatásáért Pákh Tibor jogászt súlyos 
börtönbüntetésre ítélik. A művelődési miniszter egyensapka és 
egyenköpeny bevezetését szorgalmazza. 

1959:2XI. 10. 2XII. 15 1960-21.8.0,1. 12.116: 

Annak jellemzésére, hogy - szerinte (B. Gy. bácsiról van szó) - 
milyen , hülye" hírek vannak forgalomban, elmondta, hogy azt 
hallotta, nov. 7-én Hruscsov be fogja jelenteni az orosz csapatok 
kivonulását Magyarországról. Ő ezt akkor se hitte el, most meg épen 
épen, ezt mindig így, egy p-vel írta, annak idején így tanulták, így 
ment bele a kezébe nevet rajta. Kérdésemre, hogy kitől hallotta (!), 
azt felelte, hogy ez általában el volt terjedve Pesten. Ezzel 
kapcsolatban jelentem, hogy ilyen értelmű beszélgetést hallottam a 
Héven két, kissé italos, munkásruhájú embertől is. Ott ül és 
kagylózik. Vagy kitalálta? 

cKivégezték a Corvin közi fegyveres felkelők Fáncsik György és 
társai perében elítélt Fáncsik Györgyöt.: 

P.-né, megint. Szerinte végső fokon a Jóisten dönti el, mi hogyan 
történik. A továbbiakban a gyerekekről beszéltünk. A Jóistennel én is 
váltanék szót ez ügyben. (Konkrétan, ismétlés, hogy mért ilyen a 
Teremtés? Milyen üdvrendbe illeszkedik az édesapám gecisége?k) 
Utána aztán beszélgetnék vele akár a gyerekekről is. 

Aprómunka, átütőpapíron. Sajnálja a rendes papírt: én is óvok 
minden teleírható papírfelületet. Tóth: O. volt bárót névről ismeri 
Szentendrén. Találkozott is vele, azonban az volt a benyomása, hogy 
O. hülye, nagyhangú ember. Úgy néz ki, mintha szellemileg baj 
volna nála. Hogy szerettem ezt a hangját, amikor láthattam, hogy 
, áthágja osztálya korlátait". Persze, hogy ennyire... 


Egy új név, kizárólag az irodalomtudományi raritása miatt 
másolom l[hiábal] cazért ez desifrírozhatóz: Felkerestem lakásán özv. 
Sz.-M. A.-né bp.-i lakost. 

Intézkedés: Informátor jelenleg van átadás alatt Budapestnek. 

Evvel vége is az első dossziénak, illetve itt van még egy jan. 15-i 
összefoglaló jelentés róla. Itt azt írják, hogy 57 márciusában 
szervezték be. Beszervezése ügynöknek történt, azonban mivel 
konkrét ügyben nem dolgozott, csak informatív feladatokat hajtott 
végre, így informátorrá minősítettük. Jó ez nekünk? Kezdetben 
voltak nehézségek vele a jelentés megírásánál. Ugyanis azzal érvelt, 
hogy nem tartotta lényegesnek a körülményt, és ezért nem írta le. 

Érvelt... Hányszor láttam érvelni! De szép volt! Szép volt az esze, 
a reine Vernunítja. Röviden, pattogó logikával, ha - akkor. És aztán 
ahogy a saját (erős) logikáját, logikusságát hagyta a gyakorlatiasság 
által felülírni. Mert lehet, hogy ha akkor, de most mégis az van, ami 
van, tehát - például. Nem kell tanulni, tudni kell. Nem korán, nem 
későn, hanem időben kell elindulni. (De hátváratlanul nagy volt a 
forgalom! Akkor tessék előbb elindulni. De hát váratlanul! Hidegen 
vállat vont.) - Egyébként Tóthnak nyilván nem érvelt, hanem 
magyarázkodott. 

Jelentései alapján újabb nyilvántartásba vétel nem történt. Ez is 
valami. 

Most hoztak négy új lapot, rólam. Érdektelen. Pl.: a , Szerkesztő" 
fn. informátor jelent Ilia tanár úrról, és ott szereplek egy névsorban. 

Vége a napnak. 

[Fondorlatosan rávettem valakit, hogy február 23-án imádkozzék 
apámért.] 

2000. február 16., szerda 

A személyes őszinteség nem szépségképző. A szövegnek van 
őszintesége, nem a szerzőnek... Az kit érdekel?! Aztán tessék: itt 
pacsmagolok a saját őszinteségemben, váratlanul ebből dolgozom. 
De nem vagyok az őszinteségemtől meghatódva. (Bár... én attól se 
voltam-vagyok a legkevésbé elájulva, hogy de jaj mily hatalmas és 
régi családhoz tartozom, aztán mégis volt, aki így látta... úgyhogy 
vigyázni! [9] cMire.:) 


Meglehet, nem vagyok egy nagy őszinte, egy tehetséges őszinte. 
Ahogy a futballista, aki nem kirázza csak úgy magából, a lábából - 
hanem edz, edz; Albert kontra Rákosi, Beckenbauer kontra német 
mint olyan. Én csak mintegy mellesleg vagyok őszinte, a szabadság 
(?) következményeként. - , Úgy meg vagyok határozva, mint a csikó 
kantározva." 

Családi állapota: Kaptunk egy kis vajszínű árnyalatot. 

Hétfőn hosszabb időre Berlinbe megyek. Előtte kell beszélnem 
M.-mel. Ki kell centiznem a hangvételt, máskor nincs ilyesmi, 
beszélek, ahogy beszélek. De máskor nem is a félelem mozgat. 
Mondatokat készítgetek, hangfekvést próbálgatok. , Az első mappát 
néztem át módszeresen." Valahogy könyörgés nélkül javasolni, hogy 
maradjon a munka végeztéig minden titokban... De nyomaszt! Nem 
csoda, hogy kiújult a köszvényem. 

Olvasva ezt a sok egyforma, szürke jelentést, védekezésül 
(megint) bagatellizálok. Hogy ez nem egy etvasz, nem olyan 
különleges. Ordenárén ráijesztettek, talán meg is verték - Csurka- 
effekt -, aláírt, kész, ilyen szar világ volt, négy gyerek mellett mit 
tehetett, kötelező volt neki a túlélés. Meg hogy ilyen az ember 
története, gyilkosság, hazugság, árulás. Jó, lehet, hogy a te faterod 
nem volt tégla, de évtizedeken át csalta anyádat, volt, hogy le se 
mosakodott, úgy mászott be melléje, rá, ágyból ágyba. Satöbbi. 

Nem így van ez. Nem kellett ügynöknek lenni. Nincs fölmentés. 
Nem is akarnám őt fölmenteni. Valahogy rosszul is esnék. 

[Az alábbi újságcikk már az átpolitizálódott esztelenséget jelzi 
(hogy ki komcsi vagy spicli, azt én mondom meg"): ,,...több olyan 
esetet ismerek, ahol tisztességes családapáknak, nemzethű (!) 
személyeknek a titkosrendőrség fenyegetése következtében három 
választásuk volt: ártatlanul börtönbe kerülni, hazájukat elhagyni, 
vagy az erőszaknak engedve teljesíteni a rájuk kényszerített 
feladatot. S voltak olyanok, akik - bár a harmadik lehetőséget 
választották - a munkájukat úgy végezték, hogy embertársaiknak 
nem ártottak." Egyrészt ezt ne nevezzük munkának, másrészt nem 
volt ilyen egyetlen egy sem, mind ártott, mind. A cikk még szól a 
, másik oldalról", akik fogadták a jelentéseket, akikről nincs 
beszervezési dosszié, az ő felelősségük, árulásuk nem kisebb, sőt. 


Ebben igaza van. De hát mindenki beszéljen a maga árulásáról. Egy 
árulás innét, egy onnét, az nem nulla árulás, hanem kettő darab 
árulás.] 

Annak idején beszéltünk a Csurka-esetről. (Cioran megint: apám 
is egy eset lett, apám volt, eset lett.) Egyetértőleg hagyta, hogy 
simpfoljam. Semmi gyanúsra nem emlékszem, semmi ijedtségre, 
nem látszott megfélemlítve lenni. Egyébként sosem. Azt egy gyerek 
azonnal látná, sőt el is tanulná. Néha ingerülten ránk dörrent, hogy 
nem telefontéma. Nagyképűen leintettük, ne fontoskodj, öreg, már 
nem olyan időket élünk. Az ilyenre volt egy fölényes(kedő) 
grimasza, hogy mit tudhatunk mi erről (kvázi kis pöcsök). Aztán 
lám, szó szerint: mit tudtunk mi erről. 


Második dosszié 

10 óra 10 perc. Betűsoros névmutatóval kezdődik, sok ismerős 
név, — Katus,  Babica, egy rakás Esterházy, Pityu bácsi. 
Tartalomjegyzék, százötven tétel, háromszázhetvenöt oldal, 1965. 
VIII. 9-vel zárul, de van egy Záróföljegyzés 77. VII. 26-i dátummal. 
Elolvasván elvörösödtem és megszédültem. Nem tudtam, hogy így 
működik a test. Csanádi fn. titkos megbizottat 1957 márciusában a 
BM (stb.szervezte be ügynökké - kompromittáló adatok 
felhasználásával. Micsoda, mi lehetett ez? 

Berlin előtt ez az utolsó munkanapom, nem bírom megállni, 
összevissza lapozok, próbálom a (gyerekkori) életünket elgondolni 
ebből a szempontból. Mi jön ki ebből? Ebből a dágványból, 
mocsokból, kulimászból. Belement egy (egy-két) élet, nem jött ki 
belőle semmi. 

Milyen félrevezető, amit látunk (édesapámat). 

2000. február 17., csütörtök 

Tegnap a hivatalban nem tudtam M.-mel beszélni, egy félórája 
felhívtam, majd visszahív. Olyan izgatottan és hisztérikusan ugrok 
minden telefoncsöngésre, hogy - hát nem szívesen néznék most 
tükörbe. 

Valami állandó nehéz van a szívemben, a szívemen - függetlenül 
a konkrét kedvemtől. Egy kicsit megváltoztam. 

Épp jött a postával egy Frankfurter Allgemeine Zeitung-cikk, 
kritika, amelyből azt olvashatom ki, hogy én milyen könnyen és 
elegánsan siklok az emberi drámák és történelmi kataklizmák vagy 
mik közt... 

Beszéltem M.-mel. A telefon vagy az üldözési mániám teszi, de 
mintha hűvösebb lett volna. Az előkészített mondatok közül csak 
egyet mondtam el, azt is félig. Módszeresen csak az első... és nem 
jutott eszembe a dosszié szó... ezért ott elkezdtem hümmögri, 
dadogni... Milyen emberinek hallatszódhatott ez a toporgás egy szó 
körül... Mondtam, hogy majd jövök, és megköszöntem az 
eddigieket. Ez a kötelességünk. 

Jutott eszembe: mostantól ezt is rövidítve fogom írni, miként azt, 
hogykésö, jelzendő, hogy ez valamiféle automatizmus, ez csak úgy 


jön kontrollálhatatlanul, így dolgozik a test, konkrétan az agy, 
vagyis magamat nem mint tudatos embert akarom mutatni, hanem 
mint élőlényt, mint beszélő állatot. Azj. e., hogy föl kéne kutatni, 
hány arisztokrata lett besúgó. Igaz, ez olyan volna, mintha apám 
ügyét enyhíteném. Nem. Nem enyhítem. 

Gitta szerint Mami tudta, tudnia kellett. Ingerülten hallgatom, és 
akkor még finom voltam. Apósod ördög és angyal, mondta volna 
egyszer neki Mami. Ez nem bizonyító. Piával, nőzéssel is el lehet az 
angyalokig, illetőleg ördögökig jutni. Man probiert. 

2000. február 18., péntek 

2000. február 19., szombat 

Elkezdtem volna tegnap valamit, mit?, aztán valamiért, miért?, 
mégsem. - Akár egy egész életet is leírhat ez a mondat. 

Elképzeltem - ezt is rövidíteni kelle, ezek is csak úgy jönnek, a 
képek.ö, kj. e..e: mintha veszíteném el a nyelvem. Apámmal együtt 
elveszítem a nyelvem. Pofás gondolat, színtiszta kokettálás. Arról 
nem is beszélve, hogy nem veszítettem el az apámat, van, megvan, ő 
az, aki van. Mégcsak nem is egy új apa - hisz mennyit mondtam, 
írtam, hogy nem ismerem, nem ismerjük... Hát tessék! Most se 
ismerem jobban. Nem mintha azt hinném, hogy ő tudott volna 
fölvilágosítással szolgálni. 

Mit csinált volna? Hallgatott volna, lehajtotta volna a fejét, 
elvörösödött volna. Elszakadt volna a cérna, és zokogni kezdett 
volna, száraz, nagy, férfias remegéssel. Vagy ellenkezőleg, 
természetellenesen hosszan rámnézett volna, hidegen, mint egy 
ávóstiszt, és azt köpte volna rám: Ez van. Nincs jelentősége. 
Megrántotta volna a vállát. Széplélek, gondolta volna fitymálva. Én 
meg üvöltözni kezdtem volna. Sírni is. Amit ő megvetett volna. - 
Elég. 

Nem a nyelvemet veszítettem el, nem veszítettem el, hanem a 
nevemet, azt tényleg elveszítettem. Jól megvoltunk eddig. 
Folyamatosan használtam, kihasználtam, támaszkodtam rá. (Nincs 
lelkifurdalásom, jó, nívós ügyekre használtam. Meg meg is kellett 
ismernem, kitudnom, mi ez.) Magamtól evvel nem szakítottam 
volna (úgy gondolván, lehetetlen). De hát elszakadt. Mámoros, 
ijesztően mámoros gondolat, jobban mondva helyzet. Én se tudom 


most elképzelni, csak majd ha lesz, ha csinálom, akkor látszik, miről 
beszélek. Biztosítás - biztonság: ez nem az, az biztos. 

Most mást jelent Kemény István verse (419. o.): 

Édes nevem, Esthajnal 

menekülj, menekülj 

a csupasz emberről 

szállj el, szállj el 

Az égnek már nincs neve 

a földnek már nincs neve 

a csupasz emberen 

akkor minek 

Semminek nincs már neve 

a nevek már szabadok 

édes nevem, okos nevem 

merj a tieid közé 

Szóvale, hogy ezt, ha kész, megmutatom a barátomnak. 
Fölhívom, hogy elmennék hozzá, mert szeretném, ha elolvasná, amit 
írtam, és hogy mikor nem zavarom, de nemet nem mondhatsz. 

Már mért ne mondhatnék? (Hallgatok.) Baj van? 

Baj nincs, nem baj van, hanem tragédia. De hogy nem kell 
megijedni, csak rátennék egy kis súlyt a vállára, tudom, hogy sok 
van ott, de... de hát kiére tegyem, ha nem az övére. Valahogy az 
előbb jobban képzelgettem el, csak most türelmetlenkedem a 
leírással. 

[Midőn e sorokat írom, erős vihar zúg kint. Vészesen hajladoznak 
a fák, és recseg a ház is. Elsötétül az ég, nappali sötétség, félelmetes, 
akár egy Bergman-filmben.E, hogy az ősember vagyok, küzdök az 
elemekkel. Ez most mint maga a boldogság mutatkozik: küzdeni a 
létért, a megmaradásért. Semmi mást nem csinálni, másra nem 
gondolni, fát gyűjteni, tüzet őrizni; semmi más dolgom nem volna: 
csak túlélni. Alig volna esélyem, gondolom ujjongva.] 

Gitta (csak úgy, ahogy átmegyek a szobán teáért a konyhába): Az 
az illúzióm, hogy van olyan ember, akit nem lehet megtörni, elszállt. 
Apád lett volna rá a jelöltem. - Őt is ez forgatja most minden 
pillanatban. ( Mindig minden aktuális." ) 


Istenem, milyen jó lenne, ha mindezt csak kitaláltam volna. 
Poétikailag is minden passzol, a nem-fikció mint fikció stb. Mindez 
mint (zseniális!) fantáziatermék. És bátor. Morálisan kérdéses ötlet 
volna - de hát valamit valamiért. Egy új fausti paktum, én mint 
Leverkühn. Nohiszen. 

Mulatságos, hogy elvileg a szövegből nem állapítható meg, hogy 
tényleg így van-e vagy nincs. Csak a szavam, nem a szóim a 
bizonyíték, amiről már az elején megállapíthattam, hogy gyönge 
ütőkártya (kisbojtár-mese). Persze a négy dosszié elég jó kis 
bizonyíték. 

Hogy jól vagyok-e, kérdezi telefonon az édes R. Jó-ól, nyújtózom 
nyögdécselve, lustán, elégedetten, akár egy regényíró, aki majd tíz 
esztendőt gürcölt, gályázott a könyvén, és most készen lett, egy 
kicsit fáradt, egy kicsit ütődött, egy kicsit boldog és egy kicsit 
könnyű. 

Hagynám még apámat a dicsőségben, húznám az időt. Aztán arra 
gondolok: nem szabad, ne feledd, nem te vagy az Isten. [Valóban.] 
cValóban.: 

2000. február 20., vasárnap 

Most hallom a reggeli rádióban, méltatlankodnak, hogy miért 
nem ismerhetjük meg a hálózati személyek B [beszervezési] és M 
[munkal] dossziéit, hisz akik ezeket írták, lehet hogy éppen e 
jelentések jutalmául vannak mostani zsíros pozícióikban, és akikről 
jelentettek, azoknak kettétört, tönkrement az életük; kb. így. (Milyen 
utálatos műsor ez úgy általában, elfogult, hazug, sunyi - éppen attól, 
hogy valódi emberi szenvedéseket demagogizálnak -, és milyen 
kellemetlen, hogy most teljesen egyetértek velük. Na majd ezek is 
csaholhatnak.) Pozícióba nem került apám, élte a négy gyerekes apa 
heroikus hétköznapjait, de abban nem lehetek biztos, hogy a 
jelentések nem ártottak. Ártottak. Biztos, hogy ártottak, nem tudtak 
nem ártani. 

Mért. Mért. Mi lehetett az a kompromittáló dolog? Nyilván 
valami személyes. Szex? Az szokott lenni. De mi? Hátulról? 
Kutyával? Ezer kartács. 

Este el kell mennem Zsozsó szalagavató báljára. Állítólag táncolni 
is fogok. Szegény kicsi Zsozsó.ö 


2000. február 22., kedd, Berlin 

Olyan mintha szünetet tartanék apámból. Kis oxigén. Lehet, hogy 
egy lélegzetre kellett volna átnézni az egész anyagot: de ebben is 
volna ráció, a szünetben. Avval se kivagyiskodnék, hogy milyen jól 
bírom. Meg nem is tudom, hogyan bírom. Mintha sehogy, mintha 
nem tekinteném bírásnak. 

2000. február 23., szerda 

Ma negyvenhárom éve szervezték be azok a rohadtak (rohadt) 
édesapámat. Minden évben meg fogok emlékezni erről a napról, és 
imádkozni fogok, ha tudok, ha nem, mint rendes, tisztességben 
megőszült farizeus.kÉs kinyitok majd egy üveg nagyon jó bort, és azt 
az egészségére megiszom. [Véletlen, de most, az újraíráskor épp 
február 23-a van. Heimann Zoli Cervusa a megoldás; majd este.) 

2000. február 25., péntek 

Először lakom a volt Kelet-Berlinben (illetve Kelet-Berlin nem 
volt, csak Nyugat-Berlin és Hauptstadt der DDR), talán csökkenti a 
primitívségemet, hogy Berlinen én még most is (szinte) Nyugat- 
Berlint értem, a nagypofájú , wessi", aki vagyok. 

Reggel — elmentem, — mintha — a  — munkahelyemre,  — a 
Wissenschaftskollegba. Egy évet töltöttem itt 1996-97-ben, a 
Harmonia szempontjából egy igen szerencséset. Roppant intenzíven 
dolgoztam akkor, és nagyon kezemre állt a Kollégium 
könyvtárszolgálata, az ember csak leadott egy könyvjegyzéket, 
néhány napon belül az íróasztalomon voltak a könyvek. És bárhány 
könyvet kérhettem, ez ebben az egyedülálló, hogy nem kell 
működnie a természetes öncenzúrának, bármilyen kósza ötletnek 
utána mehettem, és mondjuk száz efféle kószából (értsd 
marhaságból) három-négy mindig használható volt. Amikor készen 
lettem a könyvvel, akkor láttam, hogy milyen sok segítséget kaptam 
ekkor. Hogy segítettek abban, amiben, amúgy, soha senki nem tud, a 
regényírásban. Amiért nagyon hálás vagyok. Én könnyen mondok 
köszönetet, ha van miért. Köszönöm. 

Most azért vagyok itt, hogy a német fordítás számára 
visszakeressem a könyvekből a regénybe beépített idézeteket, 
egyszerűbb így, mint az én összevissza cetlijeimből, ahol az eredeti 
német olykor már meg sincs. Meg fáradt is voltam a hosszú munka 


után, ez a könyvtárazás jó levezetőnek látszott, munka, de nem sok, 
nem kell sokat gondolkodni, de könyvek közt vagyok. Arra nem 
számíthattam, hogy apám így beletúr, s oda a kis kellemes levezetés. 

De ha már így alakult, újra kiszipolyozom őket. Gesine 
Bottomley, a könyvtár vezetője (hálánk fő tárgya), az egyik 
munkatársához irányított, Frau Reinhez (érdekes, hogy Budapesten, 
a jelentések közelében, szinte automatikusan kezdőbetűket írtam, itt 
meg rögtön kiírtam az egész nevet; azáltal, hogy írás közben morális 
megfontolásaim is vannak, nemcsak, mint rendesen, esztétikaiak, 
stilárisan elbizonytalanodom), akinek előadtam , a témámat". Stasi a 
családban. Árulás. Főleg apaárulás (bukok az apaárulásra, élek- 
halok érte - hát ez utóbbi még igaz is). A mitikus alapárulások. És 
mit mondanak az árulók magukról, miért tették. És rémlik, mintha 
Göring fia is írt volna az apjáról, szóval nácigyerekek, az is 
érdekelne. (Bocs, Papa, tudom, ez azért túlzás... Már ott, akkor 
belepirultam.) Főleg az foglalkoztat (!), mondtam szenvtelenül, mint 
egy szabadnapos Flaubert, ahogy föltárul egy másik világ; a 
meglepetés. Hogy valaki nem az, aki. És akkor ki az, aki. 

Szépen, ihletetten beszéltem (de rühellem, hogy ezt így kell 
írnom), a németem is jó napot fogott ki. Úgy beszéltem, mint aki tud 
valamit, valamit az életről. Mélyen. Ezer kartács. 

Frau Rein azonnal elmesélt egy történetet - finoman, intelligensen 
mesélt -, melynek szereplőit személyesen ismerte, ahol a férj éveken 
át jelentett, spicliskedett, aki férj azonban ezt nem így látja, azóta is 
mondogatja, hogy ő (csak) próbálta a Stasinak elmagyarázni 
radikális feleségének motívumait, tehát végül is védte. [Vera 
Wollenberger esete.] Erről majd ad olvasnivalót. 

Mindenemet ez tölti ki, apám. Tegnapelőtt például fölhívott egy 
legendás nagy német kiadó, hogy szívesen látna szerzőjeként, és ide 
is repülne, ha úgy gondolnám, és ahelyett, hogy gőgösen ezen 
örvendeznék, hogy ilyen váratlanul, szépen megadják a kóvedet, 
ezzel vagyok tele, Papácskámj. e., megkeserítetted a nyálat a 
számban. 

És vajon a nyálon kívül még mi, mim keseredett meg? Keserben 
ínséges vidék vagyok. Nádast kéne megkérdezni, ő olyan jól tud 
elemezni (engem), de ezt nem gonoszkodásból mondom, mint mikor 


azt mondjuk, én buta vagyok ehhez, amin leginkább azt értjük, hogy 
olyan okosak vagyunk, hogy már nem is kell az okosságunkat 
használni, semmi ilyenre nem gondolok; szóval édes öregem, volt 
bennem eddig keserűség vagy se nem? - Nyilván volt, csak nem 
nagyon személyes keserűség. Most mindenesetre lett bennem 
mindenféle, meg még a nyál is. Ez persze csak akkor baj, ha nem 
tudok vele mit kezdeni. 

Sok mindenről kell így lemondanom, kiűzetvén apámból. Milyen 
természetes hivatkozási alap volt számomra, ironikus, de valóságos. 
Ahogy apám szokta mondani, szoktam mondani. Not bad, ahogy 
apám szokta mondani. Olyan jól lehetett rá támaszkodni. Ha 
mondtam, valahogy én is több lettem, azonnal része lettem egy 
tradíciónak, súlya lett egy ilyen szónak, hiába vigyorogtam szét, 
alkatomnak megfelelően, a jelenetet. Sőt. Ennek vége, életem ezen 
könnyűségének. 

Hirtelen, most (22 46" , megnéztem az órámon, baszom a realista 
csucsáját! (Hrabal nyomán: Pepin bácsi)) fölismerésszerű látomás: 
Elhagyok mindent, ami eddig voltam. (JI. e.: A nagyravágyásért 
fizetni kell.) Majd matematika stb. Optimális bináris keresőfák, a 
diplomamunkám címe mint regénycím. Optimum binary search 
trees. A novel. A love story. Fütyürészek itt a keresőfák közt, hogy 
ne féljek. 

A Magvető utánam küldte a regény nyomdai levonatát. 
Ünnepélyesen szaglászom. Majd a munka vele ezt elviszi. 
[Eredendően egyszerre két dolgot akartam: átnézni a levonatot 
rendesen és megjegyzetelni , apám felől". De hamar látszott: vagy 
levonat, vagy apa. De azért kicsit jegyzetelgettem.] 

38. o. Mért, mi történhet? (...) Elolvad a hó, és jön a tavasz. Igen, 
itt ülök a téli Berlinben, hó van és tavasz lesz. Vagyis egyetlen 
reményünk az idő múlása? Csinos gondolat. 

50. o. Ha például édesapám fia örömének adott hangot, látván, 
milyen nagy család ez, van benne egypúpú, kétpúpú, hős és áruló, 
és így tovább, akkor apám azonnal fölháborodottan kikérte 
magának, hogy milyen áruló?! Konkrétan, kicsoda?! Konkrétan, 
bazdmeg, te. Így nem lehet beszélni! Láthatóan elvileg tartotta 


kizártnak egy ilyen létezését. Valóban folytattunk egy efféle kisebb 
vitát, mikor megmutattam neki a Dreyfusos részt (361. o.), mert az 
megjelent külön is. Az öregsége jelének vettem a felháborodását. 
Hogy annyi rossz és nehéz és fájdalom érte az életben, hogy 
öregségére már nem kíván objektív lenni, legyen csak minden szép. 
De meglepett az ingerültsége, emlékszem. - Itt az 50. és 51. oldalon 
folyamatosan másolhatnék. Egyébiránt éppenséggel édesapám a jó 
példa az ún. áruló édesapámra. Szerző mint próféta - bizony: a 
legteljesebb mértékben saját hazájában. Belefáradt abba a folyamatos 
figyelembe, amelyet a XVII. század végén nem lehetett elkerülni 
(megúszni). Szóval belefáradt volna? Most látom, hogy a 
regényrészleteket ugyanavval a (megkülönböztető) tollal írom, mint 
az ügynöki jelentéseket. Most ezek a jelentések. Tényleg úgy 
olvasom, hogy a szöveg, mely többet tud, mint én, mit árul el az 
apámról. 

56. o. Önéletrajzi megjegyzés: Maga (...) elfogad mindent (...), 
magát kielégíti a létezés gazdagsága, ez az, amit elfogad, ez a 
gazdagság, ahol a rossz, a csúnya nem kiegyenlíti a jót, a szépet, nem 
semlegesíti, hanem növeli, nem emezeket, hanem egymást - és 
mindez azért van így, mert nem állt még sose kivégzőosztag előtt, 
mondotta édesapámnak a kivégzőosztag vezetője, 
munkaidőben.Kivégzőosztag előtt állnék most? Ugyan.ö 

79. o. Torkon ragadta a félelem. Jobban gyomron... stb. A félelmet 
az új élmények hatására se tudnám jobban leírni. Ebből a 
szempontból - márpedig, mint tudjuk, a világon minden avégből 
létezik, hogy könyv legyen belőle - tényleg fölöslegesen volt besúgó 
az apám. 

Többszörösen lerágott mondat, de most új fénybe került: Apámra 
ütöttem. [Tegnapelőtt valaki (,egy olvasó"): Olyan szépen ír a 
papájáról, hát olyan szépen! Büszke lehet az édesapja magára, és 
maga is rá. Válaszom szerény, de méltóságot nem nélkülöző, 
alázatos: ó, igen.) 

2000. II. 26., szombat 

Tegnap Mátyás-nap volt, most vettem észre. Isten éltessen, öreg. 
Ünnep ünnep hátán: 23-án az új szülinap, most meg jégtörő Mátyás. 
Ha nem talál, csinál - ezt nem egyszer hallottuk tőle, büszke 


dörmögéssel, mintha tényleg úgy hinné, hogy ő csinál - ha! - jeget. 
A szökőév miatt volt tegnap és nem 24-én. Ezt is többször 
magyarázta, világos, pupákok?! 

[Azt álmodtam, hogy a kiadó kényszerít, hogy a könyvben, 
ebben, közzétegyünk apámról egy fotót, , nehogy a gyanútlan olvasó 
beengedje őt a házába". A mondatot is álmodtam.] 

98. o. Édesapám egy szörnyeteg volt... Mily kéjes volt ezt annak 
idején leírnom, ti. hogy valami egyértelműen hamisból, hamis 
mondatból igazat csinálok, csinál a nyelv, az irodalom. Büszkeség is 
eltöltött - rémlik. Hogy ilyen szabadon tudom használni a világot. 
Most már mindegy, ami volt, megvolt. 

106. o. Édesapám szerint az entrópia növekedése az emberiség 


bűnösségével hozható kapcsolatba. - De hogy édesapám 
személyesen hozható az entrópiával kapcsolatba, erre tényleg nem 
gondolhatottsenki. 


108. o. Kizárólag szenvedései tették, a drágát, említésre méltóvá. 
Nem szenvedő! [Látszik az írásomon az indulat, szinte sistereg a 
ceruza: Nem szenvedő! Most ezen tűnődöm. Egyrészt: de, szenvedő. 
Nyilván. Sőt. Másrészt: közben említésre méltóvá vált másért is.] 
ELátszik, úgy olvasom ezt is, meg főleg az ügynöki jelentéseket, 
mintha bármikor belehalhatnék. Ez túlzás. Olvasván a Stasi- 
történeteket, látom: többé-kevésbé mindenki túléli.: 

117. o. Napszámnak nem rossz, szokta volt mondani. Tényleg 
szokta volt. Most jut eszembe (ez nemj. e.), hogy azt hiszem, 
elfelejtettem, pedig akartam, ezt a mondatot a második részbe is 
beleépíteni. Nem baj. Van bennem a könyvvel kapcsolatban egy 
ilyen nyugodt, gőgös érzés: kimaradt?, nem baj, nincs jelentősége. A 
hiba is a könyvé. Egy-egy hiba ide vagy oda - nem számít. (Ó: hisz 
én dicsekszem.) - És vajon kapott azoktól napszámot? 

2000. február 27., vasárnap 

Megint Papival álmodtam, régebben sose. De nem tudom 
rekonstruálni, kusza cselekmény, valami iratok összekutyulása, 
sejtetni engedi, hogy Mami a hibás. Amikor először felbukkant az 
arca az álomban, az jó érzés volt. (Nagyon közelről láttam.) Mintha 
volna papám (és mintha az jó volna). L. J. bácsiról is esett szó, 
mintha csak megrendeltem volna. Munkaálmodás. 


Állítólag titkos ügynök volt, mondja Papi, meg még valamit, de 
arra nem emlékszem. 

Beszélnek az emberek mást is! - de hogy ezt tényleg mondtam-e? 
Az álmomban terveztem, hogy nincs mese, most megkérdem. 

[Úgyse tudott volna mondani semmi érdemlegeset. Muszáj 
hazudniok, hogy bele ne dögöljenek. És ha igazat mondanak, az is 
olyan, mintha hazudnának, az igazat hazudják, hogy bele ne 
dögöljenek. - Istenem, milyen nevetséges voltam, amikor okoskodva 
javasoltam neki, írja meg a visszaemlékezéseit. A memoárjait. Öreg, 
te olyan sok mindent tudsz, és ez olyan tudás - alamuszi szünetet 
tartottam -, ami kizárólag a tiéd. Még csak nem is legyintett. 
Bólogatott, a szemével kinevetett. 

Vagy mégis jó lett volna otrombán nekitámadni?! Legföljebb 
belehalt volna, na és! Így is meghalt. De hátha erőt is kapott volna a 
szégyentől (tőlem)...] 

125. o. Nem gondolom, hogy különösen jó fia lettem volna, 
vagyishogy különösen kedvét lelte volna bennem. (Az én fiaim, 
lányaim jó fiaim, lányaim nekem.) De olyan rossz se. Közepes fiú 
voltam. De nincs lelkifurdalásom a következő sorok másolásakor: 
Lehetséges, hogy maga a megfigyelés, a fiúi obszerváció ölné (ölte) 
meg apámat (...)? Ezért tilos az apát megérinteni. Akarni ki akarna 
lenni az apja gyilkosa mégha 50$ valószínűséggel is. Szerencsétlen 
Schrödinger azt ajánlotta, tennők ki a dobozt egy hármas útra, ő 
személyesen nem szívesen vinné, fáj a lába, valami gyulladásféle a 
lábfejen, be is dagadt a bokája. [Röhej, csupán viccből említem és 
mert igaz (tiszta szocialista realizmus): fáj a lábam, valami 
gyulladásféle a bal lábfejemen, veszek rá Rheosolont, kicsit jobb.) 

128. o. ...miközben egy körülbelül lábnyi átmérőjű barna tárgyat 
lökögetett maga előtt. Aha, bólintott édesapám fia, egy bűn, ez egy 
bűn. Aha. 

2000. II. 22., hétfő 

Egy lerobbant (vagy spártai egyszerűségű) színházi büfében 
találkoztam az említettem legendás kiadó legendás főnökével. Kicsit 
olyan, mint amikor Puskással kezet fogtam (, még látta Lenint"). Az 
a benyomásom nem volt, hogy fejből tudná citálni a regényeimet. Jót 
beszélgettünk,  konjunktívuszokkal  körbebástyázva, mert én 


egyértelműen jeleztem, hogy stb. Apaszerű alak; értelmet ad ennek a 
kifejezésnek. Én sose leszek apaszerű. Olykor, ha elönt a 
legravaszabb szülői hübrisz, a felelősségérzet, tudok így viselkedni, 
gyermekeim mérsékelt örömére. - A mérsékelt szó ilyetén 
használatát apámtól tanultam. 

Fáradt vagyok, egész nap levonatoztam, jó érzés. [Új, ahogy 
keveredik az állandó nehéz a szívemben meg a munkából adódó 
ujjongás. Alig bírom követni.] Este Tábori Gyurival, mintegy kéz a 
kézben, színházban. Úgy tudok vele (meg ő velem) üldögélni, 
mintha anyámmal; jó. 

188. o. ...nektek, kisfiam, nektek tartozik felelősséggel, hát most 
mondd meg, hol kujtorog megint... Megmondom én, mamácskám: 
nem kujtorog, a Tóth századossal terveket szőnek, ott van... hiába, 
hiába litániázik a mamám, nincs mit kérdezni, megmondhatatlan, 
hol van édesapám, ha nincs valahol, és nem azért, mert ügyesen 
bujkál, az információ nem kevés, hanem nincs. Anyám egész 
életében a rejtett paramétereket kajtatta. Kiugrasztom én még a 
paramétereket a bokorból, mondogatta. De, ma már tudjuk, ez elvileg 
volt lehetetlen. (...) Apám a kérdéstől fiigo. Azért ez a szövegtest 
mostszivárványosabban szól, mint eddig. Ontológia és história, 
ahogy egymást átölelve hirtelen táncra perdül. (Sok.) 

. . első osztályú koponya, csak hát egy gyönge, szar alak, mondja 
a regényben az anya. Regényen kívül vajon mit tudott? Halála előtt 
már olyan gyöngécske volt, hogy biztos nem bírta volna magában 
tartani, elkotyogta volna. 

194. o. ... fordult felé az arc, amelyről azt hitte, ismeri, és amelyet 
holtig nem ismert meg (senki).Lám. 

Ugyan, ki tudott rá haragudni valaha? (Mellesleg: Szabó Magda- 
mondat.) Én se haragudtam rá, akkor se, amikor annyi fájdalmat 
okozott anyánknak. Ilyen a házasság, gondoltam. A definíció: A férj 
(feleség) az az ember, aki a feleségének (férjének) a legtöbb fájdalmat 
okozza. 

Most haragszom; ha lehet mondani, nem személyesen - hisz én 
ennek a most feltáruló sok rossznak is sokat köszönhetek, ama 
többször hangoztatott nevetséges vágyam a világ megismerésére 
(,hogy mi a fasz is ez") igazán kielégülhetett. Azt veszem tőled 


zokon, apám, hogy azok az értékek, melyeket jól láthatóan 
képviseltél, nincsenek, nem léteztek (vagy ugyan léteztek, mert hát 
nem a Harmonia teremtette őket, ám csak a legaljasabb 
gerinctelenséggel megtámogatva). Azt veszem tőled zokon, hogy 
elszegényítetted a világot. 

Csupán saját magammal, vonna talán keményen vállat. Azt 
csinálok magammal, amit akarok. Amit tudok. És teszek a te 
vágyaidra. A te luxeriőz vágyaidra. - Félnék ettől a férfitől. Esetleg 
megölne. Azt hiszem, ha kéne, tényleg megölne. Ezt eddig még 
ismerősről nem tudtam gondolni. Nyilván emiatt tartottam 
elképzelhetetlennek, hogy az én regényemben valaki , rendesen" 
öljön. Két halott feküdt feketén a brazíliai januárban. Soha nem 
hittem volna el magamnak egy ilyen mondatot. Pedig jó kis mondat. 
Most majd megjelenik nálam az ölés? 

Minden (megírt) könyv egy tiltás: Ide többet nem léphetsz be. Így 
hátrálunk könyvről könyvre, tiltatunk ki lassacskán a saját 
kertünkből. A Harmonia caeelestis nagy tiltás, nagy területet 
(területemet) fed le. Nem az apám sorsa, hanem a regény tilt el a 
családtól, az Esterházytól. Az apám csupán tisztázta a helyzetem 
(okosított). 

2000. március 1., szerda 

K. mondja egy íróspicliről - a maga kíméletlen, közvetlen, 
igazságra tekintő módján: A mázlista! Micsoda anyag! És hogy 
valaki ilyen közvetlen közelről, — mintegy bensőségesen 
tanulmányozhatja az aljasságot! - Értem, mit mond. 

Olvasva a levonatokat, milyen természetesen lehetne fecserészni 
erről-arról a könyv kapcsán, de itt nem lehet. Alig lehet itt valamit. 
Korlátozni, korlátozni. [Most jut eszembe, van, aki mindig így 
dolgozik, nem csak akkor, amikor az apja besúgó, például Mészöly 
Miklós.] Végig kell olvasni még az ügynökjelentéseket, azokról 
beszámolni. Aztán kussolni. 

202. o. ...ezt a messziről hősies és könnyeden színes, közelről 
szürke és pitiáner életvezetést, ezt a patkányszerű maszkabált... 
Ahogy az üres fantázia szürke realizmussá lesz. 

210. o. Apám király a kilépésben, leleményes, szabad. Nem igaz, 
hogy cinikus volna vagy relativista. Üres a te apád, persze, hogy 


szabad: ez nem igaz. Vagy mégis. 

222. o. Édesapám konokul hallgat. Vacog és hallgat. (...) lüktet a 
förtelem. Lüktet; én meg azt hittem, a szívem dobog. 

235. o. Volna azonban egy értelmezés, mely abból indulna, hogy 
édesapám fogalmazásában a ,lenni" igét értelmezhetjük jövő 
idejűként is. Ekkor édesapám szavai ezek volnának: Vagyok, kinek 
majd mutatkozom. Tehát az, hogy ki édesapám, nincs lezárva. 
Édesapám mutatkozni fog, újra, újra. Hogy stílben maradjak: adná 
Isten! 

240. o. Jó, hogy nem mondta el, mert ez meg a mamámnak lett 
volna sok. Édesapám pedig, akinél így minden összefolyt, mint a 
vizek az óceánban, azt gondolta (mikor még élt), hogy nyilván 
létezik valaki, Valaki, aki nekem se mond el mindent, hogy ne 
legyen sok nekem se. Akkor ez most mit jelent? Hogy de jó nekem, 
vigyáznak rám az istenek, vagy hogy még mindig nincs minden 
elmondva? (Mintha a könyvben előlem is rejtett tudások volnának, 
úgy olvasom. Ha ez nem fennhéj, nem tudom, mi.) 

Valami, érzem, érvénytelen lett. De mi? Dől az egész. Vagy 
mindig is dőlve volt, csak én ezt eddig, mondjuk így, korlátozottan 
vettem tudomásul? 

2000. március 2., csütörtök 

Nem fér a fejembe, hogy hogyan tudok (vagyok képes) egy 
rántottát elrontani. Nem szeretek, ezért ritkán vagyok (élek) 
egyedül, de most jó így (eltekintve a rántottától). 

2000. március 3., péntek 

Megnézri a Biblikus Teológiai Szótárt: árulás, csalás, kollaborálás 
(szinonimák). [Ímmel-ámmal megnéztem. , Hiábavaló illúziókat 
táplálni a magárahagyott emberről: az ösztönszerűen hazug". 
Zsoltárok Könyve 116,11: Kétségbeesésemben mondtam: Minden 
ember hazug! - Apám ún. magára hagyott ember volt.] 

303. o. Mert amikor visszakerült a néhány napos börtönből, ahol 
nem tudni, mi történt, újból és újból elsírta magát. 1956. november 4- 
e után elvitték Pomázra vagy Szentendrére, az elvivésre nem 
emlékszem, csak amikor néhány nap múlva hazajött. El volt repedve 
a szemüvege. Úgy gondoltam, hogy megverték. Később aztán 
kutakodtam nála, de elmaszatolt válaszokat kaptam: Kellemesnek 


nem volt kellemes. De mi volt, megvertek? Többször is 
próbálkoztam. Egyszer azt mondta, hogy a lábszárát verték, a 
visszereket. És az fájt?, kérdeztem idiótán. Lehet mondani, 
bólogatott tudálékosan. Vagy a veréstől lettek a visszerek? Milyen 
vacak, lyukas az agyam. - Ami a Dichtung és Wahrheitet illeti, a 
sírás az személyesen az enyém, 1998. május 5-e (apám halálának 
napja) után egy ideig folyton elsírtam magam, újból és újból, és ez 
olyan sokszor esett meg, olyan parodisztikusan sokszor folyt a 
könnyem, hogy elkezdtem számolni, 21 volt a rekordom, 16 egész és 
5 fél-sírás. 

322. o. Annyira örült mindennek, ami van (édesapám), hogy nem 
tett különbséget jó s rossz közt, nem érzett erre késztetést. Ja... ha 
csak így nem... 

327. o. ...majd ezeket az  összeesküvéseket följelentette 
(édesapám). A kurva anyját! Yes. 

348. o. Hogy van olyan ember, akinek nincsen szüksége senki 
másra. Én mondjuk nem ilyen vagyok, de ő - mondjuk - ilyen. 
Tévedtem. Megint: de azt nem tudtam, hogy ennyire tévedtem. 
Hogy ennyire szüksége lett volna - valakire, bárkire, akinek az 
arcában megláthatta volna saját magát. 

357. o. A kérdés: És akkor ez most igaz vagy nem, és az-e az 
érdekes benne, hogy megtörtént, valóságosan megtörtént, vagy 
olyan a világ, hogy azért tudott megtörténni, mert érdekes. Vagy a 
papám az érdekes. Mindezt a könyv a vicc mint műfaj kapcsán 
mondja, sajátos. 

361. o. ...az Esterházyak egytől egyig, tetőtől talpig kiváló 
férfiúk... Kivéve a (öncenzúra).ök 

419. o. Egy apa, aki kizárólag a fia által létezik. Egy kicsit tényleg 
így gondoltam, alázatba bújtatott gőggel. De nem így van. Van, 
mindentől függetlenül van (az apám), és most igyekszem felfogni, 
hogyan is van. Amikor a papámról beszélek, a világra gondolok. 
Hogy milyen is a világ. Nem tudom a papámat összeragasztani: 
egyfelől szeretem, tisztelem, köszönettel tartozom neki, nélküle nem 
volnakilyen az életem, másfelől egy gerinctelen kollaboráns.k- Na, 
ezt most nem tudom folytatni. Röhejes ez a pityergés. 


Amiként a Bevezetés idézethasználata a Danilo Ki5-novellában éri 
el a végét (a szöveg mint totális idézet), azonképp itt ez a vég, a 
maszktalanság mint maszk. Ennek az , én vagyok - nem én vagyok - 
de mégis"-játéknak vége. Úgy kell eztán viselkednem, mint - hát 
majd ez kiadja magát. Ha ki tudja, ki tudja. Biztató, hogy nincsenek 
(biztató) jelek. 

429. o. Ez az egész lehallgatósdi! Egyáltalán a telefonok! Például 
hívta a tartótiszt. Erre ő lehalkította a hangját, sunyított. Fordítás 
ügyben azonnal el kell mennem. Anyánk arcán a fekete féltékenység, 
a mienkén kis könnyű megvetés. - Pedig aki apámra nézett, az 
láthatta, hogy nem mindenkit tud eltaposni a rendszer. 

Bohumil Hrabalt igen, az apámat igen. - Próbálok jó társaságot 
szerezni neki. 

436. o. ... dögök, dögök, édes papácskám, mit tudsz te erről, hát 
minden szavadat magnóra veszik... stb. Ezen a mondaton szépen 
meg tudom mutatni a , helyzetet": dögök: stimmel, édes papácskám: 
stimmel, minden szavadat: stimmel. A mit-tudsz-te-erről, az meg az 
a penge, amely visszafordul: felém, rám, belém, nekem. Én mit tudsz 
te erről! 

Nagyon nehéz ez. Nagy súly ez rajtam nagyon. Mégiscsak 
figyelnem kell magamra, ne higgyem, hogy erősebb vagyok, mint 
valójában, ne legyek könnyelmű, látva, nem vérzik az orrom, mert 
hátha belső vérzésem van. Kis magyar pornográfia: A Irabant 
útfekvése kitűnő, és gyorsulása kifogástalan. Ez azonban nem 
szabad, hogy könnyelműségre csábítson. 

2000. március 4., szombat 

A tegnapi FAZ-ben, a Kleine Meldungok közt, hogy Thomas 
Bischoff színházi rendező állítólag Stasi-informátor volt stb. Ez mért 
kicsi Meldung? Vagy majd lesz nagyobb? 

496. o. ...apámék nem féltek senkitől és semmitől... Miközben 
most azt látom, hogy ő volt maga a félelem. Az ijesztettség; 
ráijesztettek és megijedt. Ebből az égadta világon semmit nem 
lehetett érzékelni. Tőle tanultam bátorságot (mellesleg azt is, hogy az 
más, mint a vakmerőség). 

Úgy elbőgtem magam, mint akkor májusban, amikor meghalt. - 
Bőgök most is. - Szóval: teafőzés közben megint arról álmodoztam, 


hogy várni még evvel, hadd fusson a Harmonia, hadd szeresse meg 
az apámat a világ. Mire valaki azt kérdezi (vagyise. j.), mért, ezen 
könyv után majd nem fogják szeretni? Erre tört ki belőlem váratlanul 
a sírás a sötét konyhában, nekidőltem a falnak, s rázott a zokogás, 
kopogott a fejem, a homlokom a hideg csempén... Igyekeztem 
lenyelni a sírásomat, hogy válaszolni tudjak (mintha egy valóságos 
jelenetben volnék): 

Nem kell, hogy szeressék. Én is csak azért szeretem, mert az 
apám. 

Valóban: kizárólag ezért. Bár mit jelent ez a kizárólag? És mit 
jelent, hogy szeretem ezt az embert? (Na, itt vagyunk megint... 
Mintha tényleg ez volna az egyetlen, amit az életünk során meg kéne 
érteni.) Eddig mit jelentett, és most mit jelent? Ha élne, mi lenne? 
Folyik az orrom, mint egy gyereknek. 

Csodálkozom a testemen. 

Martinovics árulásáról olvasni. INem olvasok.] cPedig nem is 
vagyok magyar nemes.: 

Folyamatosan másolhatnám a levonatot, minden aktuális. 564. o. 
Apának lenni titokzatos föladat. Titkos kérdésekre titkos válaszok 
születnek, a felek tudta nélkül. Apának lenni azért nehéz, mert nem 
lehet rá fölkészülni. Ami az apaságból megtanulható (...), az mind 
nem érdekes. Ezt én akkor nem tudtam, de apám tudta. Ő azt nem 
tudta, hogy végül aztán mindig minden kiderül. Tényleg nem tudta. 
De én se. 

566. o. Azt álmodtam (álmodoztam), hogy érdeklődöm az apám 
iránt az Úristennél. Puhatolózom, tapogatózom, feszegetem. Hogy 
milyen. Szerettem volna tudni, hogy milyen. Biztos, ami biztos. 
Evvel töltöttem a mamám hasában az időmet. Ám többszöri 
sürgetésemre se adott érdemi választ az Úr.Már értem, miért. 

Papa, lassan nem tudlak valóságos személynek tekinteni. Olyan 
vagy, mintha egy regényből lépnél elő, egy vacakból (szarból). 

631. o. ...csak a maga édesapjából nem csináltak szolgát... De, azt. 

Este J.-vel telefon, most olvasta a kéziratot. Kár, hogy az 
édesapám ezt nem érhette meg, mondja. Merthogy a könyv emléket 
állít ezeknek a széjjeltört életeknek. Hogy apám sorsában, ebben a 


nehéz nagyságban lát valami jóvátételt, hogy apám mintegy helyettük 
maradt meg stb. 

A fasznak kellett ezt elbaszni, öreg?! Vagy nincs is? Ellenkezőleg? 
Így tudunk többet a , világról", ,a létezés mineműségéről"? Nem 
tudom. Lehetséges, hogy az a csalódás, amit apám most okoz (az 
olvasóinak - ezen azért hadd nevetgéljek kicsit), azt megérdemlik? 
Rájuk fér? Pontosítok: Ránk fér? Mi fér ebből rám?, ez tartozik rám. 

670. o. Akkor készen vagytok meghalni a magyar hazáért, vagy 
tévednék? 

Igenis, Papika, meghalunk. 

Erre megint elbőgöm magam. Röhej. Pedig ez (csak) 
vendégszöveg, nem volt az életemben ilyen jelenet. Lassan kezdem a 
Harmoniát tényleg valóságnak tekinteni, kijött belőlem a primcsi 
referenciális olvasó, posztmodern jóhírünknek lőttek. 

2000. március 6., hétfő 

695. o. Apám ekkor lett igazán magányos. Hagytuk, hogy minden 
megtörténjék vele. Én is. Láttam is, hogy könnyű (de legjobb esetben 
félnehéz) szívvel beletörődöm a kudarcokba, a próbálkozásokba. (PI. 
beszélgetés - , témákat" készítettem elő, kultúra, sport, politika, 
személyes - mind hidegen hagyták, provokálni se tudtam, csak 
bosszantani. ck2 Láttam, de nem hittem, hogy ekkorát hibázom. 
Hogy ekkora a felelősségem. Hogy a szeretet ekkora felelősséggel 
jár.ök 

696. o. És nem volt jó neki ebbe a tükörbe néznie, jobb volt 
álldigálnia homályos borkimérésekben, az jobb volt neki. Egy 
íróasztal, az írógép szüntelen kopogása és ez a savanyú homály: ez 
minden.Lehet, hogy igaza van a könyvnek, és ez minden. S amit 
most hozzáteszek, az mind nem számít. 

Ne reménykedj, számít. 

Ez az egész robertózás! Klasszikusan játék a tűzzel. Akasztott 
ember házában kötélről. 

E. j.. hogy majd Cnév nem számít: (végre) megdicsér a Harmonia 
Cgeelestisért. [Ez így, ebben a formában, hogy evvel a kifejezéssel 
éljek, nem történt meg.] És majd húzatom, húzatom, hagynám 
hosszan beszélni, mert hosszan fogna beszélni, és mikor befejezte, és 
lelkesen néznénk egymásra, én körülményesen, fontoskodva 


(, gyónásszerűen mondanám neked") ráborítanám ezt az egészet. 
Talán ő az egyetlen a világon, aki ezt értelmezni tudná. Belehelyezni 
a Teremtésbe. Ez a reményem. De félő, ez azt jelenti: belehelyezi a 
maga számára. Mert hisz csakis így lehetséges. Nekem marad majd a 
szép hallgatása és megdöbbenése. És talán tea helyett pálinkával fog 
kínálni. Ugyhogy ne menjek majd autóval. [Ennél sokkal kietlenebb 
minden.] cMég annál is kietlenebb.- 

709. o. A vége, apa s fia táncol, fiú csitítja, mintha nekivadult 
lovat fékezne, hó, hó, lassacskán, úgy, arany Zöldfikár, nyugodtan, 
kincsem, jó ló, megnyugszik, jó ló. Jó ló, megnyugszik, jó ló - és 
patakzik a könnyem. Kérdés a Jereváni Rádióhoz: Patakzik a 
könnyem, mit csináljak? Nem tudjuk, mit ért ön könnyön, 
mindenesetre kevesebbet biciklizzék. 

A regény legvége is kapott egy stihhet, melytől hányni, zokogni 
és röhögni kéne egyszer: ...apám már ott ül a Hermes Baby előtt, 
amely folyamatosan zakatol, akár egy géppisztoly, veri, csépeli, és 
jönnek és jönnek belőle a szavak, pötyögnek a fehér papírra, egyik a 
másik után, szavak, melyekhez neki semmi, de semmi köze sincs, 
nem is volt, nem is lesz. Ne kerteljünk, szép jelenet, az egyik 
legszebb regényzárlat, többértelmű, fájdalmas és fölemelő. Csak: A 
besúgó jelentését írja. 

Ezt nevezném talán nietzschei humornak. Milyen, szinte 
emberfeletti bátorság kéne ezt a szépséget tönkretenni, elemészteni. 
- Ennyi bátorság nincs bennem, én csak követem apám nyomait. Én 
ama vicc fordítottja vagyok: Nem bátor, hanem vak. [Könnyű így jó 
könyvet írni. Bárki megtudná, csak kell hozzá egy ilyen apa.] cEz 
csakö. Mert hogy ezt a könyvet meg lehessen írni és érdemes legyen 
megírni, ahhoz kell a Harmonia ceelestis. Arról meg se azt nem 
állítom, hogy könnyű megírni, se azt, hogy bárki megtudná.: 

2000. március 7., húshagyó kedd 

cSzolgálati közlemény: május 22-ig felfüggesztem a dátumozást, 
mert - apám szempontjából - most nem napról napra haladok.- 

Elküldtem tegnap gyorspostával a levonatot Budapestre. Röpült a 
sok édesapám. 

Tegnap G.-nek (telefon) és J.-nek is (ebéd közben), kiadóimnak, 
szinte ugyanúgy: hogy még kell egy appendix-szerű száz oldalt 


írnom [pedig akkor már tudnom kellett, hogy több lesz, már akkor 
láttam a dokumentumoknak a, mondjuk egyszerűen, szépségét, 
pótolhatatlanságát], egy fájdalmas (sic! meghülyültem) száz oldalt. 
Milyen hazug és rejtélyeskedő hang ez, pedig csak igaz! [Többször 
meg fogom ismételni, nem tudván ellenállni a csábításnak.) 

Csepeli György cikke a titkosszolgálatról, Kritika 2000/ 2. 

Apám, ahogy behatol a magánszférába. Megszentségteleníti 
emberek életét. Bepiszkolja. Kiszolgáltatja. , A rendszer szervezetet 
hoz létre, melynek tagjai a mindennapi életben ugyanolyanoknak 
mutatkoznak, mint a többiek, miközben nem lehetnek 
ugyanolyanok." Ezt is úgy olvasom, mintha közvetlenül apámról 
kapnék híreket, beszámolót, magyarázatot. , Két világban kell 
lenniük. E szerepre nem mindenki alkalmas. (...) valósággal 
emberfeletti embert (A papámlk) kíván az a szerep, amelynek 
ellátása során valaki úgy marad jó barát, szerető partner (apa), 
megbízható munkatárs, odaadó munkavégző, hogy eközben 
megszegi a szerepeivel szemben támasztott alapvető elvárásokat, 
felrúgja az együttműködési szabályokat, kiszolgáltatja a másikat. A 
másik azt hiszi, hogy partnere nézi, s nem tudja, hogy az valójában 
lesi. (Lesi, leselkedő apám.) Ki képes erre?" 

Szó van még, R. K. Merton nyomán, mint lehetséges alanyról, 
denuncia-alanyról, a marginális emberről. Aki nem oda tartozik, 
ahová szeretne. , Alapélménye, hogy ami igazság a folyó egyik 
partján, tévedés odaát." Nem hinném, hogy apám az igazságról 
vagy annak relativitásáról gondolkodott volna. Hogy effélével 
megtámogatta volna magát. Inkább mint aki be van rúgva, teszi, de 
nem érdekli, mit. 

Idéz Gorkij: Lószúnyog (más fordításban: Az áruló) című 
novellájából: , Az eszemmel elismerem, hogy ún. aljas dolgot 
cselekszem, de ezt az értelmi belátást nem támasztotta alá sem az 
önvád, sem a megbánás, még a félelem sem. Nem, nem éreztem 
semmi ilyesmit, semmit az égvilágon, csak a kíváncsiságot." Ez már 
jobban ráhúzható apámra. Bár a kíváncsiság... nem szórakoztatta 
magát a saját kíváncsiságával, rémlik. 

A cikk vége (alcím: Bűn és bűnhődés): ,A besúgás olyan 
cselekmények sorozata, mely magában hordja a büntetést. Nincs 


szükség külső ítélkezőre. (De jó! Én semmiképpen se akartam volna 
lenni.) A besúgó tetteire akár fény derül, akár nem, maga a szerep 
annyira ellentmondásos, hogy ha egyszer saját akaratából vagy 
akaratán kívül belekerült, a keletkezett lélektani terheket soha többé 
nem teheti le." Soha. 

Most érzem, mennyi védelmet jelentett a kilenc év alatt a munka. 
Ernyőt, bástyát, vértet. Föl voltam vértezve. Most olyan pusztán állok 
itt. 

Egy hirdetésben látom: cucurbita pepo. Ez a szó kimaradt a 
regényből, kifelejtettem. Ugyanolyan mamiszó, mint a táxi vagy a 
Retyezát vagy a Ghirlandaio. Anyámtól ez maradt ki, apámtól meg a 
penis sinister infortunatus! Akkor mindig nagyon jókedve volt! 

[TV-tilm Lakatos Imréről. A világhírű tudós (tudományelmélet) 
ávósspicli volt. Méreiéket is beköpte, akik, miután Lakatos kikerült 
Recskről, etették, ruházták, családtagnak tekintették. Méreiné 
(mosolyogva): Nem, ezt nem lehet megbocsátani. 

B. figyelmeztet a kötelességemre, apád is ezt tenné, mondja végső 
érvként. Mondhatni csikorogva nevetek: Emlékezz erre a 
mondatodra! És erre az enyémre is.] 

Tegnap B.-éknél [ez egy másik B.] cebben a pillanatban hallom az 
érkező Micut; berendeltem hozzám, tessék?, kérdi gyanakodva, 
okkal, mondom semmi, csak atyai kézcsókhoz járulhatsz, elönti a 
vigyor, mi van?!, valami jót írtál?, én megrázom a fejem, ő kezet 
csókol, rend van a világban, mi?!, mondja röhögve az ajtóból 
búcsúzóul: M. azt meséli, miként jöttek át a zöldhatáron 1988-ban 
Erdélyből. Végig egy folyómederben, éjszaka. Berettyó? Inkább 
valamelyik Körös. És hogy mennyire féltek. Minden lépés egy 
döntés; csobban a víz, bármi nesz és kész, vége. A határőrök hangja 
közelről a sötétből. Ez a rémület órákon át. Fiatal lányok, fiúk. 

Végig arra kellett gondoljak, hogy apám őket is elárulta. Minden 
lépésüket. 

Azután B. mesélt a szekus kihallgatásokról, a fenyegetésekről, 
ellenállási stratégiákról (például nem minden fenyegetést szabad 
komolyan venni, ez élet-halál kérdés, vagyis van, amit nagyon 
komolyan kell venni, teszi még hozzá, hogy értsük): mindezen 
rémség, fenyegetés, erőszak, ocsmányság, aljasság oldalára állt az 


apám. Nem láthatják, hogy elvörösödöm, vagy derűsen a pálinka 
számlájára írják. Azt érzem, innen a vörösség, hogy az apám 
személyesen árulta el ezeket a személyeket, a barátaimat, akikkel itt 
jó kedvvel vacsorázom, iszogatok. Rossz erről hallgatni, olyan 
mintha fedezném, bújtatnám. 

Szó esik még X.-ről, hogy mennyire homályos figura, nem lehet 
róla tudni semmit, zavaros pénzügyek stb., és mért volna kizárt, 
hogy kettős ügynök volna, és hogy sose fogunk megtudni semmit. 
(Mintha apámról beszélnénk...) 

Mire én, hogy ha mindez igaz is, mit akarsz ezzel sugallni? 

Semmit. 

Dehogynem. Sejtetni engeded, hogy mégiscsak ügynök volt. 

Nem tudhatom. 

Ezt ott akkor elég élesen elutasítottam. A legújabb események 
tükrében (ők Tarra gondolnak, én nem), amikor igazán mindenkiről 
el bírjuk képzelni, hogy ügynök, már az is épp elég rémületes, ha 
(szün, sokértelmű fejcsóválás - rémes, kész Bajor Gizi!), ha azt 
mondjuk ügynöknek, aki ügynök volt. 

Elég rémületes. 

Hősi erővel P.-nek nem említem az ún. fájdalmas száz oldalt. 
Valahogy épp az ügynök-téma folytatásaként P. hirtelen odafordul 
hozzám, hogy ő egyszer régen már járt nálunk Rómaifürdőn, valami 
fordítás ügyben apámnál, aki egyedül volt otthon, és hogy az milyen 
egy fantasztikus ember!, laposan pislogok Gittára, hogy lássa, 
milyen az élet!, látja, szándékosan nem pillant rám, de aprót bólint. 

És meghívta P.-t ebédre, egy rémes, szocialista, alumínium 
ételhordóból - igen! igen!, kiáltottunk föl egyszerre Gittával, 
megkönnyebbülve, aránytalanul, stimmel!, mintha annak örültünk 
volna, hogy megússzuk az ételhordóval az egészet - vett elő rémes, 
szocialista ételt, talán sárgaborsót fasírttal, az ehetőség határán, de 
azt, gyerekek, azt olyan, P. szinte büszkén nézett körbe, mintha az ő 
apjáról, az ő jó apjáról volna szó, azt olyan grandezzával kínálta! És 
hogy közben beszélgetett, beszélgetést folytatott, diskurált, a 
fordításról mint olyanról, annak elvi és konkrét korlátairól... 

Igen, bólogattam leverten, abban mindig váratlanul finom és 
tárgyszerű volt. Értett hozzá. 


Március idusán állok a baseli pályaudvaron. Egyszer csak, jó 
patrióta [Kitől tanultál hazaszeretetet, fiacskám? Elég má !], eszembe 
jut Petőfi, a márciusi ifjak, a fiatalság, az eszme, az eszme tisztasága. 
A tisztaságróle. j.a mocsok, a mocsokról az édesapám. 

Megint: mintha egy/a regényben volnék. Hisz hol másutt 
ugorhatnék a mocsokról a Papira? És akkor hirtelen annak a 
fenyegetésnek a megérzése, hogy már soha többé egy sort se tudok 
leírni. Ezt még igen, evvel amúgy is kerek a történet, és kész. 
Kosztolányi is 51 volt, amikor abbahagyta. Igaz, neki könnyű volt, 
mert meghalt.ööö 

Vagy gyakorlatiasabban: jön egy nagy, fekete krízis, egy olyan 
mély kút, mint ami Fraknón van (147.). Eddig szerencsém volt, 
kegyelemteljesen estem egyik könyvből a következőbe. Föl kéne erre 
készülni. Elővágni. Majd nem kóvályogni, nem hagyni kóvályogni 
magam. 

Mi volna mégis, ha megírnám, de nem közölném? Akkor 
könnyebb volna a helyzetem, nem a családomat védendő (,,védjen 
téged a Nőtanács!"), van, ami van, de az íráslehetőségeimet 
védeném körmömszakadtáig! 

Marhaság! Nincs itt mit dönteni, megy minden a maga útján. Én 
meg csak figyeljek, ez a dolgom. Nem az írás a dolgom, hanem a 
figyelés. Ha tudok figyelni, tudok írni. 

L., tüneményes öregasszony, könnyű anyakomplexusomat etetem 
vele, a Harmoniáról kérdezget, mondom, apakönyv, mire azt kérdi, 
hogy bocsánatkérésből írtam-e. Igazán meghökkenek. Mintha nem 
jól hallanék. 

Bocsánatot?! Ugyan! 

Értem, tehát rendben volt maguk közt minden. - Szokása szerint 
mindent kimond. 

Ugyan! Semmi sem volt rendben. - Most meg a válaszomon 
hökkenek meg. Nem is tudom, mért válaszoltam ezt. Hisz éppen 
hogy rendben volt, túlságosan is abban, a rendben, és én ennél, nem 
sokkal, kicsit többet akartam, kicsit őszintébben beszélni, kicsit 
közelebb lehetni. Tényleg a szokásos. De baj nem volt, sőt én tudtam 
(már sokszor elmondtam), hogy ő titkos, mitikus apai föladatát (fiú 
megerősítése egy életre egy ismeretlen, kiszámíthatatlan pillanatban) 


rendben teljesítette (anélkül, hogy ezt akarta vagy tudta volna, de ez 
nem számít, csak az igazság és arány kedvéért teszem hozzá). 

Hogy szeretett-e, azt most nem tudnám megmondari. (Szereteten 
most, mondjuk, azt a viszonyt értem, amely engem fűz az én 
gyerekeimhez.) Én nagyon szerettem, és eszembe se jutott, hogy ő ne 
szeretett volna. Anyánkon annyira láttuk ezt, hogy amellett 
elképzelhetetlen lett volna egy apa, aki ne. 

Mért volt gyönge az apád? - Kérdi minden összefüggés nélkül 
szemrehányón a feleségem. 

707. o. Már-már mottó: Az őszinteségből később sem származott 
semmi jó. 

Safranski Das  Böséjében olvasom: Das Leid sucht die 
Iranszendenz. (A fájdalom a transzcendenst keresi.) Jézus, segíts! 

A hosszú autózás alatt újra meg újra ráterelődik a szó, kérem 
Gittát, hogy ,jegyzeteljenő, annyira nyomaszt, hogy valamit 
elfelejtek. A cetliről másolom: 

Semmi cinizmus nem volt benne. 

Mikor volt boldog? Halála előtt E.-vel. Mamival az elején? 
Olykor-olykor véletlenül? 

Gitta szerint [ezt is diktálom neki vezetés közben: Gitta szerint; 
morog, hogy ne avatkozzam az életébe; jókor mondod!, kurjantom 
vihogva] Szász Béla Minden kényszer nélkül című könyve volt a 
kedvence. Honnét tudod? Mondta. Csak félig hiszem. A könyv a mai 
napig abba a régi újságpapírba van kötve, így maradt - annak idején 
a , veszélyes könyvek" konspiratív okokból voltak így elbújtatva. 

Kinn voltam Rómain, épp pelenkáztam a Dórit, hát az régen volt, 
amikor megjött édesapád, láthatóan , fogyasztva", és édesanyád 
rögtön nekiesett, hát így viselkedsz az unokád előtt! Ő takarásban a 
hátam mögött állt, iszkolt volna be a belső szobába, az egyik 
kezemben a pelenka, a másikat pedig félig önkéntelenül hátratettem, 
és akkor ő azt megfogta. [k] ck: Így álltunk, pelenka, apád, az ő 
másik kezében meg, mint mindig, az öreg aktatáskája. 

Apád igazi áldozat volt. Én nem látom annak. Illetve így írd: én 
nem annak látom. És írd utána, hogy k. Mit nem lehet ezen érteni?! 
Egy kis k betűt írjál már utána! És most cseréljünk, vezess te, elfáradt 
a szemem. 


Tavasz van, és hóvihar tombol. 

Beállt a derekam, átjön R. doktor a szomszédból, az öcsém apósa, 
ad egy Diclofenac injekciót. Kikísérem, kitotyogok, a kertkapuban 
váratlanul azt mondja: Apád tényleg egy igazi úriember volt. Mire 
mondhatta? Ha most ordenárén röhögni kezdenék, azt hinné 
megőrültem. Meg is sértődne. Egyébként tényleg az volt, egyike az 
utolsóknak. (Nem volna terméketlen kérdés, magyar kérdés: mit 
jelent az, hogy úriember?) 

Papácskám, megjelent az első kritika a könyvünkről. Most majd 
mindenki rólad fog beszélni. Örülsz te is? ck,k2 

Ha a hatalmamban állna, megsemmisítenék most mindent. 

De tegyük föl az egyszerűség kedvéért, hogy egy helyre 
kerülünk, megérkeznék utánad a mennyországba, és színről színre 
látnék - hát mindent. Akkor ott mit tudnál mondani, édesem? Még 
az Úristen is zavarba jönne. Azt meg csak nem akarhatjuk, mi?!, 
öregem. 

P.-vel sétálok a Kecskeméti utcában egy étterem felé, jó este lesz. 
Régi időkre emlékezik. Hát azért az apád... különleges ember volt. 
Hogy csinálta? Hogy így átmentette az egész családot. Mert hát itt 
vagytok, nem? Mind a négyen, nem?! Es mondd, nem üldöztek 
titeket, meg ilyesmi? (P. külföldön él.) Főleg apádat, nem?! Biztos 
nagyon nehéz volt szegénynek a kommunisták alatt. 

A nehézségekről ő tudna beszámolni, mondtam zártan, mintha a 
saját nagyapám volnék (akit P. nagyon tisztelt), és ami majdnem úgy 
hangzott, mint egy tréfa, egy angol élc. 

Látod, papa, ez a baj, hogy egy ilyen kis jó beszélgetésbe 
belerondítottál. És ott azon a tavaszi lágy estében, igaz, csak egy 
villanásra, ugyanazt az  undorközeli hidegséget éreztem a 
szívemben, amit minden II[/ II[-as iránt. 

[F. J.--né: Nem lehet belenyugodni abba, hogy meghalt. (Apámra 
érti.) Dehogynem!, mondom diadalittasan, szerepelve, mintha 
valóban tudnék valamit halálról, örökkévalóságról. Az idős asszony 
ingatja a fejét, vele elvesztettük a hangunkat. (Ti. mindig apám 
fordította a muzeológiai cikkeiket.)] 

Osztrák tévések; eine kleine grófozás, a név kötelez, arisztokraták 
Kelet-Európában. — Határeset. —— Kikerülhetetlenül — az apai 


szenvedésekről meg arról a bizonyos tartásról. Ihletett, mélyen 
átérzett, . lendületes — előadásba fogok  apácskám drámai 
nagyszerűségéről; nem nagyon hamar eszembe jut, hogy ez 
dokumentum, kell valami jelet hagynom, tehát hirtelen 
megakasztom az áradó himnuszt, elégedetlenül hümmögök 
[kíváncsi vagyok, mi van ténylegesen a filmen], hogy nem egészen 
jól beszélek, mert ez így úgy hangzik, mintha mégis minden 
győzedelmes volna, de hogy ez nem így van, csúnyábban van, az idő 
itt tényleg szétszedte az embereket, fölzabálta, szétcincálta (ezt vajon 
hogyan mondhattam németül?), megtaposta. Ez nehezebb és 
drámaibb volt, mint ahogy most beszéltem róla. Igazi vereségekkel, 
árulással. Ezt megismételtem: mit wirklichem Verrat. Csönd lett. Jó, 
hogy konkrétan nem kérdezték meg, mire gondolok. De még így is 
beleillettem a lírai emelkedettségbe, hogy bárhogyan van is, 
arisztokratának lenni szép s előkelő dolog. 

L. azt kérdi egy interjúban, hogy tényleg mindent s mindenkit 
meg akarnék-e ismerni, mert valahol ilyesmit mondtam volna. 
Amire szintén a fenti érthetetlen komolysággal válaszolok (két 
közönségnek játsztam), hogy igen, igen, nagy szünet, s aztán 
mindezt megírni, függetlenül attól, hogy milyen közeli emberről van 
szó (ez hogy jön ide?!), szünet. Vagy-vagy. 

Mondat közbene. j.a Hivatal, azok, akik tudják az igazat apámról. 
Arra gondolok, hogy most biztosan elégedettek velem. 
Meghülyültem, jó, hogy már nem osztályfőnöki dicséretre hajtok. 
Küldd be apádat, beszélnünk kell vele. 

Édesapádat mikor is szervezték be?, kérdi Gitta figyelmetlenül. 
Egymásra meredünk, szó szerint: nem hiszünk a fülünknek. 

A 26. mondatra vonatkozó jegyzeteimben ezt írtam: Ruhát cserélt 
apám, de szívet nem. - Legyen valahol megfordítva is: Szívet cserélt, de 
ruhát nem. De megfeledkeztem erről vagy már nem kellett. 

Olyan mintha ölt volna apád, de közben büntethetetlenné vált. 

Áthágta osztálya korlátait. Azt át. Ő igen. 

Órák is el tudnak telni, hogy nem gondolok rá. Csónakáztunk egy 
tavon, mintha nyár volna. Utána elmentünk egy spanyol étterembe. 
Mintha. 


,Mért volt gyönge az apád?" - Újra ezt találtam egy cédulán. 
(Mindenhová mindig mindent írok.) Nem tudom. Magára nézve 
nem tudta azt, amit nekünk átadott. Vagy nem figyelt az anyjára. A 
nagymama (446.) mindig háromszáz-négyszáz évet látott egyszerre, 
reggel is, szerdán is - most eltekintve az örökkévalóságtól, amely 
még négyszáz évnél is több. Mindent - eseményt, személyt, főként a 
veszteségeket, a vereségeket - ebben a távlatban látott. (...) A 
nagymamám messzebbre látott, úgy volt beállva a szeme. 

1957 tavaszán egy szűk, homályos szobában sok hallgatag, nehéz 
férfi közt: meg lehet ijedni. Halálra rémülni. Mindent megígérni, 
aláírni. De nem úgy van az, hogy azután, később, valamit ki kell 
találni? Vagy ezt találta ki, hogy úgy tenni, mintha nekik dolgozna, 
de - Mi de?! Nekik dolgozott. És azáltal, hogy bírták az egyik 
legnagyobb arisztokrata nevet, erősebbek lettek. Magabiztosabbak, 
és ezt másokkal szemben érvényre juttathatták. 

Nyilván neki is megígérték, hogy soha semmi nem derül ki. 
Milyen szerencse, hogy az én kezem közé kerültek az iratai, és nem 
mondjuk öt, tíz, húsz év múlva hirtelen, mint egy akna... És az is jó, 
hogy nem csak én tudom, így nem jövök kísértésbe, hogy megegyem 
az iratokat. 

Olyan jól meg tudnám indokolni, hogy mért hagyjuk őt 
békében.k 

X. egy (rossz) interjúban az évszázados szegénységre hivatkozik 
mint a bukásának okára. Hogy ő proli, aki így eleve meg van alázva, 
félemlítve. Ebben ugyan van igazság, de belső igazság; ha 
kimondod, már csak alibi, észjáratás. Én is gondoltam arra, hogy 
apám azért nem  megfélemlíthető, mert egyszerűen szólva, 
arisztokrata, s mint ilyen: szabad, nincs vesztenivalója. Aztán tessék. 
És akkor most mondjam azt, hogy akinek évszázadokon át csak 
engedelmeskednek, az persze hogy megretten az első hangos szóra! 
Ostobaság, alibi. 

Az interjú bibliai idézettel zárul: Amit leginkább kell az embernek 
kívánni, az irgalmasság az. (Salamon). Legyünk irgalmasak, ez igaz. 
De az nem irgalom, hogy a bűnöst bűntelennek mondjuk. Annak 
hazugság a neve. [Hogy mondani kell-e, az más kérdés. Magunkat 
kell mondani.] 


ZEz a Nádas-mondat is lehetne mottó: , Wolf Biermann-nak 
bizonyára igaza van: Sascha Anderson egy seggfej. Jürgen Fuchs 
állítása minden bizonnyal dokumentálható: Sascha Anderson 
feladta, besúgta a barátait. Mégis én legyek az utolsó, aki 
bűnösségének egyértelműségéről beszél." 

Nemcsak azért állok (vagyok) közel apámhoz, mert az apám, 
hanem mert a Harmoniával deklaráltam is ezt, nyilvánossá tettem. Ő 
én vagyok vagy szeretnék lenni (majdnem). Most tehát e közelség 
alapján beszélek, járulok hozzá a közös emlékezet restaurálásához. 
"A titkos szolgálatok konstans és sötét tudását nem a fillérekkel 
megfizethető ócska kis spiclik. nem a könnyedén befűzhető 
karrieristák vagy más erkölcsi nullák léte tartja fönn, hanem én." 
(Nádas.) 

Szóval amikor valamelyest könnyedén, a pontos fogalmazás 
önfeledtségében azt mondtuk, hogy az ország (én, te, ő, mi, ti, ők) 
aprópénzre váltotta az 56-ban kiontott vért - akkor ez azt is jelenti, 
hogy például megbízást adtunk bizonyos embereknek, 
embertársainknak, hogy besúgókká, , felmosóronggyá" tegyenek 
más embertársainkat (pl. apámat). Ez nem menti se egyiket, se 
másikat - csak épp így van. Nem tudom tisztán kivenni magamat 
ebből, ez nem , mások" ügye, nem a szemét komcsik és szemét 
téglák külön játszmája, hanem mindannyiunké, miközben nem 
mindannyian vagyunk, voltunk (szemét) komcsik, téglák. 

A Kádár-korszak egyetértésünkkel folyt (kis óckodásokkal és 
undorkodásokkal). 

Nem fiúi ellágyulásból nem mondok erkölcsi ítéletet apám fölött 
(érzelmileg mindenfélét csinálok: megvetem, lenézem, köpök rá, 
sírok, őrjöngök, szeretem), hanem mert nem lehet (őt, a történetét) 
,kiragadni az összefüggésekből". Legegyszerűbb, ha a pápa jut az 
eszembe, egy nagy ember, ahogy mondjuk kezet fog Kádár Jánossal, 
aki - az előbbi érzelmi sodrásban szólva - mégiscsak nagyobb 
disznó volt, mint az apám. Vagy a számomra legrokonszenvesebb 
politikus, Helmuth Schmidt, ahogy honeckerezik. Én kértem erre 
Helmuth Schmidtet, mert, mondjuk, nem akartam a I[II. 
világháborút. 


"Nagyon szuverén lénynek kellett lenni, hogy valaki se az 
elfogadás, se a reformizmus zsákutcájába ne menjen bele, és ne is 
őrüljön meg, ne legyen öngyilkos vagy ne igya halálba magát." Azt 
hihettem, én ilyen vagyok. Pedig főként mázlista. Szemeim zárvák a 
valóságra. 

Az árulás mértékéről az áruló tudna beszámolni, de nem tud 
beszámolni. Épp Tarról, a novellái kapcsán írtam egyszer: Akik nem 
tudnak beszélni, azok helyett annak kell beszélni, aki tud.: 

Gitta: , Nagy szép férfi volt." Ez jó volna utolsó mondatnak - 
minden más esetben. 

Tegnap volt Papi halálának második évfordulója. Elfelejtettem. 
Illetve álmomból felriadtam, hogy elfelejtettem, de már éjfél után, 
későn. 

Rosszul múlik az idő. Ott kéne ülnöm a dossziéknál. De ott se 
szabadna múlnia az időnek, ülni az időtlenségben, vagyishogy egyik 
pillanatról a másikra készen kéne lennem. Ez több, mint 
türelmetlenség. [Azóta is így van. Mintha apám ügye folyamatosan 
rombolná a világot. És az én , strukturális" kétszínűségem is. Hogy 
ennek a lehető leghamarább véget kell vetni. Vetnem. Most olyan 
egyszerűnek érzem: az igazság szép. A van. Na ja.] 

Berlin-Mitte, a közelben fekvő focipályán (ránézésre) 
ötödosztályú meccs, jólesően ismert figurák, még mindig otthonosan 
mozgok ilyen környezetben. Mellettem két korombéli, kicsit öregebb 
kolléga a hazai csapat beállósáról beszélget. 

A Stasinak dolgozott. 

Na ja, vág egy grimaszt a másik, és elneveti magát. 

Olyan könnyű diskurálásnak hallatszott. Próbálom a pályán 
azonosítani az ügynököt (, sarkosan fordul a fasiszta tömeggyilkos"). 
És apámra gondolok, hunyorogva, mert gyönyörűen süt a nap. 

Tegnap társaságban megint szóba került egy besúgási ügy. Nem 
részletezem. (Az iránta való tiszteletből nem tudok neki 
megbocsátani, mondja L. csöndes kétségbeesésben.) A micsodám is 
tele van ezekkel a minduntalan fellobbanó vitákkal. Én is tehetek 
róluk, mert hisz ellenőrizni akarom az álláspontomat és lemérni, 
hogy az emberek mit gondolnak a spiclikről, hogy mire számíthatok 


(számíthatunk), és ez a valódi érdeklődés és izgatottság valószínűleg 
látszik rajtam. 

A  Könyvhéten megint lesz Magvető-est a Radnótiban. 
Elképzelem, ahogy a műsorvezető, Bálint Andris megkérdezi: 

És édesapád mit szólt volna a regényedhez? 

Erre most másképp válaszolnék, mint szoktam. (El szoktam 
mondani, hogy már nagyon benne voltam a regényben, amikor 
eszembe jutott, hogy, noha ez nem szokásom, ezt a kéziratot mégis 
meg kéne neki mutatni, hisz... hisz. És tudtam, hogy ez majd nem 
lesz kellemes pillanat, mert nem fog neki tetszeni. Nagyon nem. És 
mi van, ha érvényesíti, mit soha, apai tekintélyét, és megtiltja? 
Letiltja. Nem engedélyezem, fiam. Számomra nem rekonstruálható 
módon úgy döntöttem, hogy engedelmeskedni fogok. Akkor 
megvárom, míg meghal. Kilenc-tíz év munkát heverni hagyni, 
nagyon nagy döntés. Ez valamikor 97-ben volt, írtam zavartalanul, 
vagyis erre nem figyelve tovább, de ez (is) eléggé nyomasztott. Ezért 
volt az, hogy amikor meghalt, az első gondolatom a föllélegzésé volt, 
de mázlim van! És csak utána kezdtem gyászolni, rendesen, ahogy 
kell. És még azt szoktam mondani: hogy most már tetszik neki, 
tetszik neki a Harmonia ceelestis...) Mást akarok mondani, kérdezd 
meg újra. 

És édesapád mit szólt volna a regényhez? 

Látványos, színészies vállvonás után: Nem érdekel, mit szólt 
volna hozzá. Jó apám volt, de ha azt hiszi, evvel megúszta, akkor 
téved! Kis záró vonogatás, biggyesztés. 

Senki nem ért semmit, nagy csönd a színházban. Ijedt csönd. 
Helyes. 

Tegnapelőtt, ahogy kifordultam a kapualjból, megcsapott a lágy, 
koranyári, könnyű meleg, mámorító szellő, de még ennél is több, 
mert azonnal zsebrevágtam a kezem, akár egy suhanc, a zakóm 
lebegni kezdett, akár egy vitorla, még inkább, akár egy (két) 
lepkeszárny, én is könnyű lettem, s így úsztam az éjszakai Berlinen 
át, széles vigyorral az arcomon, mintha ötös találatom volna a lottón, 
mintha arcátlanul boldog volnék - kötetlen, ahogy ama Ottlik- 
szöveg előírja. Már-már misztikus érzés, önkéntelen azonosulás a 
világgal, de legalábbis evvel a csütörtök éjjeli Berlinnel. Eltűntem, 


felszívódtam, akár egy nagy szeretkezés utáni  nemlétben. 
Nyugodtság lett bennem, bennem mint világban. Mintha jó volnék. 
Isten tetszésére való. 

És akkore. j.az apám, az , apám". Ami olyan, mintha alá volna 
aknázva a világ. Bárhová lépsz, szakadék. Rianás. Mint egy 
leleményes, nagy büdzsével előállított horrorfilm. Félj, hát még talán 
az is lehetséges, apád besúgó. Most apámtól tanultam meg, amit már 
egyszer Kertész Imre Jegyzőkönyve által. 

Ültem az August Strasse tövében egy keletnémetnek álcázott 
keletnémet kocsma előtt, és hullott a könnyem. Mellettem a padon 
hosszú hajú, korombéli hajléktalan ült. Látta, hogy sírok, bólintott, 
felém emelte a sörét. 

Szerettem , apásan" fogalmazni; nyilván mert így gondolkodom. 
Azt mondtam például: ültem az athéni stadionban, s néztem, ahogy 
az öcsém az AEK Athénnal a Real Madrid ellen játszik, és ha csak 
hozzáér a labdához, nyolcvanezer ember ugrik föl (pontosabban 79 
999), s kezdi kántálni: apánk jó nevét. Ennek vége. Ki vagyok fosztva; 
nyelvileg is. Lehet mondani: ez írói munkaköri kötelesség volna, újra 
meg újra üres zsebekkel állani. Nem lehet gyűjtögetni. 

A következőt is már csak itt, mintegy búcsúzásul lehet (így) leírni: 
A Zoo S-Bahn megállójából jövet egyszer csak, mintha a semmiből 
bukkant volna elém vagy én mögé, egy elmondhatatlanul gyönyörű 
fekete nőt látok magam előtt menni, nem menni, vonulni. Sárga 
nyári kartonruhában, nem libeg, van valami súlyos a járásában, a 
vádli-izmai rezzennek, a fenekén is dolgoznak az izmok, a ruha 
mindezt látni engedi, gyönyörű, a sárga és a fekete, s a mozgásnak 
ez a lusta ereje - hirtelen egész mindenemmel (nemcsak az 
ágyékommal) azt kívánom, szeressen belém ez a nő. Hogy érezze 
meg ezt a földöntúli és nagyon is földi sóvárgást, forduljon meg, 
nézzen rám, csapjon belé a villám, és szeressen belém. Szóval hogy 
babonázzam meg. És akkor erről azj. e.(nem akartam!), hogy ha 
biztosra akarnék menni, akkor apám alakját kellene magamra 
öltenem, nem lenne babonázásproblematika. 

Mehetek ezekkel a familiáris reflexeimmel a francba. 

Egyébként még, történeten kívül, az történt, hogy révedezve így 
ödipálisan, szem elől veszítettem fekete párducomat. Rezignáltan ezt 


épp apám eléggé megterhelt számlájára írtam volna, amikor ellépve 
az automata jegykiadó mögül, szinte beléütköztem. Alig ismertem 
föl. Kis terpeszben állt, enyhén görnyedten, meg még görbén is, mint 
akinek talán nyakbaja van, előre lógatta a kezét, és mozdulatlanul 
bámulta a szemben lévő óriásplakátot. A messziről simán fénylő, 
ragyogó bőrén apró pörsenések pirosodtak. Fáradt volt? Vagy 
boldogtalan? Meghalt a papája. És terhes is lett. Nem az látszott 
rajta, hogy nagy baj van, hanem hogy nincs remény. 

Elszaladtam. 

[Örököltem egy zakót apámtól, halálakor. Lestrapált, itt-ott feslik 
föl, de jól áll, jó hordani. Tényleg érdekes érzés így bebújni valaki 
ruhájába. Ha kéne, magabiztosabb vagy nyugodtabb lennék tőle.) 

Már sokadszorra vagyok nógatva, hogy írjam meg végre az 
előszót a kádári évekről szóló könyvhöz, a Beszélő évekhez. 
Ódzkodom, érthető. 

De most megcsináltam. A szokásosnak mondható, lehetetlen 
duplafenekűségben. Azt írtam a végére, hogy a könyvből 
kibontakozó történet nem a Kádár-kor története, hanem írások róla. 
Több történet is van, s a történetek arra valók, hogy elmondjuk őket. 
Ki-ki a magáét, lesz, ami lesz. 

Nemes gondolat. Egyébként némely történetet talán mégsem 
szabad elmondani. Vagy egyvalaki mondja mégis, és akkor a 
többieknek már nem kell, és így túl lehet élni? Ez is nemes gondolat. 

Gépeléskor - most, az imént - így javítottam: ...lesz, ami lesz, 
hisz úgyis az lesz, ami lesz - remélhetőleg. 

A posztmodern diktatúra a múlt héten Bulgáriába kényszerített, 
az onnét való cetlikről másolom: 

Törökkávézom a nagyon helyes (, egyik helyesebb, mint a másik, 
és a másik is helyes") tolmácsnővel, mesélem, hogy az öcsém, a 
focista, hat cukorral issza a kávét. Nevet, mintha mesét hallana. 
Valahogy ettől a nevetéstől jut eszembe Cvagyj. e.?, nem is tudom: , 
ahogy gyerekkorunkban Papi, mint valami titkos delikáteszt, néhány 
csepp kávéval megöntözött kockacukrot adott, mintha áldoztatna, 
behunytuk a szemünket, kitátottuk a szánkat, s ő a nyelvünkre 
helyezte a kockát. Mennyei ajándék, isteni eledel. [Még itt gyorsan 
minden történetet róla elmondani...) 


Csípje meg a kánya, csóválom befejezésül a fejem, ne féljen, ezt a 
kányát nem kell fordítania, ez a történet kimaradt a regényből! 

Hát írjon egy másikat, ahol ez benne van, mondja s nagyon 
biztatóan rámnéz. 

Írom, írom, vigyorgok. (Hát tényleg csípje meg a kánya. Illetőleg 
ezer kartács.) 

Cetli: Pacalleves! cMúltkoriban egy számomra kedves emberről 
kiderült, hogy nem állhatja a pacalt. Már-már undorodik. Én meg 
szeretem. Itt már csak a pacalkompromisszum segít, mondja 
leleményesen (vagy én mondom).: Reggeli egy kicsi, fényes kertben, 
előtte lassú, lusta, boldog ébredés. , Uram." 

Azj. e., milyen könnyen elképzelhető, hogy a családom elfordul 
tőlem. Amiképp Hrabal ült egyedül a prágai kocsmában, vagyis 
hazai pályán, és nem merészelt senki leülni melléje, az ember mellé, 
aki egész életében erről az egymás mellett ülésről írt, azonképpen 
ülnék halálosan magányosan az engem megvető családom szerető 
körében. Példaszerű volna.ö 

2000. május 19., péntek 

Fölhívtam M.-et, hogy hétfőre bejelentsem magam a Hivatalba. 
Már régen láttuk, mondta, de most nem ijedtem meg. 

2000. május 20., szombat 

Türelmetlen jegyzetelés: Találkozás V.-vel, aki itt Stasi-iratokat 
kutat. Jó ebéd (spanyol), jó beszélgetés. Kicsit tesztelem (utólagos - 
most - bocsánatkérés Cbocs, öregem:), mit szól ezekhez a 
dolgokhoz, ügynökök, nyilvánosság, hogy lássam, érzékeljem - mit 
is?, magamat, lényegében. Jókat mond. Határozottan, egyértelműen 
beszél, de nem dogmatikusan. Megerősít abban, hogy elmondjam a 
történetem. Kisszerű és fontos történetemet. Az sajnos nem 
mondható, hogy szar és fölemelő. Fölemelés itt nincs, no katarzis. 

Nagyon amellett van, hogy meg kéne nyitni a Hivatal iratait. 
Bólogatok, őszintén és mégis sunyin. CHaraszti Miklós írja: , Csak 
attól kezdve szabad a közélet, hogy tégla-bűnnel sem zsarolni, sem 
rágalmazni nem lehet és nem is érdemes. (...) Minden 
titkosszolgálati anyagot adjanak át a Történeti Hivatalnak, vagyis a 
kutatóknak és az érintetteknek. Az áldozatok számára ne titkosítsák, 


ki jelentett róluk kinek. Minden állampolgár kérhessen átvilágítást." 
Igen.: 

2000. május 22., hétfő 

Háromnegyed kilenc, ülök a padon az Andrássy úton, mint egy 
nyugdíjas, akit kint felejtettek a napon, hamarabb értem oda, a 
Hivatal kilenckor nyit. 

A Harmoniára szoktam olykor mondani, hogy hát az csak 
irodalom (nem a család krónikája, hanem azon családé, mely éppen 
ezen krónika által keletkezett cahogy azt azóta minimo calculo 
nagyon sokszor elmondtam?:). Ennél a könyvnél, itt nincs irodalom. 
Itt már nincs semmi. Csak a puszta minden (semmi). De nem úgy 
van, hogy a HC a minder, és ez a semmi. Nem. 

Megint eszembe jut, hogy mennyire nem nekem való téma ez. 
Vissza kéne adni, osszuk újra. A viviszekciós szekció többet tudna 
evvel az anyaggal kezdeni, Mészöly, Nádas, Kertész, Bodor. Ahogy 
Nádas megfogná, mint egy tárgyat, nézné innét, onnét, megnézné, 
leírná, és főleg következtetéseket vonna le belőle. Úgy volna 
személyes, vagyis hiteles, hogy nem látnánk őt. Hidegebben kéne: 
1957. február 23-án apámat, Esterházy Mátyást a szentendrei 
rendőrség politikai stb.; hidegvérrel.E. j.: Imre édesapja mint KZ- 
lágerfőnök. Volna kis apa-fiú feszültség. Kaddis egy megszületett 
apáért. A humorom is parlagon marad itt (a blődliről nem is 
beszélve). Egyáltalán minden képességem parlagon marad. Sőt: itt 
minden parlagon marad. 

Parlagon marad és fűbe harap. Tessék! Irgalom, édesanyám, 
mama, nézd, jaj kész ez a vers is. Mi a rézfánfütyülőjét csináljak a 
nyelvérzékemmel? Nincs rá szükség. Itt semmire sincs szükség, 
minden itt van. 

Mégis: rám azért, ebben az ügyben, mégiscsak szükség van. 
Nélkülem ez a névtelenségbe hullna. De jó volna. 

Ahhoz képest, hogy nincs szükség a képességeimre, elég sok 
munka van evvel. 

Olvastam nemrégiben (valahol, valakitől, van nevük) egy 
nemtelen cikket; azt sajnálom, apám, hogy ilyen figurák is majd 
beléd törülhetik a lábukat. De hát másképp ez nem megy, egy 
nemtelen, rosszindulatú frátertől ostobaság elvárni, hogy derék, 


figyelmes, rendes ember módján viselkedjék, hát hiszen akkor nem 
volna nemtelen, rosszindulatú fráter, ami pedig föltételezésünk volt. 
(A mondat föltételezése, a jelen tényvalósága.) 

Idő van, gyerünk a bányába. 

cMa van apám beszervezésének a napja. Terveim szerint 
emlékezésül kinyitom a Wissenschaftskollégától ajándékba kapott 
8389-es (az utolsó palack , régi" évjárat) Saint-Emilion Grand Crut, 
Cháteau La Rose Cőtes Rol. Most, hogy ezt így lemásoltam a 
címkéről, meglehetősen perverznek találom. Helyénvalóbb volna 
talán épp ellenkezőleg mondjuk egész nap böjtölni. Vagy mindegy? 
Azt hiszem, mindegy, csak szóljon arról ez a nap, gondoljak apámra, 
legyek részvéttel iránta, ha tudom, sirassam egy kicsit, ha tudok, 
imádkozzam érte, vagy ha rossz napom van, szentségeljek. 

A lakásunk, mindannyiunk lakása egy kicsit a Terror Háza. 
(Holnap nyílik.  — Egy-egy tégla  erejéigj.  e.(eszébe) a 
nyelvérzékemnek.: 

A hely, ahol vagyok: megérkeztem. A dossziék még nincsenek 
(jól van!, jól őrzik őket!), egy-két rólam szóló jelentés jött időközben 
össze, Szeta, Spionjáték az Egyetemi Színpadon, Duray-ügy, 
Paetzke-ZDF, ennyi az ,EP tevékenysége 1965-19857", nem egy 
etvasz. 

Egy napi jelentés 1981. IX. 21-ről; a Szeta a jótékony műsoruk 
szervezésénél számít Kocsis Zoltán, Karinthy Ferenc, Eörsi István 
meg az én közreműködésemre. Az információ megbízható, 
ellenőrzött. Folytatjuk a bizalmas nyomozást. 

A Spionnovellát (melyből Vallai Péter és Dániel Ferenc a 
Spionjátékot csinálta) 1975-ben írtam, tehát még apám szolgálati 
ideje alatt. Vajon mit gondolhatott szegény, amikor ezt meglátta? 
Egy szóval, egyetlen fintorral nem befolyásolt. Már elnézést, de ha 
én spicli volnék, és a fiam ilyet akarna írni, hát... letörném a derekát. 
[Még azt is megengedtem magamnak, hogy egy mottó erejéig az ő 
személyét is belekeverjem. , Kuss." (gróf Esterházy Mátyás) - ez volt 
a mottó, erre már morgott, ahogy a mottóhoz tartozó lábjegyzet 
mutatja, de inkább stiláris vagy ízlésbeli okokból, vagyis mert nem 
értette. A lábjegyzet: Szerzőt több ízben kérték (satöbbi), hogy 
változtassa meg az idézetet, mert az így félreérthető és idétlen, de ő 


erre hajlandó nem volt, röhögött a markába. Valóban vihorásztam, ő 
meg mindezt lenyelte. Derűsen húzódzkodtunk, így maradt meg 
bennem. Vagy védekezett a szervezete, és mintegy megfeledkezett 
magáról, vagy halálra rémisztettem, és a belédöfött tőrt minden új 
trétával megforgattam benne. Biztos, másképp lehet a szöveget 
most, az új poétikai szempontok alapján olvasni. Így kezdődik: 
Afféle nyalka fickónak és kis besúgónak indultam, amelyből - mint 
hallom - tizenkettő egy tucat: ha tehát valaki úgy beszélt egy 
politikusról, mintha azt mondaná: , Elkurvult a házmester leánya." , 
azt jelentettem, ha pedig a házmester leánya testét hitvány pénzért 
vagy más díjért effektíve áruba bocsátotta, szereztem hitvány pénzt 
vagy más díjat.] 

A Spionjáték Egyetemi Színpadi előadásáról a jelentést a BRFK 
állambiztonságiak küldték, elfelejtettem fölírni a dátumot, valamikor 
1981-ben lehetett. Az előadó - aki érezhetően sokat improvizált - 
egy ,kis emberen" keresztül azt próbálta bemutatni, hogy a , besúgó 
rendszernek" milyen hatalma, jelentősége van a társadalomban. 
Sajátos gúnnyal, lenézően figurázta ki jogrendszerünk hiányosságait, 
és mutatta be a , besúgó" szerepét a nyomozástól az ítélethirdetésig 
úgy, hogy ezzel a nézőkben ellenszenvet váltson ki a , kis ember" 
iránt. A műelemzés konkrét és elvi alapozását tekintve ez az ügynök, 
nem tévedek nagyot, nem egy Kulcsár Szabó Ernő! Az előadás 
alkalmas volt arra, hogy a jelenlevő mintegy 400 fiatalt károsan 
befolyásolja. Én egész népemet akartam mindig is nem középiskolás 
fokon, íme Egyetemi Színpad!, károsan befolyásolni, solni! 
Intézkedés: az általunk ellenőrzött objektumokban figyelemmel 
kísérik a Spionjáték előadásait. A puszta két kezemmel (a 
tollammal!) ahogy fujtogatom ezt a gonosz diktatúrát! Nem csoda, 
ha nem bírta soká. 

1983-as jelentés a Duray-ügyről. Ugyanakkor - ha nem is túl nagy 
számban sikerült ujabb személyeket, köztük néhány jelentős, 
közismert személyiséget is megnyerni, pl. Weöres S., Wilt T., Bálint 
E., E. P. stb. Ahogy termesz módjára rágtam a hatalom testit. [Sok.] 

Paetzke-irat. Hogy követik, ellenőrzik, és hogy velem akar 
találkozni. Érdektelen ez az egész. Kurucmúltam. Gyia, Csanádihoz. 


Betűsoros névmutató, megint sok jó magyar név, rokonok, 
ismerősök, ismeretlenek. Az első jelentés 1960. I. 21., az utolsó 1964. 
III. 24. Kb. százötven négy év alatt, átlag havi három, összesen 
háromszázhetvennyolc oldal. 

Február 16-án voltam utoljára itt, három hónap, ezalatt apám tíz 
komoly jelentést is megírt volna. 

Megint szoknom kell a gyönyörű írását. 

Nem is tudom, mitől, most, ebben a pillanatban, minden 
bátorságom elhagyott. Ez túl sok, túl sok fájdalmat okoz, majd a 
hagyatékban. A gyerekeknek meg dőlne a pénz. Úgy bíznám rájuk a 
kéziratot halálos ágyamon, mint titkos, családi ékszert. Családunk 
legfényesebb koronája, s halhatatlan lelkem elhagyná testem 
börtönét. 

Elhagyott a bátorságom, és félek, hogy úgy néznek majd rám, 
mint egy szörnyetegre. Vagy ugrásra kész sajnálattal. [Úgy néznek, 
ahogy nézhetnek...] Az ember, akinek az apja kiment a hidegre. Ez 
se volna Ílett volnal rossz cím. 

ZH.e. j., azj. e., hogy talán nem is az (lesz) nehéz, amikor robban a 
könyv. Az persze kiszámíthatatlan és veszélyes lesz, de a nagy súly 
majd ennek a hétköznapja. Hogy mondjuk néhány év múlva valaki 
megkérdi, te, mondd csak, a te apád volt ávós? Ö... nem ávós, 
hanem hát jelentéseket írt. . . Ja, aha. 

És kész, csak a csönd. Semmi megdöbbenés, se undor, se részvét, 
se semmi. Aha. Ezt a semmilyen és ólmos ahát kell mindig 
cipelnünk.: 

Az első jelentésben Esterházy-rokoni viszonylatokat ír le. Unom. 
Feladatul adtam ügynöknek, hogy baráti kapcsolatainak 
felhasználásával újítsa fel barátságát Sz. Á.-val. Látogassa meg 
lakásán, ismerje meg azt a társaságot, amely a lakására is feljár. 

1960. I. 26. 

Megkérdeztem tőle (E. B.-től), hogyan tudnék Sz. Á.-val beszélni 
kárpitozás ügyben, u.i. nevezett ezzel foglalkozik. Mért, és ha 
tényleg kárpitozni kellett? Ugráltunk a fotelokon az öcsémékkel, ezt 
eskü alatt is megerősíthetem, és mondjuk a Marci lába beleakadt a 
kárpitba, és mondjuk felszakadt, mondjuk. Sz. Á. azért érdekel 
minket, mert lakásán összejönnek a fiatal arisztokraták. 


1960. II. 9. 

Megkérdeztem Sz. Á.-t, eljönne-e hozzánk, ha névnap címén 
összejövetelt rendezünk. Örömmel fogadta, csak kérte, hogy kb. 1 
héttel előtte szóljak, mert különösen farsang idején sokat jár 
társaságba. Azok a vidám hatvanas évek! - F. hó 20-ra meg fogom 
hívni. 

Ezer kartács. 

Látogassa meg E. B.-éket. Hívja meg őket is a névnapra. 

1960. II. 16. 

E. B.-ék a meghívást látható örömmel elfogadták. Hát ki ne örült 
volna a kurva életbe, ha finnyás, finom apám meghívja? Ez 
kitüntetés. Néhány nappal később újból voltam náluk, az asszony 
mondta, hogy férjének idegösszeomlása van, nem is ment 
munkahelyére, így kérdéses stb. Kerül, amibe kerül. 

1960. II. 23. 

Feladatom volt, hogy névnap címén lakásomra társaságot hívjak 
össze. Csak ingatom a fejemet, szuszogok, és akkor még finom 
voltam. Egy élet mint belügyes utasítás. Erre most mit mondjak. 
Vagy mit hallgassak. (Gittát kérdezni. Tessék. Ez van. Ma ezt 
olvastam. Te egy okos asszony vagy, erre mondj most valamit.) 

Szóval nagy buli nálunk, Sz. Á. meghívja ügynököt, látogassa 
meg alkalomadtán (fáradtságára hivatkozva korán elment), fonatik a 
háló, de amúgy sok hűhó semmiért. Farkas szds.: Az összejöveteltől 
többet vártam. [Múltkor valaki halálkomolyan azt jelentette ki: 
Margueztől többet vártam. Nehéz volt nem röhögni.] Ez a Farkas is 
mennyit dolgozik. Végzi a munkáját, állami alkalmazott. Neki is 
ugyanaz a pechje, mint apámnak: diktatúrában éltek. Az ügynök 
szerint táncoltak, ittak ez igaz, hallottam a kisszobából, politikai 
kérdések előtte nem kerültek szóba. Az ügynök utasításra vetette fel, 
hogy útlevelet szándékozik kérni, hogy  beteg-öreg apját 
meglátogassa Bécsben.(?) 

€1960. III. 2. 

Kivégezték a kecskeméti fegyveres felkelők egyéni perben elítélt 
parancsnokát, Szabó Jánost. 

Ma tehát Mátyás napja van, Isten éltesse, édesapámat, tegnap 
pedig kinyitottam mégis a bordeaux-it. J. volt nálunk a délután, , az 


ifjú J. , és mert öröm ért bennünket, őt is, engem is, mondtam neki, 
hogy - más okból! - amúgy is fel kéne egy palack jó bort nyitnom, 
igyunk egyet a szerencsénkre. Hálás voltam nagyon neki, ahogy 
tudtán kívül segített. Este még társaságban valaki Hrabal spicli- 
múltjáról beszélt (amit valahogy mindannyian nagy erőkkel el 
akarunk felejteni, pedig ő maga számolt be róla, egy nagy ember 
nagy őszinteségével - de az se segített), s azt mondta, talán jó volna 
látni a jelentéseket, lehet, hogy hülyét csinált a titkosrendőrökből. 
Nem lehet, mondtam határozottan, mert az lehet, hogy hülyét csinált 
belőlük, csakhogy azok is belőle. Nincs jó jelentés. Minden spicli 
gazember!, jelentettem ki, s harciasan néztem körbe. De 
egyetértettek velem. Megijedni persze szabad, s az ijedtségben bármi 
megtörténhetik, csak utána kell kezdeni valamit evvel a bármivel, 
fűztem még hozzá okoskodva. Kicsivel többet beszéltem talán, mint 
kellett volna, de részint fáradt voltamettől, az egész napi robottól, 
részint jól éreztem azok között az emberek között magam, 
biztonságban. Egyébként megkérdezték, hogy mért írok, de nem 
tudtam rá válaszolni, csak kis nyegleségeket. Azt kellett volna 
mondanom, hogy egy állandó belső tűz űz, hogy a kozmosz titkait 
kifürkésszem, a kíváncsiság és nagyravágyás emésztő tüze. Ez igaz 
is, csak akkor válik hamissá (nevetségessé is, de az most nem 
számít), ha kimondom.: 

1960. III. 3. 

Elolvastam előre, ami jön. Nyelem a könnyeim, nem mindet 
tudom.kEzek inkább a dühéi és a szégyenéi, mint a részvétéi. 
Módom lenne tájékoztatást szerezni kinti, jótékony célú 
egyesületekről, vezetőségének összetételéről, s arról, hogy 
Magyarország irányában hogyan fejtik ki a tevékenységüket, s erre 
kiket használnak fel. Megtudhatom azt is, hogy a Bécsben élő 
magyar arisztokrácia tagjai milyen mértékben s hogyan vesznek 
részt ezen egyesületek munkájában. Stb., még két bekezdés, 
ugyanígy, emigráns csoportokról, ill. hogy az osztrák hivatalos 
körök segítik-e ezeket. 

Te szemét. Áruló Ocskay. Új szintre értünk. Sic itur ad astra. 

IM. szeretettel és odaadással beszél I.-ről, hogy az milyen rosszul 
van, hogy nincs senkije, semmije. Nincs hová fordulnia, nincs család 


vagy - fürkészőn rámnéz, fény fut át az arcán, eszébe jutott valami -, 
vagy mint neked, az apád! A legszívélyesebb mosolyommal 
válaszoltam, és akkorát sóhajtottam a szerencsémen, hogy majd 
összedőlt a színház. 

Ahol az Amadeust játszották. (Hirtelen, most, ideges 
türelmetlenség fog el, mit fecsegek én itt, húzom az időt, írjam meg, 
jelenjen meg, dőljön, aminek, dőlnie kell, legyen vége már, illetve 
nem vége, mert nem lesz ennek sose vége - én örökké az 
édesapámnak a fia leszek -, hanem legyen kész Stegyem késszé a 
világnak ezt a részét: .) Az egyik jelenetben Mozart haldoklott, a gaz 
Salieri Darvas Ivántól nyert nagyságával magasodott fölé, és akkor 
azt mondja Mozart: Papa, emelj föl, mint régen!,és azt veszem észre, 
hogy ismétlem magam elé, Papa, emelj fölk, mint régenk, és sírok, de 
jó sötét van, sötét Szolnok, a legsötétebb magyar város, így nem látja 
senki, sejteni meg hogyan is lehetne, majd a ,sminkemre" kell 
vigyázni, ha kigyulladnak a lámpák. A mellettem ülő édes 
színésznőnek (bizony) szalad a szem a harisnyáján, mindenkinek 
megvan a maga baja.ö] 

cMentem teáért, Gitta nézte a 3 SAI[-ot, Literatur im Foyer, 
Martin Lüdke műsora, és épp Sascha Anderson új könyvéről 
beszéltek. Ott ült Anderson is. Megbabonázva néztem. Valahogy azt 
vártam, hogy az apámról fog beszélni. Utálkozva néztem. Borostás 
volt, mint egy megvert kutya. Megvert és hamis kutya. A , 68-as" 
Buch és Corino beszéltek, nem rosszul, határozottan, de valahogy 
nem lehetett - nem lehet - közel kerülni a történtekhez. Elárulta a 
barátait, nincs mentség, ezt lehet kimondani, és lehet köpni vagy 
őrjöngeni vagy vállat vonni. Ez tiszta (nevezetesen mocskos) és 
egyértelmű. Nincs felmentés. (Lüdke fölveti, hogy Anderson ezen a 
dubiózus módon mégiscsak sokakat befolyásolt, hazugságában is 
példakép volt, s így lehet, hogy mégiscsak hozzájárult az NDK 
demontírozásához. Ez hamis észjárás. Mert lehet, hogy objektíve ez 
gyöngítette a diktatúrát, de ezt semmilyen módon nem lehet 
Anderson javára írni. Egy sorozatgyilkos belügyi tiszt is gyöngíti a 
rendszert,  növelvén a gyűlöletet, hogy egy hülyeséggel 
példálózzak.) Mintha csak újra meg újra belerúgni lehetne, tényleg 
mint egy kutyába, és nincs is bennem sajnálat, megérdemli, de evvel 


se kerültünk közelebb, mintha ugyanazt ismételgetnénk. De a jogos és 
egyértelmű ítélet és felháborodás után kezdődik a szempontoknak 
és állításoknak egy alig követhető bonyolultsága és összevisszasága, 
a személyes emlékeknek, öncsalásnak, elméletnek, világfelfogásnak, 
irodalomfelfogásnak (!) - be se fejezem a mondatot, szóval, hirtelen 
ezt láttam, eléggé rémülten kellett ezt megállapítanom, hogy most, a 
jogos és egyértelmű ítélet és felháborodás után kezdődik az ember. 
Ember volt, eset lett, de ott most mégiscsak egy ember ül, nem az 
eset. Hogy az ember követhetetlenül bonyolult. Az eset egyszerű, az 
ember bonyolult. Ez egy szar spicli, egy áruló (Verrat ist das richtige 
Wort) - (de) egy ember. Egy olyan, mint én. Alig bírtam ránézni a 
képernyőre, ott ez a féreg, éppen ellenszenvesen hepciáskodik 
Christoph Buchhal, és látom, érzem, ugyanolyan, mint én, 
lényegében ugyanolyan, csak valamit nagyon elbaszott. Tényleg, 
szegény, szegény Sascha Anderson. 

A Szentírás folyton a megbocsátásról beszél. A bűnösnek lehet 
megbocsátani. Mit jelent megbocsátani? Nem fölülről kell, a tiszta 
megbocsát a mocskosnak, nem. Nem is úgy, hogy udvariasságból 
magát mocskosnak stilizálja. Valahogy a testvériség megérzéséből 
lehet megbocsátani. De bonyolult ez! A megbocsátás is teher, 
nemcsak a bűn. Legvégül nem nagyvonalúság van a megbocsátás 
mögött, inkább tehetetlenség. Gyűröm le a könnyeimet, és az 
Anderson iránt feltörő, hisztérikus szeretethullámokat. Undor, 
részvét, szeretet, megvetés - itt bennem, egymáshoz nagyon közel. 
Társadalmilag használhatatlan érzések. 

Szól a rádió, egy idióta hang épp azt mondja: ha Mátyás nem talál 
jeget, csinál.: 

Megjegyzés: Ügynökünk az elmúlt hetekben felvetette, hogy 
szeretne kiutazni Bécsbe beteg-öreg apjához ez nagypapa epitheton 
ornansa a belügyben, beteg, kötőjel, öreg és rokonaihoz. Mindjárt 
felajánlotta, . hogy bizonyos feladatokat részünkre elvégez. 
Hangoztatta, hogy nem fog kintmaradni, mert feleségét és 4 
gyermekét nem hagyja itt. Be szép is a család egysége! A család mint 
a társadalom értékőrző téglája. A tréfa adja magát. Magában 
leszámolt a régi rendszerrel, származásával. És tényleg lehet, hogy 
ezt mondta. A kis hülye. Leszámolt a származásával?! Anyáddal, 


avval! Azzal, hogy 1956-ban itt maradt, később vállalta az 
együttműködést, hozzánk kötötte magát. Vagy csak mindezt azért 
nyomatja, hogy kiengedjék a nagyapához? Nem, nem, nem. Így nem 
kell apaközelbe jutni. Nem. Még azt is kérte, hogy szeretne vezetőim 
közül valakivel beszélni, hogy vele is megbeszélhesse kérését, 
elképzelését. (...) 

Javasolom, hogy a vezető elvtársak közül is hallgassák meg az 
ügynököt. Kiutazását - bár nem veszélytelen - magam részéről 
javaslom. Sokkal többet nyerhetünk vele, ha visszatér, mint esetleg 
vesztünk, ha kint marad. 

1960. III. 11. 

Ügynök elmondása szerint teljesen ártalmatlan kártyázás folyik a 
lakáson, minden csütörtökön. Ezekről a jelentésekről óhatatlanul egy 
kis szociológiai körkép is kikerekedik a 60-as évek mélységes mély 
kútjából. A százados valamiért azt forszírozza, hogy ügynök 
ismerkedjék meg Sz. É.-vel, aki vendéglátós, és a fater megígérte Sz. 
Á.-nak, hogy segít, mivel sógorom is a v.i.-ban dolgozik, valóban, 
nagynéném férje az Annában volt ruhatáros. Külsőre, ahogy a 
Harmonia is állítja, egy Vittorio de Sica (560.). Éltek-haltak a 
konzumnők érte, úgy viselkedett velük, nem tudott másképpen, 
mint úrinőkkel, kezet csókolt nekik stb., mire azok másodpercekre 
valóban úrinők lettek, méltóság, elismerés várta őket a világban - 
míg velük volt a nagybátyám. 

Egy félmondat jelzi, hogy a leveleinket ellenőrizték, de vannak 
még problémák (elvtársak). A Bécsből érkezett meghívólevél 
szépséghibája az, hogy K ellenőrzés alatt van, és mégsem szereztünk 
róla tudomást, pedig főleg a Nyugatról érkezett levelek érdekelnek 
bennünket. Kel malőr, még szerencse, hogy van a házban egy 
beépített emberük, aki ezt mégis jelenti. 

1960. III. 16. 

Corkán van tartva, bele lehet szédülni ezekbe a folytonos 
jelentésekbe.  Nevezettet lakásán kerestem fel; jobbról-balról 
megcsókolt. Ezektől a személyes apróságoktól újra meg újra rosszul 
leszek, jobbról-balról, ez olyan szégyentelen! (Egyébként finom 
ellen-Júdás-parafrázis.) Mért kell ilyen személyesen fogalmazni? 
(Megint: bagoly mondja verébnek...) Értékelés: Ügynök jelentése 


javult, mert korábban sokkal rövidebb formában írta meg jelentéseit. 
Szerintem is javult, életesebb lett, színesebb, mintha a fogalmazás 
(bizony, teremtés!) örömét éreznők! Gyerekekről és influenzáról 
lévén szó, felvetettem, hogy úgy látszik, politikai influenza is 
, dühöng", pl. Hruscsovnál. P.-né azt mondta, hogy szerinte tény, 
hogy beteg stb. 

Megjegyzés: Ügynök magatartásában változás tapasztalható. 
Nagyobb ambícióval végzi feladatát, mint korábban. (...) A levelet 
ellenőrizték, és az ügynök elmondása megfelel a valóságnak. Hála 
Istennek, mert amúgy hamarabb érik utol a hazug embert, mint a 
sánta kutyát. 

1960. IIT. 22. 

Mint pusztaság, sivatag, olyan ez a jelentés-sorozat. Találkozó B.- 
B.-vel a Kárpátiában, K. Gy.-né Párizsban élő lánya válni készül a 
férjétől, és egy hosszú jelentés, orrom-szám teli homokkal, alig bírok 
nyelni. 

Kimentem ebédelni a piacra, mert már káprázott a szemem, de 
olyan gusztustalan volt minden, a lacipecsenyés, a fánk, minden 
tocsogott a zsírban, a magyar zsírban, inkább vettem három banánt. 
Egy férfi pénzt kért, nem adtam, aztán adtam. A zöldséges és egy 
öregasszony éppen őt simpfolták, nagy darab, egészséges férfi, volna 
is itt munka, lám, mégis csak lófrál. Lófrál, Ibikém, lófrál. Mert 
büdös neki, szívem, a munka. 

Ahogy visszaértem, éppen azt mondja az egyik levéltáros: Nem 
megyek a Batthyányra, már nem kapok zöldséget. Ha játékosabb 
volna itt a kontext, akkor most megnézhetném, jelentettünk-e 
Batthyányakról. Meg is nézem, mit vesztek vele. Megnéztem. Már 
mért pont a Batthyányakról ne jelentettünk volna. Összemlítés 
száma: 8. Ennyit a friss zöldségről. 

A hosszú jelentés: egy életrajz meg a tervbe vett bécsi út ragozása. 
Tárgyszerű; ha itt értelmezhető a szó: őszinte. Grófi családból 
származom. (...) Négy kiskorú gyermekem van, 4-10 évesek. 
Jelenleg parkettázó segédmunkás vagyok, azonkívül az OFFI-nál 
végzek fordítói munkát. Azután nagymamáról és M.-ről. Az 
internálásból való kiszabadulása után elmondta, hogy egy ízben be 
akarták szervezni, amit nem vállalt ezt Farkas pirossal aláhúzta, 


ezért hosszabb időre magánzárkába helyezték. Később egyszer 
elmondta, hogy a rendőrség útlevélügyben beidézte Tatabányára, de 
többet erről nem beszélt. 

Ügynök a feltett kérdésekre őszintén na ugye, Farkas is 
észrevette! válaszolt. Megjegyezte, ha Széchenyi Zsigmondnál 
magyarázható a kiutazás, akkor ő is magyarázattal tud szolgálni a 
kíváncsiskodóknak. 

1960.IV.151V. 6. IV. 13. IV.23:, V.3.- V. 13., V.20, V. 27. 

Az az elvi (szerkesztési) probléma itt, hogy az egyes jelentések 
kicsi lépései mutatják az egész kisszerű félelmetességét, ahogy a 
jelentéktelen ismeretek mégiscsak összeállnak egy hálóvá - a 
kiszolgáltatott, megbecstelenített, mit sem sejtő emberek csapdájává. 
Közelről a semmiségek unalma látszik - és aztán hirtelen az 
egésznek a kegyetlensége! Lehetetlen, hogy ezt ne látta volna az 
apám! Mintha bosszút akart volna állni! De miért? 

Ügynök főleg B.-B. ügyvéd és az Sz. Á.-féle társaság, ill. Sz. É. 
körül szaglász. B.-B.-vel és annak barátjával, egy Achmed nevű 
arabbal kimennek a Millenárisra korcsolyát nézni. (?) És B.-B. 
meghívja ügynököt a Fortuna eszpresszóban minden kedden 
összejövő társaságba. (Egyébként ezekből is látszik, hiába 
viccelődöm, hogy akkoriban volt még társasági élet.) 

Sz. Á. kérésére én is beültem az egyik bridge-partiba. A 
megjegyzés szerint apámon kívül még két ügynök van a 
társaságban. Aztán B.-B.-vel kellett volna a Fortunában találkozni, de 
rákúrtunk, mert az április 5-én is zárva volt, amit B.-B. tudott, nem is 
ment oda. A társaságot G. ügyvéd szervezi.Tudjuk, hogy 
vesztegetésért . börtönre volt ítélve. Megállapítottuk, hogy 
hálózatként is foglalkoztatták, anyaga irattárban van, a bűnügynél is 
nyilvántartásban szerepel, mint hálózat. Nem vagyunk egyedül. 

Ahogy ezt írom, olyan mintha én túloznék, mintha elszaladt volna 
velem a ló. 

Mindig ugyanaz, most kis családfa, B. F., kb. 35 éves, apja B. P., 
anyja S. G. (mindketten meghaltak), apám, a hagyományoknak 
megfelelően, jól eligazodik az arisztokrata mispóhéban. Ami kis 
lépés nekem, nagy lépés az aljasság történetében. B.-B. közölte, hogy 
a , szokott" társaság kedden összejön a Fortunában, azonban ő nem 


lesz ott, mivel egyiptomi barátjával, Achmeddel balettet megy 
megnézni. (Hm.) [Vagy ez a , Hm." tőlem van?] 

Feladaton kívül volt szíves bemószerolni B. E.-t, aki arra kérte, 
hogy ha megvan az útlevél, vigyen ki egy levelet, várjuk csak meg, 
míg megkapjuk, mondta ügynök, mire Farkas megdicséri, 
ügynökünk helyesen járt el, és majd kap konkrét utasítást. 

Ez jó: megjött ennek az Achmednek a felesége, ezért, így B.-B., 
oda a barátság, mert az asszony nem nézi jó szemmel... Ezzel 
kapcsolatban jelentem, hogy B.-B. sógornőmmel találkozva azon 
véleményének adott kifejezést, hogy úgy látszik , valami nem 
stimmel köztem és a feleségem közt, mert már többször is egyedül 
kimaradok vele, sőt az alkalmat én keresem". - Ezt a beszélgetést 
sógornőm elmondta feleségemnek is. Most inkább hiszem, hogy az 
ügynök a feladatát veszélyeztető jelekre figyelmeztet, mint azt, hogy 
apám elszakadni próbálna. Farkas belátó, a családi viták 
miattügynök személyét a társaságból pillanatnyilag ki kell vonni. 

Egy Kállay-esküvőre kell majd menni. Fényképész kiküldését 
kérjük, hogy a résztvevőket megörökíthessük. Megörökíteni - de 
szépen tetszik mondani. Aztán sikerült D. néniből egy politikai 
jellegű állítást kiprovokálni, hogy ti. a fokozódó külpolitikai 
helyzetnek fokozódó belpolitikai következményei leendnek; ezt 
Farkas hangulati tájékoztatásnak nevezi. 

Négy óra, dögfáradt, a Duna TV-be kell mennem, interjú, 
mondani szépeket a grandiózus apafiguráról. 

[Egy névtelen telefonáló, hogy vegyem tudomásul, hogy egy 
hazaáruló vagyok, ő jól ismerte az apámat, most biztos forog a 
sírjában. Értem, uram, a viszontlátásra, mondom, ahelyett, hogy 
elküldtem volna a picsába. Úgy osztogatják itt a hazaárulást, mint a 
fruttit. Nem tudják, mit beszélnek. A sírban forgáshoz meg, mint 
látjuk, lesz majd még egy-két szavam.] 

2000. május 23., kedd 

Elkéstem, úgy aludtam, mint egy darab fa, mint nehéz fizikai 
munka után. 

legnap a Délitől elsétáltam a Duna TV-ig. Láttam, többen 
megismertek. Vajon hogyan fognak majdrámnézni? A viszolygásnál 
és megvetésnél súlyosabbnak ígérkezik a résztvevő együttérzés. 


Mintha minden másodpercben látványosan és láthatóan viselnem 
kéne ezt a terhet, sebet, családi tragédiát, akár egy gyászszalagot. 
Mintha ezt írná elő a jó modor, az udvariasság. Komolyság és 
szomorúság van elvárva. Mintha el akarnák venni a konstruktív 
léhaságomat. 

Megint: lehet, hogy ez tényleg ,sok7, és erről már nem 
lehet/ szabad... Bár ha Szophoklészra gondolok... (tréfa). 

Tessék. Okos, tapasztalt nő vagy, ez mi?, kérdezem Gittát. 
Gondolkodás nélkül vágja rá, tragédia! 

Tegnap estére már eléggé el voltam rongyolódva. Hamar 
fölemeltem a hangom. 

Ne kiabálj! 

Mért ne kiabáljak?! Azt hiszed, egész nap egy könyvtárban ültem, 
normális könyvtárban, normális könyvek közt?! Mintha nem 
tudnád... Gyere ide, gyere közelebb, ne féljél, szagoljál meg, szagolj 
csak meg, érződik a szarszag rajtam, az egész napi szar... 

Lihegek.Öa köbön, rögtön világos volt, de nem bírtam kivenni 
magamat belőle. G. nagyon arányos, nem hagy hisztériázni, 
miközben óv is. 

Sok, akárhogy forgatom. Mélypont, ünnepély nélkül. 

Erre fecsérelte azt a fantasztikus életét!, kiáltott föl egyszer csak 
az este Gitta. (Vagy inkább: kiáltott föl az este egyszer csak Gitta. 
Íme, ami foglalkoztat. [Túlzás.]))h Ő is ki van penderítve az 
összefüggéseiből. Most látom csak, mennyire szerette Papit. Úgy 
láttam, ő is Gittát. Bár mit tudom én már, hogy mit láttam. Lehet, 
hogy csak a jelentésekhez kellett. 

Lehet, hogy csak játszott? (G.) 

De hát milyen ócska játék volna ez?! (én) 

Kilátok az előtérbe, a szokásos kép, hetven körüli férfiak jönnek 
olvasni ismeretlen és rémületes múltjukat. Egy jó arcú úr kedvesen 
mentegetőzik: Csupán gyarló emberi kíváncsiság, hisz akikkel, hogy 
úgy mondjam, problémám volt, már többnyire halottak. A halottak 
szónál is mosolyog még. 

1960. V. 27. 

Konspiratív bridzselés Sz. Á.-nál. A beszélgetés végig angol 
nyelven folyt, így annak irányítására nem igen nyílt alkalom 


(helyesbítések, nyelvtani magyarázatok stb.). Mi ez a zárójel, az 
alapaljasságban egy apró aljasságtoldalék vagy valami frenetikus 
humor? Tényleg az lehet a probléma, hogy nem az apám az Isten, az 
Istennek lehet ilyen zárt és nagy a humora. Drága elvtárs, you know, 
a segédigék...! Úgy érzem magam, mint 16-17 éves korom tájt, 
amikor esténte azért imádkoztam, hogy okosabb legyek, mert volt 
bennem okosság, de valahogy nem elég, édes Uram, add, hogy 
legyen egy kicsivel több eszem. Most is ezt szeretném, szeretném ezt 
felfogni, és látom, hogy nem tudom, hogy kevés vagyok hozzá. 
Ismétlés: leírom, amit találok, és figyelem magamat, mint egy állatot 
- ennyit tudok tenni, ennyire terjedek. 

Feladat: 1. jún. 4-én legyen a Palace szállónál, amikor a bécsi busz 
megérkezik. Tudja meg, ki érkezik Sz. és H. ismerőseként. 2. A 
kártyapartira ne menjen el. 3. Keresse fel Sz. É.-t munkahelyén, és 
hívja meg a lakásukra, hogy feleségének is bemutathassa. Hát ez 
vicc. Intézkedés: Sz. lakásán megjelent új személyek adatait 
megállapítjuk és prioráljuk őket. [Priorálás: előéletre vonatkozó 
nyilvántartási adatok összegyűjtése.] 

Még egy jelentés erről a napról, a B.-B.-szál, Old Firenze, kb. 25 
tagú társaság. Közülük csak G.-t ismertem mi tudjuk, hogy ügynök, 
bemutatott két nőnek, akikkel aztán felváltva táncoltam. Dolce vita a 
Kádár-kor hajnalán. Eörsiék a börtönben, és látjuk, apámnak sem 
egyszerű az élete, ide menni, oda menni, jelentéseket irkálni, 
táncolni... Lehet, hogy ezen két nő egyike szólított egyszer meg? Én 
a maga édesapjának voltam táncosa, és úgy nézett rám, mintha az 
enyimé lett volna. Én meg büszke voltam, hogy ama táncos férfinak 
a fia vagyok. Jó fényt vetett rám. 

Ezen összejövetelen Bakos fn. ügynök is részt vett, de egymást 
még nem ismerik, nem is voltak egymás közelében. Bábok. Az ezer 
spicli országa. És akkor a tavakról még nem is beszéltünk. B.-B. 
pedig azt kérte, hogy lehetőleg feleségemmel együtt (és ővele) 
látogassam meg Achmed nevű ismerősét. A szívnek még a diktatúra 
sem tud parancsolni. 

1960. jún. 7. 

Feladaton kívül jelent E. B.-ről, P.-V.-néről. Farkas értékelése 
szerint hiányos az ügynök munkája, mert politikai beszélgetésektől 


tartózkodik, ez korábban is betegsége (sic!) volt. - Érdekes 
fogalmazás, már-már mély. 

[Azt mondta a fogorvosnőm, akinek a mamája szintén szerepel 
jelentésben (micsoda szégyen, tényleg, hétköznapi szégyen, az 
embernek elszuvasodik a foga, és azonnal elönti a szégyen), és akik 
szintén ki voltak telepítve, azt mondta, mialatt kipöckölte a számat, 
hogy apáink milyen nagyvonalúan tűrték a kitelepítés szenvedéseit, 
zokszó és depresszió nélkül. Még bridzseztek is. - Zúg a fúrógép, 
néma vagyok. lIdealizált a képünk erről a ,sokat szenvedett 
nemzedékről" és az országról is. Nem állítom, hogy apám 
paradigmatikus jelenség, hogy tehát mindenki szar alak volt vagy 
azzá lett. De hogy ez a szar hozzá tartozik az osztály és az ország 
történetéhez (és nem kizárólag az ő személyéhez), az holtbiztos. 
(Verzió: az olyan biztos, mint ahogy én őt teljes szívemből 
szeretem.k, ezer kartács!kk) 

Addig sírdogáltam, hogy abba is kellett hagynom a munkát. - Ma 
már másnap van.] 

Az idős férfi befejezte múltkutakodását, hosszan, úriemberesen 
köszöni a levéltárosnak. Nem látszik, hogy tudná, ez neki joga, és 
nem ajándékot kapott. Fölnézek, összetalálkozik a tekintetünk, rám 
köszön. Szeretetre méltó férfinak tetszik. Egy férfi, akiről apám is 
adhatott jelentést. - Nem tudom megakadályozni ezeket a 
mondatokatve. j.és kész. 

Írjam az elejére: édesapám emlékére? Vagy: édesapámnak 
szeretettel? Nem. Vagy akkor ez a ,nem" legyen az utolsó szó? Mint 
az Egy családregény végének a nemje? Végül is vége, nem? Így 
belekarolnék Nádasba, hadd támogasson. - Pedig ugyebár, mint 
tiszteséges joyce-iánus igen-re vagyok kifuttatva... [Eddig a legjobb 
a Balassa-írás címe: Apádnak rendületlenül.) 

1960. VI. 20. 

A Párizsi-kertben megismerkedett egy H. M. nevű nővel, nem 
ismerem, akinek ezredes apját 1946-ban kivégezték. (Azért ez egy 
kelet-európai . mondat.) Farkas értékesnek nevezi az 
információt. Ügynökünket bevezettük a társaságba, de családi okok 
miatt nem tud részt venni minden összejövetelen. A négy kis pulya 
csak fékezte a geciséget! De mért kell mindig ez a csúnya beszéd, a 


művészet dolga végül is a világban rejlő szépség felmutatása, 
neszpá? [Roppant tréfás.] Fékezzük az infámiát. Feladat. (...) B.-B.-t 
és Achmedet hívja meg egy alkalomra lakására. Erről előzőleg adjon 
értesítést. Intézkedés: H. M. származását ellenőrizzük. Mindennek 
van következménye. 

1960. VII. 22. 

A jelentésből, mely , nem értékes", kiderül, hogy közben meghalt 
Nagypapa. Akkor tehát nem volt ott. Ennyit nem tudott elintézni az 
új barátainál! Aztán hosszan B.-B.-ről, aki többek közt elmesélte, 
hogyan ismerkedett meg Achmeddel (egy presszóban nagyobb arab 
társaság, és ő kisegítette őket angolul). Ügynökünk szóban jelentette, 
hogy az a benyomása B.-B.-ről, hogy az , buzi". Erre vonatkozóan 
nem tud bizonyítani semmit, de ilyen érzés alakult ki benne. Már az 
érzéseinkről is beszámolunk? B.-B. ilyen irányú magatartására 
vonatkozó jelentést már Udvardi fn. ügynöktől is kaptunk. Hát, 
srácok [okay, gays], én ezt már lapokkal ezelőtt sajdítottam.. . 

Sok konkrét feladat B.-B.-t illetően, aki menne Egyiptomba 
Achmed segítségével magyartanárnak. 

[Tegnap ünnepi Kurtág-Ligeti koncert. Följavítja egy ilyen este az 
országot. Valaki gratulál, irigykedem, mondja még. Vajon. Hát hogy 
ilyen fantasztikus a családod. És hát az apád...! Majd még alakul, 
mondom dodonaian és nagyon halkan.] 

1960. VII. 29. 

Dolgoznak szépen, ahogy reterát megy az égen. A társalgás 
általában nem jelentős témák között mozgott. - Ott tartózkodásom 
alatt a magno állandóan be volt kapcsolva és tánczenét játszott. (...) 

A jelentésből kitűnik, hogy B.-B. és Achmed lemondott, hogy 
előbb kimenjenek az EAK-ba, mint ahogy azt tervezték. Érdekes 
fölfigyelni arra a részre - nem érdekes. 

1960. VIII. 16., VIII. 26. 

K. M. - a volt miniszterelnök fia: bár ki nem az?!, mondhatná 
apám, ama regénybeli k - után cserkész. Vagyis bejelentetlenül 
betoppan (micsoda tahóság), csak a feleség van otthon, az ember a 
Jancsi" hajón, reggel 8-tól este 11-ig. Elhívott, hogy akár 
gyerekekkel együtt nem!!! máskor is látogassam meg. 


Ahogy így motívumok keletkeznek, elhalnak, zargatják emberek 
után, aztán mások után, s amazokról mintha megfeledkeznének. .. 
Nem állítanám, hogy a cselekmény biztos kézzel volna gyeplőzve. 

E. j.: Kérdés: meddig? Velejéig romlott volna apám? 

A Harmonia kapcsán sokat áradoztam a dokumentumok erejéről 
és szépségéről, hogy mennyire lefegyverzők azok a régi papírok. - 
Hát, az az igazság, hogy ezek is lefegyverzők. Csak ama 
történelmiek szépek is, ha ún. rossz dolgokról szólnak is, mert 
mindig a teremtés gazdagságáról adnak hírt. Mért, ezek nem? 
Dehogynem. De ez akkor is csúnya. Nehéz, nyirkos, sötét, csúf, kicsi, 
remény nélküli. [Nincs választásom. Ha azokat szépnek tartom, 
ezeket is annak kell. Nehéz, nyirkos, sötét, csúf, kicsi, remény 
nélküli: szép.) 

Feladat: lehetőség szerint Mamival merjen bridzspartira. - Látom 
anyámat, ahogy ódzkodik, ám az öreg előveszi [a Nagy Októberit] 
azt a szép hódító férfiasságát, s pillanatok alatt megfőzi, és akkor 
anyám kipirultan készülni kezd, rúzsozza magát (pampillázza, így 
mondtuk), szórakozottan eligazít minket a vacsorát illetően, de 
bennünket egyáltalán nem zavar ez a figyelmetlenség, látjuk, amit 
ritkán, hogy milyen szépen együvé tartoznak, ő meg apám. 
Kihúztam egy káromkodást.k, ezt már nem bírtam kihúzni. 

Vesse föl társaságban J. I. és A. G. újságban megjelent valuta 
ügyét is. Még a szavakat is ők adják a szájába. Vagy a levegőt is e 
szerint kell vennie. Csak rángatom a fejem hitetlenkedve. 

Feladatom volt K. Gy.-éknál családi látogatást tennem. Én később 
(magamban) zokon vettem Mamitól, hogy egyedül hagyja az öreget, 
hogy nem akar vele társaságba járni, horribile dictu kocsmába. De 
hát ezt nem lehetett követni! Egyszer Achmed, aztán hirtelen Pomáz, 
mért oda, mért most, és az öreg nyilván ötölt-hatolt, amit csakis 
hazudozásnak lehetett hallani. - Jelenti, hogy K.-éknál épp ott volt 
Tabódi István (nagy élmény volt ,az élő paplegendával" a 90-es 
évek elején találkozhatni), aminek Farkas örül, és utasítás szerint 
beszélgetés folytattatott az A. G. féle forintkiajánlási ügyről. Az volt 
az érzésem, hogy K.-né nincs benne az ügyben, ezt egyébként P.-né 
is megerősítette, aki szerint K.-nénak , sokkal több esze van, 
semhogy ilyen marhaságot csináljon". (...)P.-né nagyon megörült 


legutóbbi látogatásomnak leányánál, ill. unokájánál (ifj. K. M.), és 
kért, hogy máskor is merjek el, mert nagyon megnyugtattam leányát 
a gyermeket illetően. Igen, apámat szerették, okkal. 

Hirtelen, most, mintha egy jeges kéz markolna belém, a 
gyomromba, a szívembe, ráláttam valamire: apám az ún. 
, tisztességes", a ,jó", nem ártó mondataival nem nem ártani akart, 
nem segíteni akart az általa bajba juttattakon, hanem csupán - 
őszinte. [Szóval ezt is tőle örököltem...] Őszinte az összekötő 
tiszthez. Vagy még az se, egyszerűen mindent leír. Azt írja, X. vétlen, 
mert úgy gondolta, X. vétlen. Ennyi. Ha azt gondolta volna, 
hazaáruló, azt írta volna, hazaáruló. Tiszta Flaubert. Inkább 
Stendhal. 

Megyek ebédelni. A dosszié masniját konspiratívan ráhúzom a 
dosszié-számra. Stilizálom a félelmem, félig sikerül csak. 

Vajas zöldpaprikás kenyeret hoztam, uzsit, mint az iskolában a 
gyerek. A közeli piac mögött járkálva eszegettem, mintegy titokban. 
Utcán nem eszünk, hallom Mami hangját. Kissé nagy a kenyér, 
fogok szólni Gittának, hogy vágja ketté. [És mi volna, ha én vágnám 
ketté?] Vagy eleve kisebb karéjokat kell szelni. 

1960. IX. 9. IX. 23. X. 2, X.. 14. X.25., XI.£. XI. 115.XII. 2, XII. 
29 

[Repül a szárnyas idő, vonszolódik jelentésről jelentésre.] Megint 
egyszer lenyűgöz az írásának a szépsége. És ahogy pontosan 
(szépen) kiteszi a vesszőket. Az előző életemben a pontos 
interpunkciót etikai kérdésnek tartottam. Aki, az. Hát nem. 

Angol nyelvű  bridge-party Sz. Á.-nál. A nyelv mint 
erkölcsvédelem: ...politikai természetű beszélgetés nem volt, s ilyent 
én sem kezdeményeztem, annál is inkább, mert - Sz. kérésére - az 
előforduló (és elég gyakori)  beszédhibák kijavítására és 
magyarázására koncentráltam. A jelentés hangjában hallok egy új 
tónust, egy magabiztosabb, új hangsúlyt, egy kis ,mi - ezek" 
fensőbbségességet (csak épp fordítva, mint eddig tudtuk). ...nem 
vettem azonban észre törvénytelen kapcsolatokra utaló jeleket. 
Mintha ő máshol állna. Máshol is állt. 

Margó" fn. ügynökkel ellenőrzik ügynököt. Ki lehet ez a Margó? 
Nő? És/ vagy jóbarát? Akarom én ezt tudni? 


Semmitmondó (nekem nem mondanak semmit) jelentések P. J.- 
ékről, K. Gy.-néről, itt valami IKKA pénzszerzési ügy, mert K. Gy.- 
né apja, S. A. gróf rendszeresen utal át pénzt a volt alkalmazottai 
részére. Megjegyzem, hogy P. J. állapotát igen súlyosnak láttam, bár 
kétségtelen felismert, csak 1-2 szót szólt, és azonnal erősen hörgő 
lélekzéssel (k-val) elaludt. Már-már erősen hörgő írói véna.Látogassa 
meg K. M-.-et. A látogatásnak családi jelleget adjon, ezért vigye 
magával fiát is.Becsületszavamra, belevörösödtem. B.-ékről, B. Gy. 
bácsiról, P. D. néniről, szóban Széchenyi Zsigmondról, akitől 
kérdezze meg, mikor jelenik meg az új könyve, de csak falból, 
valójában azt kell megtudni, mért utazik Bécsbe. 

Bejött egy ismerős, ijedten összerándulok. Félelembe vetettség. 

ZAz jutott az eszembe (talán inkábbj. e., nem tudom), hogy azt 
mondom a barátomnak, a tényeknek megfelelően, hogy nagyon 
sokat segít a mostani munkában az, hogy rágondolhatok, hogy el- 
elképzelem, mit mondana, s erre ott a jelenetben és itt az asztalnál 
elsírtam magam. Kb. az írás felénél tartok, sok tartalék nincs már 
bennem. Majd alszom én, ha véget ér e kín. Elmegyünk egy hétre 
teszem azt Madeira szigetére, vagy hova, és mint aki újjászületett, 
érkezem vissza. Eredendően nem akartam újjászületni, nem 
terveztem.- 

Valami holland margarinmérgezésről szóló levélről hosszan Sz. 
Á.-val, meg sem kísérlem megérteni.Politikai természetű beszélgetés 
nem folyt, s mikor tíz óra előtt Sz., mint házigazda proponálta ez is 
mennyire az ő szava, a testvéreim is használják, hogy bekapcsolja a 
bécsi híreket meghallgatni, a társaság egyhangúan leszavazta. 

Kis cédula , Feleségem rokonai", mindenki ott van, Mamili, 
Babyca, Pityu bácsiék egészen a hatvani Sárika néniig, akinél 
többször nyaraltam, Hatvanban is meg Marcaliban, ahol fürdés 
közben egy pióca ragadt a vádlimra, nagyon megijedtem, de Sárika 
néni, fényes, fekete fürdőruhában, hangosan nem is nevetni, kacagni 
kezdett, alásózott a piócának, levette rólam és rátette a combjára. 
Egyél, kis csimotám! Vagány nő volt. Feladatot ügynök a 
megnevezett személyekkel kapcsolatban nem kapott.Intézkedés: 
Ellenőrizzük a személyeket. Terjed a gazság. 


Feladatom volt, hogy - lehetőleg egyik kisfiammal együtt - 
legszívesebben azt kiáltanám, hogy kisfiad ám az apád fasza!, de hát 
azok vagyunk; elképesztő ez a közbevetés, ahogy mint egy 
kisiskolás, visszamondja a házifeladatot meglátogassam ifj. K. M.- 
éket. Folyó hó 3-án 4 éves kisfiammal etc. Akkor ezt a Marcika szívta 
meg. Hogy unhatta magát. Anyám még csodálkozva kérdi: De mért 
akarja magával vinni azt a szegény kölköt? Mire apám kamaszosan 
elneveti magát: Hát... hadd lásson világot! Lényeges, hogy ügynököt 
a második esetben is szívesen fogadták. (...) Ügynökünket bevetjük 
K. M. mellé. Bevetik, a titkos fegyver, a fater mint V2. K.-t 
munkahelyén ellenőrizzük. Ha van lehetőség, akkor hálózattal 
biztosítjuk. 

B. E.-t provokálja, s mikor az pl. elítéli az amerikai politikát, azt 
mondja, hogy ezt éppenséggel a Népszabadságban is elolvashatom, 
nem erre vagyok kiváncsi, erre azt válaszolta, hogy ez pedig egyben 
az ő álláspontja is. A megfigyelő nemcsak megfigyel, hanem mgg is 
változtatja azok életét, akiket megfigyel, ezt minden spiclijelentésnél 
látni. Dinamikus műfaj, a megfigyelés megváltoztatja a megfigyelőt, 
a megfigyeltet, a megfigyelést, amely megváltoztatja a megfigyelőt, a 
megfigyeltet... Ah, kétszer nem léphetünk ugyanabba a 
megfigyelésbe. [Bizony, megváltozik az ember élete, ha mondjuk a 
titkosrendőrség egy héten át minden éjszaka riadóztatja a 
lakásunkhoz a tűzoltókat, a mentőket, a rendőrséget, és azok 
bizonyítani is tudják, hogy mi hívtuk ki őket, aztán egyszer csak 
ötven kiló papagájeledelt találunk az ajtónk előtt, aztán egy 
Irabantot, máskor tíz mázsa brikettet vagy két díszes, nagyon drága 
lószerszámot, nevünkben hirdetéseket adnak föl, és csöngetnek a 
doberman- és pincsitulajdonosok, százával hoznak tyúkokat, 
mormotát és tengeri disznócskát. Ezt az életet aztán már alig is kell 
figyelni.) 

Az ügynök hálózati ellenőrzése folyamatban. Helyes. 

Hát ez meg micsoda sületlenség! Feladat (nem kell gépelni): 
Keresse fel B.-B.-t. Beszélgetés közben tegyen említést arra, hogy 
egyik rokona jósoltatott, de nem volt megelégedve az eredménnyel 
és most keres egy másik jóst. Ha B.-B. felajánl valakit, akkor mondja 
azt, továbbítani fogja. legyen fel B.-B.-nek kérdéseket a jósnő 


megbízhatóságára vonatkozóan. Mutasson érdeklődést annak 
személye iránt. 

[Tegnap Csákváron, ,a család ősi fészkében" felolvasás. Szép 
félmondatok apámról; egy fotó a hajdani futballcsapatról: apám 
tisztára Micu: az apám mint fiam. Egy korombéli, mackós öregember 
számon kérte, hogy mért nem ragaszkodtam a jussomhoz, földek, 
erdők, bányák, házak, kastélyok, számolta az ujjain. Derűsen 
hivatkoztam a fennálló törvényekre, ez nem tett rá különösebb 
benyomást, mintha csak az időt húznám, afféle gyerekdolog. Mire 
kissé élesebben emlékeztettem arra, hogy vagy én, vagy ők. Ha én 
visszakapom a földjeimet, akkor neki nincs semmi. Nyugodtan 
bólogatott, látszott, evvel tisztában van. Adta volna nekem a birtokot 
a felelősséggel együtt. Láthatóan terhes neki a szabadság, s ha neki 
nem is, de a falunak talán emléke, hogy , akkor" rendben mentek a 
dolgok. Ezt a rendet kéri ez a férfi rajtam számon, hogy legyek neki 
jó grófja. Díszgoj helyett díszgróf. Republikánus alapon óvatosan 
fumigáltam kicsit a grófság intézményét, de ezt nem vették 
komolyan. Szabadság, egyenlőség, testvériség,  kurjantottam 
félszájra, majd dedikáltam az odahordott Harmoniákat.] 

Anna presszó, B.-B. elmondotta, hogy készül egy csehszlovákiai 
IBUSZ útra. Javasoltam, hogy kérdezzen meg egy jósnőt, megkapja-e 
az engedélyt. Ilyen csak a mesében van. Számozatlan mondat az 
Esterházy család életéből. Látom, ahogy bocsánatkérően, kisfiúsan 
nevet egyet. Mondotta, hogy ismer ilyent, B. E.-nének hívják stb. 

Ügynök feladatát végrehajtotta, mert B. E.-nére vonatkozóan 
adatot hozott. Ha a későbbi években(?) szükséges, akkor B.-nével 
összeismertethetjük. Mi a f...m ez? (Kipontozom apámat. Ahogy a 
vicc mondja: csavaros a hüm-hüm fasza.) Egyébként B.-B. kapott egy 
angol nyelvű levelet Achmedtól, aki talán decemberben jön. 

Intézkedés: Sz. lakásán összejáró társaságból kiválasztunk és 
beszervezés céljából tanulmányozunk személyeket. A társaságot 
felbomlasztjuk. Tiszta beszéd, mit számít, hogy épp megállapították, 
hogy politikailag érdektelen csoportosulás, bridzselnek, karban 
tartják mérsékelt angoljukat. Mennyi rejtett rombolás! Ehhez 
nyújtottunk segédkezet. 


Farkast kinevezték őrnaggyá. Mennyire más alapozású a szekus 
kihallgatótisztre vonatkozó kolosszális Kányádi-mondat: Rajtam lett 
ezredes. 

Feladatom volt, hogy K. Gy.-éket meghívjam. Rövid ideig 
maradtak, a beszélgetés általános témák körül folyt. Ennyi? Ezért ez 
a sok kétszínűség? Persze, tudom, aztán összeállnak ezek egy 
félelmetesbe. Feladatán kívül jelenti, hogy W. K.-né írt, mert bécsi 
rokonaink valakivel narancsot küldtek oda. Persze, tudom, majd a 
narancs is megkeseredik majd. Satöbbi. 

P. I.-t rábeszéltem, hogy folytassa a 2 éve abbahagyott vívóleckéit, 
amit ő meg is ígért. Idáig hallatszik, ahogy fuvolázik ennek a fiatal 
nőnek. No de mit ír a friss őrnagy: P. I.-vel mint tanulmányozás alatt 
álló személlyel foglalkozni kívánunk.  Kapcsolatait tekintve 
beszervezésnél számításba jöhet. Tudjuk, ez még nem jelent 
semmit... Ahogy ezek a hiénák mindenkit összefogdostak! Feladatul 
kapta az ügynök, hogy P. I.-vel fűzze szorosabbra a kapcsolatot. 
Tudjuk, ez még nem jelent semmit... mindazonáltal mintha anyai 
részről utáltuk volna a spinét, mint a kukorica-gölödint. Nem 
tudhatta, hogy nemzeti érdekből van szorosabbra fűzve. 

Feladaton kívül: ügynök kihasználta a karácsonyi ünnepeket is, 
voltak B. K.-éknál, de apám mindhiába igyekezett az amerikai 
elnökválasztás felé terelni a beszélgetést. Szerintem nőm csak 
észrevenné, ha folyton másról beszélnék. Vagy megkérdezné, mért. 
Lehet, meg is kérdezte. A férj pedig válaszolt, mert férj válaszol. 

IE pillanatban érkezett egy levél, egy hajdani Szent Imre 
kollégiumos írta, , mely kollégiumnak éveken át tiszteletreméltó 
édesapja is diákja volt. Azzal a kéréssel fordulunk Önhöz, hogy 
édesapja emlékének is áldozva támogassa ügyünket. (Egy hősi 
emlékmű helyreállítása.) Minden összeget köszönettel fogadunk." 

Édesapám emlékének áldozok. Öreg, tízezer forinttal kb. egy évig 
még megőrzöm jó híredet a kollégisták közt. Vagy leszarod őket? De 
facto. ez történt, ne színezzük. Volna ehhez még valami 
hozzáteendő? Mintha volna, de micsoda?l] 

1961.£.18., 1.27. 

[Új év, régi nevek. K. M., P. I., Sz. Á., írhatnám: A, B, C, D...] I.- 
ről, a drága I.-ről, aki a mai Cmai: napig fenntartás nélkül rajong 


érte, írjai Kapcsolatunk annyiból áll, hogy ünnepekkor írunk 
egymásnak, s ő évente 1-2-szer meglátogat bennünket. Itt bűzlik ez a 
mondat, negyven éve bűzlik ebben a dossziéban. 

€1961. II. 6-7. 

Éjszaka közel négyszáz budapesti lakásban tartott házkutatást a 
rendőrség. Délelőtt Kállai Gyula, a katolikus püspöki karral tartott 
megbeszélésen bejelenti, hogy az államvédelmi szervek államellenes 
összeesküvés vádjával számos egyházi személyt tartóztattak le.: 

1961. II. 16. 

Feladatom volt, hogy Mátyás-napra vendégeket hívjak. Húszszor 
elolvastam ezt a mondatot, hátha történik valami. 

1961. III. 9. 

Jézusom, ez milyen írás! Szalad széjjel-össze, remeg, ferde. Biztos 
ivott. Ki nem inna? Én még a gyerekeimet is verném, valakit 
legalább. György kapott egy-két pofont, de szerintem azok tetemes 
hányadát meg is érdemelte. cCMúltkor a ház előtt állva 
beszélgettünk, s váratlanul azt mondta, most már sajnálom, hogy 
annyit szemtelenkedtem vele; nem hittem volna, hogy ilyet mond; 
ebédet hozott, mert Gittának eltörött a könyöke és nem tud főzni.- A 
Mátyás-napi bulit megszívta, mert épp K. M.-ék nem jöttek el. 
Telegrafált, hogy a húga megbetegedett, és így nincs a gyerekre 
pesztra. És aztán levélben, hogy eltörött a lábujja. Vagy pesztra, vagy 
lábujj. Rájött volna? Vagy tényleg eltörött. 

Az utóbbi időben ügynök kérésére ritkítottuk a találkozókat, mert 
olyan fordítási munkát végez, ami teljesen leköti, és a magánéletében 
változást idézett elő. Nem emlékszek. Segítséget kívánunk neki adni 
sikeres munkájához. (???) Javították a németjét? Még ha az 
enyémet... [Várd csak ki a végét...) 

€1961. III. 15. 

A katolikus püspöki kar az Állami Egyházügyi Hivatal által 
kikényszerített  kommünikét tett közzé, melyben elítéli a 
letartóztatott papok és egyházi személyek államellenes és egyéb 
bűncselekményeit" .: 

1961. III. 23., IV. 6. 

Unalmas. Értékes. P. I.-ék B. F.-nél laknak, ezért besúgó róla is ír, 
következmény: B. F. adatait megállapítjuk és  prioráljuk. 


Munkahelyéről jellemzést szerzünk be. Akivel kapcsolatba kerül 
(apám), az már a , látóterükbe" is került. Ierjed, mint a pestis. - A 
látogatás három gyerekkel történt. Melyikőnk úszta meg? 

Hirtelene, hogy Gitta kifecsegi ezt - mondjuk Marcellnak. 
Acsarogva-üvöltve-lihegve: Mondd, hogy nem igaz, mondjad, vagy 
itt helyben agyonverlek, hát beletaposlak a földbe, és így tovább 
leleményesen. Elég jól beleéltem magam. Ez azért mutatja a 
feszültségemet (a spannolt voltomat). 

1961. IV. 12. 

Zűrös nap lehetett, délben P. J.-éknál, aztán 16 órakor légyott 
Farkassal. Ügynök P. J.-nénál azért vetette fel a tanítványok kérdését, 
mert egy esetleges kombinációban felhasználjuk ezt a lehetőséget.És 
feladatul el kell menni a Teleki Sándornéért mondandó misére az 
Egyetemi templomba. CErre jött még rá, hogy a Vosztok-1 szovjet 
űrhajó Jurij Gagarin repülős őrnaggyal a fedélzetén megkerülte a 
Földet. Bennem semmi, fent Gagarin.- 

Hogy halad, kérdi itt az egyik munkatárs. Mondom, kicsit 
lassabban, mint szeretném. Nem másoltat? Hát nem... nem... nem 
nagyon akarnám. (Majd hülye leszek, hogy annyi kézen menjen át.) 
Jó munkát. 

1961. IV. 26., V. 9. 

...£. hó 25.-én két fiammal elmentem P. I. lakására, azonban nem 
volt otthon. Hagyjál békén minket. Hagyjál békén. 

Sz. Á. kifejtette ügynökünk előtt, hogy a mai politikai 
körülmények között veszélyes összejöveteleket tartani.  (...) 
Intézkedés: Az , Arisztokrata" fn. jelzést megszüntetjük. 

P. D. néninél, Tabódi börtönben, és szerinte nem helyes, hogy K. 
Gy.-néhez annyian járnak, ő ettől elhatárolódik. Meg egy esküvőről, 
kit látott (mindenkit, tout Paris), mit hallott (semmit). De Farkas örül 
a kapcsolatok bővülésének. 

Hála Istennek fél hat lett, és így végre abbahagyhatom. 

2000. május 24., csütörtök 

9 óra 50. Itt az asztalomon a négy dosszié. , A fiúk a bányában 
dolgoznak." Úgy megy egyik nap a másik után, mintha 
részegségben. Szinte semmi nem marad meg ezekből a napokból, 
csak az iratok, , feladatul kapta", ,ügynökünk az utasításnak 


megfelelően", , intézkedést nem igényel". Tegnap  Göncznél 
[Dúcsúztató, lejárt az elnöksége] sok rendes ember, jó érzés. Amivel 
nem állítom, hogy nem-Göncznél nem volna sok rendes ember. Elég, 
dologra. 

1961. V. 30. 

Szokásos K. Gy.-né, azonban: A feladatnak nem tudtam eleget 
tenni, mivel nevezettet f. hó 8-ról 9-re virradó éjjel letartóztatták. 
Hogy is van ez? Ekkortájt folynak a papletartóztatások, a Regnum 
Marianum-ügy, az Emődi-,összeesküvés". Emődi Laci bácsi itt 
szolgált Csillaghegyen, jártunk a miséire, a gyerekeimet tanította 
hittanra. Szerintem apám is találkozott vele, kezet fogtak, gondolom. 
Laudetur Jesus Christus. In aeternum, doktor úr. 

Tehát miközben folytak ezek a koholt perek, a terror utolsó 
fellángolása cCés megnyitották a Hansági-csatornát:, addig ő egyik 
sorstárstól kajtatott a másikig, várt, figyelt, érdeklődött, végrehajtott, 
jelentett. Mit gondolhatott erről? Mit lehet erről gondolni? Talán 
semmit. Csak csinálni, berúgni, csinálni, nincsen idő, és nincsen ok 
és okozat, nincsen tehát logika, nincsen történelem, nincsen 
emlékezet (ekképp morál sincs) [/ és nincsen társadalom sem, 
országról, hazáról, nemzetről nem is beszélve, egy személy van 
(ismerem, azért mondom így), amelyből a személytelenség árad, ez a 
langymeleg, rothadt bűz], ahogy a költő mondja (Egy nő (6)), más 
összefüggésben. 

P.-né szerint K.-né saját magának köszönheti a bajt. P. I. bridzselni 
hívja, ezt rögtön feladatul is kapja. Provokálnia kell még K. M.-et stb. 

1961. VI. 8. 

[A., B., C., D.] K.-val való beszélgetés során szóba került az 
általam is ismert tény, hogy Sz. Zs. a felszabadulás előtt , nagy 
pénzben" játszott; K. szerint most ő is szerény alapon játszik, de 
felajánlotta, hogy behoz egy olcsóbb partiba gyakorlás céljából. 
Kártyázás immár feladat, ügynök vesse fel Sz. Zs.-nek, hogy 
lefordítaná könyveit nyugati nyelvekre, ajánlja fel neki segítségét. 
Tényleg teljes dekonstrukció. Minden mállik szét körülötte. 

1961. VII. 6. 

Herceg-lakás. Vagyis már lehet lakásra vinni. D. néni meséli, 
hogy K.-né öt, A. I. négy, V. H. három évet kapott. Az volt a 


benyomásom, hogy az ítélet súlyossága nagyon meglepte őket. Most 
kéne - dramaturgiailag - sírni, de nincs érkezésem. 

K. M.-et is kereste az ügynök, hogy beszélgessenek a magyar- 
osztrákról, de K. nem volt otthon.Felesége elmondta, hogy férje 
valóban kint volt a meccsen, mert egyik unokaöccse, K. K. fia, 
szerzett neki jegyet. Itt is jól megmutatható, hogy a besúgó 
konkrétan is mindig árt. Íme, egy látszólag semleges, üres mondat, a 
jó ügynök úgy tesz, mintha mondana valamit, pedig csak átveri 
azokat a hülyéket. Nézzük a hülyék megjegyzését: A jelentés K. M.- 
re vonatkozó része értékes. Ifj. K. M. osztrák vagy német személlyel 
volt kint a mérkőzésen, amit Csanádinak nem mondott meg a 
felesége. Ez a körülmény gyanussá teszi K. körülményeit. Ennyi (a 
nyelvi szépségeken túl). 

Még egy érdekes mondat: Csanádit nem erősíti az a körülmény, 
hogy a társaságában nem mondanak politikai véleményt. Ez gyanús, 
ezt még nem tudtuk ellenőrizni sem. 

Ügynök jelenti még, hogy Bécsből meglátogatta Schwarzenberg 
Eleonóra. A Tante Elli; jól sakkozott. Érdeklődött, mit tudok a papok 
peréről. (...) Elmondtam, ami a magyar újságokban erről megjelent. 
- Elmondta, hogy húgom egyik fiamat meghívja a nyár folyamára. 
Ez én vagyok, ezer kartács a kurva életbe. Útjával meg volt elégedve 
(vám, kiszolgálás, étkezés). 

Úrinő formájú hölgy lépett be az olvasó-terembe, 10 óra 41, 
hatvanöt éves lehet, akkor 1961-ben volt olyan huszonhat. Járhatott 
abba a társaságba, melyet ügynök figyelt. Mindenki áldozat. 

Nyilván védekezésből, de egyre kevésbé tudom itt ezt az embert 
az apámnak tekinteni. Félreértés ne essék, nem megtagadom, 
hanem, ezt érzékelem, kezd széjjelválni bennem ez a besúgógép és a 
Papi. A kezem szól: azt látom, hogy egyre kevésbé szívesen írja le, 
apám, hanem inkább: ügynök. Hogy ravaszkodik a szív, a lélek (tt 
stílusérzék), hogy túléljen mindent. [Most megint egyben látom őt. 
Megvetést nem érzek, megvetést tudok iránta. Érezni csupán 
sajnálatot, szánalmat, hálát, gyermeki szeretetet érzek. Szegény 
Papikám, ezt. Majdnemk, de aztán mégsem, ez is kialakult, nem 
lehet mindig sírni.] cA megvetést is érzem. De csökkennek az 


érzéseim. Csökken apám személyessége. - Ah, hagyjuk... Érjünk a 
végére, mely nincs.: 

1961. VII. 13. 

Kulcsprobléma miatt a lakásba nem tudtunk bemenni hi-hi: 
,Kinél a kulcs? A Ferinál." (Iermelési-regény), ezért a közeli 
eszpresszóban folytattuk le a találkozót. Az ügynök a lakáson 
szokott írni, és ezért adta most szóban a jelentést. 

Hirtelen a hiúság és kevélység hulláma, hogy ha mindezt 
rendesen meg-, leírom, az nemcsak az apámról szól stb. Csak az 
életemet féltem kicsit. (Elvileg: írói helyzet, hisz kinek mi köze a 
személyemhez. Csak macerás. Meg barátságtalan.) 

1961. VII. 21. 

Megvan a kulcs! [A., B., C., D.] B., Sz., P., P. J.-ék, hangulatjelentés 
a berlini válság okán: P.-né ekkor kapta meg a tízezer forintos 
pénzbírságról szóló értesítést, és csak erről akart beszélni, fütyült a 
berlini falra. Még nem volt fal.] Feladatom volt, hogy P. I.-vel a 
rómaifürdői utasellátó dolgozójával beszélgessek - még berúgni is 
parancsra! Apám mint egy Csurka. [Nem. Csurka - mint spicli - 
jobb.]JFeladat: Keresse fel B. E.-t itt más, egyébként intelligens, jó 
írással, más tollal, be van szúrva: (- , Magda" fn. ü.-el). Keresztény, 
úri középosztály. 

1961. VII. 28. 

Feladatom volt még, hogy a Szamovár eszpresszóban felkeressem 
Sz. É.-t. Úgy mentem oda, mint aki nem tudja, hogy ott ismerőst talál 
és ,csudálkozva" fedeztem fel a pénztárnál. Lassan már élvezi is; 
újabb szint! 

1961. VIII. 2. 

10-11, Herceg-lakás. Jelentem, hogy közbenjárásomra bécsi 
rokonaim összeadtak 10.000 Ft-nak megfelelő schilling-összeget P. J.- 
né számára. Az összeg (11.047 Sch [?]) VII. 31-én folyt be a M. 
Nemzeti Bankhoz az én nevemre, én felvettem, átadtam P.-éknek. 
Nagyon meg voltak hatva, és köszönték az eredményes 
közbenjárásomat. 

Ilyen nincs! (De ettől most tekintsünk el.) Az aljasság a 
testvériesség álorcájában. Gothár szokta mondani: Ha meg beteszem 
egy filmbe, senki nem hinné el. De még nincs vége a mai 


napnak:Ügynökünkkel rendkívüli találkozót tartottam. Átadtam a 
fia részére szóló útlevelet. Szinte fuldoklok, alig kapok levegőt. Úgy 
mondtuk, úgy tudtuk, hogy azért mehetett egy-egy közülünk, mert a 
többiek itt maradtak túsznak. Ez azért hősiesebb változat, mint 
emez. De hogy az ávó dolgozott a nyelvérzékemen. .. 

Jártam egyet, nem tudtam ülve maradni. Ilyen brutálisan még 
sosem derült ki, hogy tényleg úgy van, ahogy mondogatni szoktam, 
hogy tudniillik írás közben tudom meg, mit írok. 

1961. VIII. 9. 

(Gyakran találkoznak. Most (most már?) nem sajnálom.) Ügynök 
fűnek-fának újságolja fia leendő bécsi útját. K. M. megkérdezte, volt- 
e valami protekcióm az útlevél elnyeréséhez. Azt kategórikusan 
tagadtam, azt mondtam, hogy ez is a , bizonytalanságban tartáshoz" 
tartozik, hogy ti. ne lehessen biztosan tudni, ki kap útlevelet és ki 
nem. K.-val politizálgat, aki például azt mondja, hogy mivel a 
Szovjetunióban kb. húsz év múlva lesz ingyenes a közszolgáltatás, 
ezért mi már legfeljebb egy ingyenes temetésben bízhatunk. 

Kapcsolata megszilárdult K.-val.  Bevezetése befejezettnek 
tekinthető. Azaz ügynöknek is volt egy Bevezetése, nemcsak ügynök 
legidősebb fiának. 

Kuncsatt? Jókat találtál? Fel vagy dobva?, rohan le K. A., nem is 
láttam, hogy bejött, majd frászt kaptam. Nem tudom megszokni az 
ijedtségemet. Ne haragudj, öregem, most is épp azt ellenőrzöm, 
hogy mit láthatsz az asztalomon. 

1961. VIII. 18. 

P. I.-nél is az én utazásom a téma. Szakmai önéletrajz (részlet): Ifjabb 
koromban kommunista csaliként játsztam nem jelentéktelen szerepet. P. 
érdeklődik, meddig marad a gyerek. ...az iskolaév kezdetére haza 
akarom hozatni, tekintve, hogy van még 3 fiam, akik elől nem 
akarom ezt a lehetőséget elvágni. Mint ,aggódó apa" felvetettem a 
kérdést, hogy talán csak nem tör ki valami ellenségeskedés fiam 
kintléte alatt, tekintettel a berlini helyzet kiéleződésére. 

Milyen undorítóan sunyi. - Ügynök egyre jobb. Mint egy jó 
posztmodern szerző (a posztmodernnel úgy áll, mint a zsidókkal: 
posztmodern az, akit annak mondanak, vagy akinek már az anyja is 
posztmodern volt), keveri a fikciót a valóságossal, valós helyzetet 


teremt s abban fikcionál kedvére. Egyre cinkosabb a hangvétel; mint 
aggódó apa, kacsint oda a tartótisztnek. 

€1961. VIII. 26. 

Kivégezték a Baross téri fegyveres felkelők perében elítélt 
Nickelsburg Lászlót, Kovács Lajost és Hámori Istvánt. Ők voltak a 
forradalom utáni megtorlás utolsó halálos áldozatai. - Rajt! 
Kezdődhet a Kádár-rendszer! 

1961. VIII. 29..IX.12,1X. 20, X.ag Xg 12. X 49.526, XL dx 
23., XII. 7., XII. 10., XII. 28. 

P.-né szerint K. Gy. Tabódit , vádolja" azzal, hogy feleségét 
berántotta; erre megjegyeztem, hogy ,könnyű Katót táncba vinni". 
Ezt szokta volt mondani, igaz. 

Sz. Á., B. Gy., X., Y., Z., egy ügynök mindennapjai. 
Érdeklődésemre elmondták, Sz. Á. jelenleg Gy. R. (?) nevű 20 éves 
leánynak udvarol. Nevek pirossal aláhúzvák. Feladaton kívül 
jelentem, hogy f. hó 18-án meglátogatott B. Gy. és - tőle függetlenül 
- P. J.-né etc. Ezt az utolsó mondatot azért kellett lemásolnom, mert a 
gondolatjeles közbevetésben fölismerem az én eszemjárását. De fáj. 

Feladat: Feladatul kapja, hogy K. M.-mel való mérkőzéslátogatást 
szervezze meg, családjában az akadályt hárítsa el. Csak nekem 
kellett volna szólni... Úgy szerettem vele meccsre járni, az Üllői útra, 
a Stadionba... ck2: Intézkedés: , Csanádi" részére megszerezzük a 
szükséges jegyeket. Nincs megállás, mindenhová elér a trutymó. 
Szóval azoknak a szép, mitikus apa-fiú szcénáknak itt a forrása.A 
mennyország lehet ilyen, apa, finom ennivaló, szépség, gondoltam. 
(547.) Ezt akkor tehát az ávónak köszönhetem. 

cHosszasan (ügyetlenül) kerestem a meccsrejárós részt, közben 
két valamit találtam, magyarázatfélét. 

A falnak bírtam volna menni (nem mentem) apám időnkénti 
fölényeskedésétől, ettől a hallgatag ál-mindentudástól; nem vettem 
észre, hogy ezt én kényszerítem rá: ha békén hagyom, magamagától 
sosem ilyen. Csak ha a farbát hozatnám elő vele, akkor ilyen. A 
farbával nem akar előjönni. Vagy nincs is farba. Vagy több van, neki 
is van, nekem is van, és amikor ő előjön az övével, azt én észre sem 
veszem. (568.) Majdnem minden szóhoz jegyzetet lehetne írni, az ál- 
mindentudás mégse volt ál, a farbáról ki tudhatta volna, hogy 


nemcsak hogy van, de ekkora..., és hogy én mimindent vettem észre 
és mimindent nem... 

A másik, amire rálapoztam, a félelem-leírás a 6838. oldalon, a 
gyerek félelme az árulás után. Iudom úgy olvasni most, mintha 
apámat hallanám 1957. február 24-én: Reggel, ébredéskor torkon 
ragadott a félelem. Nem is torkon, inkább gyomron, meg tüdőn és 
szíven. Mintha az egész bensőmet rángatná, forgatná, rázná, 
miközben zihálva egyre kevésbé kapok levegőt, s elönt a bűnösség 
áttetsző, kristálytiszta rémülete. (...) 

Amit eddig sose: utálom magamat és félek a Jóistentől. (...) 

Egyedül maradtam az Istennel, ha van, ha nincs. Deus semper 
maior, ismételgettem. (...) 

Imádkozni kezdtem, magamban, hogy senki ne lássa. De nem is 
nézett senki. Senki, nincs senki. Így - összeszorítom, préselem a 
szemem, a szám, az arcom, az egész testem -, így kérlek, Uram, 
könyörülj rajtam. (...) Könyörgök, ne állj bosszút és ne kísérletezz 
velem, ne akard kipróbálni, hogy mi lesz velem a bajban, hogyan 
viselem a csapásokat. 

Ha ez egy magnófelvétel volna, akkor megállapíthatnánk, hogy 
az Úr nem hallgatta meg édesapám könyörgését. Hiába mondta neki 
apám: Arra eszméltem rá, ez a váratlan és megrázó, hogy nekem 
senki nem fog segíteni, kizárólag a Jóisten (...) És ha ő nem segít, 
akkor ebben a sötét hányingerben kell élnem. És így is élt, míg meg 
nem halt. (Ez volt az én édesapám nagy istenélménye 1957. február 
24-én.)- 

Ügynök jelenti, hogy kapott egy gyászjelentést Esterházy 
Jánosnéról. Esterházy Jánosról néhány sor (zsidótörvény ellen 
szavazás a szlovák parlamentben). - Minden, mindenki. 

P. I., aki elmenne a vegyigyárból, kéri ügynök segítségét, aki ezt 
meg is ígéri, ezért P. I. hálás. A körülmény alkalmas arra, hogy 
esetleg beavatkozzunk P. elhelyezkedésébe, hogy az ellenőrzést 
megkönnyítsük. (...) Újabb két jegyet adtam át ügynöknek, hogy R.- 
rel menjen ki a meccsre. 

Megbeszélés értelmében K.-ékhoz elvittem két jegyet a holland- 
magyar futballmeccsre, avval, hogy én nem tudok elmenni. 


Felhasználtam Jenő napját, s felköszöntöttem P. J.-t. Mire Farkas, 
akár egy Osvát: A jelentés nem értékes. 

Meglátogatta özv. D. I.-nét. (Ez talán a Pali mamája lehet.) Örült 
látogatásomnak. , Írom jelentés, ahogy jön." 

cDecember 10-én, a Hazafias Népfront Országos TIanácsának 
ülésén hangzottak el Kádár híres szavai: Aki nincs a Magyar 
Népköztársaság ellen, az vele van stb. (Ez ügyben Krisztus Rákosi 
álláspontjára helyezkedett, Máté 12,30.: Aki nincs velem, az ellenem 
van, aki nem gyűjt velem, az szétszór.) Ez a Kádár-mondat a Kádár- 
korszak kezdete, másodpercre.: 

19621. 11.51.25. 11. 15.5HL 8.16 22.1V53.1V.Ss1V.19. 

Az ügynököt átadtam Lengyel et.-nek. Pá, Farkasom, pá. Vajon 
söröztek egyet az elvégzett munka örömére? 

Feladaton kívül ügynök jelenti, hogy P. V.-né mondta neki, hogy 
nemrég Budapesten tartózkodott Károlyi Mihályné, aki egyébként 
Franciaországban él. Itt nagy tisztességgel fogadták, állami kocsi állt 
rendelkezésére. 

Hosszú jelentés régi ismerőseinkről, Sz. Á., K. M., P. I. [A 
következő mondattól most is megdobban a szívem - a fájdalomtól. 
Persze egyáltalán nem biztos, hogy sikerrel jártak:] Mindhármuk 
személyével beszervezés céljából foglalkozunk. P. I. [a fenti P. I. 
húga, azt hiszem] elhelyezkedését figyelemmel kísérjük, mivel ezt 
kombináción keresztül a beszervezésnél fel akarjuk használni. 

Kis munkaszünet, folyosói fecsegés. A.-val a spiclikről (genius 
loci). Sztorik: hogy Mészöly Miklós azt hitte, a társaságból Cs. van 
ráállítva, ezért nem nyílt meg a számára kedves Bódy előtt, aki rá 
volt állítva, de aki így nem tudta a feladatát elvégezni, írta a 
jelentésében. Vicces. Mindenesetre szenteskedőn bólogatok. 

Az ügynök jelentése feltárja, hogy az Agrártudományi Egyetemen 
Sz. Á. után való érdeklődés lebukott. A célszemélynek tudomása van 
arról, hogy a BM érdeklődött utána. 

. .. a társaságon belül beszélgetés alapján terelje a szót... Szóterelő: 
keblemre, kolléga! És megint kevéske a politikai információ. 
Ügynököt felelősségre vontam és kioktattam. Ez a hang eddig nem 
volt. Úgy tetszik, ez a Lengyel Boldizsár rámenősebb. 


Felesége örömmel fogadott, egyrészt mert kisfiával kapcsolatban 
volt egy-két problémája, amire nézve megnyugtattam nőket 
elsőosztályúan tudott nyugtatni; ahogy Hrabal írja: kormányszinten, 
másrészt mert előttem K. K.-né volt, aki nem , feketézik", így most 
alkalom van kávéfőzésre.Ártalmatlan kis színes, de már tudjuk, 
semmi nem ártalmatlan: A jelentés bizonyítja, hogy K. M. és családja 
kapcsolatot tart fenn K. K.-val és családjával. (...) Ezek az adatok 
számunkra operatív szempontból érdekesek. 

A látogatás alatt a rádióban éppen K. M. apjáról, a volt 
miniszterelnökről beszéltek, és K. éppen arról kérdezte ügynököt, 
hogy szerinte kaphat-e a felesége meg a gyereke útlevelet, mert 
mintha enyhülés látszana. Épen akkor a rádió nem épen előnyösen 
emlékezett meg apjáról, mire azt feleltem, hogy ,e szerint nem 
biztos". Mennyire apám hangja ez, ez a finom, száraz és valóságos 
humor. És mennyire valóságos a jelenet, őszinte, szív szerinti; józan, 
mégis részvéttel telt. Mégiscsak úgy igaz, hogy a Harmonia ceelestis 
a valódi kép apámról, a realista, ez meg fikció. Vad fikció - ennyi 
fantáziát nem néztem volna ki magamból. 

Feladat: egy bizonyos K. M. gépírónővel megismerkedni. Lengyel 
részletesen  instruálja. — K.  M.-mel  beszervezési jelöltként 
foglalkozunk. Az anyátok picsája, most már tényleg elég! - Bár 
logikus: a konszolidáció növeli az egy főre eső téglák számát. 

[Tegnap H. K. kedvesen megfenyegetett, hogy majd máskor 
veszekszik velem. Kérdem, már megint mit csináltam. Hogy azt 
majd még kieszeli, de mindenképp megérdemlem, túl jól megy a 
sorom. Még annyira bennem volt az egész napi munka, az ügynök, 
mint afféle titkos féreg, melynek foga rág, hogy majdnem 
felháborodtam. Hosszan néztem rá, állta az érthetetlen tekintetemet, 
én meg aztán azt mondtam, pedig már leszoktam erről a hazug 
fontoskodásról, hogy majd beszéljünk erről egy év múlva. Hogy 
hogyan is ment nekem most. Legyintett, mintha az örökkévalóságot 
említettem volna.] 

Keményítenek: Az ügynök feladatát nem hajtotta végre. (...) A 
felelősségre vonásnál családi körülményekre hivatkozott. 

Csak a mondat mint mondat miatt: Az ügynököt az 
állományában lévő hangulatra kérdeztem, de semmilyen, 


számunkra érdekes adatot nem tudott szolgáltatni. 

Angol bridzs Sz. Á.-nál, aki sokat tanul a Gödöllőn leendő 
vizsgáira, és , politikamentes" állást szeretne stb. Ez érdekes: Az 
ügynökkel jelenleg nehéz helyzetben vagyunk, mivel az 
arisztokratákkal való kapcsolata teljesen egyoldalú. (Csak ő keresi fel 
és ezt felé nem viszonozzák.) Ez magában rejti a korlátozott 
lehetőségeket, mivel az egyoldalú látogatás lebukással járhat. Az 
aláírásból úgy látom, Farkas lett a főnök, ő írja Lengyelnek: K. M.- 
hez nem küldhetjük egyenlőre. Várjuk meg, milyen lesz a kiutazása. 
(?) 

H.e. j.egy kép: állok vele szemben, s csak annyit mondok 
szenvtelenül az arcába: Csanádi. Nem dühösen, hanem gyűlölettel 
és gonoszan néz vissza. Olyan, mint egy ávós (az milyen?). Annyira 
megijedek, hogy teljes erővel belecsapok az arcába, a szemüvegébe. 
- Teringettét. Hogy még a fantáziám is megviseljen. .. Soha még csak 
a közelében sem voltam, hogy kezet emeljek rá. Néha a gyerekeimen 
látom, hogy legszívesebben elküldenének a búsba. Nem emlékszem 
vele kapcsolatban ilyenre, vagyis erre a tehetetlen dühre. Hogy áll 
előttünk egy nagy darab apa és nincs mit tenni. Az apa mindig nagy 
darab. Ha volna Ödipusz-komplexusom (bár amilyen tahó vagyok a 
pszichológiában, lehet, hogy van), most jól elvolnánk együtt. 

2000. május 25., csütörtök 

Tegnap hirtelen, a verekedési jelenet után, fölugrottam és 
eljöttem. Sétáltam hazafelé. Megint összekevertek a  Déssel. 
Szeretem, ha összekevernek vele, jó öndefiníció. Az ember, akit 
összekevernek Dés Lacival. - Múltkor Berlinben valaki mintegy az 
emlékezetében kutatva rámnéz és azt mondja: Magát ismerem... de 
hiszen maga... maga valaki Nádas Péter és Esterházy Péter közt. 
Ganz genau, biccentek elégedetten. 

A tegnapi séta kérdése: mi mozgatta apámat? A félelem? Nem. 
Azt lehetett volna látni. A tehetetlenség? Azt meg nem fogadom el. 
(Állj. Ki vagy te? Ki vagy te, hogy elfogadsz vagy sem valamit? Ki 
kérdezett?) Vagy valami kaland volna ez, a nagy ürességre épülő 
cinikus játék? De ez túl piti és kisszerű volna! Semmilyen kisszerűre 
nem emlékszem vele kapcsolatban. És senki, akinek köze volt hozzá. 
(Esetleg öreg korában. De akkor meg már, hohó, nem volt besúgó!) 


Egy szép, nagyvonalú, segítőkész férfi, intelligens, okos, finom 
humorú, széles látókörű, szakmájában az egyik legjobb, megbízható, 
szorgalmas, ki heroikus erőfeszítéssel tartotta el népes családját Í[k] 
cBlazírtan másolom a k-kat.2 Nem mondhatom, hogy ez nem igaz, 
miközben egyszerre semmi sem igaz, megváltozott a világ, elvileg 
tényleg nem lehetnék meglepve, ha holnap nem kelne föl a Nap. 
Meglátjuk. 

1962. V. 17. 

P. V.-nével K. M.-ről (a gépírónőről) beszél, lépésről lépésre úgy, 
ahogy Lengyel parancsba adta. D. néni szerint a nő nem alkalmas a 
feladatra. A jelentésből viszont kiderül, hogy K. M. jobb 
munkahelyre vágyik: Ezt a körülményt a részünkről kombinációk 
alkalmazásával ki lehet használni. Ez a Lengyel ügyel a részletekre: 

Megbeszélnek egy találkozót, ahol ügynök elmondja neki, hogy 
nagyobb fordítási munkára van kilátása, és szüksége volna egy 
olyan személyre, aki a gépelésben segítene. (Erről csak feltételes 
módban beszél.) Mint egy szövegkönyv. De hogy a Párt még a 
konjunktívuszt is kikötötte! - ezt eddig rágalomnak vettem volna. - 
Megy el a kedvem, szivárog el; tompulok. De jó volna becsukni a 
dossziékat, visszaadni, vége! 

[Tegnap megint úgy beszéltem erről, mintha egy normális, 
szokásos munkámról. De hát hogyan másképp?! Épp tiszta vizet 
öntök a pohárba, nem tudok se a vízről, se a pohárról, se az öntésről 
beszélni. Apropó pohár: Atyám, múljék el tőlem ez a keserű kehely. 
A folytatása is kell: De ne úgy legyen, amint én akarom, hanem 
amint Te.] 

1962. V. 31. 

Akár egy lavina, görög tovább. Vagy pók, mely sző. Egyik lépés, 
másik lépés, feltartóztathatatlanul. És nem lehetséges védekezni. 
,Ne csácsogj, növeled a káoszt." , Az lehet, bazmeg, te meg a 
kiszolgáltatottságot, a megalázottságot növelted." Csak jajongani 
lehet.H.e. j.: jó könyv lesz ez, és, ha, semmi közöm ehhez a jóhoz. 
Soli Deo Gloria (ahogy Bach írta minden műve után). Kisöés kis 
kevélység közt. 

A nővel találkozott, bepalizta, mindent továbbmondott (hogy pl. 
K. M. saját véleménye szerint azért nem tud a külkereskedelemben 


elhelyezkedni, mert az Első Lánckészítő Ktsz. elnöke fúrja őt, 
merttudomással bírtam az elnök szerelmi kapcsolatáról). Még, Illyés 
szavával, magánszorgalmú kutya is:Megkérdeztem, hogy - mivel a 
fordítások között esetleg bizalmas anyag is lehet - jár-e követségi 
emberekhez, azt felelte, hogy , nem ettem meszet". De evvel túllőtt a 
célon (a besúgás is szakma). A felvetés helytelenségére kioktattam. 

De amúgy minden prímán halad, K. M. körülményei lehetőséget 
adnak kombinációk felhasználásáraés küldik rá, mint egy vérebet, 
nálunk fog gépelni, ezt hogyan adta be anyámnak?, ami nagyban 
elősegíti bizalmas kapcsolat megteremtését. (...) Közös élmények - 
fiatalkori - felelevenítése alapján beszélgessen vele ismeretségi 
köréről stb. Már az emlékei is azoké! 

1962. VI. 7. 

Jelentem, hogy Esterházy Mária, 76 éves bécsi lakos, osztrák 
állampolgár egy hétig nálam lakott.Ezt a valóságszeletet a művészet 
ekképp párolta le [(696.): Miután Mária-Polixéna-Erzsébet-Romána, 
mindközönségesen a Mia tant, kivándorlási útlevelet kért és kapott, 
időről időre Bécsből csapott le ránk rokoni látogatás formájában. (...) 
Mert a látogatás valahogy őket (a szülőket) is ellenőrizte, hogy talán 
jól tartjuk-e magunkat ezen az ellenséges terepen, hogy áll-e még a 
vár.] 

A szöveg sejtetni engedi, hogy áll. Illetve, hogy nincs is vár, a 
kérdés bugyuta, de azért áll. Szóval hogy , azért" van valami, ami 
tisztán, fényesen megmaradt. És mintha azt is mondaná, hogy ez 
általában is így volna, nemcsak a szűk családtörténetben, hanem az 
országét illetően is. Ez nem igaz. Ez így a szokásos magyar öncsalás. 
Az öncsalás lényege azt hiszem az, hogy a rémségeket mindig 
mások követték el, a németek, az oroszok, a nyilasok, a 
kommunisták. Mi egyrészt nem tehettünk mást, másrészt amit 
lehetett, megtettük. Ez nem szabad, felnőtt ember beszéde. A 
fasizmus is, a kommunizmus is jobban átjárt minket, mint ahogy 
arra gondolni szeretnénk. Éppen hogy nem kollektív bűnösségről 
beszélek, hanem az egyéni felelősségről, mert csak az teremthet 
bármilyen közösséget. De hát nem mindenki apja volt besúgó! Nem 
hát. Éppen erről beszélek. Mert az se igaz, hogy senkié se volt az. 
Nem igaz, hogy kizárólag a besúgók apja volt besúgó, hogy volna 


erre egy külön halmaz... Nem. Az enyém az, a tiéd nem. Ezért írom 
ezt. INem ezért írom; azért írom, mert nem tehetek mást.] 

Egyébként a jelentés operatív szempontból értéktelen. 

1902 VE 21 

P. J.-éknél; I. mindkét kezét elvágta, mert elcsúszott a lépcsőn, s a 
tejesüvegbe tenyerelt. Nyilván ivott, jegyezné meg rosszindulatúan 
anyám. K. pedig be lett vonva a gépelésbe. Kívülről mi látszik? Egy 
készséges, egy bajtársias pali. 

Júliusban ügynök nem jelentett, cde megjelent Déry első 1956 
utáni publikációja, az Új Írásban. És még Ruanda és Burundi is 
függetlenné vált. Augusztus 5-én meghalt Marilyn Monroe, rá két 
napra megtudjuk, hogy? az ügynök és K. M. közötti kapcsolat egyre 
barátibb, de az a véleményünk, hogy ez bizalmas jellegűvé nem tud 
fejlődni. Ennek objektív okai vannak. Nocsak. Mi úgy gondoltuk, 
hogy ő bárkit röptében... Elvileg, persze. Magyar, keresztény 
férfiideál: családja támasza, asszonyához sírig hű, és mindenkit 
megkúr, ki mozog. Mert a kihagyott pinákat a túlvilágon mind az 
orrára húzzák. Ez már lehet, hogy ősi, pogány hagyomány. Izgi 
tradíciók. És akkor a jus primé noctisról még nem is álmodoztunk 
gróf gyanánt (489. o.). Már a fasza is az övék, a mitikus ,apám 
fasza". [Most itt fölálltam és járkáltam röviden. Előbb egy kicsit 
szenvedtem, aztán azj. e., hogy ennek vajon van-e következménye az 
én farkamra vonatkozóan. Ezen aztán röhincsélek itt magamban. Jó, 
hogy senki nem hallja, senki nem látja. Példás , nem mondhatom el 
senkinek, elmondom hát mindenkinek" -helyzet.] 

A jelentésből kitűnik, hogy K. lakásán osztályidegen személyek 
járnak bridzspartik címén. Ez a körülmény ellenőrzött, mivel más 
ügynök útján is tudomásunkra jutott. Itt van még egy szép 
félmondat, egy eltűnőben lévő kultúráról: , fiúsították", azaz hogy 
bridzs közben csak a bridzsről szabad beszélni. c9-én meghalt 
Hermann Hesse, ez nem sokat változtatott az ország állapotán. 

1962. VIII. 16. 

Ezen a napon az MSZMP KB határozatot hozott ,a személyi 
kultusz éveiben a munkásmozgalmi emberek ellen indított 
törvénysértő perek lezárásáról". Kizárták a pártból Gerő Ernőt stb., 
tizennégy volt ÁVH-s tisztet és a szovjet emigrációban élő Rákosi 


Mátyást, az ügynök pedig ifj. K. M.-ről készített jellemzést, korrekt, 
érző munka. Meglátásom szerint jó családi életet él. (...) Nem az a 
typus, aki siránkozik az elveszett javak fölött, hanem 
szakképzettségét gyarapítja, igyekszik családjának megteremteni az 
életlehetőséget. (...) Külföldi kapcsolatairól csak kérdésre, s akkor is 
keveset beszél. (...) Különösebb szenvedélye nincs, motorozni és 
bridzsezni szeret. 

Az eredmény mégis az, hogy minden lehetőség adva van a 
kategórián belüli felderítő tevékenység kifejtésére. 

1962. VIII. 30., X. 4., X. 8. 

Kuszált írás, nem párhuzamos sorok stb. [Szegénykém. - Most 
megint megsajnáltam; ott, amikor másoltam, akkor már nem, akkor 
szenvtelenül néztem az ügynök vergődését. -E. j.: ha élne, akkor 
vagy meg kéne ölnöm (de ez úgy hangzik, mintha egy link 
regényből volna, és egyébként is, már azt is nehéz elképzelnem, 
hogy engem megölnek, nemhogy én ölnék, bár apám kétségtelenül 
javítja a fantáziámat), vagy most kezdődne a megbocsátás lassú, 
hosszú, nehéz processzusa. Az áruló megmentése. Az lenne az 
életem. Már ha persze megengedné. Mert nem biztos ám, hogy az 
áruló gyönge is, hogy gyámolításra vár. lIessék, máris el tudom 
képzelni, hogy megöl.] 

Sz. Á. elmondja, hogy az utolsó vizsgáját nem fogja letenni, mert 
annak egyik tárgya, illetve az arról szóló tankönyv Illetve! 
Hihetetlen és ijesztő és nyilván szükségszerű ez a normális precizitás 
ebben az abnormitásban! merőben ellenkezik az ő szakmai 
felfogásával. (..., Megmondtam Sz.-nek, hogy nézetem szerint túl 
mereven fogja fel a dolgokat. 

Sz.-szel beszervezési jelöltként foglalkozunk. (...) Ez a körülmény 
arra figyelmeztet, hogy alaposan tanulmányozzuk Sz. jellemét és 
beállítottságát. 

[A., B., C., D.] és P. I. férjhez ment egy mérnökhöz. Valaki más 
meg elmondta, hogy férjének gyakran vannak szinte hiszterikus 
rohamai és erős fejfájásai. (...) Abban állapodtunk meg, hogy 
hamarosan újból eljövök mert persze a férj a feladat kisfiammal, akit 
ezúttal is magammal  vittem.Kisfiammal: elhányom magam. 
Melyikőnk lehetett az? Már mindenki iskolás. 


Megjegyzés: Az ügynök eddigi adataink szerint hozzánk őszinte. 
Problémák nála egyéniségében merülnek fel. Félénk  (?), 
kezdeményező- és kombinatív-készsége alacsony színvonalon áll. 
Alapos és rendszeres foglalkozás alapján ezen hiányossága 
csökkenthető. Családi körülményei gátolják az eredményesebb 
munkában. cSzuszogok itt már egy ideje. Tegyek megjegyzést, ne 
tegyek... Az úttörő ott segít, ahol tud. De mi nem is voltunk 
úttörők.2 (...) Szükséges volna a rendszeres ellenőrzése, egyenlőre 
megfelelő ügynök hiányában erre lehetőség nincs. A jövőben erre 
lehetőség mutatkozik, s ennek alapján az eredményes stb. 

€1962. X. 11. 

Összeült a Vatikáni Zsinat, az MSZMP KB kibővített ülésén 
,pártszerűtlen viselkedése" miatt valamennyi pártmegbízatása alól 
felmentették Marosán Györgyöt. 

1962. X. 18., XI. 4., XII. 13. 

P. I. megkérdezte, mit tudok a Marosán ügyről. Én kitérő választ 
adtam (kongresszus előtt a helyzet tisztázása), mire azt mondta, úgy 
hallotta, hogy Marosán beadványában nehezményezte, hogy a 
gazdasági élet vezető posztjain sok a zsidó. Én ezt nem találtam 
valószínűnek, s úgy láttam, ő sem hiszi nagyon. 

Még beköpte K. M.-et, hogy pénzben pókerezik és rendszerint 
veszít; épp nemde be akarják szervezni, de az elmúlt hetekben a BM 
az anyagát átkérte azzal, hogy idősb. K. M.-et nyugatról haza akarják 
csalni, s ezért a beszervezésről bizonyos időre álljunk el. Rendben, 
álljunk. K. M. elmeséli ügynöknek, hogy egy angol cég nyitna itt egy 
képviseletet, melynek ő és egy Csanádi nevű ismerőse (véletlen 
névazonosság) lenne a tagja. Cs. volt katonatiszt, lakik Leányfalun, 
aki, tudjuk meg Lengyel megjegyzéséből, szintén zenész, a BM 
ügynöke. Valamint az angol érdekeltség felállításával kapcsolatos 
körülmények operatív érdeket takarnak. 

Ahová nyúl az ember, genny. Ettől még magától értődőn igaz, 
hogy ,egy nemzetnél sem vagyunk alávalóbbak"7. Ami szerintem 
nem is állítás, annyira magától értődik. Nincs alávalósági rendezés a 
nemzetek halmazában. Alávalóságok, azok vannak. 

Az ügynök kikérdezés alapján jellemezte E. B.-t. Jelenleg Sz. H. 
szoros barátja. Sz. H. személyét ügynök-jelöltként tanulmányozzuk. 


Lassan több az ügynök, mint a megfigyelt. 

Az ügynök külföldre szándékozik utazni. Ezért kapcsolatait 
leirattuk vele. 

Meg egy rövidke jelentés, hogy az angol érdekeltségű vállalatból 
mégse lesz semmi. 

[Tegnap dedikáláskor (lehet mondani) a szokásos, öreg hölgy. 
Hogy ismerte apámat. És nagyon hasonlítok rá. (Szerintem sajnos 
nem nagyon; ha ezt mondják, abba bele szoktam pirulni, úgy 
veszem, mint egy kitüntetést, úgy veszem, mintha azt jelentené: 
uram, ön szép, sőt még többet: te egy szép férfi vagy. Na ja.) És hogy 
mi már találkoztunk, mert apám egyszer bevitt minket, gyerekeket a 
Nemzeti Bankba. És azt akarja nekem elmesélni, hogy előtte a 
Kerbankban dolgoztak együtt, és akkor őt elbocsátották, és valahogy 
épp másnap déltájban összefutott az utcán apámmal, és szükségét 
érezte, hogy megmagyarázza, mért van munkaidőben az utcán, 
hogy ő nem lóg. A maga édesapja szótlanul hallgatott engem, aztán 
halkan azt mondta: Szóltam én egy szót is? - Hallom, mert ismerem, 
mert emlékszem, ezt az elbűvölő, csipkelődő és vigasztaló 
férfihangot. Dedikáláskor azt írtam a Harmoniába: Esterházy Mátyás 
fia. Odaírtam a dátumot is, abszolútö, hogy legyen dokumentálva, 
mikor - miket tudván - írtam.] 

cTegnap este megkérdeztem Göncz Árpádot, mikor szabadult a 
börtönből. Mért kérded? Kell. Napra pontosan. Arra nem 
emlékszem. — Augusztus, valamikor augusztusban, 1963-ban. 
Ugyanitt J. azt kérdi tőlem, azon a könyvön dolgozom-e, amire 
vonatkozóan fogadtunk. Nem emlékszem, miben is fogadtunk? Hát 
hogy sírni fogok, ha olvasom. Ja, persze. Igaz, úriember biztosban 
nem fogad. És mi volt a tét? Valami nagy vacsora. Ó, egy vacsorával 
boldog leszel, hogy megúszod. - Mért beszélek így, ki tudja?!- 

Gittának a minisztérium portáján tréfálkozva a portás: Engem 
nyugodtan át lehet világítani, én nem vagyok III/III-as. Lehet, hogy 
ez tud valamit?, tréftálkozik G. Ad notam: Hogy vagyunk, hogy 
vagyunk? tréfálkozik Rákosi elvtárs. Jól vagyunk, jól vagyunk, 
tréfálkoznak a parasztok. 

€1963. II. 24. 


Mátyás  — napján  — megtartották — az országgyűlési — és 
tanácsválasztásokat: a szavazók 989 százaléka a Hazafias Népfront 
jelöltjeire adta voksát. 

1969.1E 21. 

Az új Országgyűlés alakuló ülésszakán Kádár János bejelentette 
az általános amnesztiát. (De nem volt általános.) 

A Beszélő években olvasom Kozák Gyula az évi , beszámolóját", 
elmeséli, hogy 63 januárja és májusa között nyolc-tíz alkalommal 
keresték meg a BM-től, hogy legyen besúgó. Ígértek neki pénzt (de 
szükségleteihez mérten éppen elegendő volt neki), zsarolták anyja 
állásával (aki azonban kistisztviselőként lejjebb már nem nagyon 
kerülhetett), megfenyegették, hogy kirúgatják az egyetemről (hálás 
lett volna érte). , Igazán erős érvük nem volt. (Fölidéztem magamban 
Büky Isten kiáltványának utolsó sorát - Picsába el, aki fél! -, s nem 
féltem.)" Aztán még elmondja, hogy a bőrkabátosok első 
megjelenésére fölkereste filozófiatanárát, akinek a férje , valahol a 
pártközpontban regnált, és elpanaszolta a szervek zaklatását. Ez a 
remek asszony a sírásig felháborodott, és akcióba kezdett. De neki is 
majd fél évbe telt, amíg eredményt ért el." 

Az a kis, könnyű társadalmonkívüliség, melyben a családunk élt, 
s melyet én is érzékeltem, mondjuk, piarista diák koromban, olykor 
a függetlenség érzetét adta, azonban kiszolgáltatottabbá is tett. 
Apámnak se gyakorlatilag, se elvileg nem lehetett senkije, akinek 
szólhatott volna. (Persze 63-ban már igen - de ezt csak a tréfa 
kedvéért említem.) 

1963. IV. 2. 

Megszűnt a tanulók származás szerint kategorizálása (MSZMP 
PB határozat). 

1963. V. 23., VI. 6., VI. 14., VI. 20., VII. 3., VIII. 16. 

[Eddig négy jelentés. Bizonyos lIóth őrnagy az új tartótiszt.] 
Feladatom volt, hogy Bécsből látogatóba jött nagynénémmel 
beszéljek. Feladatom volt, hogy levegőt vegyek. Feladatom volt, 
hogy hugyozzam. Feladatom volt, hogy a vasárnapi misére 
elmenjek. Feladatom volt, hogy fiam házi feladatát ellenőrizzem, őt 
tehetségében megerősítsem, majd ezt követően érzelmi életének 
kiegyensúlyozása — végett feje — búbjának bevonásával őt 


megsimogassam. Feladaton kívül fiamra jókedvűen rámosolyogtam, 
na, pupák!, mondtam, mire ő boldogan vigyorgott.kIA kurva 
életbe.k kSzipogok itt, mint az anyám öreg korában. Megyek 
zsebkendőért.]Bécsben az a hír járja, hogy Mindszenty Rómába kerül 
a Vatikánba. Sz. Á. útlevelet kapott. Hm. 

P. I.-ék nyaralnak, így momentán besúghatatlanok. Át a 
szülőkhöz, kis provokáció Mindszenty tárgyában, hogy vajon 
elmegy-e Rómába. P.-né szerint az bizony mindenkinek csak jót 
tenne, deamilyen nyakas, csökönyös természetű... (Ez általában 
Kádár-kori katolikus véleménynek tekinthető. Mára a problémás M.- 
ből a hős M. lett.) 

Nyugaton élő ismerősök névsora Mary nénitől Irmikén át Kázmér 
bácsiig. Igazán kínos. Csak vihogok itt magamban, magam alá. 

Előzékenyen elmagyarázza a rokonsági összefüggéseket, D. GY. — 
D. B. fivére; D. Gy.-né — ifj. H. I.-né, E.-Gy. grófnő. Elképzelem, 
ahogy ezt értelmezik, memorizálják a rendőrőrsön. Röhögnek, és 
milyen igazuk van. Na, Janikám, ki volt a K. gróf féltestvérének a 
kuzinja? A kuzinra kezdtek el röhögni. Egyszer csak megszűntek 
politikai zsernyákok lenni, hanem fiatal férfiak, munkások, nép 
lettek. CEzen a napon, amikor dőltek bent a röhögéstől, június 23-án 
Moszkva és Washington megállapodott arról, hogy a Kreml és a 
Fehér Ház között , forró drótot", azaz állandó, közvetlen kapcsolatot 
létesítenek.- 

A rómaifürdői hévmegállóban (gondolom a restiben) felvetettem 
a kínai-szovjet vita kérdését. (...) A kínai üggyel kapcsolatban az 
alábbi két viccet kihúzva, más írással: két féle dolgot hallottam: Mik 
a kínaiak? A szocialista tábor levelező tagjai. - Mivel foglalkoznak a 
szoc. teoretikusai? A szoc. országok békés egymás mellett élésének 
téziseit dolgozzák ki. Ez a fontoskodó fasz volna az apám? 

A Fuvaros fn. ügyben kell T. I. után menni. Jó, hogy már nem 
Fuharos. 

. . használja fel azt a tényt, hogy H. kezelőorvosa volt öccsének. Ki 
fogja használni. 

B. E.-ről, aki beteg lfügynök az ügynöknek nem vájja ki a szemét]: 
Beteg, megtört ember benyomását keltette. Értékelés: (...) Feladatát 
abból a célból kapta, hogy ezen keresztül ellenőrizzük , Magda" fn. 


ügynököt, aki áprilisban pihentetve volt. Az üldöző üldözi az 
üldözöttet, ahogy a nagy Hei$enbüttel mondja, megnézni pontosan. 
[Nézze meg az olvasó.] Egymást figyelik. Ezek. 

ZGöncz Árpád kijött a börtönből.: 

INéhány napot mászkáltam. Virágvasárnap Rómában, pápai 
mise. A bíborosok színes vonulása, a sok ezer hívő, a férfi kórus 
tiszta, szárnyaló hangja, a bazilika lenyűgöző homlokzata, 
hatalomnak, tudásnak, hagyománynak a letaglózó ereje, s középen 
az a ferde, beteg, kicsi test, a pápáé, amely egyszerre erősíti és 
egyensúlyozza ezt a nagy színházat. Szeretek Rómában lenni, úgy 
érzem, hogy katolikusnak lenni jelent valamit. Ott állva azj. e., nem 
szívesen volnék itt most protestáns. Illetve: hogy milyen nagy 
bátorság kellett és kell ezzel bármikor is szembeszállni. Mert nem 
egy elmeszesedett, bürokratikus hivatal látszott, hanem sokkal 
inkább ennek a , verziónak", ennek a katolikus ajánlatnak a 
komolysága. 

H.e. j., hogy a pápa szinte egyidős a papámmal, illetve ígyj. e.: az 
apukámmal. Arra gondolok, hogy őszentsége is meg fog nemsokára 
halni és majd találkoznak. Segíts az apukámnak, mondom 
félhangosan, és csorog a könnyem, szipogok, törülgetem. Sok 
vallásos őrült van itt, egynek látszom közülük. A száradó könnytől 
megfájdul a fejem. Az Urfelmutatásnál arra szuggerálom a tömeget, 
hogy most mindenki a papámra gondoljon, és imádkozzék érte. 
Kicsit meg vagyok hatódva magamtól. Előttem a földön egy meleg 
pár ül, acsarkodva, sziszegve veszekednek valamin, ahogy a 
házaspárok szoktak (tudnak). A pápa alig bírja tartani magát, a 
nyelve se forog rendesen. Olyan, mintha ő volna a világ közepe. 
Nézem a bíborosok arcát. Azért köztük sincs kevesebb hívő, mint 
csak úgy az utcán. 

Kis társasággal meglátogattuk (Rómában) apám régi barátját is. 
Belépve a lakásába szinte köszönés helyett mondja vagy inkább 
magyarázza a többieknek: Nincs ember a földön, aki annyit 
szenvedett volna, mint az ő - itt rámnézett - édesapja. Nem tudom, 
mért mondja, de hálás vagyok neki, arra gondolok, jól jön ez még.] 

2000. május 26., péntek 


Fölkelt a Nap (előbb, mint én). Tegnap Déssel Szombathelyen. Jó. 
Mindenki szereti és tiszteli a papámat. Dés szaxofonozásában van 
számomra valami tisztán etikai. A munka etikája? A figyelmességé? 
A komolyságé? Szellemi szigor. Kényelmesen ringunk az autójában, 
mintha  hajóznánk.  Hajózgatnánk. Mintha volna időnk, 
nyugodalmunk. Két barát a dunántúli óceánon. Egyszer csak azt 
mondja: meg ezek a senki besúgók, épp ezek tépik a szájukat most 
már nép-nemzeti alapon. Most nem dobbant meg a szívem. Ebben a 
csöndes ringásban olyan magától értődőnek látszott, ami magától 
értődik: ha azt mondjuk, és azt mondjuk, hogy az egy rossz rendszer 
volt, amely lehúzta, megalázta, széttrancsírozta az embereket, akkor 
ez ránk is vonatkozik. Hisz az lehetetlen, hogy ez mindig csak 
másokra vonatkozzék, akárkik vagyunk is , mi". Ezt persze elvileg 
mindig is tudtam, csak talán túl nyugodtan tudtam. Hogy 
vonatkozik persze, még ha konkrétan ,mi" tisztességesen 
viselkedtünk is. A  ,vonatkozás" az mindig konkrétabb, 
valóságosabb. Ennyire konkrétra nyilván nem számolhattam. 

Mintha apám volna az ország metaforája. 

Csak úgy beesek ide a Hivatalba, akár egy szövőnő hajnalban a 
Lenárugyárba. (Lebontották.) Este érkezem haza, még az újságot se 
tudom kézbe venni, már alszom, és jövök. Annyira boldog volnék 
most - könyvtől ilyen hosszan még sose -, hogy az túlzás volna. De 
ez a napi kavarás a szarban (apámban), férfiasan gyeplőz... Még így 
is marad bennem ujjongás, fáradt nyugalom. A kivagyiságból meg 
annyi, hogy ha interjúban megkérdezik, min dolgozom, hetykén azt 
vágom oda: Semmin. Jó érzés. Az a kicsi hibája van, hogy nem igaz: 
ezen dolgozom. 

Go. 

1963. IX. 14., X. 10., XI. 6. 

Feladatom volt P. I.-t fölkeresnem. A margón más írással, mint 
egy szigorú, de segítőkész magyartanár: Miért, mi célból? Írjuk ide 
pontosan. 

A beszélgetés vontatottan ment, mert nevezett nyakkendőket 
festett. Ügynök a történetírás mikrorealista vonulatához fog tartozni, 
cseppben a tenger stb. Egyébként kiderül, hogy a tavasszal 
elutasították ügynök útlevélkérését; sajátos. 


J. M. után kajtat, többször hiába, végül a Kárpátiában találkoznak. 
Szerethette a Kárpátiát (698.).Megkértem, nézzen utána olyan 
monográfiának, ami Esterházy vonatkozással — bír, hogy 
gyerekeimnek a tananyagon túlmenő felvilágosítást adhassak. Hát 
hogy nem sül le a bőr a pofájáról! (Kis szünet. Ilyen komplexen 
hazug mondatot már régen olvastam. Tiszteld apádat s anyádat. 
Tisztelem.) 

Hogy majd Bécsben kikkel fog találkozni. A Hírszerzés és a 
Kémelhárítás is érdeklődik. Aktuálisan a Dunakorzóbeli társaságot 
kukkolja, két naponként ott ül, senkit nem ismer, arcokat jegyez 
meg.Hangosan diskuráltak, de nem tudtam kivenni, miről. (...) 
jelentés megerősíti azon adatunkat, hogy a D. eszpresszóba 
összejárnak volt horthysta elemek. Megjegyzés a margón más kéztől: 
Jelentés nem erősíti. Valóban. A helyzet felmérésén kívül egyenlőre a 
társaság tagjaival nem köthet ismeretséget. 

10:30-12:30 Az elején, nagyon-nagyon régen, még sajnáltam 
volna, mennyire szétszedik a napját. Már nem. Ez a napja. Mihez 
képest volna ez szétszedve? 

Megkapta az útlevelet, J. M. kérésére Széchenyi Zsigmond 
Ünnepnapok című könyvét stb. Ügynök nov. 7-én Bécsbe utazik. 
Evvel kapcsolatban lett a BM III/II-2b. alosztály és a III/d. csoport 
részéről eligazítva. Ilzgatottan lapozom a lörténeti Hivatal 
évkönyvét, hogy ezek kik. Ez bizony az elhárítás. Lassacskán kémmé 
avanzsálunk. Innét látszik, hogy diktatúrában a kém nem 
tisztességes foglalkozás, elvileg se lehet az.] 

Megint megijedek egy belépőtől. Gyáván pakolom az asztalomat. 
Újra meg újra elámulok, hogy ennyi gyávaság legyen egy emberben, 
és éppen bennem! (Remeg a kezem, hihetetlen.) [Bizonyíthatom: alig 
tudtam a fentieket elolvasni.] 

[Olvasom K. S. (bácsi) interjúját az ő ügynök múltjából. 
Szegényke. Azt hiszi, tényleg nem hibázott. cMost utólag kihúztam 
a nevét. Nem összemérhető az apámmal, alig jelentett és az se 
használható stb. Istenem, de jó, hogy meghalt (édesapám). 
Könnyebb szégyenkezni, mint az ő arcán látni a szégyent. Könnyebb 
imádkozni érte, noha imádkozni nehéz, mint üvöltözni vele vagy 


megvetően hallgatni. De azt már nem gondolom, hogy halt volna 
meg, mielőtt beszervezték! Mert ez ugyan a világ általános erkölcsi 
állapotának jót tett volna, de én meg a testvéreimk- szóval olyan sok 
jót kaptunk tőle.öck, sőt ez már a levonat:] 

S1903.XIsz2. 

Lelőtték Kennedyt. 

1963. XI. 30. 

1963. XII. 27. 

Hosszú, nyolcoldalas beszámoló (csitt, apátok dolgozik"; 
megjegyzem, ez most is el-elhangzik ebben a házban) a külföldi 
útról. November 7. és december 19. közt volt kint; erre nem 
emlékszem, hogy ilyen hosszan. 

Precízen leírja, kivel találkozott, D. O., kinek felesége S. Zs., lakik 
és így tovább, nekem a gyermekkorból ismerős, szinte mitikus 
nevek, Schwarzenberg, Croy, Revertera meg persze Esterházyk. 
Feladata volt J. F.-ről jelenteni, de nem tudott találkozni vele. 
Fémkereskedelmet folytat, szocialista országokkal is. Állítólag több 
ízben járt Moszkvában is, ahol egy nagy szovjet személyautót 
kapott; ezt viszont Bécsben hónapokig a garázsban tartotta, mivel az 
ún. , OOsthandel"-t az osztrák kereskedelmi körök nem jó szemmel 
nézik, társaságban meg épen ettől a következetes egy p-től mindig 
elérzékenyülök nem , illdomos" téma. 

Ahol csak megfordultam, mindenütt nagyon szívesen és örömmel 
fogadtak. Ez a hang (már) erről az oldalról szól. Szinte mindenki 
érdeklődött a jelenlegi magyarországi helyzet felől, a valóságnak 
megfelelően feleltem. Eléggé zseniális mondat, s azt hiszem, nem is 
hazudott. Arra a visszatérő kérdésre, hogy lehet-e nyugodtan ide 
jönni, ez volt a standard válasza: a magyarországi beutazási 
engedély egyben garancia a kiutazásra is. Aforisztikus. 

Emigráns szervezettel nem került kapcsolatba, volt Ehringben 
Kázmér bácsiéknál (bocsánat!). A közelben lakott bizonyos K. F. F. 
vezérkari tábornok, azonban rokonaim úgy vélték, talán , okosabb", 
ha nem találkozom vele, mivel már előfordult, hogy mo.-i 
megbízásból figyelték. Ez érdekli Tóth őrnagyot. 


c1964: épül-szépül a felejtés békebeli országa, beindul A Tenkes 
kapitánya tévésorozat, és másfélmillió turista lépi át az országhatárt, 
a konszolidáció éve (hatvan millió dollárért búza az USA-ból!), 
amelyet majd Hruscsov megbuktatása bonyolít.- 

1964. I. 3. 

Már hét éve szolgál.E. j.: bő kilenc évig írtam a Harmonia 
ceelestist. Érdekesen ugrál az agy. 

Részletesebben leírja a J. F.-ügyet, öt oldal, munka; hosszan a 
feleségnél tett látogatások, C. A. ügynök gyermekkori ismerőse. Kis 
novellisztikus betét: A földszinti épület kert közepén fekszik, előtte 
kb. 10x5 m-es fürdőmedence. Az előszobából nagy szalonba érünk, 
melynek kút felőli oldala üvegezett. Az előszobában háztartási 
alkalmazott cseléd vagy szobalány annak a neve, kedves 
kollégalvette el a kalapot-kabátot. Állítólag J. a menekülttáborban 
olcsón tekintélyes forintmennyiséget vásárolt fel. Mások szerint csak 
,ügyes üzletember", s az emberek irigyek. [A filológiai álpontosság 
kedvéért: most nem látom, hogy ez a jelentésből való mondat-e vagy 
az én összefoglalásom.] 

Mégiscsak beszél az emigrációról, a veszekedő csoportokról, 45- 
ösök kontra 56-osok. Azonban még azonos elvi plattformon lévők 
között is politikai frázisokba burkolt kenyérharc folyik, nevezetesen 
azért, hogy ki bírja az amerikaiak kegyét (értsd: pénzügyi 
támogatását), s ha az USA felől olyan szelek fújnak, készséggel 
felajánlják szolgálataikat egy korábban szidalmazott csoportnak. 
Szép mondat, tiszta, akar valamit, és azt el is mondja. 

Még négy oldal D. B.-ékről (ezt a nevet is sokszor hallottam 
otthon), ahol a feleség a Szabad Európánál gyors- és gépíró, havi 
1000 DM plusz 100 DM lakásmegváltás. - Ezer kartács. Mondtam 
neki, hogy ismeretségi körömben nem igen hallgatják a SzER 
adásait, azt felelte, hogy máshonnan is ilyen értesüléseket kapnak. 
Mindent elmondani látszik, amit a tárgyról tud. 

K. lép hozzám, mutatja a dossziéját, amelyből dolgozik, érdekes. 
Viszonozni nem tudom, noha az enyim is érdekes. cCSzürke, 
szétmálló, félelmetes kelet-európai világ, hallom e pillanatban a 
rádióból.2z Mondom, olvasván ezeket a szövegeket, Shakespeare 
tényleg szürke realista. Figyelmeztet, hogy azért itt erősen 


érvényesül egy hazug nyelvi közeg, amit a zsaruk tesznek rá. A 
valóság szoftabb. Igen, igen, van ez a felstilizált, de valójában 
tényleg csupán semmitmondó kisszerűség, azonban az árulás az 
árulás. Annyit mondtuk, hogy a Kádár-korszak egy takony, amögött 
mégis ez van, ez a sok eltört gerinc, élet, sors. 

Kicsit emeltebb stílben beszélek, mint a társalgásunk alaphangja. 
Végig az arcába nézek, rögzíteni akarom a pillantását, nehogy a 
dossziéimra pillantson. Érdekes ez a félelemben gyökerező hülyeség, 
mein hülyeség. K. komolyan bólint. Még megemlítette T. G. Ash 
könyvét, mint elolvasandót, és hogy le is kéne fordíttatni. 

cCElolvastam, tényleg szép könyv. Szép angol könyv. Ash persze 
nemcsak angol, hanem Ash is, de megmutatja azt az angol 
fiatalembert, aki a hetvenes évek végén két Berlinben él, s igyekszik 
ezt a neki többszörösen idegen világot a saját koordináta- 
rendszerében elhelyezni. Ash aztán beszél spiclikkel meg Stasi- 
tisztekkel, nem maszatol, de akarni csak egy dolgot akar: megérteni. 
Ha angol volnék, nem ilyen könyvet írnék, mint ez. 

Bár erre a , ha"-ra lehetne a Weöres-verset citálni: Ha a világ rigó 
lenne, / kötényemben ő fütyülne, / éjjel-nappal szépen szólna, / ha 
a világ rigó volna. / De ha a világ rigó lenne, / be se férne 
kötényembe, / kötényem is honnan volna, / ha egész világ rigó 
volna. 

Mintha Ashnek mégis volna köténye. És akkor nyilván, a 
közhelynek megfelelően, négyszáz éve nyírja s öntözi.- 

1964. I. 17. 

6-án, 14-én, 16-án 17 és 19 óra közt a Dunakorzóban leselkedik, 
kevés eredménnyel, 12-én vasárnap fél 11 és fél 12 közt az 
Imbiszben. Vajon milyen ,óhéber dumával" jött el vasárnap 
otthonról? Az Imbisz a Körút és az Üllői út sarkán van (volt, 
utánanézni). Ott találkozott Roberto és az , én" is. Ez csoda, véletlen 
vagy tudatalatti? Eddig nem sokra becsültem a tudatalattimat. 

Feladat: Az Imbisz presszóba menjen el szerda és pénteki 
napokon, valamint vasárnap délelőtt, lehetőség szerint a társaság 
közelében foglaljon helyet. Ügyeljen arra, hogy feltünő magatartást 
ne tanusítson. Vigyen magával fordítási anyagot abból a célból, hogy 
ne tűnjön fel a társaságnak, hogy egyedül ül, és nem foglalkozik 


semmivel. [H. e. j.: Uram, irgalmazz! - Igaz, Nagypéntek van, onnét 
is eszembe juthatott. Most például apám szempontjából kifejezetten 
előnyös volna Isten létezése. Ő őszintén megbánná tettét, az Úr 
pedig megbocsátana, kis átmeneti tisztítótűz, aztán irány az ég alja, a 
mennyország. Vagy nem bánna meg semmit, vagyis lázadna Istene 
ellen, és nagy robajjal elkárhozna. Mindenképp rend volna és 
igazság. A legegyszerűbb az volna, már bocsánat, ha én volnék az 
Isten, kétséget kizáróan több legyet is üthetnénk egy csapásra.) 
Egyelőre csak megfigyelést eszközöljön. Megjegyzés: Célunk az, 
hogy , Csanádit" az , Összejárók" fn. jelzésbe kombináció útján 
bevezessük. Körmönfontolunk. 

Dél van, el kéne mennem, találkozóm van §S.-sel, de nem merem 
itt hagyni az asztalomon az irataimat, hátha K. csak úgy belenéz, 
guasi természetesen, ahogy előbb én az övébe. Azt ő nem tudhatja, 
hogy ezek ennyire az enyémek. Mit csináljak? Kivárok. 

1964. I. 31. 

Az Imbiszről jelent, jelentése megegyezik Bánhidi fn. ügynökével, 
aki már be van építve. Ügynök az Imbiszben volt 24-én 18-19-ig, 26- 
án vasárnap 10:15-1II:45 és 29-én 17-18:15-ig. Így érthető, ha 
akadozik a szolid, családi életvitel. 

12:04: K. nem mozdul, pedig lejárt a félfogadás, én se. Figyelni 
már nem tudok. Úgy csinálok, mintha olvasnék, de csak arra várok, 
hogy múljék az idő. Megalázó. Vajon hány megaláztatás után 
kezdeném K.-t megutálni, s minden bajom forrásának tekinteni? A 
fiamnak (ha-ha: apámnak) mondom, hogy a menyem is értse. 

S.-t nem régen ismerem, de erős bizalmat érzek iránta, öreg, bölcs 
barátnak — tekintem. Hirtelen elhatározással — , elmesélem" 
(elhazudom) neki, hogy van egy barátom, akinek az apjáról - 
minden előzmény nélkül! - kiderült, hogy húsz éven át jelentett az 
ávónak, illetve hát a rendőrségnek. (S. külföldön él, ezért is 
beszéltem neki könnyebben, gondolom.) Miközben a barátom 
számára erkölcsi mértékül szolgált. 

És okkal, S., okkal! - Egész belefeledkeztem a szerepembe. 
Tanulságos. Valahogy így működhetett az apám is. Az élethazugság, 
ahogy a neve mutatja, bekebelezi az életet. - Mondd, hogy van ez? 


Nem tudom, válaszolta a férfi egyszerűen, s ez olyan szépen, 
majdnem megnyugtatóan hangzott. 

Remélem, hogy vége van. [INem egészen látom, ezt mire 
mondtam. Hogy az ilyesminek? Vagy hogy a barátom apja már nem 
jelent?] 

Ugyan, minek volna vége, hisz az emberi természetről beszélünk, 
nem? 

Nem, a diktatúráról beszélünk. 

Igazad van, bólint. (Természetesen neki volt igaza.) 

[Azt írja születésnapi köszöntőjében Konrád, hogy milyen szépen 
tudok írni az apámról. Azt hiszem, ez igaz. Igaz is marad.] 

2000. május 29., hétfő 

9:06. De friss ma, E. úr (vagy írjam ki?, az volna következetes), 
köszön rám kedvesen egy munkatárs. Imbecilisen mosolygok, 
kukán, gyűröm vissza magamba a valódi mondataimat, hogy azért 
jövök korán, mert már túl akarok ezen lenni, mert már alig bírom. 
Félő, hogy még azt is mondtam volna, hogy asszonyom, ez nem egy 
leányálom. (Ebből németül Zuckerschlecken, cukornyalogatás 
szokott lenni.) Megyek egy pohár vízért, munkavíz, azt kellett volna 
mondanom, avval kiválthattam volna ezt a hülye vigyorgást, hogy 
másodlagos fÍrissesség ez, asszonyom. Esetleg, hogy egy hajcsár a 
főnököm. Mondom is, kezemben a pohár vízzel, hogy közben már 
eszembe jutottak a jó válaszok. Ebben is maradunk; nem látszik, 
hogy gutírozná az erőfeszítéseimet. - Mit húzom itt az időt?! 

Álmos vagyok, túl gyorsak a reggelek. Még ki sem nyitom a 
szemem, már szügyig árulásban. 

Figyelmetlenül nyitottam ki a dossziét, pofáncsap megint az 
íráskép. 

1964. II. 12. 

P. I. útlevélkérelmét elutasították. Kérdésemre, hogy kiutazása 
esetén foglalkozik-e a kintmaradás gondolatával, nem-mel felelt, 
mivel családja itthon maradna. Ezt Tóth komplexebben 
látja:Feltételezhető, hogy P. foglalkozik a gondolattal, ha kijutna, úgy 
kint is maradna. Ezeknek jelenthet az ember, amit akar... 

A találkozó helyén, az Alkotmány étteremben íratta vele Tóth a 
másikat, az Imbisz-beli társaságot.Feltűnt nekem, hogy bort ittak, 


holott a társaság általában csak kávét szokott fogyasztani. Feltűnt 
neki. 

Olvasván a következő jelentést, nagyokat sóhajtozok, és 
suttogom, a kurva életbe, a kurva életbe. Ahogy a csigák, járják össze 
a várost, besúgók, összekötő tisztek, húzva maguk után ezt az 
undorító nyákot. Milyen magabiztos dühvel írtam volt, hogy tán 
mégse mindenki besúgó vagy BM-tiszt, hogy voltunk kábé 
tízmillióan, akiket ez nem érint. Arra nem gondoltam, hogy az a 
,kábé" ilyen súlyos, nekem személyesen, de általában is. Tehát, 
függetlenül apámtól, nem igaz, hogy ez nem érint minket, csak 
annyi igaz, hogy kb. tízmilliónyian nem voltunk besúgók és 
béemesek. (Egyébként ez jó példa arra, hogy a nyelv gondolkozik: 
eredendően nem azt akartam írni, hogy , akiket ez nem érint", csak 
nem akartam megint a volt-ot használni. Azt hittem, lényegében 
szinonimát írok.) 

Aljas, álnok. Még majd, szokásom szerint, megnézem a 
Szinonimaszótárt. 

[Ma vagyok ötvenegy éves. Ő 1970-ben volt ennyi. Még zaftosan 
benne ebben az egészben. Mit gondolhatott magáról? Nyilván 
semmit: kerülte a témát. Mely az utcán hevert. A földön. 

Valahol olvastam: , Az a felelős, aki választ. Isten nem felelős." 
Egész nap apám portréját rajzolom: egész nap a Szinonimaszótárt 
bújom - mintha a szokásos módon dolgoznék, szavakat keresgélek, 
rakosgatok, és, ha nevetséges is vagy giccses: jól érzem magam 
köztük -, az aljas, álnok szavak rokonait gyűjtögetem. Apám egy 
arca ez a szinonimasor. Mert az igazságtalan volna, ha fölírnám: 
Esterházy Mátyás, 1919-1998, és itt jönnének a szavak, melyeket a 
magyar nyelv aljasság ügyben kitermelt magából. 

Lassan haladok, leírok egy szót, és mögéje képzelem az apámat. 
Mögéje kell képzelnem. Átkozott - apám. Istenverte - apám. Nem 
könnyű eljárás. Tehát minden szó mögé odateszem apám arcát, és 
(valamelyest) fordítva: elképzelem azt az arcot, amelyet a szavak 
kirajzolnak. Majd csinálok egy listát, hogy mely szavak azok, 
amelyeket el tudok fogadni az általam ismert édesapámra 
vonatkoztatva - - - - beszólt e pillanatban G., hogy fontos telefonom 
volna: egy számomra ismeretlen, igen ellenszenves pofát hallok 


artikulátlanul üvölteni, hogy nem megyek sehová, semmiféle 
telefonhoz, és mért nem lehet engem végre egyszer már békén 
hagyni?! Itt lihegek. Sajátos. Kapar a torkom, nem tudtam, hogy 
egyetlen egy mondattól is be lehet rekedni. Most már ezt is tudom - 
- - -, lényegében tehát a Harmonia ceelestis apjára. 

Húsvétvasárnap a testvéreimmel. Vidám  apatörténeteket 
mesélünk egymásnak, lényegében ők nekem. Hogy amikor álmában, 
egy vasárnap reggel, ráhúzták a vizes mosdókesztyűt a lábfejére, 
György és Marci, elkezdte őket üldözni. Annyi előnyünk volt, amíg 
megtalálta a szemüvegét. Skera a fürdőszobába (iszkiri, mondom én 
meg magamban), oda bezárkóztunk. Ő meg követelte, hogy azonnal 
nyissuk ki. Csak akkor, ha Papi megígéri, hogy nem bánt. Majd 
mindjárt megígérek én neked két egyformát. Akkor viszont nincs 
kinyitás. 

Úgy hallgattam, mint egy mesét. És olyan boldogan mesélték. 
Zk2 Könnyesre nevettük magunkat. Közben én, mint egy gonosz 
boszorka, ismételgettem: Nevessetek csak, nevessetek, amíg még 
lehet. De kár, hogy ezt nem lehet másképp, olyan szívesen 
eljátszanám a jóságos bátyot, aki megvédi a kistestvéreit kk minden 
rossztól. 

Valaki azt mondta, hogy valaki, egy moral insanity, megtudta, 
hogy valaki róla talált valamit a Történeti Hivatalban, mert onnét 
valaki ezt neki, a moral insanitynek elfecsegte. Megint a rémület, 
hogy esetleg hamarabb kiszivárogna valami apámról, mint én kész 
volnék. De ha megfeszülök se tudok többet dolgozni. Elképzelem, 
hogy írna ez a moral insanity apámról. Jaj, ne. Legszívesebben 
megkérném azt a valakit, aki talált valamit, hogy ne ingerelje stb. De 
ez helytelen volna. Lesz, ami lesz, mert annak kell lennie. 

Van ez a magyar (meg kelet-európai) történelemszemlélet, az 
önsajnálat évszázados dallama (és érzete!), hogy Mátyás királytól 
kezdve megy lefelé minden, konyul a história, és hogy mi, magyarok 
áldozatok vagyunk. Ez a mai napig kitart. Ebből a szempontból 
fontos az ún. aljas édesapám. Egzisztencia-bizonyíték arra nézve, 
hogy nem csak áldozatok vagyunk. Az árulókat is mi termeljük. 
Apám része a mi-nek, ezért szerencsés, hogy kész a Harmonia 


ceelestis, mert az épp ezt bizonyítja, így is tekintette mindenki. Egy 
közülünk, aki hordja a szenvedéseinket. 

Egy kritikából: ,,...:édesapámcx az áldozat pozíciójába kerül. 
Márpedig az áldozati szerep akarva-akaratlanul behatárolja az írói 
mozgásteret." Akkor most lehet mondani: apámnak sikerült 
hihetetlenül kitágítani írói mozgásteremet. Köszönöm szépen, apám. 
(Egyébiránt tényleg.) Szerintem én nem tekintem az apát a HC-ben 
áldozatnak, de sok olvasó valóban szívesen vette így. Ezért is 
szerette a könyvet. Erre a szeretetre építve lehet rámutatni: nem 
áldozat vagyunk. 

Forgách Andrásnál olvasom, idevág: , Apokrif: Az arcát senki 
sem kerülheti el. Azt a bizonyosatamit jobb lett volna meg sem 
látnia." 

Vacsora L. Gy.-vel. Tetszik nekem apád. Az apád fényképe. Egy 
finom, elegáns úr, ugye. Egy tiszta lélek! Várakozón figyel. Már 
bólintottam hazugul hasonló helyzetben, de L.-t olyan közel érzem 
most magamhoz, hogy nem tudok mozdulni, csak nézek a szemébe. 
Vagy tévednék?, kérdi majdnem kajánkodva, úgy mosolyog a 
szeme, ahogy a Papié szokott volt. Mint aki úgyis tudja a választ. 
Majdnem megerősítem, nem, nem tévedsz. De moccanatlanul nézem 
tovább az arcát, s azt látom, hogy sírni kezdek. Magamra borítom a 
szalvétát, és nevetek magamon. Tényleg egyszerre sírok és nevetek, 
miközben L. bocsánatot kér. Közel vagyunk egymáshoz.ö 

Azt mondja a barátom: Úgyse dolgozol most. De. Kell. Hát te 
hülye vagy. De, kell, sajnos. 

Ez úgy érthető, mintha csupán munkamániás volnék, pedig ennél 
gigantikusabb és univerzálisabb , sajnos" nem létezik. Édesapám: 
sajnos. Fontos mondat az Esterházy család életéből. 

Minden igazi műalkotás titkot rejt magában, mondják. Csak nem 
ez volt a HC titka? Ugye nem?] 

2H. e. j., ahogy Gizella eleinte nem volt hajlandó leírni az orális 
közösülésre vonatkozó szót, kipontozta. Ne pontozgasson itt nekem, 
angyalom, aminek meg kell lenni, annak meg kell lenni, 
vigyorogtam. Később egyszer, a Harmonia ájult végmunkáinál, 
jókedvűen felhívtam, hogy van egy jó hírem, kihúztam, édesem, egy 


leszopást. Telefon így még nem hallgatott. Ah, legyintettem, hát 
magának már semmi se jó! 

Nemsokára viszem neki az első két füzetet gépelni. Ő lesz az első 
Gittán kívül, aki tudni fogja. Vissza fogja Maga még sírni azokat a 
leszopásokat, az emberi ösztön ezen szép, tiszta, fölemelő, szerethető 
ünnepeit! 

Mit fogok neki mondani? Mert hát föl kell készítenem. Muszáj 
leszek fontoskodni! Figyeljen ide. Hadd fogjam meg a kezét. Valami 
rettenetest kell magára bíznom. Most még visszaléphet. Erre 
jóságosan nevetni kezd, kicsit fölényesen, mintha a mamám volna, 
oh, ezek a kölykök, soha nem javulnak meg, mind azt hiszi, 
körülötte forog a világ, így fog nevetni. Itt kéne mondani talán, hogy 
majd még visszasírja. 

Erre elkomorulna, nem szólna semmit, de nem volna mérges. 
Sokat megenged nekem. Pontosabban mindent. De aztán a 
mindenről véleményt mond. Maga ugye olvasta a Harmonia ceelestis 
című korszakalkotó művemet? Nevetve bólint. És ott van az a férfi, 
emlékszik rá, nézzen a szemembe, tudja, kiről beszélek... na..., és 
akkor kimondom. Ő meg hallgatna, szegény. Szerintem ezt elsőre 
nem is lehet elhinni. Majd kiderül. 

Fogom a kezét. 

[Álmomban azt magyarázom apámnak, miközben ő kezemre 
teszi azt a nagy, súlyos apakezét, hogy az a jó, ha megírom ezt a 
históriát, ezt a szót használom, históriát, úgy mondom, mint egy 
gyereknek a doktor bácsi, ne féljen, nem fog fájni, ez a legjobb 
megoldás. Mint valami betegségről beszélek a , dologról", amiről 
senki nem tehet, és ő a szenvedő alanya. Hogy a kezét az enyémre 
tette, az olyan erős, jó érzés, hogy föl is ébredek. 

Nyolc óra van, gyorsan leírom (leírtam). Próbálok válaszolni arra 
a kérdésre, hogy milyen érzés vagy kedv vagy hangulat maradt 
bennem az álom után, de a jónak csak az emléke van meg, mostanra 
csak a fázás maradt, fázom. 

Nézem nagyapám híres, jeges pillantását, amelytől, nemde, kővé 
váltak az emberek, ha rájuk nézett. És elgondolom a nagymamát, aki 
az egész világot szerette, részvéttel viseltetett minden teremtett lény 
iránt, de a személyes érzelmekről nem sokat tartott (és tudott). 


Kérdésünk: ki szerette a papámat? Honnét kapott melegséget? 
Sehonnét. (A sorozatgyilkos, kinek nehéz gyerekkora volt.) 

Egy a regényre vonatkozó olvasói levélből: , És köszönöm, hogy 
elmondtad: mi mindent kibír az ember." - Nem, annyit mégsem bír 
ki. 

O.-val hosszan az édesapjáról. Hogy alkoholista és egy egoista 
barom. És hogy ő semmit nem érez iránta, csak gyűlöletet. Iedten 
hallgatom. De mégis, talán valami személytelen hálát legalább, hisz 
, érdemei, bárhogyis, elévülhetetlenek". Nem, mondja szenvtelenül, 
inkább tárgyszerűen, mint hidegen, legfeljebb nem lennék. Épp egy 
kukoricatábla mellett mentünk el. 

Megengedtem neki, nem tud magyarul, hogy belenézzen a 
füzetembe. Azt olvassa (mulatságos német kiejtéssel): Csanádi 
részére megszerezzük a szükséges jegyeket. Szörnyűséges mondat, 
hallom mondani magamat, nevetségesen fennhéjázva, akár egy 
gyerek. Játszom a tűzzel. De valahogy megnyugtat. A nap folyamán 
többször zavartan és számonkérőn megkérdi, miről szól majd a 
könyv, mert ez a féltudás most őt nagyon nyomasztja. Helyes - ezt 
nem mondom, hanem komolyan bocsánatot kérek, tekintse 
nagyszájúskodásnak. O. komoly, őszinte ember (nő). 

W. apja, amikor hatvanéves lett, azt mondta a fiának, úgy mintha 
a nyári utazási tervekről beszélne: Úgy, most pedig csinálok egy 
másik gyereket, te nem érsz semmit. Amikor a nagykamasz W. 
hosszú hajjal stb. várt rá az orvosi várószobában, s az apja meglátta, 
magázva hívta be a rendelőbe, guasi letagadva az ott ülők előtt. Be 
lehetett volna tenni a jelenetet a HC-be. 

M. N. meséli, hogy az apja koponyájával Sztálingrád alatt 
fociztak. Ez is kimaradt a könyvből. Vagy ajándékozzuk Günther 
Grassnak? 

V. is mesélt egy apatörténetet, az is belefért volna. 

Édesapámat furtonfurt követték. Rá voltak állva. Menjünk, 
mondotta egy reggel a legidősebb fiának, látogassuk meg X.-et. X. 
afféle fontolva haladó lélek volt, afféle kelet-európai gyáva, vagyis 
volt oka a gyávaságának, de az lehetett volna nagyobb is. Mikor 
megérkeztünk, apám tüstént figyelmeztette őt, hogy követtek 
minket. 


Csak hogy tudjad. 

Feri bátyám, ha Isten velünk, ki ellenünk?! 

Apám ragyogva felkurjant: Hát mindenki! Mindenki! 

Kolozsváron lelkes fiatal (és olykor kevésbé fiatal) emberek 
huszonhat óra alatt , váltott lovakkal" felolvasták az egész Harmonia 
ceelestist. Nem , event" volt, hanem szép, komoly olvasás. És: apám 
a csúcsra ért, ez, ha nem is életének, de létének csúcspontja. Most 
gondolnak a legtöbben a legszebben rá. Jó érzés. 

Egy kritika fölveti, mért láttatom az apát (a továbbiakban: 
apámat) 1956 után annyira elveszettnek (akit kitúrtak az életéből, 
egy született valaki, aki senki lett stb.). Hiszen az ember nem 
grófnak születik, hanem mint ember, s az élet önérték stb. 

Nem lehetséges, hogy ha az élet ekkorát fordul, akkor... szóval, 
hogy apám megfeledkezett az élet önértékéről, és így nem tudott mit 
szembeszegezni a magányával? Vagyis hogy az embert az 
,emberiség" tartaná vissza a szörnyűségektől? Igaz volna, hogy az 
ember egyedül szörnyeteg? , Nem, Péterke, az ember jó." Szóval az 
volna igaz, hogy a csillagos ég fölöttem, az erkölcsi törvény 
megköröttem? 

Reprezentál-e valamit apám bukása? 

Azt írja B., hogy milyen figyelmesen üzent neki apám annak 
idején. Hát persze. Mindenfélét csinált , közben", csak belül el volt 
rohadva. A regény ennek az ellenkezőjét állítja. Volt, aki javasolta, 
ne regénynek mondjam, hanem krónikának. 

Akkor tehát mégis regény... Bár itt most bevallom, hogy mindezt 
már nem tudom követni. Eppen ezt a fiktív-nem-tiktív libikókát, a 
könyv egyik leghangsúlyosabb jellegzetességét. Mintha apám 
árulása elbutított volna. Ülök a májusi napon, enyhén fú a szél, 
ténylegesen ringat a fény, mellettem hangoskodva söröznek, én meg 
csöndben, elegánsan: buta vagyok. 

Nem úgy kéne-e eljárnom, mint P. bácsi, aki miután megtudta, 
hogy egyik tüzértársuk spicli volt: hallgatott? Eltemetni magamban. 
Hallgatnék, finoman senyvednék, és tűnődnék a világ természetéről. 
Földolgozhatatlan, mondja P. bácsi gesztusa. Nem gyáva, védi a 
közösséget. Fel kell dolgozni, mondom én. Nem vagyok bátor, 
védem a közösséget. 


De hát majd a szokásos differenciálatlanság lesz: hörgés vagy 
zokogás. 

B.: A könyvből nem derül ki, hogy apád hitt-e Istenben. Valóban. 
És nem is tudnék rá válaszolni. Inkább nem. A vége felé? De ez 
lényeges kérdés volna. Egy hívő embert talán mégse penderíthetne 
ki a történelem az életéből. 

Egy kritikából: , Szerzőnk nem engedheti meg magának, ráadásul 
éppen az apai példa nyomán, legalábbis nyugodt lélekkel, hogy ne 
legyen etikus." A körülményekhez képest nyugodt a lelkem. 
Nyugodt és nehéz. Tényleg addig csácsogtam, amíg eléggé 
megnöveltem a káoszt. 

Összegyűjtöttem a szavakat: 

aljas apám, becstelen apám, nemtelen apám, alávaló apám - 
galád, gaz, hitvány - silány, csapnivaló, rongy, szemét, lepra, 
szarházi (gyöngécske vicc a nyelv részéről), utolsó, közönséges, 
mócsing, mócsing apám, tetű apám - csenevész, satnya, nyamvadt, 
beteges - göthös, nyavalyás, patológiás, perverz, rendellenes (milyen 
rend ellen éltél?) - természetellenes, abnormális, szabálytalan, 
visszás, paradox, ferde 

- rendkívüli, szokatlan, különleges, extra, elsőrangú, példátlan, 
kivételes, kiemelkedő, előkelő (csak kezdik magukat összeszedni a 
szavak, hogy végre ráismerhessek az én szegény, jó apámra) - 
rendhagyó apám, szokatlan apám, idegen apám, furcsa apám, 
fantasztikus apám, mesés apám, ezt megismétlem: mesés apám, 
irreális apám (a reálisan létező irreális apám) - képzeletbeli, 
valószerűtlen, ábrándos, megvalósíthatatlan (igen, igen, de aztán 
mégis meg lett valósítva!;h. e. j.: Istenem, de lebaszna, ha élne!) 

- életképtelen (lám, a nyelv azonnal reagál, pedig csak másolom 
sorba a szótárból), halvaszületett, lehetetlen - kitalált, fiktív (mindig 
mondogatom az interjúkban, de hasztalan), mondvacsinált, koholt, 
ráfogott, kieszelt apám, kifundált apám, költött apám, valótlan apám 
- alaptalan, megokolatlan, apám  megokolatlan, indokolatlan, 
oktalan, légből kapott (,édesapám, én Önt úgy légből kapnám"), 
megalapozatlan, a levegőben lóg 

- hazug (ez tuti) - képmutató, farizeus, szemforgató, álszent, 
kegyeskedő, szentes, kenetes, ájtatos (amikor 70-ben kijött a 


kórházból, akkor volt egy pár hónapos szentes, kenetes, ájtatos 
korszaka, mindennap reggel templomba ment és mindennap 
áldozott; és sose gyónt, ezt felháborítónak találtam Ccmég mindig 
nem beszéltem az akkori kezelőorvosával, TI.-vel, gyáván tolom 
magam elől, de már sokáig nem lehet: ) 

- igaztalan (Mit is jelent ez? Igaztalan apám: hogy nincs igaza, 
igazsága? A szótár szerint az igaztalan az irodalmias kifejezése az 
igazságtalannak - - - - ezer kartács!, mostk, pedig csak azj. e., hogy 
milyen gyerekesen jól elvagyok itt a szavak meg szótárak közt, és 
hogy ez milyen röhejesen romantikus és szentimentális elgondolás, 
mintha visszahúzódhatnék a szerszámaim közé, azonban a 
, gyerekes" szótól megnyíltak a könnycsatornáim, mert azj. e., hogy 
egy jó gyerek megvédi Ck2 az apját minden bajtólkkk; mehettem a 
fürdőszobába megmosni a pacsmagos pofám Sstilárisan már túl sok 
a sírás, nem kéne: - - - -, az igazságtalan az az igazság ellen vétő, 
nem igazságos. És mi az igazság? Azt mondja a tudós könyv, hogy 
az igazság: valaminek az igaz volta, aztán a valóságnak megfelelő 
tényállás, vagy valamely közösségben kialakult erkölcsi eszmény, 
követelmény, valamint elavult, népies értelemben: igazolvány. Elég. 
Apám tehát igaz, amennyiben a valóságot híven tükrözi, 
amennyiben ő a valóságnak megfelelő tényállás, és annyiban 
igaztalan: stb.) 

- álapám, látszatapám, műapám, pszeudoapám (a nyelv 
készséges, igyekszik csökkenteni a bajt, mintha volna egy igazi, 
tiszta, jó és valós világ igazi, tiszta, jó és valódi apákkal), hamis 
apám, fals apám, hamisított apám, talmi, utánzott, apokrif 

- apokrif apám 

- csalárd, huncut (a hundsfutból jön, kutyapicsa, finom rájátszás a 
Búcsúszimfónia  darabomra), ravasz, kétszínű,  alakoskodó, 
köpönyegforgató, kétkulacsos (régebben azt hittük, százkulacsos, 
vagyis, hogy csak iszik), csalóka, megtévesztő, csali, illuzórikus, 
csalfa, csapodár, csélcsap, kikapós, hűtlen (bólogatok, tanúja nagy 
időknek), megbízhatatlan, állhatatlan, komolytalan, kelekótya, 
szavajátszó, imbolygó, tántorgó (mintha a nyelv figyelte volna az 
öreget, ahogy jön haza; szegényke, még a nyelv is rá volt állítva - ezt 


most eltévesztettem, nem szegényke, hisz általában ő volt másokra 
állítva), cseppfolyós, felelőtlen 

- lelkiismeretlen, gátlástalan, tisztességtelen - gondatlan, trehány, 
hanyag - slendrián, nemtörődöm, könnyed, lezser, flott - légies, 
éteri, lenge, hajlékony, könnyű, fesztelen, elfogulatlan, felszabadult, 
kötetlen, intim 

- titkos apám 

- diszkrét, őszinte, igazszóló, egyenes, nyíltszívű, igaz (ennél jobb 
apát ki kívánhatna?!, érdekesen hullámzik a nyelv; egyébként a 
,hanyag"-nál ágaztunk el erre, nomen est omen), nyílt, leplezetlen 
(le van leplezve), meztelen, nyers, főtlen (nyers apám elmegy, de 
főtlen apám?, a főtt még inkább, főtt a saját levében) - könnyelmű, 
meggondolatlan, léha, bohém 

- üres (bejött) 

- heves, forrófejű, vigyázatlan, figyelmetlen, vakmerő, kalandos 
(kalandvágyból?, de hát milyen kaland volna ez?), merész, 
kockázatos, hazárd, nyaktörő, életveszélyes - bátor (Most egy szar, 
gyáva alaknak tartom, de régen? Nyugodt pali volt, nem szerette a 
hőbörgést, engem olykor annak tartott, de következetes lévén, nem 
félt levonni a következtetéseket, igen, azt gondolom, hogy azt 
gondoltam, ha az élet úgy hozza, férfiasan, bátran viselkedne.), 
hajthatatlan - elkeseredett - elvakult, rövidlátó, vaksi (a vége felé 
olykor levette a szemüvegét, a szemügét, ahogy gyerekkorunkban 
mondtuk, és mint lassan én is, meg annak idején Pogány tanár úr, 
közvetlen közelről silabizálta az olvasandó papírt; ilyenkor 
megváltozott az arca, a szeme is ismeretlennek tetszett, amiről 
szerintem írtam a Harmoniában, de már nem nézek utána) 

- rendületlen (megállapíthatjuk: apám nem volt híve 
rendületlenül hazájának; elárulta - de nehéz ezt leírni, különösen, ha 
azokra gondolok, akik mostanában avval a szűk, pártos agyukkal, és 
akkor még barátságos voltam, üptre hazaárulóznak, olykor 
éppenséggel engem is), változatlan, stabil, hűséges apám, 
ragaszkodó apám, lojális apám 

- rendíthetetlen apám, megingathatatlan, törhetetlen apám 
(megtörték, ezek az aljas szemetek megtörték, és így 
megkaparintották; az övék lett - az enyém is, mindörökké, de az 


övék lett), sziklaszilárd, acélos, kemény, megdönthetetlen, 
megdönthetetlen apám 

- makacs, konok, nyakas (kálvinista, azt azért nem, csupán spicli! 
- tréfa, drsága protestáns testvéreim!) - merev, rideg, dogmatikus, 
szigorú, drákói, erélyes, kemény kezű - komoly, jelentős, értékes 
apám, sokat érő apám (de könnyen írom ezeket, csak úgy száguld a 
tollam, akárha jó Zöldfikár hátán), becses apám, megbecsülhetetlen 
apám, megfizethetetlen apám (a francba!l, ez így ebben a formában 
tán mégsem látszik igaznak lenni cMa úgy kezdődött a napom, 
hogy a reggeli teánál azt hallom a tévéből: Gyárfás úr kérem, engem 
Bácsi Sándornak hívnak és nem spiclinek. Hogy testem könnyezésre 
vonatkozó reflexei ma miként működnek, tőlem most nem fogják 
megtudni. Ez a Bácsi egy ún. elzüllött focista, aki nem mondta el a 
rendőrségen, honnan kapta az , anyagot". Látszott, sok mindenen 
átment, valaki, aki vállalja az életét; egy valaki, ez is látszott.) 

- zord, mostoha, mord (volt benne némi zordság, általános 
ingerültség az emberi hülyeséggel szemben) 

- szilaj (erre gondoltunk olykor, hogy van egy titkos, szilaj élete, 
mindenesetre az látszott, hozzátartozott a férfias nagyságához, hogy 
szilajképes) 

- vad, indulatos, rabiátus, dühös, dühöngő, felháborodott, 
haragos, ingerült, ideges, nervózus (az emberiség mellett mi, a fiai is 
hatékony ingerforrás voltunk) 

- (vissza a meséshez) álomszerű édesapám, csodálatos édesapám, 
bámulatos, tüneményes, fenomenális, káprázatos, hihetetlen (nem is 
hiszem), meglepő (lehet mondani; engem mindenesetre meglepett), 
kiváló, gyönyörű, tündérszép, felejthetetlen, emlékezetes (ezt 
megígérhetem, apám, örökké emlékezni fogok rád, ahogy mondani 
szokás: megtartalak jó emlékezetemben) 

- nyomorult, gyalázatos, bitang (na végre, visszatértünk a rendes 
kerékvágásba), gazdátlan, álnok, elvetemült, istentől elrugaszkodott 
(Vajon apám mint rossz, Istenre tartozik? Vagy kire, kinek az 
asztala? A-tól m-ig hol kell jelentkezni? Gondviselő Atyám, hogyan 
viselted — gondját  atyámnak?), — megrögzött, megátalkodott, 
javíthatatlan, menthetetlen, menthetetlen apám 


- erkölcstelen apám, tisztátalan apám, korrupt apám, 
megvásárolható apám (guanta  costa?!, megvesztegethető  - 
jellemtelen, elvtelen, gerinctelen (alakul), szolgalelkű (ez talán a 
legváratlanabb és legkeserűbb fölfedezés), megalkuvó, állhatatlan - 
alantas, alpári, vulgáris, útszéli, faragatlan, bunkó (tiltakozom, az 
tényleg nem volt!), durva, otromba, kíméletlen, könyörtelen, 
irgalmatlan, brutális, állati, bestiális, istentelen, szörnyű 

- szörnyű apám 

- borzasztó, iszonyatos, ijesztő - rémisztő, fenyegető, dermesztő - 
aggasztó, baljóslatú, aggályos - megdöbbentő, mellbevágó, megrázó 
- megrendítő, drámai, megvető 

- gyilkos (túlzás...), halálos, pusztító, megsemmisítő  - 
meghökkentő, kísérteties, elképesztő, szédületes, hihetetlen 
(ismétlődünk, így hagyom; nem lehet véletlen), hallatlan, példátlan, 
egyszeri, kimondhatatlan, leírhatatlan (apám, a leírhatatlan: jókor 
tetszik mondani!;h. e. j.: letagadni, kussolni, hátha megússzuk - de 
nem merek gyáva lenni!) - lehetetlen, megoldhatatlan, reménytelen 

- kilátástalan, sötét, kétségbeejtő, javíthatatlan, megrögzött, 
megátalkodott, gyógyíthatatlan apám - szomorú apám, fájdalmas 
apám, szenvedő apám, gyötrődő, kínlódó szegény apám (a 
szenvedés szenvedés maradt, de megváltozott a jelentése, Júdás is 
szenvedett), kínos, gyötrelmes, keserű, szívfájdító, szívettépő (az én 
szívemet tépi, de az én szívem nem reprezentatív, az elárultak szíve 
számít, annak a keserűsége, fájdalma, megvetése, gyűlölete, 
szánalma és megbocsátása, az számít; nemcsak a spiclinek van 
gyereke, hanem azoknak is, akiket felnyomott) 

- sivár apám, vigasztalan apám, rideg, kietlen apám (nem), 
nyomorúságos, kopár, puszta - rossz - vacak, szedett-vedett, 
nyavalyás (egy nyavalyás férfi! - erről csak igen lassan, nagy 
kerülőkkel vagyok képes apámra gondolni) - orrfacsaró, penetráns, 
büdös, dögletes, cudar, beste, förtelmes, átkozott apám, istenverte 
apám, kárhozott apám - szégyenletes apám, arcpirító, dicstelen, 
csúfos, lealázó, lealacsonyító, borzasztó - romlott 

- rothadt apám (a rothadt apámok, kikre egész társadalmak 
boltozódnak) 


- züllött, lump, zilált, kusza, zavaros, tisztázatlan, homályos, 
zűrös, gomolygó, zagyva, badar - feslett, rosszféle, szabados, 
kicsapongó, laza, parázna, posványos, posványos apám - rozoga, 
rozzant, gyenge (anyám szava) - hibás, bűnös (bűnös), gyarló, 
vétkes, leveles (táj) - esendő, tökéletlen, silány, ócska, tréfli, gyenge - 
nyomorék, kripli, kacska, torz, visszataszító, ellenszenves, 
gyomorkeverő, kellemetlen, visszatetsző 

- selejtes, elrontott - helytelen, téves, ferde, srég, célszerűtlen, 
kényelmetlen, haszontalan - semmirekellő, senki, semmi (ezt már 
megírtam pontosabban is), cenk, csoze, gazember, zsivány, 
gonosztevő, briganti, lator, akasztófáravaló - szélhámos, csaló, 
szemfényvesztő - jöttment, elbitangolt, sehonnai, senkiházi, 
kutyaházi (akkor innét a név?, mégse az esthajnalból?) - hazátlan, 
földönfutó, bujdosó 

- desperált, csüggedt, kiábrándult, megtört (volt itt már 
törhetetlen is), töredelmes, bűnbánó - levert, búval bélelt, spleenes, 


szárnyaszegett - deklasszált (hm), levitézlett (a levitézlett úri 
osztály), tönkrement, elszegényedett 
- képtelen, abszurd, elviselhetetlen, tűrhetetlen - utálatos, 


undorító, gennyes, gusztustalan, gyűlöletes (gyűlöletes apám, ki 
tudom mondani, csak érzelmileg nem tudom követni, aminek 
köztünk szólva nagyon örülök; meg voltam ijedve, hogy amikor 
látnom kellett, milyen gyűlöletes, amit tesz, akkor meg is gyűlölöm) 
- kísérteties 

- embertelen (az ember embertelen, apám), lelketlen, szívtelen, 
ádáz, bősz, megveszekedett, elkeseredett - fanatikus, megszállott, 
vakbuzgó - féktelen, zabolátlan, gátlástalan, nekivadult, vérengző, 
vérszomjas 

- menthetetlen 

- kétségbeesett, keserű, cinikus, epés, rosszmájú, kaján, 
csúfondáros, kárörvendő - rosszindulatú, rosszlelkű, rosszhiszemű - 
komisz, ellenséges, gonosz, sötétlelkű - ördögi, sátáni, démoni 
(ennyi nincs egy II[/III-asban...) - vérfagyasztó, rettentő, őrült, korcs 
- megengedhetetlen 

- kegyetlen - engesztelhetetlen, csökönyös, szívós - rámenős, 
tolakodós, ragadós (a szolgalelkűség mellett ez a másik kis nagy 


fölfedezés), lerázhatatlan - szemtelen, pofátlan, pimasz, nyegle, 
prepotens, gőgös (az okosság gőgjéből volt benne, de nem sok, 
inkább türelmetlenség; a jelentésekből viszont lassan az látszik, hogy 
a besúgó megveti azt, akit besúg - ez micsoda gőg!), felfuvalkodott, 
büszke, öntelt, nagyképű,  magahitt, elbizakodott (azj.  e., 
elbizakodottan, hogy örökké itt kéne kerengenem a szinonimák közt, 
s nem visszamenni azok közé a gyalázatos papírok közé) 

- rátarti, kackiás, önérzetes, hetyke, fölényes, vállveregető - hiú, 
csúnya, ronda (délceg és ronda, milyen közel egymáshoz!), mocskos, 
rohadt, ganéj. 

Véletlenül futott ki ilyen példásan: mocskos apám, rohadt apám, 
ganéj apám. A rohadt volt már, telítődött a tér. A geci az kimaradt. 
Geci. cCEhhez hadd ne írjam oda, hogy apám. Nem kivagyiságból 
írnám oda, hanem kötelességből, de nem szeretném. ..: 

Akkor most térjünk vissza a Történeti Hivatal olvasótermébe.] 

2000. május 29., hétfő 

[Ahoválj e pillanatban lép be a H. házaspár. A szokásos rémület 
egyre rutinosabb kezelése. Nem találtunk magunkról semmi 
érdekeset!, kiáltja szinte a férfi. Mondom, olyan nincs, hogy semmi; a 
szokásos fontoskodás. Milyen jó, nevet H., akár egy ártatlan gyerek, 
hogy ma már ilyen nincs, az ember élhet boldogan. 

Akkor éljél boldogan!, bocsátom útjára. 

1964. III. 3. 

[Erre a jelentésre kezdtem gyűjtögetni az aljas rokonértelmű 
szavait.] Feladatom volt, hogy J. T. nevű egyénnel kapcsolatba 
kerüljek. A megbeszélés értelmében február 28-án du. 3h- kor 
megjelentem a Közlekedésrendészeti Osztályon, ahová nevezett is 
meg volt idézve. Várakozás közben szóba elegyedtünk. Kérdeztem 
tőle. hogy az én idézésemen szereplő ajtó hol van, amit 
megmutatott. , Jogosítvány?", kérdezte, igenlő feleletemre kérdés 
nélkül elmondta, hogy neki 1958-ban vették el a jogosítványát (...). 
Én azt mondtam, hogy az enyémet még kitelepítéskor vették el, mire 
azt mondta, hogy ugyanabban a cipőben járunk. Helyeseltem, majd 
szinte egyszerre bemutatkoztunk egymásnak. Közben behívtak, 
kijőve megbeszélés szerint azt mondtam neki, hogy a régi kérelmek 


felülvizsgálata miatt hivattak be, mire azt mondta, hogy most már 
érti a dolgot. Beszélgetés közben tegezésre fordítottam a 
megszólítást, amit ő egyből átvett. 

Tartok magamban egy kis szünetet, egy kis csendességet. Ne 
higgy senkinek harminc fölött! Itt most akkor: Ne higgy senkinek, 
aki Esterházy! A kitelepítéssel már sínen volt, de amikor megmondta 
a nevét, az olyan, mintha kitüntetésben részesítette volna azt az 
embert, hisz mi voltunk aztán az ellenségek ellensége. Ennél jobban 
már nem lehetett a nép ellenségének lenni, mint ahogy mi. Ennél 
jobban levitézleni. Mert ami nem mi voltunk, az is mi voltunk. 
Micsoda alja dolog így visszaélni - tulajdonképpen a saját 
szenvedéstörténetünkkel. [De nehezemre esik ezeket leírni. 
Engedem el a privilégiumaimat. Nehéz.] 

Nekem ő , ismerősnek tűnt", nem szokott-e az Üllői úti Imbiszben 
megfordulni. Azt felelte, hogy gyakran, mivel abban a házban lakik. 
Vasárnaponként nagyobb társaság szokott összejönni, tréfásnak 
szánt kérdésemre, hogy a , társadalom szemetje" találkozik-e, 
nevetve felelte, hogy nem egészen.Megbeszélnek egy találkozót az 
Imbiszben, így is történik (III. I., fél 11), J. I. otthagyva társaságát 
átül ügynökhöz. Kezd tehát beépülni. A regényben a család 
szenvedése mintegy önmagáért van, a teremtés részeként, nem az 
önsajnálat fundamentuma, nem bizonyíték és nem kiváltság. 

Itt viszont: Amennyiben a társaság érdeklődne személye iránt, 
akkor a múltjával kapcsolatban mondja el a dolgokat, a kitelepítést 
is. Tessék! A szenvedés mint ávóscsali. Ügyeljen arra, hogy a 
társaság tagjai iránt feltűnően ne érdeklődjön. 

Alig van erőm ehhez. Pedig mennyivel könnyebb ez (talán), 
mintha rólam volna szó. Mégiscsak olyan, mint más faszával verni a 
csalánt. Csak hát az apánk fasza majdnem olyan, mint a miénk. Vagy 
épp ellenkezőleg, s akkor így közel. Mágikus darab, ahogy a 
Mennyei Harmóniában írva van (Donald Barthelme nyomán). 

1964. III. 10., III. 17., III. 24. 

Megy a verkli. Imbisz. Vasárnap már odasompolyog fél tízre (Va- 
ha-sárnap délelőtt?! De hiszen nekem akkor meccsem van 
Csillaghegyen! Azon ott kellett volna lennie. Ott is volt ckz, 
esküszöm.), azzal a megfontolással, hogy ha J. I. a társaság többi 


tagja előtt ott van, az asztalához ülök... Ámazonban a ravasz terv 
dugába dőlt, J. utolsónak érkezik, barátságosan üdvözli ügynököt, 
de csak akkor jön át, amikor az szedelődzködni kezd. Néhány szót 
váltanak, J. ezután ,megyek vissza, mert kihül a feketém" 
megjegyzéssel elköszönt, anélkül, hogy áthívott volna. Ezután 
természetesen én is eltávoztam. Természetesen. Naturgemat, ahogy 
Bernhard mondja. 

Tóth elvtárs! Hogy tovább menjünk, további kombinációra van 
szükség. Gondolkozzatok ezen, és egy hét múlva beszéljük meg. 

Fölpillantva látom, hogy a kedves történésznő kezében egy 
Harmonia van, dedikálásveszély, körbenézek az asztalomon, úgy 
hajtom a dossziét, hogy ne látszódjék kézírás. Föltételezem, hogy be 
van avatva, ezért azt írom neki: , köszönettel, földi Harmoniákkal", 
de lehet, hogy mégse, mert azt kérdi (de most már késő, a fene vigye 
el!), hogy ebből is könyv lesz-e. Mindenből, mondom kópésan, aztán 
hősies hangütéssel: Nincsen más választásom. - De nagy marha aki 
vagyok. 

Tovább. Dolgozik-e N. E. az OFFI-nál? Igen. Fentieket úgy 
tudtam meg, hogy megkérdeztem, nem azonos-e az itt dolgozó N. E. 
egy hasonló nevű idős ismerősömmel (verseghi N. E. volt 
követtel) .Ideális tégla, csak bemutatkozik, és máris mindenki 
kinyílik előtte, a név bizalmat kelt, varázsereje van, Szezám, tárulj! 
És tárul. 

I. szerint P. I. , link". Tartani a kapcsolatot. Két ízben hiába az 
Imbiszben. Rokona-e X. Y.-nak. 

20-án megint potyára, de 22-én J. T. átül hozzá, ügynök 
provokálja. Példaként az emberek hiszékenységére említettem, hogy 
Erdélynek Magyarországhoz való csatolásáról is szállingóznak 
hírek]. erre azt mondja, hogy ismerete van egy erdélyi szeparatista 
mozgalomról. Ügynök még próbálkozik közös meccsre járással, de 
J.-t nem érdekli a futball. 

Még Erdélyt is benyálazta! Aztán a kilencvenes években milyen 
sokat segített! Könyveket meg ruhákat gyűjtött, engem is mindig 
nyúzott, adtam is. Csoórit is Erdély miatt becsülte. (Rémes, ez most 
olyan, mintha inszinuálnám őt...) Ebben a könyvben már nincs 
húzása (csupán titokzatossága), de képzeljük egy pillanatra vissza a 


HC apáját: milyen nagy jelentőségű jelenet volt az, amikor 
megmutattam neki Csoóri botrányos Hitel-beli cikkét, és ő elsőre 
éppen a becsülés miatt ingerülten értetlenkedett, hogy mit 
, hepciáskodom" stb. Á, mindegy már. Szóval mondtam neki, nézze 
meg, aztán beszéljen. És másnap hozta a kipreparált cikket, oldalt 
megjelölve a tarthatatlan mondatokat, állításokat. Nekem nagy 
apaélmény volt, életemben akkor láttam először valakit, aki 
alapvető, érzelmi és lényegében politikai véleményét a ráció hatására 
megváltoztatta. Hogy valaki belát valamit, és ebből levonja a 
következtetéseit. CAzóta is alig látni ilyet. Az emberek, ha nem 
akarják, képesek nem tudomásul venni a valóságot. Azt kell 
mondjam, a Kádár-korszak cinizmusa nem követelt meg ennyi 
riszálást. Itt most őszintén kell magunkat becsapni - amennyiben ez 
a cél.: 

Véget ért a második dosszié. Zárólap 1965. augusztus 9-ről, és egy 
Feljegyzés 1977. július  26-ról, Gaál Dezső r. alezredes, 
alosztályvezető tollából.  Összefoglalja . hogy ügynök eddig 
mimindent csinált.K. M. gróf és P. J. hálózati ellenőrzése, Sz. Á. és a 
köréje csoportosulók (...). Eredményes munkát végzett. Ausztriába 
utazása előtt eligazította az Elhárítás. Összejárók fn. jelzés ügyben 
(... Jeredményes munka  (Imbisz). Társalgók fn. jelzés CK...) 
eredményes munka. Foglalkozása során dekonspirációt nem 
követett el. 

Hírszerzési lehetőség nagy mértékben megnőtt. Ó, ó, mondták a 
vitrinkatonák. I am Bond, James Bond. 


Harmadik dosszié 

Tartalomjegyzék, a szokásos (fényes) neveken kívül: jelentés az 
FTC-ről; más se hiányzott. Ötszázhuszonhét oldal, száznegyven 
jelentés, 1964 áprilistól 1967 végéig. 

Hopp: megtaláltam az asztal szélén a pénteken ittfelejtett 
rágógumit. Mégiscsak van történeti folytonosság! 

M. lép hozzám, hogy beszélni akarna velem. Kimegyünk a 
folyosóra. Kértem volt, hogy nézzen utána ügynököknek, akiket itt 
találtam. Név után nehéz, de. INem lett semmi.] Dedikáltat két HC -t. 
Csak bensőségesen tudnék vele beszélni, hisz ismeri a legbensőmet, 
ez zavar. Hallgatnék is, beszélnék is. Figyelek, mint egy állat (szelíd 
ŐZ). 

Valószínűleg azért nincs karton apámról, mert a hírszerzők 
magukhoz vették. Azok meg kemény dió. Ó, nem olyan fontos. 
(Néha ránézek a két könyvre, hogy tudjam, ki vagyok. Nem ez a 
gyanakvó, reszkető varia-maria.) 

Mégis beszélek, és kérdem, engem vajon mért nem presszionáltak 
evvel. Kézenfekvő, nem?, és zavarban is lettem volna. Kellemetlenül 
hallgat, ettől olyan, mintha mentegetőztem volna. Ha nem akarom, 
hogy hozzáférhessenek, mint fiú letiltathatom. Hát azt nem 
szeretném, ha előbb... míg dolgozom rajta... Mert ezt nekem fel kell 
dolgoznom. És hát próbálni levonni a következtetéseket, illetve arra 
rájönni, minek mi a következménye. Elhallgatok, olyan mintha 
gyónnék, röhej, közben még meg is akarom nyerni őt magamnak, 
hogy megbízhassak benne. cMég kb. két hónapot kell megúsznom.: 

Egyébiránt, kérdezem nagyon fesztelenül, mint Bóni gróf, hányan 
tudják? 

Itt négyen meg én. (Jézusom, ilyen sokan! Érzem, ég a fülem.) 
Meg a tartótiszt, de azok hallgatnak. 

Nem volna érdektelen egy ilyennel találkozni, mondom reflexből. 

Meg lehet esetleg szervezni. - A szervezés szótól megijedek, ne 
kavarjuk a szart. Hirtelen felugrok, szeszélyesen, mint egy nagy 
európai művész, mondom, mennem kell és köszönöm. 

Ez a dolgunk, mondja most természetes hangon, se nem 
résztvevő, se nem sajnálkozó, amiért hálás vagyok. Még mond egy 


érdekeset, hogy ezek a szövegek szerzői jog szempontjából 
naplóknak tekinthetők, így felhasználhatók. Mosolyogva legyintek, 
mintha én én lennék, s nem egy II[/1III[-as fia: Ó, manapság bármit, 
bármikor... posztmodern idők... 

M. K. lépett ide, kedélyesen kérdi: Fiatalember megtalálta a 
múltját? Férfiasan kezet szorítunk. Azt nem, de mindenféle múltakat 
találok. - A beszartságomhoz képest elég jó válasz. 

1964. IV. 7., IV. 16., IV. 23., V. 5., V. 19., V. 26., VI. 2., VI. 16., VII. 
14., VII. 28., VIII. 7., IX. 3. 

Lényegében az Imbiszen dolgozik. [Nem szabadna ezt 
dolgozásnak mondani. Az Imbisz-ügyet nyálazza. Az Imbiszen 
buzgólkodik; ez jó.] Amennyiben a társaságba meghívják, azt 
vonakodva fogadja el. Otthon gyakoroltuk; de sokszor elrontottuk, s 
vonakodva hívtuk ki focizni, amit ő azonnal elfogadott. 

J. átül hozzá, és elmondja, hogy még mindig nincs meg a jogsi, de 
majd szól egy rendőrszázados ismerősének. ...vesse fel, hogy 
fordításon kívül jogi tanácsadással is foglalkozik, amelyen keresztül 
anyagi pótlást biztosít. (?) Emelje ki, hogy jó magyar embereknek 
szívesen segít problémáik megoldásában. Ezzel célunk, hogy a 
társaság tagjai közül , Bánhidi Károly" fn. ügynököt összehozzuk 
, Csanádi" -val. 

Barátkozzatok csak. Ezen a találkozón részt vett a főnök is, 
valamilyen őrnagy, nem tudtam kiolvasni. Az ügynök valamint a 
mangalicák tartása jó, igyekszik is a feladatokat jól végrehajtani. De 
legyen kezdeményezőbb. Ezzel ügynök egyetértett. Feladatai 
megoldásához Tóth őrnagy et.-nak több ötlettel, elképzeléssel és ha 
szükséges, kombinációval kell segítséget nyújtania. 

Rövidke jelentés néhány bécsi ismerősről. Címüket most már nem 
tudom fejből, de a bécsi teletfonkönyvből mindegyik megállapítható. 
Milyen természetes, normális hangfekvés. Se félelem, se gazsulálás, 
egy önérzetes munkatárs. Az ember teszi a dolgát. 

Halad az Imbisz. Egy B. I. nevű férfi is odaül hozzájuk 
(ügynökhöz és J.-hez) a társaságból, nemhogy zavarta volna 
ottlétem, hanem mintegy arra késztette, hogy előttem 
jólinformáltságával kérkedjen. -Ügyeljen arra, hogy németellenes 
magatartást ne tanusítson, mivel B. németbarát. Röhej. - B. hajdanán 


a Dunai Repülőgépgyárban dolgozott, ahol német repülőgépek ún. 
operációs rajzait másolták, minden egyes alkatrészről külön-külön; a 
gépeket azután Spanyolországban állították össze. 

Magyar  férfibeszélgetés. Ügynök — mindent  továbbmond, 
besúgógép. És mondja B.-nek, hogy jogi végzettségét használva 
szívesen segít bajba jutott, jó, magyar embernek, és hogy ezt már a 
kitelepítésben kezdte, 1951-ben, ahol a beszolgáltatási rendeletet 
nem ismerő kulák házigazdámmal , toltak ki" a különböző 
begyűjtési szervek. Nincs benne szégyenérzet. B. nagyon helyeselte, 
mondván, hogy össze kell tartanunk. 

Alakul, rá-ráköszönnek a társaságból. Tényleg őszinte, még az 
ügyetlenkedéseiről is beszámol, nyugodtan. Csak eltávozásomkor 
vettem észre, hogy néhány vendég, köztük az addig 7 főre 
szaporodott társaság is az árkádok alatt a szabadban foglalt helyet. 
Ott láttam G.-t, W.-t, s több, látásból már ismerős személyt. Pech. 

Azután hiába volt ott 27-én du. öt óra fele és 29-én pedig hét óra 
körül. Senki. Nyilván ivott is, mi mást csinált volna. Szerencsétlen... 

Közben rutinból P. J.-ék. P-né mondja, hogy P. I.-ék épp a 
Kárpátiában ebédelnek. Én erre szintén elmentem a Kárpátiába. (...) 
Búcsúzáskor kérdeztem, sietnek-e vagy még maradhatunk-e; P. I. azt 
felelte, hogy siet, egy , kellemetlen út" előtt áll, u.i. átvett egy 
ékszert, s csak utólag vette észre, hogy egy kis kő hiányzik belőle; 
ezt akarja tisztázni. Az ékszerrel kapcsolatban bővebben nem 
nyilatkozott. - A jelentésből arra lehet következtetni, hogy P. 
aranyékszerekkel üzérkedik. Feladat: érdeklődni ékszer után, 
valamint felvetni, hogy tudna-e P. koronát szerezni egy esetleges 
cseh úthoz. 

Négyszer is Imbisz, semmi. De a Bastille lerombolásának, 
mondhatni a szabadság, az európai fölvilágosodás szimbólumának a 
napján ügynök sikerrel jár. Mikor elmentek, utánuk indultam, kb. a 
lIompa utca sarkán megálltak beszélgetni, s mikor megláttak, 
üdvözöltek. A hiéna, ahogy somporgyál utánuk... N. említette, hogy 
van egy rehabilitációs ügye, szeretné, ha megnézném az iratokat. 
(5) Én még B.-vel maradtam, meghívtam a Ferenc krt.-i Híd 
borozóba. , Mondd meg anyádnak, nem szórakozni vagyok én itt." 
Itt hosszasan elmondta jelenlegi (3.-ik) feleségével való viszonyát, a 


címét is megadta, és meghívta ügynököt a lakására, hogy ott 
bármikor délután fél három és fél négy közt a német rádió magyar 
nyelvű adását meghallgassa. Ezt meg is ígértem neki. 

Helyes, és azt is vizsgálja meg, nem tartogat-e B. ellenséges 
iratokat. 

P. I.-nél. Azt felelte, kár, hogy nem előbb szóltam, mert ő tudna 
szerezni koronát, de ő ,nem ebben a brancsban dolgozik". 
Rákérdeztem, hogy melyikben. , Hát a nyugatiban." (...) Aggódva 
látom az arcátfigyelmeztettem, hogy elég rázós szakma stb. (...) Azt 
felelte, lehet, hogy őt figyelik, de ő nagyon óvatos, ha nem az volna, 
sokkal jobban állna anyagilag. Drágakőnél különben sincs probléma, 
mert az saját is lehet, valuta pedig ritkán akad, különben is 15 éve 
csinálja, tud vigyázni. 

Az informátor őszinte, megbízható. Ellenőrizettnek tekinthető. 
(...) Az ügyben eredményt ért el. 

B. arra való hivatkozással, hogy megjött a társbérlője, elutasította, 
hogy ügynök nála hallgasson rádiót. Ez lehet, hogy csak ürügy, mert 
tudomásunk szerint B. nem lakik társbérletben. Tóth aláírása alatt a 
főnök kézírása, P-vel vagy D-vel kezdődő őrnagy. Az ügynök 
szűkkörű foglalkoztatását fel kell számolni. Kevés ennek (!!!) az a 
feladat, amit ebben az ügyben kap, illetve végez. Ami igaz, igaz: 
szorgalmamat, munkabírásomat tőle örököltem. Ja: meg a 
mamámtól... Egyik ellenőrző találkozón több variációt felvetettem 
és megvitattunk. Nem látom, hogy ezt Tóth őrgy. et. érvényesítené. 
Szeptember közepén térjünk vissza rá, és referálj róla. 

Hosszú, feladaton kívüli jelentés, hogy jön-e a nagynéném 
Bécsből vagy sem. Ügynök biztatja, de ő hezitál, benne még a régi 
(internálási) időszak tettei élnek. - Lovász et. Az ügynököt a személy 
beutazása esetén alaposan el kell igazítani és fel kell készíteni a 
felderítő adatok megszerzésére. Nincs határ, bármi megtörténhet. 

B. nagyon dícsérte Csombét, mondta, hogy a fehér zsoldosok 
milyen ,jó pénzt" kapnak ott - ,ez volna nekem való". - Feladat: 
beszélgessen a testvérével a megadott szempontok szerint. 

cHans Joachim Schádlich bátyja kaphatott ilyen utasításokat. 
Schádlich nagyon feszült, zárt, megrendítő szövegben számol be 
erről (Die Sache mit B.). Az pl., hogy a testvéréről van szó, így derül 


ki: Ugyanazt az asszonyt, akit B. anyjának nevezett, én is anyának 
neveztem. Aztán a testvére azt mondja neki: Igen, igaz. És most mit 
csináljak? Menj el a többiekhez, és mondd el nekik: Igen, igaz. B. 
elment az egyikhez, és megmondta neki. Hozzám így szólt: És most 
mit csináljak? Azt mondtam: Menj el a következőhöz, és mondd 
neki: Igen, igaz. B. elment a másikhoz, és megmondta neki. Hozzám 
így szólt: És most mit csináljak? Azt mondtam: Nem tudom.: 

2000. május 30., kedd 

De rossz. A félelem megváltoztatja a mondatainkat. Csálé lesz a 
szánk. Olyan vagyok kissé, mint a szélütött. 

1964. IX. 18., IX. 24., X. 13., X. 23., XII. 1. 

Nevezett VIII. 31.-én saját gépkocsin érkezett Bp.-re, ahol Mátyás 
nevű testvérbátyjánál szállt meg, írja ügynök. Már-már regényírói 
eljárások, távolságtartás, impasszibilité vagy hogy - ezer kartács. 
Részletes beszámoló arról, hogy M.-et hosszasan faggatták a 
KEOKH-ban (Külföldieket Ellenőrző Országos Központi Hivatal). 
Azt felelte, hogy majd akkor jön haza, ha a határon nem a vízum, 
hanem az autó biztosítási lapja lesz a fontos, mint más nyugati 
határoknál. Jól írja le ügynök, ez az ő hangja, ez a magabiztos, kicsit 
nagyszájú, szabad, szemtelen és még váratlanul mérlegelő M.-hang. 
Nem semmi, mondanák a külvárosban. 

Mocsadék; ügynök jelenti, hogy az Imbiszesek besúgóra 
gyanakszanak, ezt mesélték neki, mert behívatták őket a 
rendőrségre. Kérdésemre, hogy az én nevem felmerült-e, határozott 
nemmel felelt. Kb. 10 perccel később bejött J., s anélkül, hogy leült 
volna, halkan közölte, hogy leül a szemben lévő Karaván presszóba, 
jöjjek oda. Egy bizonyos Ballára gyanakszanak. A jelentésből Tóthék 
megtudhatták, hogy a társaság összebeszélt a kihallgatás előtt. Ha 
most engednék új, őszinte realizmusomnak, szegény Kiadóm 
lejárhatná a lábát, hogy olyan nyomdafestéket találjon, mely azt 
tűrné... Köpedelem. 

Stílusosan ünnepli ügynök forradalmunk nyolcadik évfordulóját. 
Feladatom volt annak kipuhatolása, hogy az FIC-hez közeljussak. A 
rendes magyar ember Fradi-drukker. Tóth lektorként debütál, így 
javít: Feladatom volt annak leírása, hogy az FIC-hez közelkerüljek, 
milyen lehetőségeim vannak. Nem kéne már meglepődnöm, meg 


sápítoznom. Ha megy, csak így mehet, nem lehet félig kurvának 
lenni. A félig kurva az nem kisebb kurva, hanem rossz kurva. [Nem 
is tudtam, hogy szakértő vagyok.] Egy régi kerbankos ismerősének 
veti föl, hogy kéne valamit tenni a Fradi-szurkolók kijózanítása 
érdekében. Az FTC-vel kapcsolatban lehetőség van fiaim sportbeli 
tevékenységével kapcsolatban. Stilárisan ez sem érdektelen 
teljesítmény... De jó, hogy nem voltam fociban elég tehetséges, a 
Marcika meg még kicsi... Bár... várjuk ki, ebből mi lesz. 

Megint külföldre készül, rokonok, ismerősök felsorolása. 
Befejezésképp még futólag jelenti a kerbankos barátja politikai 
jellegű megjegyzését, és egy hasonlót az OFFI-ból, nevekkel, ahogy 
kell. 

F. A., az FIC jégkorong-szakosztály vezetője azt tanácsolja 
barátilag ügynöknek, írja ügynök, hogy ne lépjen be a Fradi Baráti 
Körébe, az nem ügynöknek való hely, teli van ügynökkel és 
azsanprovokatőrökkel, illetve rendőrileg figyelt személyekkel. És a 
gyerekeket se vigye oda, könnyen elkallódhatnak a tömegben. 
(Rémlik, mintha ebből a megfontolásból került Marci a KSI-be.) 
Ellenben a jégkorongszakosztály keres utánpótlást, majd utánanéz. 

€1964. XII. 15. 

Újabb politikai pereket indítottak. A Legfelsőbb Bíróság ítéleteket 
hirdetett Matheovics Ferenc, az 1949-ben feloszlatott Demokrata 
Néppárt egykori képviselője és társai ügyében, akiket államellenes 
összeesküvéssel " vádoltak. — TIíz hónaptól tíz évig tartó 
szabadságvesztésre ítélték őket. 

1964. XII. 16. 

Nagyköveti szintre emelték Magyarország és Ausztria 
diplomáciai kapcsolatait. 

1965 a Fradi-nyomulás és a külföldi út előkészítésének szürke, 
dolgos éve. Abbahagyom a dátumok jegyzését.- 

Feladatom volt, hogy beiratkozzam az FIC pártoló tagsága közé. 
(...) Az irodában egy kb. 60 éves fehér hajú férfi volt, aki Fischer 
néven mutatkozott be. - A belépés körülményei megegyeznek az 
, Alföldi" informátor által leírtakkal. 

D. B. bácsiról is: Megítélésem szerint a férfi politikailag is elég 
passzív. Feleségétől megkérdeztem, hogy állását meggyőződésből 


vállalta-e, azt válaszolta, hogy neki csak az a hivatása, hogy 
gyermekeit felnevelje stb. 

Volt egy estélyen Károlyi Mihálynénál. 

Ifj. K. M. római kiküldetésben reménykedik. Közben K. is hazatért 
vagyis megint bejelentetlenül beállított, eddig a feleséggel társalgott, 
várt az áldozatára, mindjárt azzal kezdte, hogy ugye eljövök a 
búcsúivásra. Kissé csodálkozva kérdeztem, nem korai-e még. Az az 
okos, odahajló megfontoltsága! Kérdeztem, nem fél-e attól, hogy a 
mór megtette a kötelességét, a mór mehet. (...) Megkérdeztem, hogy 
ez az egész, zseniális elgondolás kinek jutott az eszébe, azt felelte, 
hogy bátyjának K. K.-nak. 

Tegnap Veszprémben olvastam a regényből. Apám, ez a tetű, 
olvastam (mert írtam): erre vagy nevetgélnek, vagy értőn 
bólogatnak, mint akik tudják, mi is az az irodalom. Egy újságíró meg 
azt mondta, hogy én most olyan csúcsra jutottam, amilyen talán nincs 
is. Erre, ahelyett, hogy szokásom szerint vihogva vonogatni kezdtem 
volna a vállam, hevesen bólogatni kezdtem, a csúcs, ami nincs, talán. 
Ezt most nagyon közelről érteni véltem. Azután meg kaparhattam 
egy jó negyedórát, hogy a nagyképűség félreértését eloszlassam - ezt 
viszont tisztán hiúságból tettem. 

Feladatom volt, hogy f. hó 14-én a Népstadionban nézzem meg az 
FIC - Tatabánya mérkőzést.Elárulni csak mindent és mindenkit 
lehet. 

ZA meccs 15 órakor kezdődött, vezette Horváth L. FIC: Géczi - 
Novák, Mátrai, Dalnoki - Vilezsál, Perecsi - Karába, Varga, Albert, 
Rátkai, Fenyvesi dr. Tatabánya: Gelei - Törőcsik, Hetényi, Kovács - 
Szepesi, Laczkó - Szabó, Bíró, Csernai, Szekeres, Dely, ötvenezer 
néző, Bíró góljára Novák 11-esből válaszolt (73. perc). De rossz ezt 
írni.2 

Ifj. K. M. útlevélkérelmét elutasították, Róma ugrott, P.-né szerint 
nem is baj, mert ő soha nem hitte, hogy a veje alkalmas volna a 
posztra. 

Feladatom volt, hogy FIC futballmérkőzéseken jelen legyek. III. 
28-án megnéztem az FIC - Pécs (előmérkőzés Honvéd - MIK), IV. 
11-én pedig a Honvéd - FIC (előmérkőzés: Vasas - MIK) 
mérkőzéseket, első alkalommal az O, második esetben a [/7. 


szektorban ültem. cCNem akarnék fontoskodni, de III. 28-án az MIK- 
Győr volt az előmeccs.- 

Körönd cukrászda. 

Kis Dóm eszpresszó. 

Körönd cukrászda. CLassan ezt is meg kell csinálni, végigjárni 
ezeket a helyeket, mindenütt benyomni egy felest. A címeket már 
megszereztem. Valaki megszerezte nekem.: 

IT. B. (ismertem, nagyon szép lánya volt, van, csak már asszony) 
felkereste ügynököt, hogy lenne egy angol tolmács állás Bagdadban 
az ottan építendő vágóhíd kapcsán. A mesés Kádár-kor! 
Háromhatvanas kenyér és az ezeregyéjszaka meséi.J. e.(annak az én 
nagy nyelvérzékemnek): 3.60 per 3.60-as kenyér. Végleges választ a 
mi álláspontunktól teszi függővé. A főnök megjegyzése: Szerintem 
vállalhatja! Kintmaradásától nem igen kell tartani, mert családja 
itthon van! Azt kell tisztázni, hogy operatív értéke lenne-e! 

Yes, sir. Thats my baby. Tisztázni kell. Azt kell tisztázni, hogy 
életünknek van-e operatív értéke! 

Feladatom volt, hogy f. hó 9-én megnézzem az MIK - Komló és 
FIC - Salgótarján mérkőzéseket a Népstadionban. KC...) nem 
észleltem jelenteni való dolgot. 

P.-né felháborodva mondja el, hogy Z. D., aki látogató útlevéllel 
márciusban kiutazott, kint maradt. , Majd az ilyenek miatt fogják 
szigorítani az útlevélkiadást" - tette hozzá. 

Feladatom volt, hogy f. hó 24-én d.u. az FTC Üllői úti 
klubhelyiségében tartózkodjam. 

Kb. 40-50 éves magányos Esterházy grófnő lehet, hogy E. Kázmér 
húga, ill. E. Pál nővére. . . 

Jelentése értékes. (...) Feladat: kiutazása esetén mérje fel családi 
lehetőségeit annak érdekében, hogy azokon keresztül esetleg 
egyházi személyekkel kapcsolatba kerüljön. 

1965. VIII. 9-én Pollacsek Kálmán r. szds. vette át ügynököt. 
Találkozásunk ismerkedési jellegű volt. És hogy van a család, kérlek 
szépen? Hallom, a gyerek szépen végzi a gimnáziumot a 
piaristáknál! A piaroknál, ugyebár, így is lehet mondani, nemde. 
Pollacsek e.! Arra kell vigyázni ennél a hálózatnál, hogy a 
beszervezése óta mindig meglévő jó külföldi lehetősége ne csak 


lehetőség maradjon, hanem legyen végre már megfelelően 
kihasználva. (...) E két kérdésben kell gyümölcsöztetni egy élő gróf 
(arisztokrata) munkáját, amelyet - mint nekem egy találkozón 
elmondotta - becsületesen felajánlott nekünk. Bizony, a becsület 
nagy dolog. Egy élő grót...! Tote Grafen, gute Grafen. [Ekkor már 
semmi sincs, se becsület, se semmmi... Mivel érdemelte ezt ki..., 
hogy annyi rosszat okozott... Ennyire nem volt rossz az apám... 
kkk- Ezer kartács. Ha még ennél is nyeglébb korban élnénk, akkor 
mellékelném a könnyáztatta kéziratot. Az Írodalmi Múzeum vagy 
mi így is fizet majd, mint a köles.) 

Megjegyzés: Megkezdem úti programjának tervezését. 

Jelenti, hogy megjött a meghívólevél (X. 7.). Ezúton jelentem, 
hogy lakásomon van telefon. 

Látogassa meg Z. grófnőt, aki egyházi vonalon, az , Olvasók" fn. 
ügyben szerepel. 

Feladatom volt az Esterházy Máriával kapcsolatos észrevételek 
jelentése és a megadott szempontok szerint vele való beszélgetés. 
Azt hiszem, Mary néni is szerette apámat. Mindenesetre nagyon 
becsülte. , Olyan jól lehet vele, fiam, beszélgetni." 

F. hó 10-én értesítés jött Bécsből, hogy Esterházy János brüsszeli 
lakost Bécsbe hozták és rákkal operálták. Ő ama másik Péter papája. 
Bocsáss meg, öregem. [Mostanság többször is találkoztunk Pesten. 
Szépen s ihletetten tud a nagypapáról beszélni. De Papiról is. - Ez 
van.] 

Egy új szál a cselekményben, különösen ordenáré, szégyenletes: 
Az ügynök a fentieken kívül feladatul kapta, hogy keresse fel az 
Üllői út 60-62. sz. alatt lévő dohányboltot - beszélgessen el a bolt 
vezetőjével, azzal, hogy külföldre, Bécsbe készül és ajándékba vesz 
különböző cigarettákat. Találjon rá módot, hogy szavaiból- 
levelezőlapokból a nevét el tudja olvasni a bolt vezetője. A név!, a 
név! - döccenés nélkül kapcsolódik ez gondolatilag a Harmoniához. 
A boltban R. J. Bécsben élő ellenforradalmár édesanyja van. 

Közben megkapta az útlevelet, a III/C csoport részére fogja kint a 
feladatait végezni, az , Olvasók" ín. ügyben, fel fogja keresni a 
Caritast, P. atya személyére külön eligazítást kapott. Volt a 
trafikban.Megállapítottam, hogy második alkalommal lényegesen 


barátságosabb és beszédesebb volt. Bemutatkozásomra nem került 
sor, de valószínű, hogy legközelebb erre is mód nyílik. 

Feladaton kívül jelenti, hogy itt voltak a Tante Thodáék. Ők is 
hogy tisztelték Ca mai napig tisztelikz az ügynököt... Felajánlották, 
hogy egyik fiúnkat Jelen! szívesen nyaraltatnák náluk. 

A következő jelentések már a bécsi útról szólnak. Őrület! Olyan, 
mintha apám lenne a regény(fek)beli Roberto. Milyen büszke voltam, 
hogy végre valamit az ujjamból szoptam! 

Az ügynök feladatait csak részben tudta elvégezni. Ezt a 
találkozón őszintén elismerte. A bécsi rokonság kézről kézre adta, 
koncertek, fogadások, vacsorák. [Mért is nem mentünk 56-ban innét 
el a tenébe?!] Közben ilyen regényes mondatokat találok: A keresett 
NSU kocsit vagy német rendszámú kocsit sem nevezett utcában, sem 
a közeli főtéren nem láttam. A Rennweg 85. sz. autószerviznél X. 25- 
én de. voltam, magyar v. német rendszámú kocsit szintén nem 
láttam. Megállapítottam, hogy a szerviznek az Anspanger gasse felé 
van hátsó kijárata. 

Fölkereste Novák Rudolf könyvkereskedését (Köllnerhofgasse), 
könyveket kért: Igazság a Nagy Imre perben és Faludy György: 
Emlékkönyv a rőt Bizáncról. (Nem tudtam, Gyurka bácsi, hogy része 
vagy apám életének. Te is bocsáss meg. [Bár itt nincs miért. Az 
olvasó az olvasó, és minden olvasót meg kell becsülni, a 
legszemetebbet is. Például biztos tudásom van, hogy olvasóim közé 
számíthatom, nevek a szerkesztőségben.]) Családi körben is 
felvetettem Novák nevét, úgy informáltak, hogy oda nyugodtan 
elmehetek, nem úgy, mint a Darvas, akinek az a híre, hogy 
Magyarország felé is dolgozik. 

Esterházy Mária kíséretében felkerestem a  Caritas 
Internationalisban (Hernalser str.) P. , atyát"Mért idézőjelben? azzal, 
hogy gyógyszert, valamint imakönyveket kérjek tőle. , Üres, üres a te 
apád." Még szerencse, hogy a második találkozót P. atya lemondta, 
pedig ügynök, így ügynök, akkor tért volna a tárgyra. 

Ügynök nem a feladatának megfelelően járt el - ami túlzott 
elővigyázatosságból ered - és ezért nem mert politikai síkon 
aktívabban mozogni. Találkozón magatartását értékeltük. [Én meg 
itt az asztalomnál.] 


Azt [- mindent! mindent! -] továbbra is nagyon nem értem, hogy 
mért nem sugárzott apánk felénk valami félelmet. Egy kicsit 
legalább, jelzésként. Vagy elővigyázatosságot. Hogy jó lesz vigyázni. 
[Pupákok! Hát még a saját otthonunkba is besúgókat küldenek. ..! - 
Iréfa.]] Hogy húzzuk meg magunkat. Mért a nyugalmat, a 
kikezdhetetlenséget láttuk? Meg egy kis titokzatosságot. 

Még mindig Bécs. Kis érdekes színes: részt vett egy temetésen, 
amely után a halott veje, S. vezérkari ezredes közeli kastélyában 
vendégül látta a gyászoló rokonságot. Tea t szendvics. Közben 
rövid időre kihívták az ebédlőből; visszatérve felháborodva 
elmondta, hogy a helybeli  csendőrségtől voltak itt a 
Belügyminisztérium közvetlen utasítására, azzal, hogy tartóztassák 
le a gyászolók közt lévő Habsburg Ottót. Ő kikérte magának a 
zaklatást és a feltételezést, hogy köztársasági tiszt létére házába 
fogadja Habsburg Ottót. 

D. P.-ről jelent, aki jól ismeri Kéthly Annát. Járt nála Déry, Száva 
István. Benéztem D. dolgozószobájába, ahol számos általa szignált 
épülettervrajzot láttam. - A vacsorát D. maga főzte, ezt máskor is 
nagy kedvvel és hozzáértéssel teszi. Valaki lelkesen főz a barátainak, 
a vacsora hibátlan - és közben nem is sejti... 

Feladat: Az ügynök levelezést kezdeményez Esterházy Pál felé, és 
előkészíti NSZK-svájci útját, hogy találkozzon Esterházy Pállal. 
Nocsak. 

Újra leírja D. B.-ékhez való kapcsolatát, akit még a Szent Imre 
Kollégiumból ismer cCpénz emlékműre nevedben befizetvez. 
Alapjában véve idealista, a szépet kedvelő, de részben rossz 
egészségi állapota, részben mert , nem vitte semmire", keserű ember, 
akinek életcélja már csak az, hogy gyermekei szebb életet kapjanak, 
mint ő. - Nem kell végigpillantanom az életemen, se az öcséimén, 
hogy megállapíthassam, ha apánknak ez lett volna az életcélja, azt 
elérte volna. 

Feladat: Bécsből karácsony előtt több vendége érkezik, ezért a 
következő találkozó során , felkészülünk fogadásukra" . Valaki oldalt 
odaírta (nem én!): Helyes. 

2000. június 2., péntek 


9:25, várom az anyagot. Amúgy gloár és könyvhét, innét is 
dedikálni megyek a Vörösmarty térre. Ott fogok sütkérezni apám (az 
apámok) fényében. - Reggel ahogy jöttem a B. utcán, a rövid ujjú 
ing, az aktatáska és a hosszan elnyúló korai árnyék - olyannak 
láttam magam, mint a Papit. (Dicsekszem...) Hogy a helyére 
léptemök, én vagyok a családfő, én vagyok eztán az a férfi, aki az E. utca 
...-ból (a B. utcán át) az aktatáskájával a városba indul. Néztem az 
árnyékom, mint az apámat. Az árnyék mint apa. Hirtelen düh 
támadt bennem, nem akarok erre a... erre az újra gondolni. 

Mint tegnap is. Könyvheti riport Fialával, színtiszta apázás. Nem 
akarok immár rólad beszélni, öreg. Pedig, hidd el, életem végéig 
tudtam volna. Az életem végéig! Ezer és ezer formában! Mindent 
megkaptál volna tőlem, amit életedben nem tudtam megadni 
nekedök. Még a végén lelkifurdalásom lesz. Vagy/és meghatódom. 

Dologra. 

Adta: , Csanádi" fn.ü. 

Vette: Pollacsek szds. 

Idő: 1965. december 16. 

Hely: , Kapitány" fn. , T" lakás 

Tárgy: R.-néról 

Hely, idő, cselekmény egysége, egy görög tragédia, dimenziók 
nélkül. 

Jár be a trafikba. Az ügynök a kapott feladatot jól oldotta meg, 
melynek során tisztázódott az Esterházy családhoz fűződő 
ismeretsége magyarul: bemutatkozott, így R.-né szívélyes jó 
kapcsolatba került ügynökünkkel. Megteremtődött a lehetőség a 
további operatív felderítésre. Feladat: R.-né által őrzött emléktárgyat 
vegye át, tudniillik R.-né hajdanán ügynök öccsével, a Menyus 
bácsival bridzsezett volt, aki rábízott egy Herendi vázát. Nekünk is 
van, Nagypapa valami igazgatósági tag volt a gyárnál, in concreto 
elnök. Van olyan is, hogy Esterházy-minta, ha tudnék rajzolni, le 
tudnám rajzolni. Feladatul kapta hangulat gyűjtését (gazdasági 
intézkedésekkel kapcsolatban), valamint húgával való beszélgetést. 

ZEgyik év jön a másik után, 1966 hasonlít az előzőhöz, folytatódik 
az R.-né vonal és hozzájön S. J. figyelése (inkább a feleségének a 
nevét ismertük az anyai féltékenység alapkontextusában), és őszön 


ismét külföldi út. Az év elején az MSZMP PB határozatot hozott , a 
belső ellenséges erők" elleni fellépésről (közben meghalt Buster 
Keaton), az év végi kongresszuson viszont a 68-ra tervezett reformok 
bevezetéséről hoztak döntést, Kádár pedig azt mondta: , Egy 
családba tartozunk, mi, pártmunkások, pártbürokraták vagy ahogy 
akarják, és írók, művészek, szeplősek és nem szeplősekeegy család 
vagyunk..." - Az ország mint család, ezt olykor ma is mondják... 
Oh, a gyökerek...: 

Januárban átvette R.-nétől (aki most a magyarosítás előtti nevén 
szerepel) a vázát, s felajánlotta, hogy idelátogató testvérével küldhet 
üzenetet Bécsbe a fiának. Pollacsek elégedett. 

Ügynök hosszan jelent húgáról. Hogy az találkozott a 
,kistarcsaiakkal" (akikkel együtt volt internálva, V. M., K. E., B-né). 
Egy ízben feleségemmel együtt elvitt a Fortuna étterembe. (...) Itt 
érdemleges beszélgetés nem folyt, magyar nótákat rendeltek 
Pertisnél. Anyám, ahogy fanyalog. Mintha citromba harapott volna. 
Vagy lassan kipirult az arca, s némán mozgó ajakkal velük énekelt? 

Mindenről, feszélyező aprólékossággal. Az ellenforradalom 10 
éves évfordulójára tett célzásaimra nem reagált, a jövőt illetően 
szerinte számomra a kivándorlás jelenti a megoldást. A maga 
részéről úgy látszik szakított Magyarországgal de hülye! [apát 
hülyézhetni jó érzés!; ezt látom a gyerekeimnél is, és erős kézzel 
letörtöm - ha tudom!], érzelmileg is, anélkül, hogy itthoni 
hiányosságoknak örülne mégse olyan hülye! [nem hülye apát bírni 
nagy érzés; ezt látom stb.], de például igen élesen reagált 
édesanyjának arra a javaslatára, hogy alkalomadtán, ha megint 
Csehszlovákiában jár, vigye el kislányát Kassára, és mutassa meg 
neki Rákóczi és Esterházy Antal kurucgenerális sírját. Jellemző a 
,vadmagyar" (453.) nagymamára. 

Az árrendezéssel kapcsolatos intézkedéseket nagyon megértőn 
kommentálta, mondván, hogy az csak természetes, ha száj- és 
körömfájás után a marhahús drágább lesz, ezzel kapcsolatban 
elmondta, hogy az árvíz következtében drágább lett a burgonya. Itt 
látom, ahogy írta, burgonya - hihetetlen. 

R.-né nem kap levelet a fiától. Bécsben M. se tudta elérni. Azzal 
búcsúztunk, hogy megkért, máskor is nézzek be hozzá. 


Beszéltem B. Gy.-vel már régen nem szerepelt itt, pedig, nemde, 
szinte szomszéd, akin keresztül D. B. egy könyvet küldött fiamnak 
nekem a Ben Hurt németül: még megvan, nyomasztottam is az 
enyéimet vele!l, s megkérdeztem, ő hogy jutott a könyvhöz. 
Elmondta, hogy elvált felesége (G. I.-né) adta oda neki, oda valaki 
hozta, aki kintről jött, de B. nem tudta, hogy ki. Ez Pollacseket 
igencsak érdekli, majd ezen kell molyolni. Ügynök szóban 
elmondotta, hogy G. ellenséges személy... Ilyet eddig nem 
mondtunk, javítás: mondott, ilyet eddig ügynök nem mondott. 

Kezdődik az S. J.-szál. Élvonalbeli fordító, alkalmanként ügynök 
lektora, írja ügynök. Azóta 1-2-szer feleségestül is meglátogattuk 
egymást, és mondhatni, hogy jó viszonyban vagyunk egymással. 
Jellemzésül annyit mondhatok, hogy igen élesszemű, kissé 
szarkasztikus embernek ismerem. Én is téged. A rendszerrel nem 
szimpatizál, de nem láttam jelét aktív ellenségeskedésnek sem. 
Akárcsak te. 

Ügynök feladatul kapta, hogy úgy szakmai, mint (sic!) családi 
vonalon a kapcsolatot mélyítse el.Ügynök mélyített, a mamám meg 
belegörbült a féltékenységbe. 

A Ben Hur postán jött, Pollacsek a könyv útját figyelmet 
érdemlőnek tartja. Ügynök benhúrozás közben fondorlatosan 
kiszedi G.-ből, hogy D. B.-vel (aki 45 előtt katonatársa volt) évente 
kb. egyszer vált levelet, amikor is D. megküldi neki a Wild und 
Hund folyóirat naptárát. G. egyébként a Tüspednél szénhordó. Volt 
katonatiszt, ki a Tüspednél szénhordó, lapozgatja a Wild und Hund 
naptárját: ez a magyar hatvanas évek (egy metszete). 

Március 15-ét, az örök tavaszt jelentéssel ünnepli ügynök. Aki 
ekkor negyvenhét éves. Negyvenhét éves koromban én is írtam, 
jelentést egy apáról, minden erőm megfeszítésével állítgattam 
szobrot ügynöknek. Valamit valamiért. Nagyfőnök, elúrhodott 
rajtad a kevélység. 

S. J. Átbeszélik a fordítást, S. teával kínálja, a világ legjobb teája, 
mondja róla. Ezek a félmondatok a legzavarbaejtőbbek. Csak azért 
nem temetem szégyenkezve a kezembe az arcomat, mert fogni kell a 
tollam. [De ezek a félmondatok szükségszerűek. Ha észlelné a 
félmondatokat, akkor erkölcsi megfontolásokba kéne bonyolódnia, 


ezt igen, azt nem, ezt öncsalás nélkül nem lehet. Ha az egész egy 
öncsalás, akkor az reflektálatlan maradhat, akkor a részletekben - 
például jelentésírás - már nyugodtabban, igen, szabadon lehet 
mozogni.] 

S. szellemesen azt fejtegeti, hogy jelenleg kb. egy másik 
Biedermeyer kort élünk; gondoljunk vissza Metternich idejére, 
amikor az emberek megelégelték, hogy politizálás miatt spiclizték, 
bezárták őket, és megelégedtek a szalonzenével (ma -— Beatles), 
Schuberttel és egyéb mindennapi jóval (pl. ma a frigidaire). Amikor 
S.-né meséli, hogy a Könyvterjesztőnél csökkent a forgalmuk, 
ügynök azt a megjegyzést teszi, hogy nyilván a henteshez viszik az 
emberek azt a pénzt, amit eddig a könyvesboltnak szántak. Nevet a 
szeme, ahogy mondja. (]J.-nek ilyen a szeme, amikor fogalmazás 
közben megtalálja a mondatot.) 

R.-né fia nem ad életjelet, az ügynök kihasználja az anya 
gyötrődését, aggódását. Fölajánlja a segítségét, az öreg zsidó asszony 
hálás sorstársának, a grófnak. Ez sok. Már említettem itt, az orromra 
lett koppintva, hogy talán mégsem olyan szépen van, ahogy én 
litániázom, áruló, nem áruló, mindegy, minden a miénk, örüljünk a 
feltáruló mérhetetlen gazdagságnak... Lehet, hogy ez mégse így 
van? Hogy tagadni és polírozni kéne mindhalálig? A szlovákok, 
bocsánat, a tótok meg oláhok, azok igen, de mi magyarok sose! Egy 
komcsi, egy zsidó - hát persze, de egy arisztokrata, egy igazi 
magyar, az sose! 

Futólag S. J.-vel. Beszélgetés közben azt mondta, ha valaki 1946- 
ban azt mondta volna neki, hogy 20 év múlva is népi demokrácia 
van Magyarországon, azt igencsak bolondnak tartotta volna, 
azonban még lehetetlenebbnek tartotta volna, hogyha mégis úgy 
alakulnak a dolgok, akkor 1966-ban téma lehessen, hogy ki hová 
utazik, hol vacsorázzon, milyen színdarabot nézzen meg. Klasszikus 
Kádár-song: gulyáskommunizmus-blues. 

Eltelt egy hónap, a fiúról nincs hír. Az egész beszélgetés igen 
barátságos hangnemben zajlott le, meg kellett ígérnem, hogyha , arra 
járok", okvetlenül benézek. Az idézőjelek használata finom 
nyelvérzékre és cinizmusra vall. 


Érdekes apróság a  bürokráciáról, illetve az intézményi 
függetlenségről a diktatúrában (ily módon alig érthető): Ügynök 
feladaton kívül jelenti, munkahelyén beadta az útlevélkérő lapot, 
hogy azigazgató terjessze föl az Igazságügyi Minisztériumhoz 
véleményezés végett. Két hét múlva az igazgató közölte, hogy az 
NSZK-ba szóló kérelmet a minisztérium utasítása szerint nem 
terjeszthet fel, majd ez jó miután az NSZK-t az űrlapról kihúztam, 
közölte, hogy van egy Minisztertanács-i határozat, mely szerint csak 
minden 3 évben lehet nyugati országba menni, s felmutatott egy 
levelet, melyet az Igazságügyi Minisztérium nevében Kocsis László 
írt alá, s mely szerint a minisztérium kérelmemet ,nem kívánja 
véleményezni". Hogyan lesz ebből utazás?, teszi föl sopánkodva 
ügynök a kérdést. 

Pollacsek elvtárs élete sem fenékig tejfel (inkább tejföl): a , Vári" 
ügyben felmerült filozófiai munkákat, könyvek címeit meg kell 
szerezni. (...) Ügynök egyelőre ne menjen S.-hez, aki egyébként 
megígérte, hogy érdeklődik ügynöknek gépírónő iránt, ő 
oldalanként 2,50-et fizet. 

Aki trappban van tartva. A régiekről is jelent, P. J.-ék, K. M.-ék, 
provokálja őket az októberi , sajátságos események" tíz éves 
évfordulójával. (...) , Minket csak ne ünnepeljenek az amerikaiak, 
miután 56-ban olyan szépen benthagytak a pácban." 

Közben Pollacsek utánajárt a dolgoknak. Feladat: Ügynök S. 
érdeklődésére elmondja, hogy érdeklődik antropozóphista filozófiai 
elv után, de erről bővebb anyag nem áll rendelkezésére. 
(... Megjegyzés: Ügynök tájékoztatására a fenti , bölcsességről" 
anyagot adunk, amit tájékoztatásul felhasznál munkájához. Ha nem 
sírnék, röhögnék. Hogy így teljen emberek élete? Az élet mint 
paródia. Igaz, azt már írtam (mert olvastam): Vatertum ist Parodie. 

A Nagy Imre kivégzésének napján kelt jelentés szerint Károlyi 
Mihályné nagy fogadást adott Károlyi Mihály utcai lakásán 
(visszakapta a palota egy részét, később engem is fogadott ott, 
utánam Aczél György jött hozzá, kérdezte, akarok-e vele találkozni, 
mondtam, nem), ahol becslésem szerint 150 ember volt jelen, többek 
közt Kodály Zoltán, Psota Irén, és más ismert írók, művészek. 
Károlyiné egyszer megkért, hogy szórakoztassam egy angol 


vendégét, aki nem tud magyarul, bemutatott egy kb. 50 éves igen 
csúnya, de mulatságos nőnek stb. Richtig az angol nagykövet 
felesége; kapott is meghívást. 

S. J. megint nem volt otthon. - A megfigyeltek kiszámíthatatlanul 
kószálnak a városban, a följelentés minimális föltételei sincsenek 
adva (620.). 

R.-né nagyon megörült nekem, cigarettával kínált (Menthát szív). 
Elmész te tényleg a büdös picsába. [Bent hagyom.] R. már egy éve 
nem írt az anyjának. 

Beszélgetés közben megemlítettem  5S.-nek, hogy nemrég 
társaságban szóba került az antropozófia, de mivel nem tudtam, 
hogy ez miből áll, nem igen tudtam a témához hozzászólni 
Dehogynem! Hányszor hallottam általa nem olvasott, ott akkor 
először hallott könyvről könnyedén diskurálni, sőt keményen 
vitatkozni - van is erről a Iermelési-regényben egy lírai szépségű 
jelenet, úgy hallom, hogy Ausztriában és NSZK-ban mostanság 
divatos. Ironikusan és lekicsinylően nyilatkozott róla, némileg a 
buddhizmushoz hasonlította. Elmondta, hogy az ide vonatkozó 
ismereteit egy asszony ismerősétől szerezte, aki ,mint nő olyan 
kedves volt, hogy még ezt is végighallgattam". - Nem akarnám ezt 
már kommentálni. Óvnám kicsit magam, és inkább csak másolnék... 
De hát mondatokat raknak bele a szájába! Ennél közelebb akkor se 
lehetne kerülni, ha a farkukat tennék a szájába! És azt se tudja, mit 
miért mond, hogy mire megy ki a dolog, mindig csak 
részfeladatokat kap, kis senki teddide-teddoda! 

Most lép be az olvasóterembe: megint egy édes öregúr, jó arcú, 
finom ember, kissé bizonytalanul topog, derűsen körbetekint - 
keresi a múltját, amit ezek (inclusive atyám) összekúrtak. 

Ügynök már régóta szerette volna, R.-né végre megadta fia bécsi 
címét. Mutatott nekem egy szép magyar bélyeget (harkály), melyet 
már előkészített, hogy fia levelére ragassza. Már nem mondom 
többet, de én ezektől a harkályoktól borulok ki. Ütni, hányni stb. 
tudnék. 

Közben meghalt P. J., akikhez oly sokat járt. P.-ék, K. M., G. T., Z. 
P., erről, arról, mindenről. Eddig nem hallottam a fenti körben 
valakiről, aki ősszel, pontosabban októberben készülne kiutazni, 


kivéve Esterházy Mátyást, aki okt. 23-án készül Bécsbe stb. (Tessék. 
Íme, itt a bizonyíték, hogy , Csanádi" mégse az apám. - Tréfa.) 

K. Gy.-néval a kivándorlási kérelmükről, tárgyszerűen mindent. 
Férje itteni tengerész-folyamőrségi rangja után kint ezredesi 
nyugdíjat kapna, 1200 márka. K. M.-et is meglátogatja. Mindkét 
helyen felvetettem a tíz éves évfordulót, de nem reagáltak rá. (...) 
Úgy értesültem, hogy Esterházy Mátyást és feleségét Esterházy 
Mónika meghívta Bécsbe stb. Úgy értesült. 

Feladatom volt, hogy Z. P.-vel beszélgetést folytassak. Semmi, 
minden: egy rossz szó sincs P. bácsiról. Akit kicsit én is ismertem. 
Egy nagyon szomorú férfira emlékszem. Magányos, szomorú, 
belelőg a bajsza a levesbe. A szomorúságtól közel éreztem 
magamhoz, nem mert én is az lettem volna, de a szomorúság 
valahogy gyerekké tette. A felnőttek nem szoktak szomorúak lenni, 
a gyerek azt nem látja. De az övé akkora szomorúság volt, hogy nem 
lehetett nem látni. 

Mary néni van nálunk ,rokoni látogatás formájában", 
felhasználtam az alkalmat, s tervezett bécsi utamat megemlítettem 
azzal, hogy jubiláris megmozdulásokon szeretnék résztvenni - 
persze nem feltűnően két szót nem tudok elolvasni a család részéről 
szabad mozgásom legyen. Istenem. 

Mielőtt elutazna, megígéri R.-nének, hogy Bécsben meglátogatja a 
fiát, kért volna igazoló pár sort, de az asszony ezt elvből (nagyon 
helyesen) megtagadta, nem ad levelet senkinek a határon túlra, de 
majd táviratban avizálja fiának jöttömet. 

Megjött Bécsből, az év végéig erről szólnak a jelentések, megint 
, Csitt, apátok dolgozik" . 

Mindjárt elejétől kezdve bizalmába látszott fogadni, miután 
rokonságomat részben személyesen, részben hallomásból ismeri. 
Néhány éve, valahol Győr környékén lebukott egy csaló, aki, így az 
újság, Esterházynak adta ki magát, s ebből húzott hasznot. Amire én 
azt a kicsi trétát engedtem meg magamnak, hogy ah, mily sajátos, 
apám egy egész életen át Esterházynak adta ki magát, de sok 
hasznot nem húzott belőle. Lám, mégis húzott. 

Elment az október 23-i ünnepségre, csatolja a megszerzett 
anyagokat. A rokonok figyelmeztették, hogy nyilván a követségről 


lesznek megfigyelők. A hangulat megítélésem szerint inkább 
langyos volt.A koszorúzásról: ...majd fáklyákat égettek, mivel fújt a 
szél, W. kalapját telefröcskölte viasszal. (...) A szentbeszédet K. H. 
tartotta. Tipikus nesze-semmi-fogd-meg-jól szöveg volt. 

W.-vel aztán egy kávéházban is találkozik, egy ún. gyanús férfi is 
ül ott, hátha besúgó. Nekünk mindegy, mondták W.-ék, csak 
miattam aggódnak. Ne aggódjatok (kicsinyhitűek). Ügynök immár 
élesben kérdezi őket, miféle biztatás várható otthon az emigrációtól, 
együttműködnek-e a különféle emigráns szervezetek stb. 
Racionálisan, kissé pattogva vagy türelmetlenül, egy nagy hazafi 
felelősségteljes pofázmányával pörgeti a kérdéseket. Új barátai óva 
intik ügynököt mindenféle kalandos rizikó vállalásától. 

A Bécsi Magyar Egyesületnek kb. 400 tagja van, de jó ha 100-an 
fizetnek tagdíjat. Másolunk, nem szentségelünk. Befejezésül 
mégegyszer lelkemre kötötték, hogy vigyázzak magamra, én pedig 
meghatott örömmel (sic!, másolj!) adtam kifejezést, hogy , még 
vannak ilyen jó magyarok" az emigrációban. Megkérdeztem, 
vihetek-e üzenetet, de köszönettel elhárította. 

Az ügynök megbízható, ellenőrzött, a jelentés szintén ellenőrzött 
, Takács", ,, Pesti" fn. ügynökök jelentései alapján. (...) Értékesek a 
jelentésben a  W.-re vonatkozó adatok, személyére, múltbeli 
helyzetére vonatkozóan. 

Négyoldalas jelentés R.-ről. Mint egy igazi Roberto próbálja 
megtalálni, mert már nem azon a címen lakik, amelyet ügynök R.- 
nétól kapott. Ez hosszan, végül találkoznak. Kedvenc hobbyja a 
lovaglás, e célból néha Burgenlandba megy M. grófékhoz. 

A III/5 csoportfőnökségen ellenőrizzük M. gróf személyét. 

Milyen szorgalmasan dolgozik a másik asztalnál F. Gy. Egészen 
belehajol a papírjaiba. Vajon mit talált? Aki keres, az talál. 

Feladatom volt, hogy megrendeljem az ellenforradalom 10. 
évfordulójára megjelent Gloria victis c. antológiát. Novák maga 
nincs bent, csak egy G. nevű eladó, a könyvet meg kell rendelni, 
ügynök kap politikai szóróanyagot, valamint megveszi Márai 
Sándor San Gennaro vére című könyvét (Mami nyilván örült, meg is 
lepődhetett a nem várt figyelmességen). Az eladó postai küldést 
javasol, jók a tapasztalatai, ám ügynök aggódik. 


Csodálkozásomra, hogy egyszerre árusít , vörös" és nyugati 
irodalmat, mosolyogva azt felelte, hogy a kereskedő ne politizáljon 
stb. Kis kádárista idill (pornográfia): Elmondta, hogy a cég 
katalógusát Pesten a Kossuth Nyomdában nyomták - igaz, hogy 
néhány túl egyértelmű beállítottságú könyvcímet kitöröltek belőle. 

A jelentésében szereplő eladó nem G., az X. nevezetű. Ügynök 
tévedett a névben. Feladat: A fentiekkel kapcsolatban feladatul 
kapta, hogy az érkező könyvet eredeti csomagban, kézbesítés után 
azonnal jelentse és adja át. 

Nem azt akarom mondani, tessék, ilyen az élet, inkább csak 
annyit, ilyen egy élet. Vagy ilyen is az élet. Nem mintha ezt nem 
tudnánk, csak szívesen elfeledkezünk róla. Pedig csak komolyan 
kéne venni a nagy, régi regényeket. Hogy is van az a Nossack- 
idézet? [Arra kérem az olvasót, ne gondolja, hogy öntelt vagyok. Én 
sem hiszem azt, hogy jogom van megállapítani: Ilyen a valóság! 
Vagy akár csak: Nézd, ilyen vagyok én!" Az elveszett fivérből. Már 
egy negyedszázada fölfedeztem mottónak magamnak.] 

. . jelentésemet az alábbiakkal egészítem ki: az üzletvezető neve 
helyesen Dr. X. (és nem G.). Na azért! Korábbi feladat értelmében 
megszereztem Esterházy Pál , herceg" címét. Megfoghatatlan, hogy 
miért teszi a herceget idézőjelbe. Csak nem ama demokratikus, 
plebejus reflexek?! - Annak láttam: demokratának, plebejusnak. 

Indul F. Gy. Takarom az arcom, lesek ki az ujjaim közül, ez most 
inkább játék, mint félelem. Megállapítom: jobb játszani, mint félni. 
Valamiért azt gondolom, mintha nem találta volna meg, amit 
keresett. 

€c1967 kiemelkedő éve a Kádár-korszaknak, már minden el van 
felejtve, még minden működik, bár őszintén meg kell mondani, hogy 
vannak hibák. R.-né mellett az A. I. elbeszélői szál erősödik föl, 
nyilván rokon, az A.-k többnyire azok szoktak lenni stb. stb., 
telítőódöm lassan.: 

A. I.-vel kezdődik az év, akit négy évre lecsuktak (Kalocsa, női 
börtön) a Tabódy-pörben; férje ezalatt elvált tőle. Egyébként pedig 
Meran gróf igen sok van, magyarázza ügynök a Magyar 
Népköztársaság fülét hegyező belügyi dolgozójának. Valamint 


ötletekkel áll elő, miként építse ki a kapcsolatát A. I.-vel. A jelentés 
szerint A. I. ellenséges beállítottságú, volt arisztokrata. 

K.-nál nem volt alkalmam beszélgetésre, mivel a lakásban egy 
mesterember dolgozott. Ezt csak azért másoltam le, mert ezt a szót, 
mesterember, így, kifejezetten apámtól tanultam. A testvéreim is így 
használják. 

Feladatom volt, hogy a Kállay Miklósért f. hó 24-én a Mátyás 
templomban mondandó gyászmisén résztvegyek. Kb. százötven- 
száznyolcvan ember, sok K., név szerint. A gyászmise a szokásos 
szertartás szerint ment végbe, prédikáció nélkül, imádkoztak 
elhunyt Miklós lelkiüdvéért. Remélem, öncenzúra, te is imádkoztál. 
És remélem, az Úristen a tiedét is fölszámította Miklós testvérünk 
lelkiüdvéért. 

Ismétlés: hogy lesz ebből katarzis? Megmondom. Ebből most nem 
lesz katarzis.H. e. j., hogy vajon apámnak mi öröme volt az életben. 
Én szoktam mondogatni, hogy örülök, hogy élek, és még azt is 
sejtetni engedem - legalábbis magamnak -, hogy bármilyen életem 
volna is, ezt így gondolnám. És ha az apám életét éltem volna? Ték it 
ízi, fadör, szokta Miklóska javasolni. 

R.-né örül, levelet kapott fiától. Sajnos, úgymond, a fia saját 
magáról alig ír, csak áradozik, hogy milyen jók voltak a sütemények. 
A Gloria victi kötet visszaérkezett Bécsbe, M.-hez, amin ő M. csöppet 
sem csodálkozik. 

Pollacsek szerint nem valószínű, hogy R. levele postán érkezett. 
s K" ellenőrzés nem jelezte. 

P. J.-né szerint fordítói vagy leírói munkát A. I. nem fog vállalni, 
mert részint nincs rászorulva (IKKA küldeményeket kap a 
Liechtenstein rokonságtól), részint amilyen lelkiismeretesen és jól 
végez el még oly fárasztó fizikai munkát, a szellemi munkát nem 
szereti. Elmondta még, hogy a Lékai János téren lakik, 
hangsúlyozva, hogy Lékai és nem L., u.i. L. I.-vel van sokat együtt. 
Kérdésemre, hogy komoly flörtről van-e szó, azt felelte, ,,már 
amennyire az I. flörtjei komolyak, szerinte biztos van más is. 

Nincs megállás, mért ne mennénk öv alá... Egyébként lendületes, 
összefogott fogalmazás. Ekkoriban történt, hogy megírt helyettem 
egy otthoni fogalmazást, osztálykirándulásról élménybeszámolót. 


Nem megy, mondtam neki. Kikérdezett, hogy volt, mint volt, 
elmondtam, bólintott, hát akkor ezt kell csak leírni. De én nem 
tudtam ,csak úgy" leírni. Szinte szántotta a papírt a tolla. Nem 
tudhattam, hogy rendszeresen gyakorol. Ötöst kaptunk. Bezzeg én! 
Különb-különb gyermekeimnek eddig — kb. — öt darab 
magyardolgozatot írtam (vészhelyzet) teljes —— erőmmel, 
tehetségemmel, mindent, amit tudok, beleadva, sőt vigyázva, hogy 
nem én írom [a Festtag der europaischen Literatur], hanem a kölök: 
négyesnél jobbat sose kaptam, igaz, tán hármasnál rosszabbat se... - 
Valahogy úgy érzem, hogy most még gyorsan el kell mondanom az 
összes kis családi történetecskémet, mert aztán már, e könyv után 
nem lehet. Illetve már nem lesz mit. Vagy ki. 

Hirtelen, most: apámat szeretem, ügynököt megvetem: ez a 
mondat , jött belém", a klasszikus bűn és bűnös különbségtétel 
szellemében. 

A picsába. Olyan, mintha az előző, túl magától értődő, kissé 
kényelmes gondolatért lennék a következő jelentés által 
megbüntetve. cCEgy félórája ülök a papír előtt. Muszáj vagyok 
öncenzúrázni, pedig ez itt nagyon veszélyes, mert akkor nincs 
megállás. Az árulás és aljasság mértéke akkor látszana, ha névvel 
írnám, de nem merem. Vagy nem akarom, az illető még él.: 
Feladaton kívül jelentem, hogy tudomásom szerint ...-nek Tatán az 
alábbi ismerősei vannak: (...) valamint egy ,,... bácsi" nevű tetőfedő, 
akivel régebben bizalmas viszonyban volt Szégyellje magát, 
édesapám! [Automatikusan, gyerek, magázásra váltottam.], de 
jelenleg közvetlen kapcsolatban nincs. 

Volt végre K.-nénál (mert már többször hiába), igaz, A. I.-vel nem 
találkozott. Összeismerkedett bizonyos L. H.-val, aki megjárta 
Auschwitzot, volt Archangelszk mellett egy szovjet táborban is. 
Jelenleg egy autóbaleset következtében vak. Sok, idézném a HC-t. A 
jelenleg vak se rossz. Jelenleg vak, ám holnap...! A. I.-t szándékosan 
nem hoztam elő, inkább bemelegítésnek, barátkozásnak szántam a 
látogatást. Bemelegítésnek, értem. Az ügyben operatív intézkedésre 
van szükség, mely elősegíti a személyes találkozást. 

R.-nétől kérdi ügynök, megy-e valaki megbízható ember Bécsbe. 
Azt felelte, sem megbízható, sem megbízhatatlan nem megy. 


Egyébként IBUSZ-úttal Bécsbe készül. Ügynök ajánlkozását, hogy az 
fölmenne egyszer ,egy nyugodtabb beszélgetésre" a lakására, 
örömmel fogadja. Az esedékes beszélgetés előtt részletes eligazítást 
kap irányított beszélgetés lefolytatásához. 

Feladaton kívül jelentem, hogy felhívott K. Gy.-né, hogy keressem 
alkalmilag fel. Elmondta, hogy takarítónőjét feljelentették, mert az ő 
megbízásából az elmúlt év során 6 orkánkabátot adott el. Az egyiket 
Esterházy Mátyástól kapta hi-hi, aki elmondta, hogy vámot is kellett 
utána fizetnie. Figyelmeztette a jelenlévő Esterházy Mátyást, hogyha 
a rendőrségen szóba kerül a vám kérdése, őt meg fogja nevezni. 

A Kádár-korszak kvintesszenciája ez a néhány sor [viszont nem 
léteztek elvek, viszont így bárminek bármi lehetett a 
következménye, elvileg, viszont ez épp egy nagyon is gyakorlatias 
világ kezdett lenni, viszont a gyakorlatot, ha nem igazgatták is, de 
fenyegették az elvek, gyakorlatilag. (698.)] - mindez, és ez még az 
esszenciához tartozik, egy ügynöki jelentés elvileg (és gyakorlatilag 
is) félelmetes rámájában. 

És még mintha az is látszana, hogy az összeurópai gondolkodás 
meddig nyújtózik. (Ameddig az orkánkabátja ér.) 

A további esetleges fejleményeket telefonon jelenti. Néha láttuk, 
ahogy sutyorog a telefonba. Nem tudtuk értelmezni, de kellemetlen 
látvány volt. Később anyánk nyomán föltételeztük, hogy nőügy. 
Még akár az is lehetett. 

Hosszú kavarás, hogy húga Bécsből jőve most hol is van, 
telefonok, félreértések, dátumok. Közben megint egy regényes 
mondat: A háziakon kívül Esterházy Mátyás is jelen volt. Vajon mért 
írja így? Egyrészt szép, mert igazságos, hogy önmagát is följelenti, 
másrészt nem radikális föltételezés, hogy Pollacsek úgy és 
tulajdonképpen sejtette a mondat valóságmagvát. Elég. 

Megérkezett közben N. K.-ék katonafia (ismerem), aki hevesen 
tiltakozott, hogy külföldi állampolgárral, nevezetesen egy 
, Esterházy grófnővel" együtt legyen. 

A jelentés a tatai Katonai Elhárító Osztály részére készült. 

TITudomásomra jutott, hogy az idén megindult napilapnál a 
Budapester Rundschaunál, többek közt S. J. és Esterházy Mátyás 
dolgoznak. Úgy látszik ügynöknek ez a Flaubert-korszaka... 


Bocsika, oh Gustave! S. J.-nek ügynök szerezte az állást, aljas 
megfontolásból, hogy állandóan , látókörében" maradjon. 

Utazásügyben följelenti saját magát, egyfelől elképesztő, másfelől 
nyilván rizikó nélküli, hisz mint ügynök übereli apám utazási 
lehetőségeit: Hallottam, amint bátyjával (vagyis Esterházy Mátyás 
húga a bátyjával, vagyis Esterházy Mátyással, aki köztünk szólva 
épp a mondat ,énf-je - ez tréfás volna, ha ez nem minden volna, 
csak nem tréfás) megbeszélte, hogy az ki akarna utazni, előbb 
érdeklődik valamilyen rokon , aggasztó" egészségi állapota felől, 
mire húga megerősíti a , rossz" híreket, s sürgeti jövetelét - mindezt 
azért, mert Bécsben úgy tudják, hogy az útlevelek kiadását 
megszigorították. 

Merjen R.-néhez és a BNV-re. Szaglássz, magyar! 

Üllői úti trafikjában felkerestem nevezettet, aki nagy örömmel 
mutatta nekem fia képeslapját, amit az a klagenfurti tó mellől egy 
Riki nevű hölgy társaságában írt. 

Az anyagot ,K" ellenőrzés nem fogta. Feladat: Egyelőre ne 
látogassa most R.-nét. 

BNV-ről semmi. N. K.-ról, unom. Pollacsek viszont nem urja. 
Fontos operatív adatokat közöl ügynök N. K.-ról. A kapott adatok 
arra engednek következtetni, hogy célszemély a francia hírszerzéssel 
áll kapcsolatban Puff neki. Még a végén a nagyhatalmak levesébe 
köpök... Özvegyemről és árváimról gondoskodjatok!, mint magyar 
nyelvű tanár vizsgáztat iskolájukban. Ja... Budapesten is 1966-ban 
vizsgáztatott. Érdekesek az ezzel kapcsolatos közlések. 

Megvan a kombináció, az operatív trükk: ügynök és A. I. 
egyszerre kapnak idézést az Útlevél Osztályra. Értelemszerűen 
szóba elegyednek. ...hívtam alkalomadtán látogasson meg, ott van 
közelünkben a Római strand, mire se hideg, se meleg választ adott. 
Végezvén a dolgukkal javasolta (ügynök), menjenek ebédelni, a nő 
ezt is elhárította, de ügynök nem nyugodott: nekem még , dolgom 
volt" a Karolina úton, így elkísértem A.-t a Daróczi úti klinikáig. 
(Ismét figyeljünk föl az idézőjel elegáns, tömörítő hatású 
használatára!) 

Pollacsek meg volt elégedve, az olvashatatlan aláírású főnöke 
azonban nem. Pollacsek e.! Az ügynök magatartása nem volt helyes. 


Nagyon erőszakos volt, egymás után vetette fel a dolgokat, holott 
látta, hogy nem lesz eredményes. Vonjátok le a tanulságot. 

Ahogy aztán apám a Pollacsekkel vonja, csak vonja... 

cHolnap viszem az első két füzetet Gizinek. Mi lesz. Belőle 
próbálom extrapolálni a leendő reakciókat. Ennélfogva a mai munka 
elég nyögvenyelős. Egyre többet gondolok ezekre a mi lesz-ekre.: 

[E. j.megint: laponként megenni a négy dossziét és soha senkinek 
egy szót se. Nyilván sok folyadék kéne. Buborékos. A 
lelkiismeretemnek pedig azt mondanám: ne bolygassuk már a 
szegény halottat, szenvedett eleget, egyébként is lényegében (?!) 
minden benne van a regényben, a gyöngeségei, a bukásai stb., és ne 
bolygassuk a szegény élőket, annyi új fájdalommal járhat ennek a 
közlése, és miért, mi végre?! Angyal lángpallossal - hát ez tényleg 
nem vagy... Borítsunk a múltra fátylat, ami nem azt jelenti, hogy 
takarjuk el, a fátylon át látszik, látjuk, ha akarjuk, de nincs a 
közvetlenségnek ez a pusztító brutalitása, így nyugtatnám a 
lelkiismeretemet. Amely azután kis idő elteltén meg is nyugodna.] 

2000. június 4., vasárnap 

Könyvhét, veszik az apámat, mint a cukrot. Egy volt kollégista 
társa, hogy majd beszélne velem. Jó. Elérzékenyülten rámnéz: 
Tisztára olyan vagy, mint apád. Egyszerre önt el a büszkeség és 
ugranék legszívesebben a torkának. 

Kiűzettem az apámból. Kiűzetek az apaföldemről. Az apai 
földemről. (Ez volna az igazi földosztás? Az utolsó kiváltságaim 
elvesztése?) cHa Esterházy Pál kortársa volnék, írnék még egy füzér 
imát, egy imádságos könyvet - apámból. De hát csak - többek közt - 
saját magam kortársa vagyok.: 

Könnyű, lebegő nyári ruhák - kis könnyű felelőtlen dionüszoszi 
érzetek. - De szépen mondja, kislovag! 

2000. június 6., kedd 

Meleg van, jövök a gyárba. Az újságárus azt javasolja, ne vegyek 
(nála) villamosjegyet, inkább lógjak, az ellenőrnek meg diktáljam be 
az Orbán címét. Ez a jó módszer. 98 előtt a Hornét, most az Orbánét. 
Mondom neki, hogy nem értek egyet vele. 

Tegnap dedikáltatott velem több könyvet is egy itteni valaki, 
helyes ember. Hihetetlen párbeszédbe keveredek vele. Azt mondja 


tudniillik tréfából: 

Az lenne a vicces, ha most egy ex-ügynök íratná alá. 

Hogy hogyan, hogy mit mond, hogy ki kicsoda - csak hebegek- 
habogok. 

Ha én egy ex-ügynök volnék, és úgy. 

Én meg, bazmeg, egy ex-ügynök fia vagyok - gondolta a pincér, 
és szívélyesen meghajolt. (706.) 

Valaki azt kérte, írjam a könyvébe: Folyt. köv. Nem érthette a 
diadalmas pofámat. Lesz folyt, hát hogyne, biztattam, mintha azt 
mondtam volna: lesz majd fogak csikorgatása! Ezt most megint 
inkább játéknak éltem meg, mint hazugságnak. 

Nevezettet lakásán akartam felkeresni, de nem nyitottak ajtót. 
Ilyen mondatokból áll az élete. K. M.-ék nyaralnak. P. V.-né 
beszámol K. Gy.-ékről, hogy megvan az államnak fizetendő pénz, 
föltétele a kivándorló-útlevélnek. R.-né, mint mindig, panaszkodik, 
hogy nem ír a fia. A párizsi M. bácsiékról (N. K.) egy kis mellékszál, 
színes epizódvonal, Alsógödön eladtak egy-két telket, ami még a 
nevükön volt.Így forintban nem volt hiányuk. Ügynök értékel, 
dicsér: Az itteni viszonyokat reálisan szemléli, elmondta pl. hogy 
apja (...) most 82 éves korában is arról álmodozik, hogy visszajön 
Magyarországra gazdálkodni, ezt ő teljesen kizártnak tartja. 

R.-né megkapta az útlevelet (vállalati kollektív kirándulás 
Bécsbe). A jelentés IBUSZ vonalán ellenőrzött. Ahogy át- meg átjárja 
az egész társadalmat... - Mi is járja át? Ez a trutymó, nevezhetjük az 
árulástól az élni akarásig bárminek. Alkut nem az egyes személyek 
kötöttek 1956 után, hanem az egész társadalom, s ennek folytán 
kötött az egyes személy is. Ki ekkorát, ki amakkorát. Mindenki. Van, 
aki nulla kompromisszumot kötött, de az is kötött. 

Feladat: Menjen a Mezőgazdasági Vásárra, írjon levelet W.-nek 
Bécsbe, jelezze családi segítség kieszközlését; a levelet hálózati 
személy viszi majd Bécsbe, és ott lesz föladva. 

[H. e. j.. ahogy egyszer apám egy újdonsült vagy inkább 
botcsinálta politikus gesztusa kapcsán foghegyről odavetette: 
Micsoda cselédtempó! És ebben nem volt semmi gőg, nem egy 
arisztokrata mondta, hanem egy demokrata. Egy republikánus. Nem 
gőg, hanem méltóság. Így akarom mondani most én is: Micsoda 


cselédtempó! Ahogy tempózik ezeknél! Talán nem is az árulás mint 
árulás a legnagyobb árulás, hanem ez a szolgalelkűség. Szolgálni 
nagy dolog, szolgalelkűnek lenni embertelen! Ez volt a kádárizmus 
falmelléki győzelme, ez a szolgalelkűség. 

Ezt a szolgalelkűséget terjesztette az apám, ez a legnagyobb 
vétke. - Ez csak félig igaz. Nem terjesztette. Ő maga volt ez a 
szolgalelkűség. De ha terjesztett valamit, az ennek az ellenkezője 
volt. Tessék megkérdezni azt, aki ismerte. Ezt nem a mentségére 
mondom. És nem is értem, hogyan lehetséges. Lehet, hogy apám egy 
nagy színész volt? Egy Jászai Mari mint olyan? A nemzet színésze? 
Egy művész. Állj.] 

Ügynök, azon célból, hogy A. I.-vel találkozhassék, küldetett 
Bécsből egy Bunte Illustriertét, mert abban egy Liechtenstein- 
esküvőről van szó, akik A.-val rokonok. Malőr: A. I. már bírta a 
periodikát. Álltak a portán A. munkahelyén. Kérdeztem, mért nem 
jött ki Római-fürdőre a nagy melegben, azt felelte nagyon fáradt. Ez 
nem látszik nagyon menni. Olyan, mint egy nyögvenyelős csajozás. 

P. J.-né kérdezi ügynököt, vajon, szerinte, K.-ék megkapják-e a 
kivándorló útlevelet. Kitérő választ adtam (hasraütéses alapon megy 
stb.). A nemjóját, megint hallom, ahogy mondja. 

K. a szovjet pártlátogatásnak részemről történt megemlítését teljes 
érdektelenséggel fogadta, így nem is erőltettem a témát. 

A W.-nek Bécsbe írt levelet újból lemásolta, hogy itt iktathassa (és 
én is lemásoltam, hogy ittiktathassam, így fogja egyik nemzedék a 
másik kezét, s ad át tudást, tapasztalatot, hagyományt):Sajnos az 
idén nem tudunk találkozni (gondolhatja, hogy miért?!), pedig 
szívesen folytattam volna a tavaly megkezdett beszélgetést, sőt azt 
hiszem, kinti rokonaim révén hasznukra is lehettem volna stb.(...) 
Az évfordulón lélekben ott leszek! Nem beszél, másol. 

Feladat: Keresse fel R. édesanyját, de R. személyére direkt 
formában ne érdeklődjön. 

Apámra gondolva: a világosnál is világosabb, hogy a történelem 
nem használható pártpolitikai célokra. 

[Míg én itt másolom a másolást, ledőlt a New York-i két torony. 
cMegtörtént szeptember tizenegyedike.2z Azt mondja most 
mindenki, megváltozott ettől a világ. Nem változott meg, csak most 


már nem lehet úgy tenni, mintha nem látnánk a világ arcát. Ez 
persze nagy változás. A teremtés most megpillantott brutalitásába 
törés nélkül simul bele az apám (a története). 

Mennyi rosszat képes egy emberélet összegyűjteni! Bizonyos 
értelemben nekem ugyanúgyhihetetlen a New York-i terrortámadás, 
mint apám ügynök volta. Amikor megpillantottam a toronyba 
fúródó repülőgépet (egy frankfurti szállodában, figyelmetlenül, 
tényleg azt híve egy minutumig, hogy most már délután is ezeket az 
idióta katasztrófafilmeket nyomatják), valamint apám írását a 
dossziéban (szintén figyelmetlenül, majdnem lezserül, hisz egyik 
esetben sem voltam semmire se felkészülve, nem gondoltam, hogy 
felkészülve kell, kellene lennem), mindkét esetben ugyanaz történt, 
ugyanúgy tágult ki a szemem, kezdtem nyeldesni, vert gyorsabban a 
szívem. Nem hittem a szememnek, de tudtam, hogy igaz. (Én már 
több mint egy éve élek abban a sokkban, amelybe a világ most 
került. Nem dicsekvésből mondom.) 

És mindkét esetben azt a mély, elemi mondatot préseltem ki 
magamból: Na, nem! 

De igen. Igen, igen. Igent mondok a világra, ez az én alapvető 
igenlésem.] 

Vámügyi kérdésekkel provokálja a kiutazásra készülődő K.-nét. 
Különben is , annyian nézik meg" a kiküldésre szánt holmikat, hogy 
rügyeskedésre nincs mód", és nekik nincsenek is értékesebb 
holmijaik. Hogy Sz. ügyvéd (Pollacsektől tudhatjuk: feldolgozás 
alatt) ügyes-e. Ezeket a dolgokat bárki el tudja intézni, , akár te is, 
vagy bárki más" . 

R.-né rossz hangulatban, mert nyugdíjazni akarják, mondván, ha 
annyit jár külföldre, nem szorul rá a keresetére. Ahogy Pesten 
mondják: ögyes. Viszont a fia ír - levlapokat. Ezt meg Pollacsek 
tartja ögyesnek, a levlapokat ugyanis nem ellenőrzik, kizárólag a 
leveleket. 

K.-ék végre elutaztak. Szobájukat A. I. barátjának adták ki, 
ügynök ebben lehetőséget lát. 

Olyasfélét mondott K. M., hogy ha ez az ország jó volt nekünk 
1000 éven át, akkor legyen jó most is. Ez volt apám álláspontja is, ez a 
józan pátosz, tárgyias patriotizmus. Egy ilyen mondat jól mutatja az 


arisztokrata szemléletet, ahogy a tradíció, a múlt ismerete, az ahhoz 
való természetes, nyugodt kötődés egyszercsak a legmindennapibb, 
gyakorlati helyzetben kamatozódik. Hogy a következő mondat a 
személyes csődön túl mutat-e valamit, nem tudom. Talán hogy az 
ember nem végtelen?Aktuális politikai témákat (Vietnam, Közel- 
Kelet) felvetettem, de erre nem reagált. 

Vajon az ún. irányított beszélgetések folyamatos koncentrációt 
igényeltek, vagyis felkészültséget, vagy lazán fecsegett, mint 
rendesen, és időnként , irányba kevert"? Azaz mennyit, pontosabban 
hogyan szenvedett? 

G. I. Mutatott egy fényképalbumot, 1-2 képen Horthy v. 
kormányzót ismertem fel, ezekre megjegyezte: , Ávót megjárt 
képek." (...) D. B.-vel jelenleg az a kapcsolata, hogy ő beszámol neki 
a szarvasbőgésről, D. pedig küld neki egy vadásznaptárt. Tudjuk, 
hogy küldi. 

R.-néhez tessék avval fölmenni, hogy W.-től nem kapott választ, 
vajon tényleg föladta a fia a levelet. Írjon W.-nek is, írja meg, hogy 
keresse R.-t, és hivatkozzon arra, hogy aki a levelet viszi, nagyon 
megbízható stb. Megjegyzés: A levelet , Kovácsnéval" küldjük, aki 
Bécsben azt postára adja. 

A kérdéses Emánuel feltehetően Liechtenstein herceg, akivel A. L. 
rokonságban van. Feladat: (...)Segélyezésnek mi a története, hogyan, 
milyen módon és úton kap szétosztásra A. I. anyagi erőforrást. 

B.-nek, aki rokonságban áll A. I.-vel, ki kell költöznie a lakásából, 
ám, írja ügynök, Esterházy Mátyás közbenjárt Károlyi Mihálynénál, 
akinek közbenjárására B.-ék lakáskérelmét elfogadták a XI. 
kerületben és besorolták. Íme, egy segítőkész, jó keresztény, azon 
belül is katolikus. 

IA magyar katolikus egyházi vezetés mostanság utasította el, 
hogy átvilágítsák őket, vagyis hogy nyilvánosságra kerüljön, ki volt 
közülük ügynök. Ezt még lehetne érteni, mondjuk az egyház 
autonómiájára hivatkozva, vagy hogy ők nem az országgyűlésnek 
tartoznak elszámolással, hanem Rómának - hogy az Istenről ne is 
beszéljünk. De mért nem élnek az önátvilágítással? Hát nem éppen 
azok tudnának mégiscsak valamelyest könnyebben szembenézni 
saját gyöngeségükkel, akik mondjuk hisznek az örök életben, vagyis 


nem minden tétjük itt van a földön? Akiknek ott van (tréfa:) a 
mennyei harmónia? Nem ez a hitből fakadó erő lehetne az, amit egy 
katolikus mint katolikus fölajánlhatna a hazájának? Gyöngeségtől, 
esendőségtől nem véd meg a hit, de hát a bűnbocsánatot illetően 
egyszerűen nagyobb (lehet) a kultúrája egy katolikusnak, ez 
megkönnyítené a vallomástételt. Mért nem meséli el az egyházi 
vezetés a saját Kádár-kori történetét? Látjuk, a társadalom nem 
meséli, az egyház egésze (a társadalom egy részhalmaza) szintén 
nem. Azt mondja valaki, hogy a püspök sokszor a kispapjai 
védelmében vállalt együttműködést a hatalommal. Igen, ilyen volt. 
És mért nem lehet erről most beszámolni? Hogy egy aljas kor milyen 
aljasságra kényszerített. Ez és ez történt, ezt gondoltam, ezek voltak 
a szempontjaim. Ezek az igazságaim, ezek a tévedéseim. Gyónom a 
mindenható Istennek, a boldogságos mindenkoron Szűz Máriának, 
Szent Mihály arkangyalnak, Keresztelő Szent Jánosnak, Szent Péter 
és Pál apostoloknak, minden szenteknek és nektek testvéreim!, hogy 
fölötte sokat vétkeztem gondolattal, szóval és cselekedettel. Én 
vétkem, én vétkem, én igen nagy vétkem! (Ezt abból a misekönyvből 
másolom, melyet a Nagymamától kaptam 1959 Szent Istvánkor, s 
amely előtte apám öccséé, a Marcel bácsié volt, aki eltűnt a második 
világháborúban. Nem meghalt, eltűnt. 465. o.) 

Jó, jó, mondja a barátom, de milyen éktelen nehéz volna mondjuk 
egy faluban egy plébánosnak evvel előállnia. Igen, éktelen nehéz. 
Még annál is nehezebb: mert hisz a falu valószínűleg ezt úgyis tudja. 
Ennek a fiktív plébánosnak a fiktív hallgatása csak erősíti a valódi 
gyávaságot, a maszatot, a koszt, a mocskot, a hazugságot, az 
öncsalást. 

Vétek az emberi szabadság ellen. 

Mi szól a hallgatás mellett? Tulajdonképpen a hallgatás maga. 
Mert esetleg lehetne mondani, hogy ez afféle zsurnalisztikus 
fölvetése a problémának. Valóban, nem az üdvösség útjairól 
beszélünk, nem a bűnről, nem Istenről. És az egyház nem erre való 
volna, hogy erről beszéljen? De. Igen. Itt ennél kisebbről volna szó: 
az egyház társadalmi helyzetéről, szerepéről. A jelenlétéről. 

Nehéz ama plébánosnak (püspöknek) megszólalnia. De hát nem 
ezerszer meg tízezerszer többet gondolkodnak ők, hogy úgy 


mondjam, munkaköri kötelességből etikai kérdéseken, mint egy 
szilikátmérnök? Ez a tudás, ez az erő, ez a lehetőség, esély nem 
jelenik meg a társadalomban, nincs. Pontosabban a nyilvánosságban 
nincs. Hisz a plébános esetleges szenvedése, személyes 
szembenézése bűneivel szobája mélyén, kettesben Istenével - 
természetesen valóság. Csak most nem erről volna szó. A fenti 
ügyben az egyház vezetése az MSZP nívóján van. Egy nívó van, egy 
ország, egy szalonna. 

cMégegyszer: Kell-e az egyháznak így segítenie? Nem 
okvetlenül. Hisz az üdvösség lehetséges útjainak fürkészéséhez ez a 
társadalmi szerep nem okvetlenül tartozik hozzá, és mi volna 
fontosabb az üdvösségnél? De ha így dönt az egyház (én, te), akkor 
fogja is be a száját a társadalmi ügyeket illetően, ne riszáljon a 
választások idején, és ne pompázzon az állami ünnepeken, és e 
sorok írója ne nevezze magát nyilvánosan katolikusnak, hanem 
imádkozzék, ha tud, magában az ő Urához és Istenéhez, vagy pedig, 
ha mégis fontosnak érzi egyháza társadalmi szerepét, akkor legyen 
sokkal következetesebb és főleg radikálisabb, vegye komolyabban a 
katolikusságát, és tegyen meg mindent, hogy egyháza vezetése miatt 
ne kelljen szégyenkeznie, üljön az esztergomi bazilika elé 
századmagával, és így tovább.- 

Mindez, mint most minden, apámról jutott az eszembe. Hány és 
hányféleképp lehetne számára fölmentést találnom! Mi mást tehetett 
volna? Hol zsarnokság van, ott zsarnokság van. Ott mindenki szem 
a láncban. 

Olvastam egy interjút a fenti pap-ügynök vitában. Átírtam az 
apámra. Így apám, ez az erkölcsi hulla mégiscsak rávilágít(hat) 
egynémely öncsalásra -  miértis fogadja ezúton nemzetünk 
köszönetét s háláját: 

Tán a szíve szerint nem tette volna, de hát egy megalázott 
országban, egy megalázott közösségben... De hát nem magát 
féltette, nem a személyes karrier szempontjai vezették, négy gyereke 
volt... Az is felelősség... Sokszor egyszerűbb hősnek lenni, de egy 
apának, akire egy kis közösség van bízva... A család (az eredetiben: 
az egyház) az egy kicsit olyan, mint egy kis család. Gondoljunk csak 
arra, hogy például Franciaországban nagyon megvetik s 


társadalmilag büntették azokat, akik a németekkel kollaboráltak, 
például nőket is, akiknek német szeretőjük volt az elnyomatás 
hónapjaiban. Tehát hogyha egy család mondjuk megtudná, hogy az 
anyjuk vagy a lányuk egy ilyen helyzetbe került, akkor azért aligha 
vetette volna ki, hanem tudomásul vette, hogy ez történt, és maga is 
vállalta volna a szégyen rá eső részét, de nem pellengérezte volna ki, 
vagy nem váltotta volna le arról a helyről, amelyik a családban 
megilleti, és elgondolkodott volna azon, hogy esetleg éppen a fiaiért 
hitte, hogy tenni kell, amit tett. (...) A bibliában Szent Pál 
felelősségre vonja a korinthusiakat, hogy mért pörösködnek idegen 
bíróság előtt és mért mennek pogányokhoz azért, hogy egymás közt 
felmerülő vitás ügyeikben igazságot keressenek, és azt mondja, hogy 
inkább el kellene tűrni még az igazságtalanságot is, minthogy 
ilyesmit tegyen az ember. Nem egyszerűen a mundér becsületét 
védeni, hanem valami fajta mély összetartozásnak a tudatában élni, 
ahol a dolgokat nem lehet így szétosztani, hogy ez a te bűnöd, és ez 
az enyém. 

Ez szép, ez a vége. Csak most nem erről volna szó. Én se állítom, 
hogy apám bűnösebb, mint bárki. Mert erről nincs módom bármit is 
mondani.] 

ELeadtam a két füzetet. Az első lépés a nyilvánosság felé. Úgy 
döntöttem, hogy nem elmondom Gizellának, hanem egyszerűen 
fölolvasom az előszót. Előtte bejelentettem, hogy kivételesen 
föltételei vannak a közös munkának. Hallgatom, Péter, mondta kis 
hűvös várakozással. Teljes titoktartást kérek. Erre elmesélt egy 
történetet, amelyből kiderült, hogy nem tudja nagyon komolyan 
venni, amit mondtam, vagy túlnyüzsgöm a dolgot, vagy ha meg 
tényleg olyan, akkor mért gondolom, hogy ez neki probléma volna, 
vagyis nem érti, mit beszélek. 

Amikor odaértem az olvasásban, hogy a dossziéba pillantva 
azonnal fölismertem apám írását, fölnéztem. Azt kell mondjam (és 
bocsánat), nagyon bután nézett rám. Hirtelen eszembe jutott, honnét 
ismerem ezt az arckifejezést: amikor annak idején elmagyaráztam, 
hogy az ismeretlen, fiatal lány, Csokonai Lili az én vagyok, én írtam, 
ismételgettem, akkor is így néztek rám. Egyszerűen nem értették, 
mit mondok, nem lehetett felfogni, túl gyors volt. Ismételgetni 


kellett, én, én írtam, schreiben, scribere, capisco? Ahogy most is. 
Hogyhogy. Úgy, hogy III/III-as az apám. Három per három. Tégla. 
Spicli, Jó, jó, abbahagyom. 

Aztán kicsit beszélgettünk. Kipirult az arcom az izgatottságtól, 
néha a saját kezembe fogtam, hogy nézzem, meleg-e. Az volt. 
Titokban néha az órámra néztem, hogy lejár-e a parkolóóra. Az már 
tényleg sok lenne, nem elég, hogy tégla az apám, de még az autómat 
is elszállítják. 

A végén megölelhettem. Álltunk a szoba közepén, és nem sokat 
teketóriáztam, úgy vettem, mintha a mamámat öleltem volna. - Elég. 

Illetve még valami. Amikor említettem neki, hogy van bennem 
szorongás, hogy mi lesz, ha majd ez megjelenik, mert annyi érdeket 
sértek és annyi fájdalmat okozok, hogy nem kiszámíthatók a 
reakciók, akkor ő komolyan bólintott, igen, ezt nem lehet tudni. És 
hozzátette: Szegénykém. Most is tehát szeretetteljesen szigorú 
maradt, keményen tapintatos; ahogy a többi kéziratnál azt szerettem 
volna hallani, hogy milyen jók, most azt szerettem volna hallani, 
hogy ne félj, nincs mitől. - Ja, még valami: Nem csak azt mondta, 
szegénykém, hanem azt is: szegény édesapja.- 

Folyosói beszélgetésben valaki hosszan szidja a Történeti 
Hivatalt. Nem lehet semmit megtudni, söpörjük a szőnyeg alá a 
mocskot, és akkor evvel manipulálni lehet, mindenki gyanús, én is, 
te is. Bólogatok, ha te tudnád, amit én tudok. (Inkább dölyf, mintö.) 

De mint egy megerősítést hallgatom. Mert akkor legalább egy ügy 
tisztázódik. , Csanádi" nem te vagy, nem a legjobb barátod, nem az 
asszonyod, nem a politikai ellenfeled, akit evvel gyanúsítgatnod 
lehet, nem a Csurka, nem, a , Csanádi" fedőnevű ügynök az én 
édesapám, én meg Esterházy Péter vagyok. Ez tiszta. cHarmadjára 
írom már ezt le, az a kibaszott műgond!, többször már nem 
akarom.: 

Itt következik egy Zárólap, 1977. július 28-i dátummal, majd a 
betűsoros névmutató. Megszámolom, hány ember életébe másztunk 
bele, hány (szójáték!): 

A: 4 darab, 8 említés, B: 7, 22, C: 1, 2, D: 6, 16, E: 10, 29 (a tízből 
kilenc Esterházy - ahogy a nagy palatin említé: Az atyafiságos 
szeretet [pl. 421. o.]), F: 3, 7, G: 4, 16, H: 2, 4, IJ: 5, 21, K: 7, 29, L: 3, 9, 


M: 1, 1, N: 6, 17, O, Ö: - (a mázlisták, se Örley, se Ottlik, se 
Oroszlánszívű Richárd), P: 8, 41, R: 3, 12, S: 3, 10, Sz: 4, 7, T: 2, 3, U, 
UV. W:2 112523. 782 

Bocsánatot kérhetek az egész ábécétől. 

Negyedik dosszié 

Tartalomjegyzékkel kezdődik, melynek utolsó bejegyzése: A H- 
117999 sz. Csanádi fn. tmb. ,M" dosszié IV. kötetét 78 sor- és 264 
lapszámmal lezártam. 1980. III. 29. Prókai szds. 

cVégre összeszedtem magam, és felhívtam apám volt 
kezelőorvosát. Kedden találkozunk. Záródnak le a terek.: 

ZEz már egy utólagos beszúrás, nem is ilyen zárójelbe kéne írni. 
Tegnap végigjártam apám találkozóhelyeit, a presszókat (, záródnak 
le a terek"), közben jegyzeteltem, azt másolom motst át. 

Mégsem fogok mindenhol inni egy felest, túlságosan teátrális 
volna. Meg mit remélnék tőle. Helyette egy másik teátralitást 
választottam, vagy inkább adódott, egy  metafizikait, ma 
Nagypéntek van. Mostanra tolódott, nem volt szívem megszakítani 
a munkát. Időben tehát ez az utolsó bejegyzés. Ezek az utolsó 
szavaim. Mehr Licht, hogy primcsi legyek. És persze: mehr nicht! 

Amilyen mázlista vagyok, épp a Fény presszó felé tartok. Nincs 
az már. Látja Isten, hogy a rómaifürdői hévmegállóban ülök a 
napon. A restit, hol apám többször is megfordult, már rég 
lebontották. Jó volt a  babgulyásuk, kérés nélkül adtak 
cseresznyepaprikát. 

Szóval a Fény nincs (csak a neonfelirat), régiségkereskedés, BÁV 
Rt.  Felvevőhely arany, műtárgy, festmény, ezüst, porcelán 
tárgykörben. Nem megyek be. A kirakatban százezerért Krisztus a 
keresztfával (XIX. sz.-i festő). Randa mint olyan, ha passzol is a 
naphoz. 

Át akartam sétálni a Margit hídon, de autóval megállt mellettem 
K. S., akit már rég nem láttam, s nagyon megörültem neki. Olyan 
volt, mintha a segítségemre küldték volna. Úgy is vettem. 

A Pozsonyi út elején a Szamovárból söröző lett, Gyros, Dreher, 
biliárd, este élőzene. Dőzsölve Theodora ásványvizet iszom 
(buborékost). Szívesen ennék, de úgy tervezem, betartom a böjtöt. 


Zúzapörköltet kérnék. Vagy brassói aprópecsenyét. A brassói 
aprópecsenyét az édesapám találta föl az ötvenes évek elején. (100.) 
Valójában a Pap Bandi bácsi (Mátyás pince); a fiától kaptam a 
történetet ajándékba, a színezést pedig G. Misitől. 

Jobbra egy pénznyerő automata, aki nyer, harminc ezüstpénz, 
roppant szellemes, balra egy Johnnie Walker plakát. Ihe whisky that 
goes with a swing. Szemben a WC, használata harminc Ft. 
Blaszfémia apám szenvedését a mai naphoz csatolni? Júdás és 
Krisztus egy pár. Mennem kell tovább, nem maradhatok annyit, 
mint apám szokott volt. 

A legendás Luxor helyén galéria van. Múltkor még önkiszolgálót 
láttam itt. Mennék tovább, de bent meglátok egy nagy Nádlert, 
bemegyek. Az egyik falon Hencze, Nádler, Klimó együtt. Nemcsak 
egymást támogatják, hanem engem is. Így veszem. Gyorsan 
végigszaladok, még gyűjteni embert; Bak Imre, El Kazovszkij, Deim 
Pál, te Lugossy, kösz. Nádlerékkal is kell beszélnem a megjelenés 
előtt. Hogy lesz ez... Ülök majd és telefonálgatok? És ha nincs valaki 
otthon? 

Az Európába be se nézek, olyan új. Bár túl poétikus gondolat, de 
egyáltalán nem lennék meglepve, ha az egyik presszóban apám ülne, 
és hellyel kínálna. Egyszer se rúgtam be vele együtt. Mert féltem a 
piálásától. Talán meg kéne adnom a gyerekeimnek ezt a finom 
apaélményt... De hát olyan ritkán rúgok be... 

Olyan, ahogy így állok egy merő Móricz Zsigmondként az 
embertömegben a járdán és jegyzetelek, mintha magamban 
beszélnék. Álló futóbolond. 

A Tünde presszó helyén: Senator Póker Center. Bemegyek mégis. 
Elnézést, nem tudja mi volt itt azelőtt? Nem. Ildi, te se tudod? Ő se 
tudja. Talán egy presszó vagy mi. De most már mindegy, nem? 
Semmi nem mindegy, mondom véletlen agresszivitással, mire 
egyszerűen hátat fordítanak. 

Nem vagyok egy Egon Erwin Kisch, húsz perce kóválygok a 
Nyugati térnek nevezett Marx téren a Sabária étterem végett. Nagy 
valószínűséggel egy bank az. Most hirtelen emlékezni is vélek rá, 
valami ócskaságra, paprikás szaft egy zöldbabfőzelék tövében. 


Az Alkotmány éttermet a Bajcsy-Zsilinszky úton nem találom, 
poros üvegek, átalakítás miatt zárva, New York Bagel; de ez is 
valami étterem lehetett, mert van egy matrica: , étkezési csekk" 
fölirattal. A Kis Dóm eszpresszót nem találom, mintha egy 
csemegebolt lenne a helyén, a Carmen cukrászdát sem találom, vagy 
a Seiko-szerviz, vagy a Fotex, vagy a Rétes-cukrászda. Bemegyek, 
hihetetlen illatok; hű ásványvizem. Lesz még valami? Már nem lesz 
semmi, mondom mélyértelműern, és lehuppanok egy Esterházy-torta 
mellé. De éhes vagyok! Ha egy Voltaire volnék, mindenütt föltűnően 
húst ennék, húst hússal, egyébként itt is van rántotthúsos szendvics. 
Minek, egy rétesboltban? Nehéz tésztameleg, nyirkos a hátam, és 
unom. 

Unottan feszült vagyok. 

Ha piáltam volna, akkor már eléggé be lennék állítva, pláne 
éhgyomorra. Nagyon sajnálnám magam. Tulajdonképp G. (nem 
Gitta) mondta, hogy ne igyak, inkább utána, otthon, de azonnal 
elfogadtam, stiláris okokból. Valaki hangosan mondja a nevemet 
(vagy az apámét), tortát vesz épp, olyan, mintha provokálna, 
felugrok, megyek kifelé, kezét csókolom, nem köszön senki vissza. 

Szemben a Bazilika. Látott mindent mindig. 

A Keringő helyére csak egy pillantást vetek, ez is bank lett. 

Bejöttem a Belvárosba, a Dunakorzóból étterem lett. Van húzása a 
Nagypénteknek, de hátulütője is - most megpróbálkozhatnék egy 
borjúlábbal. Itt már ettem jó borjúlábat. (Rosszat is.) 

Hozzámlépett egy taxis, én ülök, ő parkol, és jó munkát kívánt, és 
hogy már egyszer vitt haza, és akkor arra a kérdésemre, mi volna a 
különbség a nappali és az éjszakai taxizás közt, ő azt válaszolta, 
hogy nappal az A ponttól a B pontig jut el az ember, éjszaka meg az 
A pontból a G pontig, és hogy én erre azt mondtam volna, hogy ezt 
beírom a következő regényembe. 

Hát akkor most majd pótlom, mondom joviálisan, és jegyzetelni 
kezdem - ezt. 

A Váci utcában összefutottam T.-vel, a család gyerekkori barátja 
(lásd Termelési-regény). Utánam kiáltott, nem tudtam, honnan jön a 
hang, de azonnal fölismertem. Évek óta nem láttam. Karácsony óta a 
felesége agyrákjával küzdenek elszántan. Ezt meséli. Olyan, mint 


egy ,igazi férfi", miközben mindig látom benne a hajdani gyereket. 
Közben valaki odalép hozzánk, gratulál neki az edzői, nekem az írói 
sikerekhez. Nevetünk, érdemes volt reggel hat óta itt állni, mi, 
öregem?! Közben K., a nagy költő sétál arra, megérinti a hátam. 
Később beülök vele az Annába, nekem munkaköri kötelességem. 
Sétálós napja van, mondja. Nekem is, ne mondja tovább, de apám 
kedves helyeit keresem föl. Kedves helyeit! - és még csak el se 
pirulok. 

Ez is megint egy utolsó nap. 

Ferenc körút, Híd presszó, végre valamit megtaláltam, se íze, se 
bűze, kellemetlen hely. 

Mit ihatott itt? Talán rumot. Egy Lánchidat. Ha szabad ember 
volnék (nem pedig katolikus - tréfa!), most fagylaltoznék. 

Háromnegyed három van. A Híd étteremből Western söröző lett. 
Hagymás rostélyost ennék. A szép L. ígér már mióta egy hagymás 
rostélyost. Le fogom enni rajta. Vagy róla. Vele. 

Vonszolom magam apám lábanyomában a poros Budapesten. R.- 
né trafikját akarom megnézni az Üllői úton. Zarándokút. Egy 
antikvárium kirakatában: Az élet útmutatója (A Pesti Hírlap 
Könyvtár). El kéne olvasni. Optika-bolt vagy a mellette levő 
autókölcsönző van az általam ismert címen. Nem esik már ez jól, se 
külcsínileg, se belbecsileg. Megyek, mint a nyomtatós ló, körbe- 
körbe. 

Az Imbisz sincs; építik át, már nem tudni miből, még nem mivé. 
A Caraván helyén Admirál Club. 

Elvillamosoztam az Oktogonig. Egy berúgott pár hangoskodása. 
Undorító. (Ezt nem javítom ki viszolyogtatóra.) Elnéztem az Írók 
Boltja felé, de nem volt ott senki, be volt zárva, leltár miatt. 
Kukucskáltam, hátha, de hiába. Hiába. Most a Köröndön ülök, akár 
egy nyugdíjas, a padon. Zsibog a város, ég a talpam. Már rég nem 
járkáltam ennyit. Nincs benne jó. Bementem a Körönd étterembe 
pisilni, és kijöttem. 

Az Üllői út-Ferenc körút saroknál, mondhatni szemben az 
Imbisszel, fiatal, ordenáré lányok álltak, cigiztek. Van egy ezresed, 
kérdi az egyik a másiktól, nincs, ugyanevvel az ütemmel a lány 
kifordul, van, nincs, fordul, lehet vagy tizenhat éves, és azt mondja 


nekem, aki épp akkor érek oda, kisöreg, egy ezresért leszoplak. 
(Lássa, Gizellám, motívum lett!) Azon tűnődöm, hogy ez vajon 
lukratív ajánlat-e, de nincs viszonyítási alapom. Nyilván nemcsak az 
összegszerűség vizsgálandó. Mintha a Lenin-fiúk hívták volna így 
nagyapámat: kisöreg. (Megnéztem, nem: papa, 396.) 

Már nincs sok hátra. Capri nincs, Garzon nincs, taxi! Vagy ahogy 
a mamácskám szokta volt mondani: Táxi! (, Veszek egy táxit." - 
Vagy ez a Nádas nagynénje?) 

Nagyszombat reggel. Legyenek Lázár Ervin mai írásának a címe 
az utolsó szavak: Apámról tükör által.- 

Hát akkor rajta. G. bárónő az új áldozat, ,a horthysta 
Vöröskereszt" volt vezetője. 83 éves, jó egészségben van. Nemrég 
több hónapos külföldi útról jött haza... 

Ő nyitott ajtót, nem ismert rögtön meg, de mikor megneveztem 
magamat, nagyon megörült. Mit rákentek a századok, lemossuk a 
gyalázatot: esetünkben éppen fordítva történik. Századok erényét (a 
gyalázathányadot most hagyjuk) mossa le ügynök, s keni rá minden 
bemutatkozással a gyalázatot. Ez a jelentés önmagában is szemét. 
Ellenben kap néha csomagokat Albrecht bajor királyi hercegtől itteni 
rászorultak részére, akiket azután ő értesít; naponta du. 2 és 4 közt 
mindig otthon van s akkor jönnek a csomagokért. Elmondta, hogy A. 
I. is küldött rászorult személyt. 

Jelentem, hogy 1968. IV. hóra tervezett osztrák-NSZK utat el kell 
halasztanom, mivel bécsi rokonom kb. ugyanekkorra tervezi 
ideutazását. De azért beadja a kérelmet, s jelzi, kiket keresne fel 
(ismerős nevek, vagy az eddigiekből, vagy/és a gyerekkoromból). 

Jaj. Másolni, hallgatni. Jelentem, hogy Esterházy Péter (született 
Budapesten, 1950. április 14-én, lakik ilyen és ilyen címen) a Bp.-i 
Piarista Gimnáziumban érettségizik, eddig kitűnő rendű volt. 
Felvételre jelentkezik az ELTE TTK matematika szakára. Kérem a 
Belügyi szervet, hogy amennyiben a felvételi vizsgán a szükséges 
pontszámot eléri, felvételét támogassa. Csanádi. 

Értékelés: (...) Kérésének támogatását javaslom jó munkája 
alapján. Ahogy a vörös csillag megy az égen: érdemes! Intézkedés: 
Javaslom szolgálati jegyen értesíteni a BM illetékes alosztályát a 
fölvétellel kapcsolatosan. 


A gondos apa. Rendes pali ez a Csanádi. És tisztességes. Csakis 
akkor kéri a segítséget, ha a fia eléri a szükséges pontszámot. Persze, 
ha az a gyerek eléri a szükséges pontszámot (emlékei szerint húsz 
pontból tizenkilencet ért el), akkor mi a faszomnak kell még 
támogatni is? Hogy az  esterházyságból meg a piarista 
gimnazistaságból adódó hátrányokat egyenlítené ki az ügynökösdi? 
Innét is láthatjuk, nem buli egy ilyen diktatúra. 

Pollacsek is támogatja a kérést. Rendes pali ez a Pollacsek. 
Mindenki nagyon rendes. Egyébként nem mindig voltam kitűnő 
rendű, olykor csak jeles. Harmadik félévben, ha jól emlékszem, 
éppen matematikából kaptam négyest Pogány tanár úrtól. De 
szégyelltem! 

A májusban esedékes külföldi út feladatait beszéli meg a két 
rendes pali. Az egyik, az ügynök, merjen el R. mamájához, üzenetet, 
levelet elfogadhat tőle. 

R.-nének unokája született! Operatív szempontból fontos, hogy 
ügynökünkkel üzen fiának. 

Az ügynök elutazott Ausztriába, én meg leérettségiztem a 
piaristáknál. Azt hiszem, apám jó benyomást tett tanáraimra. 
Örültem, ha ő ment szülői értekezletre. Hogy úgy mondjam, rajta 
keresztül tanáraim jobban ráláttak az én (relatív) kiválóságomra. Az 
apámra nézve látszott, még lehet belőlem valami. cNem esik 
egyáltalán nehezemre a ,régi hangon" írni róla: elég csak 
emlékeznem. Nem vesztettem el ezt a képességemet, pedig nagyon 
tartottam ettől.- 

lEgy német HC-kritikából: ,A végén nem szabadulunk a 
gyanútól, hogy ez a nagy egész egy emlékmű, E. P. saját, valóságos 
apjának emlékműve, Esterházy Mátyásé, ezé az akaraterős (!!!), 
plebejus intellektuellé, aki olyan életet élt, melyre Martin Walser 
igen-igen irigy volna." Szegény Walser. Ezt nevezem én - ezt az 
egészet - strukturális humornak. A világ vicces, nyögöm.] 

ZA magyarok Istenére esküszünk, esküszünk, hogy rabok tovább 
nem leszünk, Petőfi szól a rádióból, március 15-e van. Még 
birtokolom azt a kokárdát, amit a mamám varrt, már egészen 
kifakult. 15-én reggel ő tűzte föl mindig a kabátunkra. Apánk is 
odaállt, mintha ő volna az ötödik gyerek, a mami pedig egy 


ziherhejctűvel a kabátja hajtókájára erősítette a kokárdát. Egészen 
kicsi kokárda volt. Néha szerettünk volna nagyobbat, de anyánk 
valami ízlésre hivatkozott. A családi hagyományokat illetően volt 
egy kis zavar az 1848-as forradalommal, de apánk személye ezt 
feloldani látszott. Jó magyar, a szegények védelmezője, maga is 
szegény, és titokban még gróf is. Éljen a szabadság! Éljen a hazalk: 

Irgalmatlan hosszú (14 meg 11 oldal) jelentések a külföldi útról; 
intelligens, részletes összefoglalások. Aki írta, okos, jó memóriájú. 
Nem érdekes, csak mazsolázok belőlük. W. átölelt, örömmel 
üdvözölt. (...) Ismételten figyelmeztetett, hogy legyek óvatos, főleg a 
levélírásban. Megint: elárulni csak mindent lehet. K(...) A jó 
dolgukban nem tudják, mit csináljanak, s példaként megemlítette 
Brand (?) NSZK külügyminiszter fiát, aki egy diákgyűlésen az 
akasztófára kívánt minden bonni minisztert, apját is beleértve, a 
gyűlésre azonban azzal a Mercedes kocsival ment, amit nemrég 
apjától kapott. 

A kiegyensúlyozottságomat, az erőmet ugyan nem tőle kaptam, 
de általa teljesedett ki vagy kapott megerősítést. Apám szerepet 
játszott bennem. Edzett vagyok, szívós, azért is, mert láttam őt, az 
edzett, szívós férfit. cAkhatárán, de visszanyomom, már elég 
volt... Most jó hasznát veszem e tulajdonságaimnak. Igaz, én nem 
kívánom őt akasztófára, pellengérre sem állítom. Csak elmondom 
nektek a történetét. CÉs kérlek titeket, testvéreim, fratres -kk: 

Meglátogatta R.-t, akit nem érdekel a politika (akkor minek ennyi 
energiát beleölni?!), hobbija a játékvasút-készítés, küldött ügynökkel 
levelet haza, gyerekkori fényképet kér és egy képet a szüleiről. Végül 
kér egy töpörtyűspogácsa-receptet. 

Münchenben ügynök találkozott a Szabad Európás Gallicusszal, 
Mikes Imrével, akinek Wesselényi Miklóstól hozott üzenetet. A 
SZER-ről beszélgettek meg az emigráció jövőjéről; Mikes szerint a 
rádió tele van az ÁVÓ beépített embereivel. 

[Tegnap társaságban arról, hogy Németországban milyen sok 
emberről derül ki, hogy együtt dolgozott a Stasival, de hogy ennek 
nincsen nagyon következménye, a nyugati társadalom belefáradt 
már ebbe. Ha a delikvens kitartó, és depressziós se lesz, akkor 


megússza. Ez helytelen, mondtam szigorúan, mint egy presziőóz 
morálbürokrata, és megtunkoltam a tintahalat a saját szafítjában.] 

Ó, ó, ez érdekes. A. I.-vel kapcsolatban feltett kérdésekre 
válaszolva jelentem az alábbiakat. Nevezettel és ismeretségi körével 
(K. Gy.-ék, P., P. J.-ék stb.) kapcsolatban sem személyi, sem vagyoni 
vagy egyéb ellentétem nem volt. Semmilyen megbízást nem kaptam 
tőle, akár A.-vagyonnal, akár mással kapcsolatban, amit esetleg nem 
teljesítettem volna, így ellentét ebből nem származhatott. 

Mindez azért, mert: K. ellenőrzés útján elfogott levelet az 
ügynökkel ellenőriztettük. A K. anyagban ügynökről van szó. A 
levelet NSZK-ból K. Gy.-ék küldték A. I.-nek, akit feldolgozás alatt 
tartunk. A levél alapján arra lehet következtetni, hogy ügynök a 
kérdéses személyekkel kapcsolatban esetleg nem helyesen járt el és 
neheztelnek rá. Mivel ügynök semmi ilyesmiről nem tud, ezért: Ezek 
után egyértelműen arra lehet következtetni, hogy ügynök 
célszemély előtt gyanús, bizalmát nem élvezi. Ezért a továbbiakban 
őt foglalkoztatni nem lehet. 

Javaslom, hogy egy ideig a volt arisztokraták körében mozogjon 
az ügynök. [Vagy ne mozogjon? Lehet, hogy rosszul másoltam. 
Mindegy, tökmindegy.H. e. j., hogy a Javított kiadás miattmegutálják 
a Harmonia ceelestist. Erre most ijedtebben gondolok, röhej, mint 
bármi másra. Hogy engem, a családomat, a testvéreimet, az összes 
Esterházyt - az nem számít, de hogy esetleg olvasót veszíthetek... 
Tökmindegy, akartam a szimmetria végett írni, de rögtön túlzásnak 
is találva (,sok"7-nak) ezt a lekerekítést. Alapkérdés: mi a nem- 
tökmindegy? Ha életben akarunk maradni, ragaszkodni kell a nem- 
tökmindegy dolgokhoz. Nem azt gondolom-e most apámról, hogy 
neki minden tökmindegy lett? Csoda, hogy életben maradt. Most 
még búslakodhatnánk egy kört, hogy micsoda élet is az, amelyben 
maradt - de hát közben mégiscsak dolgozott, eltartott minket, volt. 
Megint: ez a fegyelmezettség a totális nincsben, ürességben, 
elrohadottságban és nyilván szenvedésben - honnét?!] 

Kis szociológiai panoráma, a teljesség igénye nélkül, a 
csehszlovákiai bevonulással kapcsolatosan: A szentendrei Hévben 
beszélgetés foszlányait hallottam, amely szerint még VIII. 20-án 
titkos találkozó volt Kádár és Dubcek között. A beszélgetőket nem 


tudtam azonosítani. Nem tudjuk hová jóváírni. K. M.: a katonai 
beavatkozás logikus, de nem hitte volna. 

cCFölfektettem egy listát, hogy kiknek kell szólnom a megjelenés 
előtt, Dóra, Marcell, Zsófi, Miklós, aztán , Pégyömima", György, 
Mihály, Marci (amiképpen nem mondjuk, hogy Gyuri, csak György, 
azonképpen sose mondjuk, hogy Márton, csak Marci), aztán a 
messzibb családtagoknak, ne az újságból tudják meg, aztán pedig a 
barátaimnak. Egy nagy vacsorát adni? Vagy kiscsoportos 
foglalkozás? Most legelőször jó kiadómnak, G.-nek; neki is föl kell 
készülnie.- 

Váratlan híradás szerző illékony ifjúságáról: Feladaton kívül 
jelentem. Tudomásomra jutott mert én elmondtam, hogy Siófokon f. 
hó 16-án este 11? után fiatalokból álló 7-8 főnyi csoport keresztül 
ment a vasúti átjárón, jóllehet a sorompó le volt eresztve. Jóllehet. Az 
épen arrajáró rendőrjárőr fejenként 20 Ftra bírságolta őket. Vagyis 
aránytalanul sokra. Mikor a fiatalok eltávoztak, az egyik rendőr 
utánuk szólt: , A kurva anyját a huligánjának!" Erre Esterházy Péter 
de szépen, lendületesen írja a nevemet!, 18 éves, ilyen és ilyen cím a. 
lakos visszaszólt: , Azt talán mégsem!" Erre visszahívták, ott helyben 
két pofont kapott kidöntöttem egy fakerítést, akár egy vicces 
rajzfilmben, majd belökték a gépkocsibaakkor nagyon megijedtem, 
az őrszobára vitték és ott továbbpofozták. Ha tagadta, hogy 
szemtelen volt azért, ha , beismerte", akkor azért. Erre nem 
emlékszem, vagy apám konfabulál - eddigi jelentései ezt nem 
támasztják alá -, vagy én konfabuláltam volt neki, nem tarthatom 
kizártnak. [Ebből az élményből vagy ,élményből" íródott a 
Spionnovellának ez a passzusa (a Főnök okítja az ifjú spiont): Na ezt 
az arckifejezésedet szeretem. Persze ne hülye légy, a butaságodra 
építhetsz, nem a bambaságodra. Időnként villámgyorsnak kell 
lenned. Ha észreveszed például, hogy egy bizonyos helyen és 
időben tévedésből kapott pofonok száma megegyezik az 
adatfelvételkor bediktált lakóhelyed számával, akkor a következő 
alkalommal azt kell mondanod, hogy a 128/ B-ben laksz, és ugyan a 
pofonokat nem kerülheted el, de semmi esetre se kapsz 128-at, és ha 
mégis: a B-vel teljesen befürödnek. Ez példa.] Végül kérdezték, hová 


megy, a kapott válaszokra egy-egy pofont kapott, míg végül a 
,megyek az anyám kurva p...-jába" válasz megfelelt, éjfél után 
elbocsátották. - A fiatalok nem fogyasztottak előzőleg szeszes italt. 
Csanádi 

Vajon ezt mért jelentette? Láthatóan dühös volt... ahogy az 
ordenáréságokat szó szerint idézte, mintegy visszavágta a 
pofájukba... Azért dühödött be, merthogy a rendőrök nem tudták, 
hogy egy oldalon állunk? (Már a saját kommentárjaimra is igaz: nem 
kommentálni, másolni.)  Mentségükre legyen mondva, hogy 
részemről nem forgott ,ráutaló magatartás" esete fenn. - 
Leérettségiztem, fölvettek az egyetemre, azt hittem, enyém a világ, 
hülye bunkó zsernyákok, faszkalap komcsik, jöhettek púpnak a 
hátamra. Vagy gondos apaként ki akarta használni a kapcsolatait, 
mint a felvételimnél? Vagy attól tartott, hogy ezt esetleg jelentik, és 
akkor jobb a dolgok elé vágni? 

Egyébként nem bocsátottak el, hanem álldogáltam az őrszoba 
előtt egy folyosón, nagyon hosszan, senki nem szólt hozzám, én meg 
aztán egyszerűen kisétáltam az ajtón. Az eset nagy erejű irodalmi 
feldolgozása a Függőben olvasható. 

Szeptemberben bevonultam katonának, hogy megtanuljam, nem 
az enyém a világ. Meg is tanultam meg nem is. 

Ez augusztusi jelentés. A következő: 1968. X. 10-ről egy 
, szolgálati jegy", Csanádi beszámolt a Hungária Kávéházban 
tapasztaltakról. XII. 19.: Az ügynök jelentést nem adott. A találkozón 
kultúrális területen esedékes további munkáját beszéltük meg. 
Feladatul kapta, látogassa a Hungária kávéházat, az étterem végében 
lévő , írók" számára fenntartott helyet. De kínos. Kiket köphetett be? 
Tudtommal sok írót nem ismert. Régi barátja, Hubay Miklós (bácsi) 
révén Vas Istvánt, aztán Juhász Ferenccel is találkozott, Vészi 
Endrével, Karinthy Cinivel. - Ne sápítozz, másolj. 

1969. III. 13. Három hónap kihagyás? A beszélgetés, amit ügynök 
Pető Tiborral kezdeményezett, Csanádi bevezetését célozza 
célszemély Sz. V. felé , Felvidéki" fn. ügyben. 

1969. III. 25. Ügynök jelentést nem adott, mivel operatív 
szempontból lényegest jelenteni nem tudott. 


1969. IV. 17. Ügynök jelentést nem adott, mivel operatív 
szempontból lényegest jelenteni nem tudott. 

1969. IV. 22. Csanádi fn. ügynök jelentéseiből az 1968. XI. hó 1-én, 
14-én és 69. III. 25-én íródott jelentéseket megsemmisítettem, mivel 
azok operatív értékkel nem bírtak. De mért kellett megsemmisíteni? 
Ez eddig még soha nem fordult elő. Valami kellemetlent írt? - 
Ekkoriban kellett kezdődnie a betegségének. 68 őszén még 
meglátogatott a laktanyában. Hozott rántott csirkét. Mami szépen 
becsomagolta egyenként őket. Csak kevés volt, nem számolt avval, 
hogy a pakkot meg kell osztani a többiekkel. 

1969. V. 2. Nem hagyják békén. Rendkívüli találkozón feladatul 
kapta, hogy menjen az Újlaki étterembe, kísérje figyelemmel, hogy 
ott milyen találkozó jön létre, és hogy ott lesz-e az a személy, akit 
fényképen megmutattak. Izgi!!! 

1969. V. 8. Most veszem észre, ügynök épp annyi idős, mint én. 
Sőt, ma, 2000. VI. 6-án én nyolc nappal vagyok öregebb, mint ő 
akkor. A megadott napon du. 6h- kor családommal együtt ott 
voltam.Isten, haza, család mint álca, falazás és kamuflázs. A 
fényképes embert nem látta. 

1969. V. 22. Most meg ő idősebb hat nappal. Nagyon más lett az 
életünk. Más mondatok vannak a szánkban. Ő ekkor, ötvenévesen 
volt élete mélypontján, , se előre nem bírt nézni, se hátra", idegileg 
kiborult, összetört, kórházba került. Én most egyszerre vagyok 
magasban és mélyben, nem személyes, hanem egy új, ismeretlen, 
általános csődben. A világ egyszer csak annyira ismeretlennek, 
újnak,  valószerűtlennek tetszik - hogy mindezt csakis a 
legszemélyesebb módon lehet tudomásul venni. A tervezett 
találkozón ügynök nem jelent meg. 

1969. VI. 16. Nagy Imre és Joyce. ...nem jelent meg. Ellenőrzésem 
során megállapítottam, hogy Csanádi jelenleg kórházban van 
idegösszeroppanása miatt. Dögöljetek meg. (Kis szünet, ezer 
kartács.) INemrégiben egy német, egy észak-német interjúban azt 
kérdezték, mit veszek zokon a kommunistáktól. Hogy mi-hit?!, 
kiáltottam, hát mindent! Mindent! Furcsállva nézték ezt a kitörést, 
kis finom, tárgyszerű elemzést vártak a századeleji baloldali 


mozgalmak reményteli voltáról. Másról beszéltünk, szokás szerint 
elmulasztottuk egyeztetni a használni kívánt fogalmainkat.] 
Állapota miatt a kórházban sem látogatható. 

2000. június 8., csütörtök 

A betegségről György tud többet, ő volt itthon, én a 
kaszárnyában. Mi úgy tudtuk, hogy a sok pia, delirium tremens. 
, Édesapátok fáradt." Állandóan aludni akart. És aztán amikor kijött 
a kórházból: a szentfazék-korszak. 

[Levertem egy stósz könyvet, többek közt a Harmoniát is. A 348. 
oldalon nyílt ki: mintha nem volna semmihez se köze, se a 
gyerekkorához, se a háborúhoz, utána meg igazán semmihez, új, 
idegen ország; nincsen semmije, csupán mi: tényleg semmi. Ez most 
olyan, mintha megvolna a magyarázat. Ha tényleg semmi, 
semmihez semmi, akkor bármi. De nem túl patetikus ez? Nem 
túlságosan grófszempontú? Hogy tudniillik ki lett forgatva a 
világából, így aztán csak lebegett... De hát nem szinte mindenki így 
lebeg vagy lebeghet? (Ilyesmiről beszélt B. is.) Vagyis hogy ott volna 
még ő maga: mint nem-semmi. Ennél több nem szokott lenni. (A New 
York-i terrortámadás kapcsán írta Saramago szép, heves, hitetlen 
cikkében, hogy nem úgy van, amiként Nietzsche írja, hogy ha nincs 
Isten, akkor bármi lehetséges, ellenkezőleg, azért lehetséges bármi, 
mert van Isten, van, akire hivatkozni lehet.) 

Fáj a derekam, ezért nem tudok rendesen lehajolni, nyöszörögve 
kuporgok a földön, a könyvem fölött silabizálom apám sorsát.ö] 

IxNézem a tévében párhuzamosan az Excaliburral Az ember 
tragédiáját. E. j.. Apám, az ember tragédiája. Az egyik szünetben a 
rendező azt nyilatkozza, hogy az univerzumot a végtelen remény és 
nem a végtelen reménytelenség hatja át. Nem mondom, hogy 
kispolgári öncsalás ez, mindazonáltal se a darabból, se apánkból 
nem következik. Nem látszik.: 

1969. VIII. 22. (Már leszereltem.) Szolgálati jegy: Ügynök 
huzamosabb ideje beteg, a találkozó az ő kérésére jött létre. 
Elmondta, hogy Mihály fia kint maradt Bécsben. Valóban. Az 
ügynök elmondása szerint ő ebbe nem egyezett bele, és kérte, hogy 
jöjjön haza, amit azonban a gyerek megtagadott. Ügynök leveleket 
fog írni rokonságának, hogy ne vállalják fia segítését és küldjék haza. 


Ez nem történt meg. Az eredményről, amint a válaszlevél megjön, az 
ügynök értesít. 

1969. IX. Szolgálati jegy. Most megint részvétet érzek iránta, 
milyen űzött és törékeny volt akkor, kiszolgáltatott lelkileg és 
fizikailag, mégis azonnal rámásznak, pedig látják, hogy nem bírja. - 
De bírja.A találkozón ügynök személyes problémáit beszéltük meg 
(fia disszidált). Az biza fontos, hogy legyen valaki, akivel beszélgetni 
lehet! 

cEmlékszem, Sascha Andersonnak is milyen örömet okozott, 
amikor szülinapi ajándékot kapott a tartótiszttől. Mindenképp 
kialakul egy ún. emberi (!) kapcsolat, hisz összefonódott az életük. 
Több időt töltenek egymással talán, mint bárki mással. 

Lapozgatom a Berlinben készített jegyzeteimet. Hány és hány 
könyvük van erről ott a kilencvenes évek tájáról! Iudományos 
fölmérések, tanulmányok, személyes beszámolók, interjúk spiclikkel, 
áldozatokkal, áldozatok beszélnek följelentőikkel - egy társadalom 
működése látszódik. Ott ez a túlélés feltétele, beszélni. Beszélni és 
hallgatni. A hallgatás egyedül, önmagában nem segít, az csak 
elhallgatás. Ez ellen is volna ez a könyv. A múlt, írja Peter Schneider, 
Németországban nagyobb árnyékot vet, mint másutt. Mintha 
Magyarországon nem is lenne árnyék. Vagy csakis árnyék, azaz 
sötétség. Az árnyékhoz (középiskolai tananyag) fény kell, a fényhez 
meg bátorság. Akarat. 

Anderson vagy egy , Karin Lenz" jelentései sokkal komolyabbak, 
mint az apáméi, elemzések, tanácsok, innovációs ötletek (pl. hogy 
konkrét időszakra, ne örökre legyenek a spiclik beszervezve, 
mondjuk öt év, az lelkileg könnyebben elviselhető - épkézláb 
fölvetésnek tetszik, elég németes). 

Ich hatte immer Angst (mindig féltem), mondja ez a , Karin Lenz" 
abban a megdöbbentő beszélgetésben, amelyet az általa beköpött két 
barátnőjével folytatott. A Wissenschaftskolleg könyvtárosnője, Frau 
Rein, ismerte személyesen, eine kaputte Persönlichkeit, mondta. 

Minden léleknek megvannak a határai. És ha a lélek üres, akkor 
üres, mondja egy másik híres irodalmi tégla (talán a Böhme nevű). 
És amikor Andersontól azt kérdik, hogy rossz-e a lelkiismerete, azt 


válaszolja a maga kellemetlen modorában, hogy nincs rossz 
lelkiismerete, egy nagyon-nagyon differenciált lelkiismeret van. 

Az őszinteség használhatatlan kategória. (Ezt már Hrabal 
esetében is lehetett látni.) Már kibogozhatatlan a történet, és persze a 
túlélni-akarás újabb s újabb bogokat köt. Egy dolog válik világossá: 
az ember törékenysége. Azt hiszem, bárkiből lehet spicli. Azt látom, 
ezeknek a szerencsétlen embereknek a beszámolóit olvasva, hogy 
mindannyiunkban ott van ez a lehetőség, mert ott a törékenység és 
gyöngeség. Nem is kell sok hozzá, elég néhány dolog balszerencsés 
egybeesése; nyeglén blötfölve: egy kis magány, érzékenység, plusz 
mondjuk egy alkoholista anya, némi nagyravágyás és kamaszkori 
sikertelenség, melyet rosszul támogat a tehetség, mert mondjuk van, 
de nem olyan, nem akkora, plusz egy kurva nagy pofon - elég, nem 
egészen jól mondom, tulajdonképpen az emberi 
kiegyensúlyozatlanságot próbálom körülírni, azt, hogy ez olyan 
sokféleképpen megvalósulhat... Nem mentségekről beszélek, nem 
akarok semmit relativizálni. 

Megnéztem még, mit mondtak a nácigyerekek az apjukról, hátha 
jutok valamire. Túlzás a köbön. 

Mengele fia. Nyilvános bocsánatkérés, szégyen. Az apa elment, a 
fiú cipelheti az apa terhét. Az apám, akkor is az apám. - Itt sincs 
nagy játéktér. 

Hans Frank, a lengyel Generalgouverneur. Egyik fia csöndesen 
emészti magát. Még ma is sokszor sír az apja miatt, mondja a 
felesége. És hogy az apja tönkretette a fia életét. Az enyémet nem 
tette tönkre. És hogy mindazok után, amit az apja tett, azt gondolja, 
nincs joga boldognak lenni. - Nem is jog, hanem esetleg a képesség. 
Hogy leránt valahová, le valamilyen mocsárba, hogy majd alig 
kapok levegőt. Ez eddig nem történt meg. Egy kicsit nehezebben 
lélegzek, ez igaz. 

Naponta gondolok rá, mondja ez a fiú (nálam idősebb férfi). 

A másik fia teljes erővel gyűlöli, írt is egy leszámolás-könyvet 
róla. Der Vater. Eine Abrechnung. , Gyilkos", , gyönge, hiú, 
jellemtelen kreatúra", ,gyáva báb", , kétszínű álszent trottli" stb., 
hörög. 


Apjuk a Hosszú Kések éjszakáján, amikor a stadelheimi 
börtönben Hitler SS-ei lemészárolták az SA embereit, ellenkezett, 
mire Hitler durván letorkollta. ,, Ez volt az a pillanat, amikor apám 
eladta magát." - Apám esetében hol volt ez a pillanat? Azért a 
Pollacsek nem egy Hitler. - Elég. 

Arra a kérdésre, mért tette apjuk, amit tett, nem tudnak 
válaszolni. , Felfoghatatlan." , Egyfelől van a kép, a jó apáról, 
másfelől a bíróság előtt álló vádlott képe." 

A csöndesebb fiú még azt mondja, nem is egy másik apát 
szeretett volna, hanem egy , erősebbet". Én egyáltalán nem szeretnék 
egy másik apát, hanem egy erősebbet. 

Új könyvében Harry Mulisch úgy írja le Hitlert, mint a semmit, 
nem ember, nem férfi, nem a tulajdonság nélküli ember (ebben 
szerintem téved), hanem a tulajdonságokkal bíró semmi, üresség. A 
lehetetlen, ami lett. A nincs, ami van. - Kézenfekvő párhuzamokat 
most nem rajzolunk föl. Szerintem Mulischnak ugyanaz a 
problémája, mint nekem: mi köze van regényünk főszereplőjének a 
valódi, létezett személyhez? Illetve ez Mulischnak nem problémája, 
csak a könyvének. Nálam éppen fordítva áll a helyzet.: 

1969. X. 9. Szolgálati jegy. Már dolgoznak. Az ügynököt K. H. G. 
személyére eligazítottam az Útlevél Osztályon történő akcióval 
kapcsolatban. 

1969. X. 16. Az első jelentés a betegség után. Nem változott meg 
az írása, tán a betűi kisebbek. K. H. G.-ről jelent (aki Figyelő-dossziés 
személy). Elmondta, hogy a festészet mellett rákkutatással is 
foglalkozik, írt egy 1300 oldalas értekezést a neutronokról, melyet a 
Párt KB-nek akar megküldeni a magyar atomreaktor számára. 
Közbevetésemre, hogy ezért külföldön is kapna pénzt, azt felelte, 
hogy van ő olyan jó hazafi, hogy találmányát Magyarország javára 
kamatoztassa. Ügynök balszerencséjére áldozatát a fia várta az 
Útlevél Osztály kapujában, ezért a megfigyelést be kellett fejezni. Új 
barátai meghívták Tihanyba (ahol ők laknak). 

Valamint jelenti fia  disszidálását, Bécsben élő nagynénje 
értesítette őket, előbb virágnyelven, majd  félreérthetetlenül. 
Intézkedés: illetékes kapitányságon bejelenti fia  disszidálását. 
Feladat: nincs. 


Megnézem, mennyi  másolnivalóm van még. Úgy hat 
munkaórányira saccolom. Mi lesz még. Mi lesz a vége, a végén. És 
utána. 

Kb. 2 hete Esterházy Móriczné írta, hogy gyászjelentést kapott, 
miszerint K. Gy. Münchenben meghalt. Varródnak el a szálak, mint 
egy regényben. 

De fölveszünk régi szálakat is, látogassa meg P. I.-t, mondja el 
önmagáról, hogy most jött ki a kórházból, most pedig fia disszidált. 
Politizáljon vele stb. 

És múlik az idő is, már 1970-et írunk. Csak K.-né volt otthon, aki 
elmondta, hogy C. volt tábornok kifogásolta a festékanyagot valami 
textilfestéses bedolgozás egy szövetkezetnek, tiszta Amerika!, ezért 
P. már nem dolgozik ott. Újra kezdődik ez a ragacsos mászkálás, piti 
leselkedés. 

A. I. kül- és belföldi kapcsolatait írja le, nevek, címek. A 
célszemély az itthon élő arisztokraták segélyezésével foglalkozik. Őt 
beköpni különösen empatikus jellemre vall és osztályával való 
nagyfokú szolidaritásra. A jelentés értékes, alkalmas arra, hogy 
belföldi kapcsolatait ellenőrizzük az OTP vonalánstb. 

Három hónap szünet, vagy legalábbis itt nincs jelentés. Hi-hi, itt 
sincs: Az ügynök jelentést nem adott, mivel nyilvános helyen 
találkoztam vele, mert a , I" lakás festés alatt van. A mamám szerint 
tíz évenként kell festetni, mázoltatni. Aggályosan számolom az 
éveket, nehogy véletlenül előbb. 

H. e. j.a csámcsogó bulvársajtó. Ma láttam az újságos standon: 
Egerszegi Kriszta fiút hord a szíve alatt!, mellette meg: Megnősül 
Orbán öccse. Ügynök volt mindenki édesapja! Újabb áruló Esterházy 
a Dreyfus-per után, ez nem jó, túl fifikás. Inkább: Nem minden gróf, 
ami fénylik. Ez jó, csak fordítva kell: Nem minden fénylik, ami gróf! 

Persze majd ha lesz ilyen, nem lesz ekkora a pofám. Ezer kartács, 
most se nagy, csupán kapálózom, hogy ne süllyedjek el. 

K. J.-vel kapcsolatban az alábbiakat jelentem: Nevezett K. I. 
(meghalt) leánya, kb. 48 éves, magas, barna, erős szemöldökű, 
csinos. Bizalmas viszonyban áll A. herceggel. - K. J. ,K" ellenőrzés 
útján merült fel, , Kun Tamás" fn. ügynökünket bevezettük, illetve 
segélyezési kérelmet adott A. I.-nek. A fenti névre írt A. vagyis K. J.- 


nek Németországba, melyben a kérdéses névre IKKA küldeményt 
kért. 

Micsoda tetűk, ez a Csanádi meg Kun Tamás. 

Feladat: Mi lett A. G. hagyatékával? (Mert közben ő is meghalt.) 

1970. X. 1. Majdnem öt hónap pauza. Vagy másfelé is 
, dolgozott"? Nem fogom kideríteni. Új tartótiszt, Kállai Béla őrnagy, 
az új feladat T. L. fordító. Fölhívta tehát T.-t, hogy az OFFI-ból 
ismerjük egymást, nekem most olyan a munkahelyi elfoglaltságom, 
hogy más munkát nem tudnék elvállalni, másrészt vannak régi 
ügyfeleim" nem tudok betelni evvel az elegáns, célirányos 
idézőjelhasználattal; talán csak - bocs - Krasznahorkai Laci tudja ezt 
ilyen pontosan, akiket nem szeretnék elejteni, felteszem tehát a 
kérdést, van-e ideje s kedve velem kooperálni. Válasza határozott 
igen volt. 

Milyen gyerekjáték neki egy embert átverni. Semmi esély. Hallom 
a hangját, ezt a természetes, kedves, férfias, segítőkész áriát... Csak 
elhinni lehet. És akkor még be se mutatkozott. Az ügynök a 
természetes lehetőségét kihasználva eddig ügyesen oldotta meg a 
feladatát. (...) Első benyomásai olyanok legyenek T.-nek, hogy 
megnyerje tetszését. Olyanok lesznek, nyugi, ehhez értett. 

Luxor presszó. A szakmai résszel hamar végeztem, majd 
beszélgettünk. Elmondta, hogy három fia s egy lánya van, én is 
elmondtam, hogy egy fiam , kint maradt"... T. még Csehszlovákiába 
se kap útlevelet, 56-tal kapcsolatban ült nyolc (!) évet. ...cselekmény 
nélkül - képzeld, mit kaptam volna, ha tényleg csinálok is valamit... . 

Első benyomásom, hogy bennem bízik. Többször is megköszönte, 
hogy a munkát neki adtam - amiben az anyagiakon kívül talán egy 
kis sznobság is szerepet játszik. No comment, ahogy Gromiko szokta 
volt mondani,  hányingerünket rutinosan  leküzdjük, csak 
megállapítom: itt van tehát egy 56-os, börtönviselt, négy gyerekes, 
megvert, nehéz sorsú ember, akit ügynök éppen fölad, és akkor még 
van pofája fölülről, gőgösen fölényeskednie (a cinkoskodásról nem is 
beszélve)! Szar gróf!!! - Kis szünet. Mért, mért, mért. Az eddigi 
feladatát jól oldotta meg, dekonspiráció nem történt. 

Most T. sietett, nem ültek be a Luxorba, a Marx tértől együtt 
villamosoztak az 52-esen. I. a börtönben utasításra fordítórészleget 


vezetett, innét jött az ötlet, hogy ezen a pályán dolgozzék tovább. 
Köszöni ügynök bizalmát. A fordítás ügynök nevén fut, ha fölveszi a 
pénzt, újra találkozni fognak.Feladat: Gyűjtse össze a bélyegeket, 
mivel T. nagyban foglalkozik bélyegekkel. Rémlik, egy időben nem 
volt szabad kidobni semmilyen bélyeget, nehezen lehetett érteni, 
meg valahogy bélyegalbumok is , lettek" . 

A bélyeggyűjtés folyamatban van, de még nincs annyi, hogy 
feltűnés nélkül átadhassam neki.Fordítást se tudott adni, mert I. 
csak magyarra fordít. Ügynök feladatát vontatottan oldja meg, ezért 
figyelmeztettem. Helyes... Kiegészítve korábbi feladatát azzal, hogy 
a kongresszus alatt sok azonnaloskicsit torpanjunk! ami szép, az 
szép, ha terror szülte is: azonnalos! fordítás volt, és ennek kapcsán 
ügynök sajnálkozzék, hogy I. nem fordít idegen nyelvre, biztos 
érdekelte volna stb. Ezzel az a célunk, hogy politikai tárgyú 
beszélgetés is meginduljon köztük, megismerjük I. jelenlegi politikai 
arculatát. 

Az 1971-es év tiszteletére új bekezdés, Garzon presszó, váratlanul 
újra az elbeszélői trükközés: a beszélgetésen jelen volt Esterházy 
Mátyás is. T. a lengyel eseményekről kérdez. Esterházyt a kérdés 
váratlanul érte. Ahogy egyszer (épp tíz éve, Jochen Jung 
születésnapján) Kafkáról mondotta Gert Jonke, hogy ,irrsinnig 
komisch", ez is őrülten komikus, Esterházyt a kérdés váratlanul érte. 
Apám Flaubert-rel társalog, férfi a férfival, míg én mehettem volna 
Maupassant-nal csajozni. (Mennyire nem idevaló ez: vagyis én.) 
cHirtelen világos, mért írja így! Mert többen voltak a társaságban, és 
akkor ő a jelentésben ne legyen kitüntetett személy, mert akkor 
azonnal lebukna. Szerintem erről van szó, a nyomok eltüntetése, az 
Ali baba-módszer, nem letörölni a jelet a kapuról, hanem minden 
kaputfélfát megjelölni.: 

Ügynök elmondja, hogy letartóztattak egy Turi nevű papot, aki 
Rómaifürdőn is szokott kisegíteni. (Akkor ministráltam is neki.) 
Átadta T.-nek a bélyegeket (NSZK, osztrák, ausztrál), aki ennek 
nagyon örül. T. invitálta, látogassa meg, Esterházy megígérte, annál 
is inkább, mivel nagynénjétől nemrég kapott egy VW-t. Az 
öcsémmel azonban hidegen kitervelt, aljas akciósorozattal, melyet itt 
nincs módomban részletezni, két héten belül leneveltük apánkat az 


autóvezetésről (nem mert beülni) - ennek morális hasznával nem 
voltunk tisztában. T. sógora bizonyos B., Amerikában, nyilas párttag 
volt. Ügynök a négerkérdésről buzerálja áldozatát (a négerek lusták, 
és némely - főleg nemi - betegségre, ellentétben a fehérekkel, 
immunisak; kétségkívül van túlkapás, de sok szempontból 
érthető...). A jelentésből kitűnik, hogy T. felnéz rá, mint 
osztályidegenre és tiszteletben tartja. 

I. két hétre elutazott Görömböly-TIapolcára. Kapott bélyeget. 
Örült. Rövid beszélgetés a lengyel-német tárgyalásokról, melyek 
meglepték T.-t, minek tárgyalnak, annyira különbözők. Feladat: T. 
megérkezése utánra lehetőleg szerezzen fordítást, ezzel legyen 
előzékeny, figyelmes vele szemben baráti jó viszonyukat tovább 
építve. Korábban meghatározott feladatának megfelelően bélyeggel 
kedveskedjen (!) neki. Politikai jellegű beszélgetést vallási vonalon 
igyekezzen stb. 

Ügynök T. lakásán látogatóban, rendszeres fordítói munkát ajánl, 
az illető majd rá hivatkozva fog jelentkezni. Hiba volt informátor 
részéről, hogy amikor I. a választásokról beszélt, ebbe nem mélyedt 
bele. Érdekes viszont, hogy T. közömbösen állt a problémához, 
elütve azzal, hogy neki tíz éve nincs szavazati joga, egyébként sem 
lát a változásra lehetőséget. (...) Hiba volt az is, hogy mikor volt 
börtöntársával történt találkozásáról megemlékezett, erről a témáról 
sem beszélt, nem kezdeményezett. 

T. kölcsönadta ügynöknek a Parkinson törvénye című könyvet. 

Az informátor rendszeresen telefonon kapcsolatot tart Bécsben 
élő rokonságával, és csak rákérdezésre mondta el a fentieket, 
valamint azt, hogy Bécsből érkezik hozzá egy szociológus 
nő.Nocsak. Intézkedés: Prioráljuk a bécsi címet, valamint a 
szociológusnőt. Ez eddig nekem még nem adatott meg, 
szociológusnőt  priorálni... Lehetséges, hogy én eddig még 
egyáltalán nem is prioráltam?!Javasoljuk az informátor lakásának 
telefonját ellenőrzés alá vonni. Nevetségesnek, fontoskodásnak, 
kelet-európai paranoiának gondoltam, ha mondták, hogy minket is 
biztosan lehallgatnak. Má" mér" hallgatnának le?! 

Az informátor feladatát végrehajtotta. Rövid értékelést készített 
egy angol nyelven írt , filozófiai" könyvből, amit eredetiben 


átadtunk Szebeni Sándor R. őrnagy elvtársnak további 
felhasználására. Mi ez? Lektori jelentéseket ír? Adja nekik az agyát. 

Befejezésül I. remélte, hogy húsvétra sok üdvözlőlapot kapok 
külföldről s a bélyegeket illetően rágondolok. Meghívni lakásra, 
tisztázni, kik a hollandok. 

Tartótiszt és ügynök telefonoztak egymással - s ha ekkor egy 
gyerek belépett a , fölnibe" (a felnőttszobába), mért érthette volna, 
hogy apja úgy ráüvölt! [Meginte. j., hogy milyen mázlista vagyok, 
hogy ezt mostanáig nem tudtam. Nem győzök hálálkodni, hogy 
annyi ereje mindig maradt, hogy szörnyű bűnét megtartotta 
magában.] 

Kis malheur, hihi: célszemély annyira tiszteli ügynököt, hogy az 
hiába terelgeti politikai síkra a beszélgetést, nem beszél, napestig 
csak hallgatná ügynök tájékozott elemzéseit. Miután ismét találkozik 
T.-vel, előzőleg telefonon bejelentkezik. Közvetlenül a találkozó előtt 
igazítjuk el a további beszélgetésre és magatartásra. Ez is izgi. 

1971. VII. 2-3. Vette Pollacsek! Ügynöknek kivonatosan 
ismertetnie kellett az Encontier (Találkozás) című újságból cikkeket. 
Intelligens összefoglalások. P. Bernard Lewis: Barátok és ellenségek 
(az 1967-es arab-izraeli háború okai) vagy: John Morgan [ha jól 
olvasom; látszik az íráson, hogy nagyon siettem vagy/és untaml: 
Három fiatal orosz (Moszkvai interjúk). A titkos kutatás során talált 
anyagok operatív szempontból értékesek. Valószínű T.-től szerezték 
(lopták) az újságot. 

1971 július és 1972 március közt semmi. 

1972. III. 2. Vette Balogh Péter rhdgy. Új ember. A jelentést május 
38-án gépelték, nem siettek. Magyar párt- és kormánydelegáció 
Bukarestben. Közösen , aggódhatunk" azon, vajon az erdélyi magyar 
kisebbségen segített-e ez a látogatás. VIII. 2. Jelenti, hogy T. minden 
csütörtökön fél öt és fél hat között a Vörösmarty utcai bélyeggyűjtő 
székházban tartózkodik (MABEOSZ). Intézkedés: Mabeosznál az 
ellenőrzés megszervezését megvizsgálni. - Mindenhová elérnek. 

A következő jelentésig szinte eltelik egy év. Mért ritkulnak? 
Említettük, a konszolidáció nem csökkenti az egy főre jutó 
besúgások számát. Talán elvesztek. Vagy máshová dolgozott ezalatt. 


1973. V. 28. A BNV kőbányai kiállítóhelyén meg kellett 
ismerkednie Cs.-H.-val, a nyugatnémet Rhode és Schwarz cég 
budapesti vezetőjével. Hogy majd a Budapester Rundschauban ír 
róluk. A beszélgetés eleinte elég formális volt (önözés stb.), később 
bizalmasabbá vált (tegeződés, bíráló megjegyzés  főnökéről); 
ajánlottam neki olvassa el Moldova Elbocsájtott légió c. könyvét, ő 
viszont nekem Szilvási Vízválasztóját. Na ja, ha két Gadameren 
edzett ízlés így összetalálkozik! Tréfából, penitenciaként el lehetne 
őket olvasni. Moldovát olvastam is, de már nagyon rég volt. Első 
benyomásra igen értelmes, gyors felfogású embernek ismertem meg. 
-  Cs.-H. a Fekete ífÍn. NSZK állampolgár legszorosabb, 
hírszerzőgyanús  — magyar kapcsolata.  Cs.-H. jogosulatlan 
külkereskedelmi tevékenységét kéne (többek közt) földeríteni. 

Megint majdnem egy év, 1974. III. 7., vette: Gaál Dezső r. 
alezredes, hely: , Óbuda" fn. lakás. Visszatértünk T.-hez, Garzon 
presszó, bélyegek, örülés; T. kérelmet nyújtott be a rehabilitációra, 
mert úgymond szeretne feleségével még egy kicsit utazni, mielőtt 
egészen megöregszik. - Az ellenőrzés adatai szerint dr. I. továbbra 
is passzív. 

1974. IV. 11. Egy volt 56-osról jelent, V. 9., egy fordítóról, 
munkával kecsegteti. [Most láttam az újságban a nevét, számomra 
rokonszenves összefüggésben. Égni kezdett a fülem a szégyentől, és 
alig kaptam levegőt. Nem ismertem eddig a test effajta reakcióit.] 
cDehogynem: elpirulás, görcs a gyomromban, leizzadás - csak 
izgulni kell meg szerelmesnek lenni... vagy: egy III/III-as apa, az is 
megteszi. 

1975. V. 21. Megint egy év. Adta: Csanádi fn. Tmb. Most először 
tmb, titkos megbízott. [Tmb. az az, aki elvi meggyőződésből teszi, az 
ügynököt azt vagy kényszerítik, vagy megfizetik. Szóval már nem 
kell kényszeríteni...] Tárgy: Hírszerző lehetőségeinek bővítéséről. 
Hírszerző, az jobban hangzik, mint spicli. Bár diktatúrában mindegy. 
De kár, hogy diktatúrában éltünk! (Ad notam: De kár, hogy hideg a 
garnírung. De kár, hogy épp ma este nőtt pattanás az orromon! De 
sok de kár van.) 

Ha érdekel, jöjjek el, mentem. Ezt akár, stílusát nézve, én is 
írhattam volna. Megint tehát: tanultam én tőle sokat. Ekkor, 01975. 


május 21-én már elvégeztem jó egy éve az egyetemet, kész voltam a 
Fancsikó és Pintával, melyből részletek jelentek meg elég nagy 
figyelmet keltve, és tizenegy napja apa is voltam Dóra által. Nagyon 
boldog voltam, boldog, mint egy pofás hasonlat, és sok jót 
gondoltam a teremtésről. 

Titkos megbízott pedig megismerkedett többek közt a CA 
(Creditanstalt) pesti képviselőjévelzoperatív szempontból figyelmet 
érdemlő kapcsolatok. 

Kis összevisszaság, ide van fűzve egy februári jelentés T.-ről. 
Látogatás, bélyeg, sok a munkája, de a nyugdíj miatt nem bánja. 
Általában kiegyensúlyozott, megelégedett ember benyomását 
keltette.Intézkedés nem szükséges. 

Aztán hirtelen egy zárólap 1977. július 28-i dátummal. Ez két év 
luk. 

2000. június 9., péntek 

[Valahogy megakadtam, pedig ez csak másolás. Fél napja ülök a 
fenti sor előtt, és kéne folytatnom, ez jönne: Már nem rezzenek 
össze... És most se rezzenek össze, inkább azt mondanám, egy merő 
rezzenet vagyok, mozdulatlan rezzenet. Agyonnyom ez a szar. Nem, 
nem nyom agyon. Nem azért, mert erős volnék, hanem mert nem 
erőről van szó, nem kibírásról. Eleve úgy gondolom, hogy az ember 
mindent kibír, mert amit már nem bírna, azt nem veszi észre, nem 
látja. Én viszonylag sokat látok, de látom, hogy olykor vak vagyok.] 

Már nem rezzenek össze mindenre, úgy járok ide, az intézetbe, 
mintha haza. Bár azt most már nem mondanám: apámhoz. Már 
látom, nincs titok, amit megfejthetnék. Mi mozgatta vajon? Nem az 
aljasság és nem is a meggyőződés. A tehetetlenség? A rezignáltság? 
A cinizmus? De hát az én időnkénti rezignáltságom, melyet ő olykor 
(helytelenül) cinizmusnak vett - az nagyon is irritálta őt. 

Vagy: megzsarolták, megijesztették, megijedt, hibázott, és gyönge 
volt kikeveredni? És bonyolódott bele, egyre mélyebbre, és ebbe 
beletörődött, belefásult? De akkor mi az a, majdnem azt mondanám, 
emberfeletti erő, amellyel mégis megőrizte a látszatot? Hogy 
fölnevelt, sőt, sok mindenben példát adott. A tartás nélküli ember 
tartást. 


Tegnap a Victor Hugo utcába kellett mennem, de a metróból 
rossz felé indultam, így a Csanády utcában találtam magam. Utcát 
neveztek el róla, helyes. Csanádi rostélyos. [Egy másik könyvben itt 
milyen jól el lehetne mesélni, hogy persze szép dolog akadémiák 
tagjának lenni, de én immár egy nagyon jó frankfurti étterem 
étlapjára kerültem föl, pályám csúcsára érve így, ennél magasabbra 
már... - de hát ez ez a könyvi] 

Valószínűleg ma befejezem itt a munkát. Kis, nevetséges pátosz. 

1977. VIII. Formailag más, mint eddig, nincs odaírva, hogy ki 
vette, és az áll ott: gépelés R, nincs is legépelve. Feladatom szerint 
felsorolok emlékezetből néhány személyt, akik közvetve vagy 
közvetlenül érdekes kapcsolatokhoz juttathatnak. Városok szerint 
halad, Budapest (főleg osztrák diplomaták), Bécs (beírja: fiam, nem 
szentségelünk, másolunk), München. Nem valami összeszedett 
munka. 

1977. X. 6., hosszú, hatoldalas jelentés a Kieler Wochéról, amelyen 
mint a Budapester Rundschau munkatársa vett részt; ugyanúgy , lóg 
a levegőben", mint a fenti. Velem utazott Bossányi Katalin a Magyar 
Hírlaptól és Hankóczy Sándor az Esti Hírlaptól. Iárgyszerű, 
unalmas, ilyen fogadás, olyan gyárlátogatás. Röviden még 
Stoltenberg  schleswig-holsteini  miniszterelnökkel is beszélt, 
megkérdezte, miben látja akadályát a KGSI és a Közös Piac közti 
stb. Visszakérdezett: ,, Biztos ön abban, hogy a csehek, magyarok és 
románok ezt akarják?" Nyíltan célzott arra, hogy ez esetben az ilyen 
kapcsolatok főként a Szovjetúniónak használnának. 

1977. XII. 12. Épphogy észreveszem, hogy ez a jelentés nem a 
II[/III-nak készült, hanem (balra fent): Belügyminisztérium II[/ II- 
5/ B alosztály [amely, ha jól desifrírozom, a kémelhárítás határon túli 
operatív osztálya; nem tudtunk semmit, azt se, hogy félrekúrt volna, 
de azt el lehetett gondolni, ám azt, hogy azért nem jött időben haza, 
mert kémeket hárított el, azt nem lehetett elgondolni; benyomott egy 
felest, azt tehát nem bírta elhárítani, viszont még ott ültében egy 
kémet elhárított - elég már!] 

, Csanádit" részletesen elszámoltattam [Váratlanulk k! Ez ma nem 
az én napom. Arra gondoltam, hogy majd a barátom megvéd. Ettől 
hatódtam meg. Akár a gyerek, hisz mit jelentene itt a megvédeni? A 


csámcsogástól? Attól ő se tud.], mit tud a bécsi külföldi újságok 
szövetségéről, kit ismer a (...) hírszerző tevékenységgel gyanusítható 
Ennek alapvető oka, hogy a tmb. eddig fordítóként dolgozott, 
jelenlegi személyes (szakmai, külföldi) ismeretsége rendkívül 
korlátozott, mostantól kell kibontakoznia az új beosztásának 
(olvasószerkesztő) megfelelően. Hát kibontakozni nem bontakozott 
ki sose, , egy ideig az apám fia voltam, aztán a fiaim apja" . [(490.)] 

Értékelés: A , Parnasszus" fn. kombinációs terv kidolgozásának 
befejezésével vártunk a jelzett találkozóig (...). Az eredmény alapján 
tisztázódott, hogy  ,Csanádi"-nak vannak  kibontakoztatható 
lehetőségei ezen irányokban, de az pillanatnyilag nem fogalmazható 
meg a foglalkoztatási és kombinációs tervben. 

Parnasszus - akkor ez nyilván valami művészi tárgyú besúgás 
lehet. Milyen szerencse, hogy olyan nehézkesen tudtunk egymással 
beszélgetni, így aztán tőlem nem tudhatott meg semmit. Nem 
kérdezgetett. Ekkor volt még két hét hátra a Termelési-regény 
befejezéséig. Repülve dolgoztam. , Görcstelenül és derűsen szabad", 
írta a regényről (a kéziratról) fél évvel később Nádas. Amikor tehát 
én valóban görcstelenül és derűsen szabadon flangáltam, nem 
tudtam, hogy egy szál kötélen egyensúlyozom, hatalmas üresség 
fölött, melyben még vad krokodilok is tátognak milliméterekkel az 
arcom előtt. Vagy más képzavar. 

Akkoriban egyszer találkám volt apámmal a Hungáriában, lent a 
, mélyvízben". Már nem emlékszem, kikkel ült. Csak ar ra, hogy 
belépvén a helyiségbe, befutotta a pára a szemüvegemet, levettem, 
törülgettem, maszatoltam, akkor még kezdő szemüveges voltam, azt 
hittem, akkor is látok, ha nincs rajtam, de nem láttam, hanem 
hunyorogva, kissé mindig túl közel menve az asztalokhoz próbáltam 
őt megtalálni (cherchez le Vater); érezve ennek a vaksi botorkálásnak 
a parodisztikusságát, végül is túlozva, szinte az arcába hajolva 
kiáltottam föl, mintha egy népszínműből: Édesapám! Elvileg 
ingerülten kellett hátrahajolnia. 

Keresse a természetes lehetőségét volt barátjával és kollégájával a 
disszidens és hírszerzőgyanús P. Z.-vel való kapcsolatfelújításnak. 


Mérje fel stb., hogy itthon kitől lehetne a címet megszerezni 
stb.Prókai Sándor r. szds. 

1978. V. 25. Sajátos időkezelés, öt hónapot ugrunk. Imb. özv. S. J.- 
nél tájékozódik P. Z. felől. S. J. tehát meghalt közben, fölöslegesen 
lett az antropozófia tanulva, illetve non S. J., sed vitae discimus. 
(Ismét felmerül a kérdés, hogy milyen az az élet, melynek így 
tanulunk.) Jövetelem céljaként egy bizonyos könyvet kerestem (ami 
nem volt meg), nagyon megörült nekem, és kérdés nélkül elmondta, 
hogy P.-vel levelező kapcsolatban van. Ennek én , örültem" meg... 
Valamint, hogy nyáron magánút keretében nem tud Nyugatra 
menni, mert felesége beteg (bizony, nagyon beteg), de ősszel 
hivatalosan igen, s akkor ez meg az, meg P. 

1978. VIII. 14. Két év múlva, ezen a napon fog Mami meghalri. 
Jelentem, hogy f. hó 4-én , K" lakáson találkozót tartottam a jelzett 
tmb.-vel, melyet ellenőrzött dr. Dejcső Károly r. ezds alosztályvezető 
elvtárs. (...) Sz.-né rokon anyai ágról beutazásáról nem hallott, 
annak ellenére, hogy B.-ékkel igen jó viszonyban vannak, az asszony 
nagynéném mindennap náluk van, a tmb. beteg feleségének segít a 
háztartásban. Lehetséges, hogy még az idén néhány napra Bázelba 
és Rómába kiutazhasson. (...) Egyetlen komoly akadályozó tényező 
a tmb. feleségének súlyos és tartós betegsége (trombózis). 

Értékelés: , Csanádi" felajánlását célzó konkrét célhelyekre 
történő utaztatásának előkészítése és megalapozása tervszerűen 
halad. Megkezdtük és megkíséreljük kimunkálni, hogy természetes 
alapokon ezt kiterjesszük Sz.-né irányába is, még mielőtt az NSZK-s 
célszemélyeket - meghatározott támadólagos magatartási vonallal - 
meglátogatja. Nevezett irányába is hasonló, félig nyíltan 
felajánlkozó, kezdeményező magatartási vonalat határoztunk meg 
számára. 

Tiszta őrület, apám mint potenciális doppelagent! Támadólagos 
magatartási vonal, szép nyelv, a (hideg) háború nyelve... Ez már 
más szint, másik osztály... 

A beszélgetés során a témát úgy vezettük be, hogy , Csanádival" 
cMost hirtelen még ez az idézőjel is zavar. Mintha még Csanádinak 
se volna igazi, hanem csak , Csanádi", egy hamisított...2 csupán azt 
tudatosítsuk, lehetségesnek tartjuk, hogy Sz.-né kinti ismeretségi 


körein keresztül is - mint egyik csatornán - eljuthat a tmb. 
felhasználhatóságát mutató adat a központi adatfeldolgozóhoz. A 
kinek a micsodájának a kije a miért? Mivel e szempontból határok 
nincsenek, ezért terjesztjük ki a felajánlását célzó magatartási vonalát 
és tevékenységét ez irányba is. [Ezt csak most értettem meg (ha): 
hogy mintha maga Sz.-né kém volna, az Íca néni, a szemem nem 
rebben, de erről ne tudjon az apám.] 

Törekedtünk rá - és megítélésünk szerint sikeresen -, hogy 
, Csanádi" ne gondolhasson arra, elsősorban Sz.-né és kinti 
kapcsolatai érdekelnek bennünket. 

A tmb. kérdésünkre újólag hangsúlyozta, hogy ő Nyugaton eddig 
általában úgy viselkedett, olyan kijelentéseket tett és így is lett 
megfelelő körökben elkönyvelve, hogy itthon a kényszerítő 
hatásokra és elsősorban a család érdekében igyekezett 
asszimilálódni, ami azonban nem jelenti azt, hogy szeresse 
rendszerünket, és nem volna hajlandó tenni valamit annak 
érdekében, hogy a régi vagyonát és tekintélyét visszakaphassa. 
Szánalmas. Ha nem látom nem hiszem. Nagy összegű valutáris 
fogadásokat csak azért nem kötnék, mert úriember biztosra nem 
fogad. 

Ezt [mit? mindegy!] majd részletesen kibontják, elsősorban azért, 
hogy tisztábban láthassuk, nem került-e ellentmondásos kép róla az 
ellenséges hírszerzéshez, illetőleg, hogy ezt megelőzően már nem 
utasított-e . vissza  ,finoman"  beszervezésre célzó ajánlatot. 
Mindezeket - a célszemélyekre bontott - magatartási vonalat további 
meghatározásakor számításba vesszük. 

Egyszer csak van egy másik világ (az apám), egy nem látható, de 
ugyanolyan valóságos, mint ez. A világ mint valami ügynökfilm a 
hetvenes évekből. Le Carré mint Isten... 

ZAz előbb beszéltem az egyik barátommal. Ma fél kettőkor a 
kezelőorvosom tüdőrákot állapított meg nálam. Ilyen egyszerűen 
mondani , ezt" a mondatot még nem hallottam. Öregem, suttogtam, 
mintha azt hallottam volna, hogy ötöse lett a lottón. Röhej:h. e. j., 
hogy überelt. Jövő héten akarom neki ezt elmondani, most akkor 
kettőnk közül ő a jobb, ezj. e.Bocsánat. - Nem akarok állandóan 
sírbeszédeket tartani, jutott az eszembe, aztán az, hogy mit 


nyafogok. Az ember halandó. Más is halt meg már ötvenöt éves 
korában. Most te halsz meg, aztán én. Hirtelen lett valami düh 
bennem iránta. Szeretem, ahogy olvassa a könyveimet. A marhája, 
elsőre múlt időben írtam a mondatot. A magyar múlt idő 
szegényes.- 

[Megint rálapoztam egy mondatra, amelynek új értelme lett: 
Édesapám alapjában véve rossz ember volt, egy hitvány tetű, de ez 
lényegében sose derült ki, nem került rá sor. - De.) 

ZA tegnapelőtti nap. - Sok. Azt hittem, hogy csak a dolgaimat 
intézem. Először elvittem a harmadik füzetet Gizellának. Nehéz 
lendülettel írja a szöveget, alig bír elszakadni tőle. Végre 
megkérdeztem, amiről olyan sokat álmodoztam (Cilletve 
minduntalane. j.): Na, Gizellám, ugye hogy visszasírja az időket, 
amikor egy leszopás miatt nyafogott. Nevetve hallgat, azt mondja: 
Ezer kartács. Aztán kis szünet után: De lám, maga is fejlődött. 
Mondom, így könnyű. Kaptam kávét is. 

Ezután elvillamosoztam T.-hez, aki betegségekor, annak idején 
kezelte apámat. Örültem, hogy ott voltam. Anyám nagyon bízott 
benne. Meg a feleségében is. Néztem, mert mindig nézem, a 
könyveit, sok ismerőst láttam. Lényegében egy alkoholista 
gyógyításának a történetét mesélte el. Antetilt (vagy antetyl?) kapott 
apám, amire nem szabad inni, mert rosszullétet okoz, , és azt apád 
be is tartotta, látszott, egy úriember, aki tartja a szavát". De a gyors 
elvonástól rosszul lett. Anyád telefonált, hogy baj van. Azonnal 
taxiba vágtam magam... Mátyás dideregve takarókba bugyolálva 
feküdt az ágyán összegömbölyödve, térdét a mellkasához húzva, 
magzattartásban. Magzattartásban. Szegény, szegény Papikám.kkDe 
ez nem is k, mert nincs könny, csak ráz a száraz zokogás. Elegem 
van már ezekből a stilárisan és dramaturgiailag is tökéletesen 
fölösleges sírásaimból. Milyen sokat sírtam-ríttam az elmúlt két év 
alatt. Csak úgy jön a könny abból az érzékeny, mafla testemből. 

Ekkora bazi nagy delirium tremenset még nem láttam. De apád 
hihetetlenül bírta. Vékony, szívós test! Paradox módon nagy lelki és 
testi ereje volt. És akkor elvileg a zártosztályra kellett volna küldeni, 
de ő ezt, a főnöki utasítás ellenére se tette meg, azonban be kellett 
tennem apádat egy hálós ágyba, hogy ne mászkáljon el. Többet 


kellett volna vele foglalkozni, de így is volt két nagy beszélgetésük, 
mint a láva, ömlött belőle a szó. Apádnak nagyon nagy bűntudata 
volt. Rögtön azj. e., hogy ezt akkor az égben jóvá lehet neki írni. Ez a 
feldolgozatlan bűntudat nyomta az ital felé. Lenyűgözve hallgattam 
apádat. Úgy hallatszott minden, mint valami mese, igaz mese 
apámról, egy szegény, szerencsétlen, szenvedő emberről. 

Szuszogva nagy levegőt vettem, a bűntudat okairól lehet-e 
valamit tudni. I. elsőre nem válaszolt, de rossz csönd, Istenem, az 
árnyék végigfutott a testemben, életem mázsás árnyéka, hogy 
költőien fejezzem ki magamat. Nyilván hogy a pia meg a család, 
hogy az, próbáltam segíteni. I. bólogatott, láttam, hogy másra figyel, 
igen, a család iránti felelősség, meg van még valami, amiről azonban 
az orvosi titoktartás miatt nem beszélhet. Értem, mondtam vörös 
arccal. Szívesen elfutottam volna, és szívesen kifaggattam volna. 
Minden családban van egy csontváz a szekrényben, mondta még. A 
cigaretta miatt kimentünk a loggiára, ott még tovább beszélgettünk. 
Hogy nehogy lehallgassanak, jutott az eszembe, ebbe az újba. (...) 

Ezután a kiadóba mentem, hogy föllebbentsem a fátylat, mert 
lassan már konkrétan gondolkodni kell, hogy mi hogyan legyen. G.- 
nek még az őszön annyit mondtam, hogy az új könyv guasi 
krimiszerű és azért majd , férfias titoktartást" várok a megjelenésig a 
kiadótól. A következő lépcső az volt, hogy megtaláltam, 
megmutatták azt a dossziét, amit  1956-tól a családról 
összespicliskedtek. Én is ismertem a nőt (!), aki írta. (Ebből áll a 
ravaszságom, a nyomeltüntetés... Ne kommentáljuk, a félelem nagy 
úr.) És hogy ,az anyag rémes". De még sokkal rémesebb, mint 
ahogy így elképzelni lehet. Iudod, öregem, a konkrétság, az teszi 
mérhetetlenül ijesztővé. 

Most nem felolvastam az előszót, hanem lényegében elmeséltem, 
pamparam-pampam, nincs mit húzni, pedig de szeretném, ezt a 
pillanatot, a dossziét kinyitván azonnal fölismertem édesapám 
kézírását. 

Nézem merőn G. arcát. Szívesen mondanám őrá is, bután néz 
rám. Mándy azt írná, lesikált arc. Szegénykémnek három másodperc 
alatt kell megértenie azt, amire nekem két évem volt (van), és én is 
csak rázom a fejem, nem, nem, nem. 


Nagy csöndek vannak köztünk. Jobban megvisel, mint 
gondoltam, ég az arcom, mintha izgulnék, és fáradt vagyok, mintha 
kubikoltam volna. Alea iacta est, kikerült a világba - s ez azóta is 
növekvő szorongással tölt el. Azt hiszem, én csak az íróasztalnál 
vagyok bátor (vagy csak következetes), igaz, szinte kizárólag ott 
vagyok. Nem jó ez most. 

Otthagytam neki az első füzetet (mert azt már Gizellától 
visszakaptam). Este fölhívott, alig tudott beszélni. Ez rettenetes, 
mondta. Majdnem ingerülten kaffogtam volna vissza, hogy ezt én is 
tudom! És jó?, kérdeztem szemérmetlenül, mintha én egy író volnék, 
ő pedig egy kiadó, ez meg egy kézirat, vagyis a világ világ volna, az 
apám pedig az apám, konkrétan az én drága jó édesapám, és juszt se 
sírom el magam, hogy baszná szájba telibe a kurva élet, ahogy a jó 
katolikusok mondják. G. hosszan nem válaszolt, hallottam, ahogy 
veszi a levegőt. Nem volnék meglepődve, ha sírt volna. Jó, mondta 
végül, és most az ő hangjában hallottam ingerültséget. Vagy inkább 
elkeseredettséget. 

Május közepi megjelenést tűztünk ki célul. Még két hónap se. 
Most kéne még... mit is? Mindazt, amit majd utána nem lehet. A.-t 
meglátogatni Horton, beszélgetni vele a régi szép időkről, találkozni 
apám öreg barátaival... Azt mondja G., hogy a politikai színezetű 
aljasságokat semmiképp nem fogom megúszni. Nem félek, mert a 
belső pozícióim tiszták, de szorongok. Az elején féltem nagyon, hogy 
csak az undor és megvetés marad apám iránt. Nem akartam 
elveszíteni. Most már látom, hogy megmaradt a szeretetem - és 
mondanám még röhögve-sírva: árnyalódott. De szorongok, hogy mi 
lesz. A mai magyar társadalomnak rossz a tűrőképessége. Ez az írás 
ezt nem veszi figyelembe, és ennek nyilván ára lesz. Amit készséggel 
megfizetek, csak tudom-e állni az egész cehhet? Mit csinálnak majd 
mások, a többiek a fájdalommal?Ö, de ezt igyekszem G. elől 
eltakarni. 

Tegnap Lipcsében a könyvvásáron. Türelmetlen és figyelmetlen 
vagyok. Véletlenül összefutottam Sascha Anderson kiadójával 
(lektorával). Aránytalanul faggatom. Aztán Martin Lüdkének 
fölelevenítem az Anderson-tévéadást. Jó beszélgetés hármasban C.- 
vel. (A bolti lopás és az árulás közti fontos, de nehezen 


argumentálható különbség, a morál mint magánügy. L. azonnal tud 
egy idevágó Habermas-szöveget, a késő kapitalizmus legitimációs 
problémájáról, az így előálló értékerózióról. - Milyen jól jön ilyenkor 
a német gondolkodás biztos hagyománya. Egyáltalán bármilyen 
hagyomány. Kultúra. Hogy van mire támaszkodni, hogy nem 
mindent egyedül kell újra kitalálni... Persze épp ez a hagyomány lett 
kétséges.) Izgatottságom, gondolom, nehezen érthető. - Még volt 
egy idetartozó beszélgetés, M.-nek szintén említettem a családi 
megfigyelés verziót; váratlanul azt mondja: Ach, apád milyen 
büszke lenne rád! Erre elkezdtem nevetni vagy hahotázni, ha 
regényben volnánk, homéri kacajnak mondanám. Látom, M. 
gyanakodva néz, mintha kitalálta volna. Azáltal, hogy két ember 
már tudja, szemérmetlenebb vagyok, ez  hallatszódott a 
nevetésemen. Én is hallottam, hogy az benne van a nevetésemben, 
hogy beszédesebb a nevetésem, mint a beszédem. Ebben az új 
frivolitásomban még azt is mondom, hogy ez lesz a könyv legszebb 
mondata: Ach, apád milyen büszke lenne rád. 

Gyorsan iszkoltam Lipcséből haza, ide, a füzethez.: 

[Egy francia lift - utazgatok a Harmonia után -, minden oldala 
tükör, mindenhonnét én nézek vissza, nem is tudok ellenállni, 
közellépek, bámulok bele az arcomba, amikor hirtelen meglátom 
benne az apámét. Látom, ott az apám, megjelent, mintha föltámadt 
volna, nem is mozdulok, nehogy elhessentsem. Nézem a szememben 
a szemét, papikám, sóhajtok föl (valahonnét a gyerekkorból), látom 
azt a hunyorgó, vidám, kétkedős tekintetét, amikor még zeuszosan 
jókedvű, de ha majd még iszik rá, akkor már nem soká... Ezt a 
bizonytalanságot látom az arcomban, ezt a megbízhatatlanságot, 
melyet most olyan közel érzek magamhoz, mint őt, mindenestül, 
most, ebben az eléggé csillogó francia liftben. - Messzi vannak a 
dossziék, régen láttam már őket, ez meglátszik rajtam.] 

1978. IX. 5. Tmb. feladatának megfelelően fölkereste a Budapesten 
tartózkodó Sz.-nét, hogy majd lakhatna-e nála; persze, édes 
Mátyásom. 

Az NSZK követségi coctailján ch. e. j.: a Goethe Intézetben kéne a 
Harmonia ceelestisből olvasnom, ezt is május közepéig! tmb. 
megismerkedik egy bonni külügyminisztériumi emberrel, aki 


szeretne magyar újságírókkal összejönni. Félig tréfásan ajánlottam 
neki Rényi Pétert, a Népszabadság helyettes főszerkesztőjét, aki 
kitűnően beszél németül és jól is van informálva. De ráismerek erre a 
fajta viccére! Régebben úgy mondtam volna: finom és bátor viccre. 
Ellenvetésére, — miszerint — R. információs készségét nyilván 
meghatározza párttagsága - megjegyeztem, hogy én éppenséggel 
párton kívüli vagyok. Sokan félnek, mondta a német, én erre azt 
mondtam, hogy az ilyen fajta , félelem"-ről én már leszoktam, 
pozícióféltés soha nem volt szokásom. 

Jézusom. Tényleg majdnem intettem K.-nak, aki a sarokban 
dolgozik, hogy mutassam, milyen szellemes, pofátlan az öreg; K. 
ismerte. Ettől a , majdnem"-től úgy megijedtem, mint még sose. 
Lassacskán, mintha már csak magamtól meg K.-tól félnék a világon. 
Meg, mint mindig, a fülbemászótól. Beszélő név, véletlen. .. 

A januári út terve jelenleg a Kultúrális Kapcsolatok Intézeténél 
tart, a kiküldetésre javasoltak közt szereplek. [Én valamikor 1979- 
ben jártam ott a DAAD ösztöndíj kapcsán. Olyan volt, mint egy film. 
Ávósok, sziszegtem magamban. A titkárnő, ahogy ráspolyozza a 
körmét, és nem néz föl, ahogy belépek. Oldalt két elvtárs. A nő 
később int, hogy merjek be, de akkor se szólt hozzám. Talán abban a 
szobában gyűlöltem a leghevesebben a rendszert. Mert ráláttam a 
kiszolgáltatottságomra, ami nem volt független attól, hogy - 
életemben először - akartam valamit az államtól, azt akartam, hogy 
legyenek kegyesek kiengedni Berlinbe. Csak egy kitöltött kérőlapot 
kellett ott leadnom.] 

Folyamatos feladatomnak megfelelően törekszem kapcsolataimat 
mélyíteni, sajtókörökkel is, és a megbeszélt magatartási vonalat 
követni. - Értékelés: A tmb. iránt fokozódó érdeklődés észlelhető 
bizonyos körökből és céljainknak megfelelően. 

[Egy német felolvasás után valaki (megint) gratulált, hogy ezeket 
a szörnyű dolgokat , a maga szegény apjával" olyan elegánsan adom 
elő, hogy szinte megkönnyebbülés olvasni. Hidegen sziszegtem 
valamit a katarzis természetéről, meg hogy a szörnyűség az 
szörnyűség - és magamban, mint valami bosszútervre, erre a 
könyvre gondoltam. Ezt olvasd, darling, és akkor könnyebbülj. - 
Még ebből is hasznom van.] 


ZEzt ide illesztem, a haszonhoz. Már többször nekifutottam e 
lapokon ennek, vagyis arról beszélni, hogy mi annak a 
következménye, hogyha érintjük a történelmet. — Apám 
szerencsétlensége és egy baráti beszélgetés volt az, ami erre rálátást 
adott. (Kinyitotta a szemem - ezt mondani sok volna.) 

A Javított kiadásban elmondtam apám (új, javított, rontott, egy 
másik, a másik) történetét, amely, hogy úgy mondjam, nem jellemző 
az én édesapámra, nem jellemző a családomra sem, se erre a szűkre, 
se ama tágra, a történelmire, nem jellemző, vagyis nem reprezentál 
minket. Ám a történet igenis reprezentálja az 1956 utáni 
országhelyzetet vagy abból valamit. (,56-ban az ország lerázta 
magáról a rendszert, mint kutya a vizet, később azonban nem 
lehetett tudni, meddig tart a kutya s hol kezdődik a víz.") 

A Harmonia ceelestisben elmondott történet pontos, amennyiben 
nem szépít, nem stilizálja föl a családot, az apát áldozattá; a II. 
világháború körüli időkre nézve sem szépít, hisz a szereplők ,,jól 
viselkedtek" a vészes időkben, jó irányba animáltuk a nunciust, 
megmondtuk Horthynak a magunkét, a nagypapát azonnal 
börtönbe zárták a nácik, és okkal büszkélkedünk távoli 
nagybátyánkkal, Jánossal, aki egyetlenként szavazott a szlovák 
parlamentben a zsidótörvény ellen. 

Igenám, de a könyv nemcsak a család történetét meséli, hanem az 
országét is. Ez érthető, hisz nem akármelyik családét meséli, hanem 
épp egy , reprezentatív családét", egy ún. történelmi családét. Így 
gabalyodunk bele a történelembe. A család úgymond személyes 
története látszólag nem tartalmazza azt, ami a történelmi 
történetében benne van, és - természetesen - a könyvnek ezt a 
történetet kell elmondania. , A történelem nemcsak a te családod 
története, hanem az enyém is. Hol az én családom története?" Itt van 
tehát egy hiány, amit nem lehet egyszerűen úgy megválaszolri, 
hogy most ez a történet van elmondva, és nem egy másik. Mert 
egyrészt mért (hisz ez döntés kérdése), másrészt csak egy egész 
történetet lehet elmesélni, vagy ha nem, akkor erről is beszélni kell 
(vagy hallgatni, de jelezni az okot). 

De nemcsak erről van szó, a történelem megjelenésének irodalmi 
mikéntjéről, hanem a történelemről magáról is, ama , reprezentatív 


történetről". Arról, hogy a történelmi felelősség nem elvont, hanem 
személyes. Tehát hogy derék dolog, ha annak idején derekasan 
viselkedtünk, de hatszázezer embert mégiscsak meggyilkoltak, és 
ezért viselni kell a felelősséget. Vagyis a nagyapám nemcsak gyönge 
volt, vagy szkeptikusan visszahúzódó, ahogy többé-kevésbé a 
Harmonia. állítja, hanem ő volt az is, aki eltűrte a holokauszt 
gyilkosságait. Ez a mondat nem összeegyeztethető a családi 
emlékeimmel és érzéseimmel, hiánya viszont nem összeegyeztethető 
a történelemmel. És olyan vakságot, sőt közönyösséget jelent, ami 
nem összeegyeztethető az emberiességgel. Szóval lehet, hogy 
megtettünk mindent, amit lehetett, mentettük a zsidókat, és 
embereinknek jó grófja voltunk, de valahogy mégiscsak hiba 
csúszott a számításba, nem?! Hogy gyorsan vagy nyeglén mondjam: 
egy olyan 600 ezres hiba becsúszott. 

Nem kéne ezt a leghatározottabban rögzítenünk, közösen, mint 
nemzet, miközben oly hevesen ápoljuk nemzeti önérzetünket? 
Pontosabban, hogy ez is hozzátartozik ehhez az ápoláshoz meg az 
önérzethez. 

A könyv szempontjából nem volna olyan nagy hiba ez (könyvet 
vissza nem veszek!), ha az országom, pökhendin szólva, tudná, hogy 
most miről beszélek, vagyis elvégezte volna az elvégzendőket, de 
Magyarországot mindez nem érdekli, nem érdekli a holokauszt, azt 
gondolom, azt hiszi, hogy az a zsidók problémája. Ezt a magyar, 
történelmi érzéketlenséget a Harmonia ceelestis sem törte meg, pedig 
módjában állt volna. 

Családi történeteink szerint mindig mindenki mentette a zsidókat 
és emberségesen bánt a cigányokkal, és így tovább. De ebből nem jön 
ki az ország története. Ez, ha maradéktalanul igaz volna is, nem az, 
hazugságot eredményezne. 

Mégegyszer: például az én nagyapám kifogástalanul tisztességes 
férfiú volt, egyértelműen németellenes, a haza sorsát a szívén viselte, 
és a konkrét lehetőségein belül vélhetően mindent megtett, amit 
tehetett. Lehet, hogy , csak" annyi történt, hogy nagyapám ,nem 
hágta át osztálya korlátait"? Vajon elvárható-e, hogy valaki átugorja 
a saját árnyékát? Nem, nem várható el, szoktuk erre magabiztosan 
mondani. De nézzük fordítva. Mert evvel a nem-mel egy időben ott 


van az a sok meggyilkolt, megalázott,  megbecstelenített 
embertársam, mind Isten teremtménye, erről valamit mégiscsak kell 
gondolnom, mondanom. Emberként, keresztényként, magyarként. 

És az országnak is kell valamit erről gondolnia. De nem gondol, 
igyekszik megúszni, részigazságokkal ácsol demagóg önalibit, 
igyekszik a saját valóságos szenvedésével mindezt eltakarni. 

Ha mindent megtettünk, és történt, ami történt, akkor újra kell 
definiálni a mindent. Ha az ember nem ugorhatja át a saját árnyékát, 
és történt, ami történt, akkor újra kell definiálni a Napot. A , történt, 
ami történt" tudnillik azt jelenti, hogy míg az én családom , tette, mit 
lehetett", azt is tette(!, hogy más családok tagjai ne számítsanak 
embernek. 

Vajon nem könnyebb erről a felelősségről gondolkodni éppen ún. 
jó emberek kapcsán? Mondjuk a szelíd, tiszta, mélyen vallásos, 
kivételesen bátor tettet végrehajtó és aztán mártírhalált halt János 
nagybátyám kapcsán? Ahogy apám nem személyes, hanem a 
Harmonia ceelestisből megismert kiválósága és az új története együtt 
megtörhetné ezt az amnéziás történelemszemléletet. 

Ebben a nemzeti önvizsgálatban játszhatna az, itt édesapám neve 
következik, család szerepet, nehéz szerepet.- 

A müncheni út programja még nem konkretizálódott, a 
küldöttség tagja valószínűleg Rényi Péter, Hajdú János, Nemes 
János, H. T.-né lesznek. Javaslat: Javaslom dönteni arról, hogy a 
tmb.-vel együtt utazók között keressünk-e meglévő társadalmi 
kapcsolatot (esetleg hálózatot) acélból, hogy , Csanádi" kinti 
magatartását ellenőriztessük majd vele. Tollal még odaírva: Fel kell 
készíteni a római útra, amit ez alkalommal tud megvalósítani. 

Mégse lettem ma kész, mert ez az új 007-őrültség több másolásra 
késztetett. Utána találkoztam F. R.-rel, huszonöt éves, tüneményes 
fiatal nő, jót beszélgettünk, szokása szerint rettentően hadart, 
egyszerre mindig legalább három dolgot akar mondani... Ekkor 
láttam utoljára. Nem vettem észre, hogy bajban van. Ellenkezőleg, 
láttam egy helyes fiatal embert, aki előtt ott az élet, sok mindent 
akar, és sok mindent el is fog érni. Kiugrott az ablakból. 

cHalállal, szenvedéssel, egyáltalán a világ tökéletlenségével 
találkozva, mostanában néha hányavetin azt gondolom, hogy ez 


milyen jól beleillik ebbe az új világba, melyet apám, az ügynök révén 
megismertem. De ez természetesen nem új világ. Amikor 
hőbörögnék az Istennel, érthetően fennhéjázva, hiszen úgy 
érezhetem, jók a lapjaim, apám fölöslegesnek és igazságtalannak 
tetsző szenvedése mint aduász, és egyáltalán örüljön, hogy nem 
vonom kétségbe a létét, igazán logikus volna - akkor 
tulajdonképpen valami kispolgári Istent kívánnék. Ahol a barátaim 
nem halnak meg, ha beütöm a térdem, azonnal beheged a seb, nem 
kátyúsak az utak és az apám se spicli. A kispolgári Isten varázsló. A 
szeretet himnusza helyett ezt a giccses sanzonocskát danászva (az 
angyalok hátát haverkodva veregetve): Szeressük egymást gyerekek, 
a szív a legszebb kincs, / Annál szebb szó, hogy szeretet, a nagy 
világon nincs / Az élet úgyis tovaszáll, a sír magába zár / Szeressük 
egymást gyerekek, mert minden percért kár. Proszit gyerekek. Isten, 
isten, így az angyalok kara. 

Isten is szenved tőlünk, avval még nehezebb elszámolnom, mint 
az apáméval.: 

2000. június 13. kedd 

Gitta születésnapja, az utolsó napom itt. Ragadok az izzadságtól, 
olyan mélymeleg van. Nagyon-nagyon meg kéne ijedve lennem, de 
csak részlegesen, időről időre hasít ez belém, mintha sípcsonton 
rúgtak volna. 

cZMegint eszembe jut az egyik számozott mondat (a 107.): Az 
ember szenvedő lény. Minden szenvedő közveszélyes. Édesapám 
nem közveszélyes. Édesapám nem szenvedő. (!) Édesapám nem 
ember. Hogyan? Most láttuk, apám közveszélyes volt, így semmi 
nem állt útjában, hogy szenvedő legyen s ember. Mérhetetlen sokat 
szenvedett, amit nagy szeméremmel eltemetett magában. 

Ugyanilyen szeméremmel volt boldog is. Élete utolsó két évtizede 
csöndes boldogságban telt. Jó barátnéja, E. jelentette ezt a 
boldogságot, amiért múlhatatlanul hálás vagyok neki. Ahogy 
öregedett apám, egyre több feszültség volt benne - lényegében a 
világ miatt, az ostobaságok és főleg az értelmetlenségek miatt. 
Valami türelmetlenséggel rokon ingerültséget lehetett érezni folyton. 
Emlékszem egy gyönyörű jelenetre, vittem autóval őt E. nyaralójába, 
nagy volt a forgalom, oldalról láttam, ahogy dobol a kezével, Papa, 


hidd el, nem az én személyes mulasztásom és fölületességem miatt 
van itt ez a sok autó, de valamiért ettől se nyugodott meg. Hanem 
amikor beléptünk a kertbe! Az olyan volt, mintha a mennyországba 
léptünk volna be! Harmonia ceelestis, szó szerint! (Pontosabban ő a 
mennyországba, én a kertbe.) Megváltozott az arca, testének egész 
tartása, a hangjának a színe, tényleg mintha varázsszóra. A kertkapu 
előtt élesre húzott szájszél, enyhe görnyedés (,gebemadár"), és 
harminc centivel arrébb sudárság és az az elképesztően lehengerlő 
mosoly, sőt nevetés az egész arcán és főleg a szemeiben.kAbban a 
kertben, a kis házban, E. közelében mindig boldog volt apám, 
ragyogott, akár egy kamasz. 

A halálában sem kínozta meg az Isten... újabb kori szokása 
szerint ledőlt egy kis délutáni szundira, és lényegében arra ébredt, 
hogy meghalt, ment volna le uzsonnáznri, lépett egyet és összeesett. 
(...) A linóleumon látszik, ahogy kicsúszott a sarka. (313.) Így történt 
ténylegesen. Sütött a nap, csicseregtek a madarak. Akárki nem kap 
ilyen halált, mondja E. Még az megemlíthető, hogy az Úristen 
minden (áldott) nap, pontban, mert akkor történt, háromnegyed 
háromkor leküldi egy angyalát, aki vackol kicsit a nyomon, hogy az 
ne tűnjék el. Nem is tűnt el. Odailleszti a sarkát, ahol akkor az 
apámé volt, puff, és kicsúszik, mintegy leutánozza a halált. Mindig 
másik jön, mert baromira rühellik ezt a melót. Nagyokat dörgölnek 
(az angyalok). Van, amelyik sír is. Puff!, kicsúszik, sírva fakad. Most 
persze, amikor művészi okokból kéne, nincs k!- 

Tmb. jelenti, hogy munkahelyi főnöke közölte vele, hogy ugyan a 
szolgálati út leteltével szabadsága terhére maradhat az NSZK-ban, 
ám Olaszországba ne menjen, mert az még csak magyarázható, hogy 
német nyelvterületen magánúton is szorgoskodom a lap érdekében, 
de olasz vonatkozásban ilyen indok nincs. (...) Fenti úttól független, 
későbbi magánutazás lehetősége legelsősorban feleségem egészségi 
állapotától függ; meghívás nem gond stb. Érdekes, hogy ennyi 
bajmolódás van a munkahellyel. Mintha léteznék egy a BM-től stb. 
független civiltársadalom, amelynek a , látszatára" ügyelni kell. 
Nem létezett, de a látszatára úgy tűnik kicsit ügyeltek. 

Értékelés: Felmerült bennünk annak lehetősége, hogy a tmb. az 
olaszországi vízumot az NSZK-beli barátai segítségét igényelve és 


egyben elkötelezve magát feléjük, különlaposként a vízumot nem az 
útlevélbe pecsételik, hanem egy külön lapra, így az útlevélben nincs 
nyom, ilyen volt az én berlini vízumom is, a nagy európai 
kompromisszum jegyében, a nyugatiak örültek, hogy valaki 
Berlinben, pardon, Nyugat-Berlinben volt egy nyugatnémet 
ösztöndíjjal, így jól megsértettük a négyhatalmi egyezményt, a 
keletiek meg elégedetten nyugtázták, hogy az egyre gyöngülő 
kapitalisták nem merik bepecsételni a vízumot az útlevélbe, kérje és 
titokban utazzon az egyik játszmás (?) ügyünkben fedőcímként 
szereplő kapcsolatához. , Csanádi" azonban ezt nem meri vállalni, 
mert meggyőződése, hogy a főnökei tudomást szereznek róla, és ez 
rendkívül hátrányos lenne számára. Így az olaszországi út csak a 
nyár folyamán, egy külön programként oldható meg. És hogy tmb. 
előkészítette találkozásait azoknál, akiknél a titkosszolgálati háttér 
ténynek vehető vagy erősen feltételezhető. (...) kidolgozzuk 
felajánlkozó magatartási vonalát. 

Vagyis most még nem kettős ügynök, most fog felajánlkozni. Mi 
lesz? Ami a vant illeti, én ekkor már egy éve befejeztem a Termelési- 
regényt, most jöhetnek az első levonatok, ja és Marcell is mindjárt 
kétéves. A DAAD-ösztöndíj miatt mindenféle hivatalos helyen 
megfordulok, semmi , utalás"-ra nem emlékszem. Lehetséges, hogy 
az elhárítás már akkor profin működött, és a , többiek" nem tudtak 
semmit? Mami nagyon betegeskedett, ízléstelenül szólva már 
készült A szív segédigéi főszerepére. 

1979. II. 5., hosszú jelentés az útról. Beszámol a rendezvényekről 
és hogy kikkel beszélt (az ARD munkatársával, egy stuttgarti 
főszerkesztővel stb.) ... szemlátomást szimpatikusnak talált. 
Kérdéseket nem tett fel, közvetve sem. - Magyar kollégáim szó 
nélkül tudomásul vették, hogy még , néhány napig" kint maradok. 

Meglátogatta S. K.-t (akkor nemrégiben disszidált, mai napig 
látom rajta, hogy szerette-tisztelte a mamámat, hogy nagyra tartotta - 
jó érzés) és D. B.-t (munkájáról vagy politikai kérdésekről nem 
beszélt). 

Nocsak. A család barátjával, A. E.-vel elrepültek Berlinbe. Én is 
ismerem, ha jött látogatóba, mindig calvadost hozott apámnak, Pére 
Magloire-t. [Az idő jó szerkesztő. Néhány napja kaptam A. E.-től egy 


nagyon kedves levelet, hogy elolvasta a HC-t németül. És hogy 
apám (,mein Vater") olyan ember volt, akit tisztelt és csodált, és 
hogy a hetvenes évekbeli beszélgetések és anyám szívélyes 
vendégszeretete felejthetetlen számára, és hogy a könyv nyomán 
most megint újra meg újra gondol rájuk.] ZŐt is föl kell hívnom.: Én 
a kezdeti aggályok után főként azért fogadtam el ezt a programot, 
mert berlini szállásadónk az ottani , political officer", P. S. volt. 
Bécsben meglátogatta fiát. Hö-hö. A határ után a vámtisztviselő 
négy könyvet elvett azzal, hogy az Országos Parancsnoksághoz 
terjeszti fel. Ezt jelentettem munkahelyi főnökömnek is, aki 
megígérte, hogy szükség esetén igazolja hogy a könyvekre 
munkámhoz szükségem van (ez egyébként igaz is). Nevek, adatok, 
precízen. 

Egyes momentumok arra utalnak, hogy a tmb. személyiségét, 
esetleges  felhasználhatóságát tanulmányozták és a folyamat 
folytatása várható. 

Egy hét múlva ugyanerről, részletesebben. , Csanádi" szóban is 
hangsúlyozta, hogy partnerei a beszélgetések során általában 
kerülték a politikai témákat. (...) Egyiküknél sem észlelt olyan 
célzatos  — megnyilvánulást, —— megjegyzést, — amely az ő 
megnyerhetőségének kérdésével kapcsolatba hozható volna. (...) G.- 
vel és M.-mel a kapcsolat részünkről kezdeményezhetőnek, 
ösztönözhetőnek látszik, S.-nél ez feltűnő lenne, a többieknél pedig 
indokolatlan. 

Lapozok, ez az utolsó irat. Szertartásosan fogdosom. Ahogy egy 
krimihez illik, váratlan fordulat: A beszélgetés során , Csanádi" 
közölte elhatározását, hogy mielőbb nyugdíjba akar menni, döntően 
a felesége miatt, aki otthon egyedül fekvő, gyógyíthatatlan beteg. 
(Betegsége tartósnak látszik.) Utalt a tmb. arra is, hogy nyugdíjba 
vonulását szeretné a kapcsolatunkra is kiterjeszteni. Megint hallom a 
hangját, ebben az ironikus, mondanám angolos távolságtartásban. 
Egyelőre abban maradtunk, hogy a végleges döntés és munkahelyi 
rendezés után a dolgokat leírja és utána parancsnokaimmal és vele 
közösen döntünk a továbbiakról. 

Intézkedés: R. M.-ről érdeklődünk az NDK állambiztonsági 
szervektől. A. E.-t részletesen jellemeztetjük , Csanádi"-val a 


legközelebbi találkozón, elsősorban annak eldöntése céljából, 
érdemes és lehetséges-e tanulmányozás alá vonni. - Prókai Sándor r. 
szd. 

Ez az utolsó jelentés a dossziéban, jószándékú KISZ-jellemzés. 
Feleségével együtt igen vallásos, a házasságát nagyon komolyan 
veszi, ugyanakkor igen aktív, bármihez kezd. Céltudatos, jó 
szervező. Úgy láttam, engem becsül, nagyon érdekelte, amit a 
háború előtti Magyarországról elbeszéltem nekiaz utolsó pillanatban 
mégegyszer elárul mindent CGyönyörű vagy elképesztő vagy 
triviális: ebben a pillanatban csöngött a telefon. Ma március 24-e van, 
holnap van apám születésnapja. Ebből az alkalomból telefonált I., , a 
zseniális nagynéni", szeretettől áthatott szavakkal dicsérte az 
ünnepelt emlékét. Picsába a részletekkel, ahogy a vicc mondja. Azt is 
kérdezte, min dolgozom. Maszatoltam. Őt is föl kell majd hívnom. 
Vagy el kell mennem hozzá. Erős asszony, erős és hívő, ki fogja 
bírni. Holnap még lesz egy Harmonia felolvasásom Tatabányán. 
Utoljára fogják az emberek úgy látni az apámat, ahogy mindig is 
szerettem volna. El fogom mondani a születésnapot. Ettől meg 
fognak hatódni, én is. - I. még azt mondta: Hogy milyen nagy volt 
atyád, azt tőled is tudom, kutyám. Hallgattam. Még azt kérdezte, 
hogy vagyunk, mondtam jól, csak kicsit fáj a csípőm.:, tíz évvel 
fiatalabb lévén, sok mindent azokból az időkből nem tudhatott. 

Bp. 1979. III. 12. 

Csanádi 

Vége. Még van egy névjegyzék, és aztán 1980. III. 29-ről egy 
zárólap. Irattározásra lezártam. Prókai szds. BM III[/II-5/B 2000. 
június 13-a van, tizenegy óra ötvenkilenc. Apám végére értem. 

Nézem a négy dossziét, valahogy nem akaródzik még elmennem, 
pedig nincs itt már mit csinálnom. Hová menjek? cCEz a munka 
védett is. Most védtelen leszek, ahogy illik.2 Kiírom még magamnak 
a neveket, hátha a szövegből kihúzom őket, legyenek meg. 

Apámnak nem tudunk - mi, emberek: akiket elárult és akiket 
nem - megbocsátani, mert előttünk nem ismerte el tettét és nem 
bánta meg azt, nem bánta meg, hogy lelkének sötétebbik fele 
legyőzte őt. Így aztán lehet őt szánni, lehet gyűlölni és lehet rá se 
hederíteni. Köpni vagy fütyülni rá: ez az én apám sorsa. 


A fentiekben felkínált (és általam is elfogadott) lehetőségeken túl, 
én még szeretem is őt, azt a férfit, akinek én elsőszülött fia 
vagyok.kÍlk] ckz cMost úgy, de úgy mentenék mindent, őt, hát mit 
akartok tőle, hagyjátok, hagyjátok, megbűnhődte már a múltat s 
jövendőt... Kis szünet, elázott arcok tisztogatása, arányérzék 
keresése, fegyelem.: 

Édesapám: tényleg lefordíthatatlan szójáték. Hányszor leírtam ezt 
a szép szót a majdnem tíz év alatt! És minden egyes alkalommal, 
mint valami titkos fiúi vallomást. Ebben az összefüggésben, az én 
összefüggésemben most írtam le (valószínűleg) utoljára életemben. 
Megváltoznak a tíz éveim. Kinek. Hová. Miért. 

Baromi a meleg. Becsukom, kinyitom a dossziékat, próbálom 
megjegyezni őket. Megfigyelni, megjegyezni. Az első rózsaszínes, 
erősebb papír, a második fényes barna, a harmadik világosabb, a 
negyedik matt. Fekete szalaggal lehet összekötni őket, illetve a 
harmadiké fehér. Látszik, hogy fogdosva vannak (voltak), fogdosott 
dossziék, vaskosak, különösen a második és a harmadik. Apám élete 
közvetlen (és viszolyogtató) bizonyítéka az ember szabad voltának. 

